
FORORD 

Det  har  været  mit  Formaal  i  denne  Bog  at  give  et 
saavidt  muligt  fyldigt  Billede  af  Chicago,  „  Amerikas  mest 
amerikanske  By"  og  „den  tredie  største  norske  By  i 
Verden'1.  De  i  Bogen  givne  Oplysninger  gjælder  imidler- 
tid for  en  stor  Del  Amerika  i  det  hele  eller  ialfald  de 
fleste  større  amerikanske  Byer;  det  vilde  ikke  været  nød- 
vendig- at  foretage  mange  Forandringer  i  Bogen  for  at 
kunne  kalde  den  „0m  Amerika"  istedenfor  „0m  Chicago" 
—  med  samme  R  et  som  mange  Bøger  om  Amerika,  hvori 
Træk,  som  Forfatteren  har  observeret  eller  troet  at  ob- 
servere paa  et  enkelt  Sted,  er  udgivet  for  at  gjælde  det 
hele  Land.  Selv  med  en  saa  stærk  Begrænsning  som  til 
kun  at  omfatte  Chicago  bliver  den  Opgave  at  sammen- 
trænge  Stoffet  til  et  rimeligt  Omfang  og  samtidig  give 
en  fyldig  Skildring  desuden  vanskelig  nok. 

Det  har  endvidere  været  mit  Formaal  at  meddele  Fakta 

i  tilstrækkelig  Mængde  til  at  sætte  Læseren  istand  til 

selv   at  trække  sine  Konklusioner ;  det  har  ikke  været 

min  Hensigt  enten  at  rose  eller  dadle,  og  de  Oplysnin- 

l  ger,  Bogen  indeholder,  er  paalidelige.  De  er  byggede  paa 

l  mangeaarig  Erfaring  som  Lokalredaklør  ved  Dagbladet 

^Skandinaven" ,  paa  Byembedsmænds  Rapporter  og  Dag- 
bladenes Meddelelser,  derimod  i  meget  ringe  Udsiræk- 
ning  paa  andre  trykte  Kilder,  idet  saadanne  for  mange 
af  de  her  behandlede  Emners  Vedkommende  ikke  fore- 
ligger, medens  de  paa  andre  Omraader  vel  findes  i  rig 
Mængde,  men  for  Størstedelen  er  udgivne  med  et  eller 
andet  bestemt  Formaal  for  Øie  og  derfor  tendentiøse. 

Enkelte  af  de  her  behandlede  Emner  har  jeg  tidligere 
berørt  i  Breve,  som  har  været  offentliggjort  i  „  Morgen- 
bladet"; men  intet  Afsnit  af  Bogen  har  i  den  Form, 
hvori  det  her  foreligger,  tidligere  været  trykt. 

Chicago  1903. 

Peter  Daae. 


INDLEDNING 

Chicago  er  Amerikas  mest  amerikanske  By.  Dette  er 
en  Paastand,  som  dens  Borgere  har  fremsat  i  den  sidste 
Menneskealder,  og  som  nu  ikke  længer  møder  synderlig 
Protest  fra  nogen  Kant.  Intet  Sted  har  Amerikas  hurtige 
Opvæxt  og  den  amerikanske  Foretagsomhed  sat  et  saa 
slaaende  Exempel  som  i  Chicagos  Historie.  Byens  Stilling 
som  Mellemleddet  mellem  de  ældre  Stater  mod  Øst  og 
det  store,  unge  Vesten  bidrager  ogsaa  til  at  lade  den  for- 
ene alt  det,  som  amerikansk  er. 

Tiltrods  for  Byens  kosmopolitiske  Befolkning  er  der 
forholdsvis  faa  Strøg,  som  har  noget  særeget  Præg.  Dette 
er  saagodtsom  alene  Tilfældet  med  „Ghetto"-Distriktet  paa 
Vestsiden  af  Byen,  som  forøvrig  ikke  beboes  udelukkende 
af  Jøder,  men  hvor  disse  dog  er  talrige  nok  til  at  give 
Bydelen  sit  eget  Præg.  Bortseet  fra  dette  Kvarter  finder 
man  faa  Antydninger  til,  at  nogen  enkelt  Nationalitet  har 
formaaet  at  omdanne  den  Bydel,  den  fortrinsvis  bebor,  i 
nogen  synbar  Grad.  Særlig  har  de  tre  Kvarterer,  som 
beboes  af  Skandinaver,  intetsomhelst  særeget  ved  sig,  og 
en  Iagttager,  som  ikke  vidste,  at  han  befandt  sig  i  et  ud- 
præget  skandinavisk  Strøg,  vilde  ikke  skjelne  det  fra  et 
hvilketsomhelst  andet  Strøg,  medmindre  han  skulde  finde 

paa  at  læse  Navnene  paa  Gadeskiltene.  Men  langt  mær- 
keligere  er  det,  at  end  ikke  Tyskerne,  som  dog  udgjør 
næsten  en  Trediedel  af  Byens  Befolkning,  har  vist  sig 
istand  til  i  nogen  betragtelig  Grad  at  fortyske  Byen  eller 
nogen  Del  af  den. 

Chicagos  voldsomme  Væxt  har  jo  i  mange  Aar  været 
Gjenstand  for  saa  megen  Omtale  hele  Verden  over  og  er 
saa  vel  kjendt  af  enhver  Skolegut,  at  det  er  overflødigt 
at  minde  om,  at  Byen  er  ung  i  Forhold  til  sin  Størrelse, 
og  at  mangt  og  meget  ikke  har  kunnet  følge  med  i  den 
almindelige  Væxt.  Man  mærker  dette  paa  alle  Omraader: 
Bystyret  er  sammenflikket  ved  Hjælp  af  en  Række  For- 
andringer ved  det  oprindelige  Landsbystyre,  Retsvæsenet 
er  slet  og  usammenhængende  ordnet,  Gader  og  Broer  har 
ikke  kunnet  holdes  i  Orden,  nye  Pragtbygninger  ligger 
ved  Siden  af  gamle,  elendige  Trærønner,  som  neppe  kan 
siges  at  være  beboelige.  Men,  alt  overveiet,  maa  det  dog 
siges,  at  det  mærkværdige  ikke  er  disse  visselig  ganske 
betydelige  Uregelmæssigheder  i  Udviklingen,  men  derimod 
det  Faktum,  at  Uregelmæssighederne  ikke  er  endnu  flere 
og  større. 

Som  bekjendt  er  Chicago  anlagt  i  en  Sump.  Byens 
Tomt  er  Chicagoelvens  Delta  —  rigtignok  et  omvendt 
Delta,  for  det  dannedes  oprindelig  af  to  af  hinanden 
uafhængige  Elve,  som  flød  sammen  til  en  Hovedstrøm  et 
kort  Stykke  fra  Udløbet  i  Michigansjøen.  Begge  disse 
Elve  gaar  imidlertid  under  Navnet  Chicagoelven,  idet  dette 
Navn  dog  fortrinsvis  bruges  om  selve  Hovedstrømmen, 
medens  de  to  Elve,  som  danner  denne,  kaldes  „  North 
Branch"  og  „ South  Branch".  Nu  er  det  hele  forlængst 
forandret,  idet  Chicagoelven  ikke  længer  falder  i  Michigan- 
sjøen, men  løber  ud  af  den,  og  Sydarmen  er  nu  bleven 
Hovedelven,  i  hvilken  Hovedarmen  løber  ud,  og  hele 
Vandmassen  pumpes  ud  i  den  berømte,  for  faa  Aar  siden 
aabnede  Drainage-Kanal  for  derfra  videre  at  føres  ned  gjen- 


nem  Illinois  Elven  til  Mississippi  og  gjennem  denne  Flod 
ind  i  den  mexikanske  Golf.  Chicago  ligger  nemlig  lige  paa 
Vandskillet  mellem  Mississippi  Dalen  og  de  store  Sjøer. 

Af  disse  Elve  deles  da  Byen  i  tre  Hoveddele,  som  gaar 
under  Navnene  Nordsiden,  Vestsiden  og  Sydsiden.  Den 
nordligste  Del  af  Sydsiden  udgjør  igjen  Byens  Forretnings- 
distrikt. 

I  de  70  Aar,  Chicago  har  bestaaet,  er  store  Arbeider 
udført  for  at  gjøre  Byen  sundere.  I  50-Aarene  blev  saa- 
ledes  Gaderne  hævede  8  Fod  for  at  bringe  Byens  Niveau 
op  fra  den  Sump,  hvori  Byen  var  anlagt.  Endnu  støder 
man  meget  hyppig  i  Chicago  paa  det  Fænomen,  at  en  hel 
Husrække  ligger  mange  Fod  lavere  end  Gaden,  saa  at  før- 
ste Etage  af  Husene  er  mørk.  Senere  blev  den  omtalte 
Drainage-Kanal  med  overordentlige  Udgifter  anlagt  for  at 
føre  Byens  Kloakaffald  bort  istedenfor  ud  i  Sjøen,  hvor- 
fra Byens  Drikkevand  indpumpedes.  Vandværket  har  gjen- 
tagende været  forbedret  og  de  Tuneller,  hvorigjennem  Vån- 
det pumpes  ind  i  Byen,  er  forlængede  flere  engelske  Mil 
ud  i  Sjøen  for  at  skaffe  det  renest  mulige  Vand.  Et  uhyre 
Net  af  store  Kloaker  vil  i  en  nær  Fremtid  blive  aabnet 
langs  Sjøen  for  at  hindre  al  Udskylling  i  Sjøen  af  Byens 
Grundvand.  Naar  dette  er  færdigt,  kan  Vandforsyningen, 
som  nu  ofte  medfører  Tyfussmitte,  ventes  at  blive  fuld- 
stændig  ren. 

Tiltrods  for,  at  Byen  fra  først  er  anlagt  paa  et  Sted, 
som  ansaaes  for  særlig  usundt,  er  det  ved  disse  overor- 
dentlig store  Arbeider  lykkedes  at  gjøre  Chicago  til  en 
ganske  sund  By;  Dødeligheden  har  i  mange  Aar  holdt  sig 
omkring  eller  lidt  over  17  pr.  1,000.  Dette  Resultat  er 
saa  meget  mærkeligere,  som  Byens  Klimat  er  det  mest 
omskiftelige,  man  overhovedet  kan  tænke  sig.  Det  er  ikke 
nok  med,  at  Sommerheden  ofte  er  af  en  saadan  Beskaf- 
fenhed,  at  Mennesker  og  Heste  i  ikke  ringe  Antal  falder 
døde.  om  paa  Gaderne,  medens  man  om  Vinteren  ret  som 

det  er  har  over  20  Graders  Kulde  (R.),  forenet  med  en 
stærk  og  bidende  Vind;  men  man  har  stadig  væk  de  vold- 
somste Overgange  i  Temperaturen  paa  en  og  samme  Dag. 
Det  er  saaledes  ingen  stor  Sjeldenhed  i  Chicago,  at  man 
gaar  til  sit  Arbeide  en  Morgen  uden  Frak,  fordi  det  er 
saa  varmt,  at  en  Yderfrak  vilde  genere,  og  vender  til- 
bage  om  Eftermiddagen  i  et  Par  Tommers  Sne  og  bidende 
Kulde. 

Byen  ligger  paa  41°  52'  20"  nordlig  Bredde,  altsaa  ikke 
langt  fra  samme  Breddegrad  som  Neapel,  og  man  skulde 
derfor  vente  sig  et  langt  mildere  Klimat;  men  man  har 
mindst  fem  Vintermaaneder  i  Chicago  hvert  Aar,  i  hvilke 
man  naarsomhelst  kan  vente  sig  alvorlig  Kulde.  Sne  fal- 
der hyppig,  men  blir  sjelden  liggende  over  et  Par  Uger 
ad  Gangen,  og  de  færreste  Hesteeiere  er  i  Besiddelse  af 
Slæder.  Fra  Midten  af  Mai  til  Slutningen  af  September 
maa  man  være  forberedt  paa  af  og  til  at  udsættes  for  en 
dræbende  Hede. 

Men  det  værste  ved  Chicagos  klimatiske  Forholde  er 
dog  den  Vind,  som  omtrent  stadig  blæser  over  Byen.  Naar 
det  er  koldt,  kan  denne  Vind  bide,  saa  det  gaar  gjennem 
Marv  og  Ben,  og  naar  det  ikke  er  koldt,  fører  den  med 
sig  en  Mængde  Støv  og  det,  som  værre  er,  fra  Byens 
skidne  Gader,  og  det  sætter  sig  fast  i  ens  Øine  og  Næse- 
bor  og  er  ganske  overordentlig  generende. 

Vakker  er  Byen  ikke,  men  den  har  sine  smukke  Strøg 
og  fremfor  alt  sine  store,  prægtige  Parker,  som  er  en  Trøst 
for  hver  den,  som  maa  leve  Livet  der,  og  som  ikke  kan 
trives  uden  af  og  til  at  se  et  grønt  Træ  og  en  Græsplæn. 

Hurtig  som  alt  er  gaaet  i  Chicago,  har  mangt  et  Strøg 
der,  som  for  ikke  saa  længe  siden  bebyggedes  i  den  Tro, 
at  det  skulde  blive  et  af  de  bedre  Beboelsesstrøg,  været 
distanceret;  Negre,  Sydlændinger  eller  Polakker  har  flyttet 
ind  rundt  omkring  det,  og  der  har  tilsidst  intet  andet  været 
at  gjøre  end  at  overlade  dem  Bygningerne.  Det  er  derfor 


ganske  almindeligt  i  Chicago  midt  i  et  rent  Fattigdistrikt 
pludselig  at  støde  paa  et  Kvartal  pretensiøse  Huse,  hvis 
Vinduer  nu  vistnok  er  knækkede  paa  mange  Steder  og 
erstattede  med  Klude,  hvis  Maling  og  Dekorationer  er  af- 
slidt,  og  hvis  hele  Ydre  taler  om  Beboernes  Fattigdom  og 
Ligegyldighed,  men  hvis  Bygningsmaade,  Størrelse  og  hele 
Udseende  betegner  dem  som  oprindelig  beregnede  paa 
ganske  andre  Forholde.  Selv  Chicago  er  saaledes  ikke 
blottet  for  en  egen  Stemning  —  en  halvt  vemodig  Frem- 
byden  af  falden  Storhed,  som  man  mindst  skulde  vente 
at  finde  i  denne  nye  By. 

At  Chicago  er  Verdens  største  Slagtericentrum  og  et  af 
de  største  Kornmarkeder  og  Fabrikcentrer,  er  vel  nok 
kjendt.  At  den  ogsaa  er  en  af  de  største  Sjøhavne,  turde 
være  mindre  vel  kjendt,  men  er  dog  et  Faktum.  Forøvrig 
er  Skibsfarten  i  de  senere  Aar  gaaet  noget  tilbage,  fordi 
de  store,  moderne  Dampskibe  ikke  kan  komme  over  Tun- 
nellerne  i  Elven;  men  dette  vil  utvilsomt  i  en  ikke  meget 
fjern  Fremtid  blive  rettet,  og  Chicago,  som  nu  overgaaes 
af  enkelte  af  de  andre  Havne  ved  de  store  Sjøer,  vil  atter 
indtage  sin  gamle  Plads.  De  Forsøg,  som  hidtil  har  været 
gjort  paa  at  sætte  Chicago  i  Forbindelse  med  Europa 
ved  direkte  gaaende  Dampskibe,  er  hidtil  ikke  lykkedes, 
men  vil  ikke  usandsynlig  blive  gjenoptagne,  saasnart 
Forbedringer  ved  de  Kanaler,  som  maa  passeres,  er  fore- 
tagne. 

„Chicagoaanden"  er  først  og  fremst  praktisk  og  forret- 
ningsmæssig;  men  Byens  Borgere  har  ved  mere  end  en 
Leilighed  vist,  at  de  ikke  er  blottede  for  Godgjørenhed, 
og  det  endog  i  stor  Stil.  Ved  mange  Leiligheder,  naar  en 
stor  Ulykke  i  eller  udenfor  De  Forenede  Stater  har  nød- 
vendiggjort en  Haandsrækning,  har  Chicago  været  blandt 
dem,  som  først  og  liberalest  har  ydet  sin  Hjælp.  Byen 
har  vel  heller  ikke  glemt  den  Liberalitet,  hvormed  Verden 
kom  den  selv  til  Undsætning  efter  den  store  Brand. 


Hvad  enten  man  personlig  liker  Chicago  som  Opholds- 
sted,  —  og  som  saadant  har  Chicago  store  Lyssider  og 
store  Skyggesider,  —  saa  er  der  en  Ting,  alle  vist  vil 
være  enige  om,  som  kjender  Byen,  at  interessant  er  den 
iallefald. 


KIRKER  OG  RELIGIONSFORHOLD 

Chicago  havde  i  1902  ifølge  en  da  optaget  Tælling, 
som  besørgedes  af  Superintendenten  for  Bymissionen,  951 
Kirker,  fordelt  paa  sexti  Trossamfund,  herunder  med- 
regnet jødiske  Synagoger,  hvis  Antal  findes  opført  som  26. 
Medens  disse  Tal  er  saa  nær  rigtige,  som  det  lader  sig  gjøre 
at  komme  det,  er  der  Grund  til  at  tro,  at  enkelte  Smaa- 
kirker  er  undgaaet  Opmærksomheden,  og  at  Antallet  trygt 
kan  sættes  til  et  rundt  1  000. 

Af  disse  Kirker  er  ifølge  den  samme  Tælling  126 
katholske,  99  lutherske,  92  methodistiske,  79  kongrega- 
tionale,  60  baptistiske,  51  presbyterianske  og  26  jødiske; 
13  Kirker  tilhører  Negermenigheder. 

Af  de  lutherske  Kirker  er  22  helt  eller  delvis  engelske, 
33  tyske,  21  svenske,  15  norske  og  8  danske.  Af  de 
methodistiske  Kirker  er  18  svenske,  13  tyske,  8  norsk- 
danske  og  2  bøhmiske;  Resten  engelske.  Katholikerne  har 
det  største  Antal  Kirker  i  Chicago;  de  har  ikke  det  største 
Antal  Menighedslemmer,  idet  mange  af  deres  Kirker,  i 
Udkanterne  af  Byen,  er  smaa;  men  den  katholske  Kirke 
er  den  af  alle  Kirkesamfund,  som  danner  den  stærkeste 
Magt  inden  Samfundet. 


8 

Dette  beror  paa  en  Række  Aarsager.  For  det  første  er 
den  den  eneste  Kirke  i  Amerika,  som  ikke  bare  udgjør 
et  halvt  privat  Samfund  —  man  kunde  sige  en  „Frimenig- 
hed";  nogen  Statskirke  findes,  som  bekjendt,  ikke  i  Ame- 
rika; men  den  katholske  Kirke  dér  er  en  Gren  af  den 
katholske  Kirke  i  Europa  og  Verden  over,  den  styres  fra 
Rom,  den  er  international.  Dette  giver  den  en  Fasthed, 
som  intet  andet  Kirkesamfund  i  De  Forenede  Stater  har 
eller  kan  faa.  Dernæst  tæller  den  katholske  Kirke  inden 
sin  Midte  et  meget  stort  Antal  af  politisk  indflydelsesrige 
Mænd,  særlig  fordi  praktisk  talt  alle  Irlændere  er  Katho- 
liker.  Katholicismen  har  hjemmefra  et  bedre  Tag  paa  sine 
Tilhængere  end  noget  andet  Kirkesamfund;  den  saa  at 
sige  følger  dem  over  Havet,  Emigranten  finder  den  samme 
Kirke,  de  samme  Prælater,  naar  han  stiger  iland  i  Amerika, 
som  han  forlod  i  sit  Hjemland  —  han  er  fremdeles  under 
den  samme  Indflydelse  fra  Rom.  Endelig  er  den  katholske 
Kirke  den  eneste  af  alle  Kirkesamfund,  der  som  saadant 
benytter  sig  af  sin  Indflydelse  over  sine  Tilhængere  ved 
Valgurnen.  Den  katholske  Præst  deltager  aktivt  i  Politiken 
og  ved  altid  at  vende  sin  Indflydelse  over  sine  Sognebørn 
til  Nytte  for  Kirken  ved  direkte  eller  stiltiende  Overens- 
komster med  Politikerne. 

Den  katholske  Kirke  udgjør  derfor  en  politisk  Magt,  en 
Stat  i  Staten,  hvis  Indflydelse  vel  ligger  dybt  under  Over- 
fladen  og  ikke  let  vil  opdages  af  den  tilfeldige  Iagttager, 
men  som  ikke  desto  mindre  er  meget  stor,  og  som  af  den 
praktiske  Politiker  er  vel  kjendt  og  Gjenstand  for  megen 
Hensyntagen. 

I  Chicago  spiller  forøvrig  Kirken  i  det  hele  en  ganske 
anden  Rolle,  end  Tilfældet  er  i  et  Land,  hvor  der  findes 
en  Statskirke.  Den  stærke  Konkurrance  mellem  de  for- 
skjellige Samfund  og  de  forskjellige  Menigheder  har  frem- 
bragt ganske  eiendommelige  Forholde.  Det  maa  erindres, 
at  enhver  Menighed  er  nødt  til  at  stole  paa  sig  selv,  hvor 


det  gjælder  at  skaffe  de  fornødne  Midler  til  Præsteløn,  til 
Kirkens  Opførelse  og  Istandholdelse  og  til  alle  de  andre 
Udgiftsposter,  som  kommer  op.  I  ganske  enkelte  Tilfælde 
modtager  vistnok  en  begyndende  Menighed  financiel  Støtte 
fra  det  Samfund,  den  tilhører,  men  dette  er  en  Undtagelse, 
og  Regelen  er,  at  Menigheden  tvertimod  skal  yde  til  Sam- 
fundet,  til  Bestridelse  af  dettes  Udgifter  med  Møder,  Em- 
bedsmænd,  Præsteskole  o.  s.  v. 

Herved  er  det  blevet  en  Nødvendighed,  at  baade  Præ- 
sten  paa  sin  Side  foruden  sit  Arbeide  inden  Menigheden 
gjør  sit  for  at  skaffe  nye  Medlemmer,  og  at  Menighedens 
Medlemmer  udfører  et  betydeligt  Arbeide  baade  i  denne 
Retning  og  for  ved  Fester,  Bazarer  og  Tilstelninger  af 
forskjellig  Art  at  reise  de  fornødne  Midler,  idet  Udgifterne 
i  Regelen  langt  overstiger  den  Kontingent,  som  udlignes 
paa  hvert  Medlem. 

Alt  dette  har  igjen  ført  til,  at  Kirken  paa  en  Maade  er 
bleven  et  Slags  selskabeligt  Centrum  for  et  stort  Antal 
Chicagofolk,  saameget  mere  som  de  fleste  Menigheder  har 
sine  Unge  Mænds  Forening,  Unge  Kvinders  Forening, 
Mandsforeninger  og  Kvindeforeninger  o.  s.  v.  Det  at  til- 
høre samme  Kirke  kommer  paa  denne  Maade  til  at  danne 
et  meget  stærkt  Bindeled  mellem  Folk,  som  før  sin  Ind- 
trædelse  i  vedkommende  Menighed  aldrig  havde  seet  hin- 
anden.  Et  nyt  Medlem  er  derfor  i  Begyndelsen  Gjenstand 
for  en  Mængde  Besøg  af  Folk,  som  ønsker  at  gjøre  hans 
nærmere  Bekjendtskab,  efterat  de  først  har  lært  ham  at 
kjende  ved  en  eller  anden  Kirketilstelning. 

Sammenhængende  hermed  er  det  ogsaa,  at  der  til  en- 
hver Kirke  i  Chicago  hører  en  Række  Lokaler,  som 
benyttes  til  selskabelige  Sammenkomster,  de  saakaldte 
„Church-Parlors" .  I  de  norske  Kirker  kaldes  disse  Lo- 
kaler oftest  „Søndagsskolelokaler",  men  de  benyttes  mere 
til  andre  Sammenkomster  end  til  Søndagsskolen.  I  Regelen 
er  disse  Lokaler  i  Kirkens  første  Etage  eller  i  Kjælderen; 

dog  ligger  deres  Gulv  aldrig  synderlig  lavere  end  Gaden 
udenfor.  I  de  rigere  Menigheder  er  disse  Lokaler  ofte 
udstyrede  med  stor  Elegance.  Her  holdes  da  Fester,  Kon- 
certer,  Bazarer  o.  s.  v.    Kun  Dans  tillades  sjelden. 

Mangfoldige  Mennesker,  som  ellers  ikke  deltager  i  noget 
selskabeligt  Liv,  og  som  ellers  vilde  have  liden  Adgang 
til  overhovedet  at  komme  stort  blandt  Folk  udenfor  sin 
Forretningstid,  dels  fordi  de  er  ukjendte  i  den  store  By, 
dels  fordi  deres  Midler  er  smaa,  har  her  fundet  Omgang, 
som  har  gavnet  dem  i  mere  end  en  Henseende. 

Hvad  der  udføres  af  Arbeide  Aar  om  andet  for  Chicagos 
Kirker  af  Medlemmer  og  Medlemskomiteer,  derom  vil  man 
vanskelig  danne  sig  nogen  Forestilling  uden  at  have  havt 
Anledning  til  at  iagttage  det.  Og  det  maa  erindres,  at  naar 
der  ovenfor  i  denne  Forbindelse  er  hentydet  til  den  finan- 
cielle  Side  af  Menighedernes  Tilværelse  og  dens  Forbin- 
delse med  dette  Arbeide,  saa  er  dermed  ingenlunde  Me- 
ningen at  insinuere,  at  dette  danner  den  eneste  Drivfjær 
for  dette  Arbeide.  Tvertimod  er  en  hel  Mængde  af  dette 
Arbeide  —  for  Exempel  Sygebesøg,  Besøg  til  Arbeids- 
løse o.  s.  v.  —  af  en  saadan  Natur,  at  den  omtalte  Driv- 
fjær ganske  mangler,  og  at  Arbeidet  endog  medfører  Ud- 
gifter  for  Menigheden. 

Endel  Menigheder  tæller  naturligvis  inden  sin  Midte  et 
stort  Antal  Rigmænd,  som  da  som  oftest  er  villige  til  at 
bære  en  væsentlig  Del  af  Udgifterne,  hvorved  disse  Me- 
nigheder kommer  til  at  indtage  en  financielt  uafhængig 
Stilling,  og  de  faar  i  det  hele  let  et  ganske  andet  Præg 
end  de  almindelige  Chicago  Kirker;  de  blir  „Modekirker" 
det  blir  „fint"  at  tilhøre  dem,  og  de  taber  de  tiltalende 
Egenskaber  ved  en  Frikirke  uden  at  faa  igjen  nogen  af 
Egenskaberne  ved  en  Statskirke.  I  saadanne  Menigheder 
vil  man  ofte  finde  en  betydelig  Mængde  sørgelig  paatage- 
ligt  Hykleri,  og  den  Nytte,  endel  af  disse  Kirker  udfører 
i  Samfundet,  turde  uden  Overdrivelse  betegnes  som  meget 

tvilsom.  Det  være  hermed  ingenlunde  sagt,  at  disse  Be- 
mærkninger  passer  paa  alle  meget  rige  Menigheder  i 
Chicago  eller  engang  paa  Majoriteten  af  dem;  men  de 
passer  sørgelig  vel  paa  enkelte  af  dem. 

Den  typiske  amerikanske  Prædikant  er,  som  bekjendt, 
adskillig  forskjellig  fra  den  norske.  I  de  fleste  Kirker  er 
der  istedenfor  en  Prædikestol  en  Platform,  og  paa  denne 
gaar  Prædikanten  frem  og  tilbage  under  sin  Tale.  Ofte 
anvendes  Gestikuleren  og  sceniske  Effektmidler,  som  paa 
den,  som  er  uvant  med  dem,  gjør  et  mindre  tiltalende 
Indtryk,  ligesom  Indholdet  af  Prædikenen  ofte  er  tåget 
fra  Hverdagslivet,  ikke  sjelden  fra  politiske  Foreteelser, 
som  er  oppe  i  Øieblikket,  eller  fra  andre  Begivenheder, 
hvorom  Aviserne  i  de  nærmest  foregaaende  Dage  har 
bragt  særlig  opsigtsvækkende  Beretninger.  Da  nu  Præster, 
selv  i  Amerika,  som  oftest  ikke  er  synderlig  praktiske 
Statsmænd,  og  da  Avisernes  Beretninger  ikke  altid  staar 
fuldt  til  Troende,  kan  det  undertiden  blive  ganske  under- 
lige Ting,  en  amerikansk  Præst  om  Søndagen  fortæller 
og  udlægger  for  sine  Tilhørere. 

Der  er  i  Chicago  to  store  «liberale"  Menigheder,  som 
holder  sine  Møder  hver  Søndag  Formiddag  i  to  af  Byens 
større  Theatre.  Disse  Menigheder  er  Kristne,  men  be- 
kjender  sig  forøvrig  ikke  til  nogen  bestemt  Sekt  eller 
Bekjendelse,  og  de  indbyder  Folk  af  alle  Trosbekjendelser 
til  sine  Gudstjenester.  Bortseet  herfra  er  deres  Guds- 
tjenester imidlertid  lidet  forskjellige  fra  hvilkensomhelst 
anden. 

Der  er  ogsaa  forskjellige  endnu  liberalere  Menigheder, 
om  de  kan  kaldes  saa,  eller  Foreninger,  som  ikke  engang 
gjør  Fordring  paa  at  være  kristne,  og  som  ikke  kalder 
sin  Forstander  Præst,  men  Foredragsholder.  En  af  disse 
Foreninger  arrangerer  hver  Søndag  Foredrag  over  for- 
skjellige ikke-kristne  Trosbekjendelser,  saasom  Muhame- 
danismen,  Buddhalæren,  Confucius  o.  s.  v. 


12 

Der  er  ogsaa  en  Mængde  Kirker  af  „Christian  Science", 
en  mystisk  Bekjendelse,  hvis  Hovedprincip,  som  bekjendt, 
er  Helbredelse  fra  alle  legemlige  Sygdomme  ved  Tro,  og 
som  stærkt  nærmer  sig  til  Spiritismen.  Antallet  af  Be- 
kjendelser,  som  mere  maa  henregnes  til  Overtro  end  til 
Tro,  er  i  det  hele  utrolig  stort,  og  det  fortjener  i  denne 
Forbindelse  at  erindres,  at  der  midt  i  denne  By  som  selv 
roser  sig  af  at  være  den  mest  oplyste  i  Verden,  findes 
Hundreder,  om  ikke  Tusinder,  af  Spaakvinder,  som  freidig 
har  sit  Skilt  hængende  udenfor  sin  Bolig,  og  som  dels 
læser  i  Kort,  dels  i  Kaffegrud,  dels  i  Stjernerne  og  dels 
i  Folks  Hænder,  og  som  i  sine  Avertissementer  og  paa 
sine  Skilte  erklærer,  at  de  kan  forudsige  Fremtiden  og 
løse  alle  Gaader,  som  hører  Fortiden  til.  Der  er  saa 
mange  af  disse  Folk  i  Chicago,  at  man  i  Byens  Udkanter 
sjelden  vil  kunne  gaa  mere  end  et  Kvartal  eller  to  uden 
at  træffe  paa  deres  Skilter.  Men  at  det  ikke  bare  er  den 
fattigere  og  uoplyste  Del  af  Byens  Befolkning,  som  be- 
nytter sig  af  disse  Spaamænds  og  Spaakvinders  Tjenester, 
derom  vidner  det  Faktum,  at  enkelte  af  dem  har  leiet 
elegante  Lokaler  midt  i  Byens  Forretningsdistrikt  og  be- 
regner sig  overmaade  høie  Honorarer  for  sine  „Spaa- 
domme". 

Men  af  alle  Mærkeligheder  i  denne  Forbindelse  staar 
dog  John  Alexander  Dowie  og  hans  Menighed  ganske 
alene.  Denne  Mand,  en  Skotlænder,  som,  før  han  kom 
til  Chicago,  havde  opholdt  sig  længere  Tid  i  Australien, 
hvor  han  bl.  a.  var  en  Tid  i  en  Strafanstalt,  er  en  Fore- 
teelse, som  man  ikke  skulde  tænke  sig  Muligheden  af 
nogetsteds  i  den  civiliserede  Del  af  Verden  i  det  20de 
Aarhundrede.  Han  og  hans  „Kirke"  vilde  afgive  Stof  nok 
til  en  lang  og  underholdende  Bog,  men  her  faar  det  være 
nok  at  meddele  følgende  Fakta: 

Dowie  har,  eller  har  havt,  noget  af  den,  som  det  synes, 
utvilsomt   undertiden    forekommende   Evne   til   hypnotisk 

Helbredelse,  som  i  Norden  i  sin  Tid  blev  kjendt  ved 
Svensken  Bolzius.  Han  begyndte  med  at  samle  om  sig 
endel  «Troende ",  og  deres  Kreds  er  nu  steget  til  Tusin- 
der,  om  ikke  nær  paa  Hundrede  Tusind.  Han  tvinger 
alle  sine  Tilhængere  til  at  betale  sig  en  Tiendedel  af  alle 
sine  Indtægter.  Han  erklærer  om  sig  selv,  og  faar  sine 
Tilhængere  til  at  tro  det,  at  han  er  den  gjenopstandne 
Elias,  samt  at  han  er  Guds  Statholder  paa  Jorden,  og  at 
det  er  ham  overdraget  paa  den  yderste  Dag  at  anføre 
den  Hær,  som  skal  ødelægge  de  vantro.  Han  kalder  sin 
„ Kirke"  „The  General  Catholic  Church"  og  benytter 
Guds  Navn  til  at  fremme  sine  Formaal,  men  hans  hele 
Religion  gaar  ene  og  alene  ud  paa  hans  egen  Forher- 
ligelse. Det  er  ham  selv,  som  er  den  eneste  Gud  i  den 
„ Religion",  han  forkynder.  Han  er  Millionær  og  har  an- 
lagt en  By,  som  nu  tæller  et  Par  Tusind  Indbyggere, 
nogle  Mil  nordenfor  Chicago.  Hans  Avertissementer  om, 
at  han  taler  i  Byens  største  Theater  hver  Søndag,  er  at  se 
i  Byens  Aviser  sammen  med  Theatrenes  Annoncer  under 
Overskriften  «Forlystelser".  Der  er  desværre  et  ikke 
ubetydeligt  Antal  Skandinaver  blandt  hans  Tilhængere. 
Dowie  driver  en  stor  Kniplingsfabrik,  forskjellige  andre 
Fabriker,  en  Bank,  et  «Hospital",  hvor  Læger  ikke  til- 
lades, et  Hotel,  en  «Skole",  hvor  man  lærer  at  tro  paa 
Dowie,  og  en  Række  andre  Anstalter,  hvoraf  de  fleste 
lønner  sig  udmærket,  og  som  er  oprettet  dels  for  de 
Penge,  han  har  inddrevet  i  «Tiende",  dels  for  Penge, 
som  hans  Tilhængere  har  sat  i  Foretagenderne  under  en 
Kontrakt,  oprettet  i  saadanne  Former,  at  de  aldrig  kan 
faa  Pengene  igjen.  Det  hele  staar  i  Dowies  Navn.  Selv 
de,  som  har  kjøbt  Byggetomter  i  hans  By,  har  kjøbt 
dem  under  en  saadan  Kontrakt,  at  Dowie  kan  tåge  dem 
igjen,  hvis  de  overtræder  nogen  af  Bestemmelserne,  hvor- 
iblandt   findes   Forbud   mod   Brug  af  Tobak,  Nydelse  af 

Flæsk,  Kalkunkjød  eller  Mais,  Henvendelse  til  Læger  i 
Sygdomstilfælde  eller  Anvendelse  af  Mediciner  —  alt- 
sammen Ting,  som  er  forbudt  i  Dowies  „ Religion". 

Der  findes  i  Chicago  ogsaa  hedenske  Templer,  særlig 
endel  chinesiske  „Josshuse".  Noget  muhamedansk  Tem- 
pel findes,  saavidt  vides,  ikke,  skjønt  der  findes  ikke  saa 
rent  faa  Muhamedanere  i  Byen. 


SKOLER,  MUSÆER  OG  UNIVERSITETER 

Chicagos  offentlige  Skoler  er  Byens  Stolthed.  Det  er 
en  almindelig  anerkjendt  Trossætning  i  Amerika,  at  de 
amerikanske  „public  schools"  overgaar  alt  andet  i  Verden 
og  staar  i  en  Klasse  aldeles  for  sig  selv,  saaledes  at  alle, 
som  har  sin  første  Uddannelse  andetstedsfra  og  aldrig  har 
havt  Anledning  til  at  gjennemgaa  en  amerikansk  Skole, 
nødvendigvis  maa  mangle  noget  i  sin  Uddannelse,  være 
mere  eller  mindre  uvidende. 

Amerikanerne  er  næsten  overdrevent  glade  i  sine  Børn ; 
Børnene  næsten  regjerer  i  de  fleste  Huse,  og  det  ikke 
bare  saalænge  de  er  „Babies",  ogsaa  i  Opvæxten.  Dette 
er  vel  Grunden  til,  at  saa  meget  ofres  paa  Skolerne  i 
alle  amerikanske  Byer.  I  Chicago  er  Skoleraadets  aarlige 
Budget  omtrent  sex  til  syv  Millioner  Dollars.  For  denne 
Sum  holdes  ca.  400  Skoler  igang,  og  de  besøges  af  ca. 
227,000  Børn.    Der  er  ca.  6,000  Lærere. 

Størsteparten  af  disse  Skoler  er  saakaldte  „Grammar" 
Skoler,  hvis  Kursus  er  beregnet  paa  8  Aar,  og  som  ud- 
gjør  det  normale  Kursus  for  dem,  som  ikke  ønsker  eller 
har  Anledning  til  at  faa  en  høiere  Uddannelse. 

Efter  dette  Kursus  er  der  Anledning  til  at  gjennemgaa 
et  fireaarigt  Kursus  i  en  af  Byens   14  Høiskoler;  endelig 

er  der  en  „Normalskole",  hvis  Kursus  er  treaarigt,  og 
som  er  beregnet  paa  Uddannelse  af  Lærere  og  Lærer- 
inder i  de  offentlige  Skoler. 

I  alle  disse  Skoler  er  Undervisningen  absolut  fri;  Gutter 
og  Piger  gaar  sammen  hele  Veien. 

Forud  for  det  egentlige  Skolekursus,  der  gjerne  begyn- 
der  ved  6  Aars  Alderen,  er  der  Anledning  til  Deltagelse 
i  et  Kindergarten  Kursus,  hvor  Børnene  kan  komme  ind, 
naar  de  har  fyldt  4  Aar.  Dette  er  dog  naturligvis  fuld- 
stændig  valgfrit.  Skoletvang  gjælder  for  Børn  mellem  7 
og  14  Aar,  eller  til  de  har  gjennemgaaet  den  8-aarige 
„Grammatika  Skole,  hvilket  ofte  indtræffer,  før  de  fylder 
1 4  Aar,  idet  det  er  ganske  almindeligt  at  klare  en  Klasse, 
eller  „Grad",  som  det  kaldes,  paa  mindre  end  et  Aar. 

Disse  Børnehaver,  som  gaar  forud  for  Skolekurset,  er 
af  forholdsvis  ny  Oprindelse  som  Dele  af  Byens  offent- 
lige Skolevæsen;  men  de  Methoder,  som  der  anvendes, 
synes  i  nogen  Grad  at  have  trængt  igjennem  ogsaa  i  Sko- 
lerne.  Undervisningen  er  forskjellig  fra  den,  man  er  vant 
til  i  Norge,  deri,  at  Lektier  i  den  almindelige  Betydning 
er  næsten  ukjendte;  Børnene  faar  sit  Pensum  ind  væsentlig 
ved  at  høre  efter;  der  er  en  Smule  skriftligt  Hjemme- 
arbeide, men  det  er  ikke  meget.  Tiltrods  for  Skolernes 
Navn,  „Grammatik-Skoler",  er  Grammatik  det,  der  læres 
mindst  af.  Tysk,  for  Exempel,  læres  udelukkende  gjennem 
Øret,  saaledes  at  Børnene  bliver  istand  til  at  forståa  og 
at  tale  lidt;  men  læse  det  lærer  de  ikke,  og  at  lære  at 
skrive  det  bliver  der  ikke  Tale  om;  altsaa  forsaavidt  den 
modsatte  Yderlighed  af  den  Methode,  der  anvendes  i  norske 
Skoler. 

Fagene  bestaar  i  Engelsk,  Amerikas  og  tildels  Englands 
Historie,  lidt  Geografi,  Regning,  Skrivning,  noget,  som 
kaldes  Fysiologi,  samt  Tysk  og  Latin;  de  to  sidste  Fag  er 
valgfri.  Regning  benævnes  altid  Arithmetik,  men  Under- 
visningen strækker  sig  ikke  synderlig  længere  end  til  de 

fire  Regningsarter.  «Fysiologien"  bestaar  væsentlig  i  endel 
yderst  overfladiske  Oplysninger  om  det  menneskelige 
Legeme  samt  en  Fremstilling  af  Fordøielsen,  hvis  Hoved- 
form aal  er  at  vise,  at  alkoholiske  Drikke  har  en  meget 
skadelig  Virkning  paa  Organerne. 

Desuden  gives  der  Undervisning  i  Tegning  og  tildels  i 
Sløid  og  lidt  Gymnastik. 

Hvad  et  Barn  virkelig  lærer  i  en  af  disse  Skoler,  er 
Engelsk  og  Amerikas  Historie  og  Geografi,  samt  at  skrive 
og  regne;  men  dette  lærer  det  til  Gjengjæld  godt. 

Det,  som  af  Amerikanerne  særlig  fremhæves  som  det 
udmærkede  ved  Landets  offentlige  Skolevæsen,  er  dets 
«demokratiske"  Indflydelse.  Det,  at  alle  Børn,  rige  som 
fattige,  søger  de  offentlige  Skoler  og  der  bliver  opdraget 
om  hverandre,  menes  at  have  en  stor  Indflydelse  i  Ret- 
ning af  at  udjævne  Standsforskjellen  og  skabe  den  sociale 
Lighed,  som  Amerika  roser  sig  saa  meget  af,  men  som 
det  ikke  besidder. 

For  det  første  bebor  de  bedrestillede  Middelklasser  sine 
egne  Strøg,  de  rige  sine,  medens  atter  andre  Strøg  er 
væsentlig  beboet  af  Arbeidere,  andre  endelig  af  Prole- 
tariatet; og  allerede  herved  er  det  givet,  at  enkelte  Skoler 
kommer  til  væsentlig  at  faa  sine  Elever  fra  Middelklassen, 
andre  fra  Rigmændenes  Huse  og  atter  andre  fra  Arbeider- 
hjem, saaledes  at  den  «demokratiske"  Indflydelse  oftest 
bliver  noksaa  illusorisk. 

For  det  andet  har  et  Barn  oftest  en  ganske  skarp  Op- 
fattelse,  hvor  det  gjælder  at  udgrunde  sine  Omgivelsers 
Forholde;  de  lærer  snart  at  finde  ud,  hvad  deres  Kamme- 
raters Fædre  er,  lægge  Mærke  til,  hvorledes  Kamme- 
raterne  gaar  klædt,  og  i  det  hele  anstille  Sammenligninger. 
Saa  denne  Side  af  Skolernes  Betydning  turde  kanske  være 
betydelig  overvurderet. 

Derimod  virker  Skolerne  utvilsomt  paa  en  anden  Maade 
i  høi  Grad  nivellerende ;  deres  System  er  i  betydelig  Grad 

2  —  Daae,  Om  Chicago. 

nedbrydende  for  Individualiteten.  Børnene  vænnes  til  at 
gaa  op  og  ned  til  og  fra  Klasseværelserne  i  lange  Rader; 
de  dresseres  til  at  fremsige,  hvad  de  lærer,  paa  en  nøi- 
agtig  foreskreven  Maade;  de  læres  til  at  fremsige  Ting  i 
Takt,  kortsagt  det  hele  anlægges  paa  hele  Klassen,  ikke 
paa  den  enkelte ;  og  Klasserne  bestaar  som  oftest  af  40 — 50 
Elever.  Hver  Klasse  har  sin  Lærer,  som  underviser  i 
samtlige  Fag,  dog  Tysk,  Latin,  Sløid  og  Gymnastik  und- 
tagne;  i  disse  Fag  haves  særlige  Lærere. 

Den  forunderlige  Ensartethed,  som  gjør  sig  gjældende 
hos  yngre  Amerikanere,  og  som  altid  vil  slaa  en  Udlæn- 
ding  som  noget  eget,  kan  utvilsomt  for  en  Del  føres  til— 
båge  til  de  amerikanske  Skolers  Indflydelse.  For  en  Del 
har  den  vel  ogsaa  sin  Grund  i  en  naturlig  Rædsel  hos 
Amerikanerne  for  alt,  som  stikker  af  —  for  ikke  at  „være 
som  de  andre"  og  holde  sig  til  Reglementet  og  til  det, 
som  er  „ korrekt".  Amerikanerne  har  Etiketteregler  for  alt, 
som  kan  tilstøde  dem  i  Livet. 

Naar  nu  en  Gut  eller  Pige,  som  oftest  i  13  til  14  Aars 
Alderen,  er  færdig  med  Skolen  og  har  tåget  sin  Afgangs- 
examen,  —  „graduereta  —  derfra,  saa  staar  Høiskolen 
aaben  for  dem.  Et  meget  betydeligt  større  Antal  Piger 
end  Gutter  benytter  sig  heraf.  Forholdet  mellem  Piger 
og  Gutter  i  Høiskolerne  er  som  5  eller  6  til  1.  Gutterne 
vælger  oftest  at  komme  ud  i  Verden,  som  Kontorgutter 
eller  i  andre  Egenskaber  og  arbeide  nogle  Aar;  ofte  ven- 
der de  saa  tilbage  til  Bogen  og  faar  en  eller  anden  Fag- 
uddannelse  med  bare  sin  „Common  school"  Uddannelse 
som  Grundlag. 

Høiskolerne  maa  visselig  siges  i  det  hele  at  være  meget 
gode  Skoler.  Deres  4-aarige  Kursus  har  mange  Ligheder 
med  det  gamle  norske  Gymnasium,  og  her  gives  Hjemme- 
lektier  i  ganske  stor  Udstrækning.  Fagene  er  Sprog  — 
Engelsk,  Tysk,  Fransk  og  Latin  — ,  Mathematik,  Historie, 
Geografi,  Botanik  og  andre  Naturfag  samt  Tegning.   Ogsaa 


19 

her  kunde  kanske  Grammatik  gives  mere  Opmærksom- 
hed,  end  Tilfældet  er,  men  her  læres  dog  Sprog  langt 
grundigere  end  i  den  almindelige  Skole. 

I  Høiskolerne  haves  Faglærere,  og  de  fleste  Lærere 
her  har  sin  Uddannelse  fra  et  Universitet,  medens  Lærerne 
i  de  almindelige  Skoler  i  Regelen  alene  er  udexaminerede 
fra  „Normalskolen". 

Normalskolekurset  er  udelukkende  beregnet  paa  Ud- 
dannelse af  Lærere  og  Lærerinder.  I  de  senere  Aar  har 
det  væsentlig  været  kvindelige  Elever,  som  har  søgt  denne 
Skole;  de  mandlige  har  været  saa  faa,  at  der  har  været 
Tale  om  at  gjøre  noget  for  at  tiltrække  dem.  Denne  Skole 
er  treaarig;  indtil  for  fire  Aar  siden  var  Kurset  toaarigt, 
men  man  fandt,  at  Tiden  blev  for  kort  til  at  give  den 
Uddannelse,  som  mentes  fornøden  for  Stillingen  som  Lærer 
i  de  offentlige  Skoler.  Eleverne  ved  dette  Seminarium 
faar  en  grundig  Undervisning  i  de  Fag,  hvori  der  under- 
vises i  de  almindelige  Skoler.  Normalskolen  ansees  af 
Fagmænd  for  at  være  en  for  sit  Formaal  udmærket  Lære- 
indretning. 

Foruden  de  nævnte  Skoler  hører  der  under  det  offent- 
lige Skolevæsen  en  Skole  for  døvstumme  Børn  samt  en 
Skole  for  Vanføre. 

Endelig  gives  der  om  Vinteren  Aftenkurser  for  Voxne, 
væsentlig  beregnede  paa  Udlændinger.  Disse  Kurser,  hvor 
der  undervises  i  Engelsk,  Regning,  Skrivning  og  andre 
almindelige  Skolefag,  har  dog  i  de  senere  Aar  været  uregel- 
mæssig  holdt  som  Følge  af  Skolevæsenets  slette  økono- 
miske Forfatning.  Aftenskolerne  har  været  et  meget  stort 
Gode  for  Hundreder  af  unge  Mennesker  fra  de  nordiske 
Lande,  som  havde  Energi  og  Forstand  nok  til  at  benytte 
sig  af  dem.  Desværre  har  Antallet  af  dem,  baade  blandt 
Skandinaver  og  andre,  som  besad  disse  Egenskaber,  ikke 
været  saa  stort,  som  ønskeligt  var,  hvilken  Omstændighed 
utvilsomt  har  gjort  sit  til,  at  Skoleraadet  har  vovet  at  ned- 

lægge  dem  af  og  til,  noget,  som  vilde  faldt  vanskeligt,  hvis 
Sogningen  til  dem  havde  været,  som  den  burde  være. 

Hele  dette  vidløftige  Skolevæsen  bestyres  af  et  Skole- 
raad  paa  21  Medlemmer,  udnævnte  af  Byens  May  or.  Dette 
Skoleraad  indtager  en  ganske  anderledes  uafhængig  Stil- 
ling end  tilsvarende  Institutioner  i  de  nordiske  Lande. 
Ikke  alene  besætter  det  samtlige  Stillinger  ved  Skolerne, 
fra  Superintendent  over  det  hele  Skolesystem  ned  til  Pe- 
deller og  Skurekoner,  men  det  forvalter  uafhængig  af  andre 
de  Indtægter,  som  det  ved  de  i  Countyet  indkomne  Skat- 
ters Fordeling  oppebærer  som  sin  Del.  De  faar  med  andre 
Ord  ingen  bestemt  Bevilgning  hvert  Aar,  men  foretager 
selv  sine  Bevilgninger  og  indtager  i  saa  Henseende  nøi- 
agtig  samme  Stilling  som  alle  de  andre  selvstændige  Styrer 
inden  Cook  County  og  som  Countystyret  selv. 

Skoleraadets  Finanser  har,  ligesom  Byens  og  Countyets 
i  en  Aarrække  været  i  en  slet  Forfatning,  og  det  har 
været  nødt  til  at  beskjære  Lærerlønningerne  i  nogen  Grad. 
Tiltrods  herfor  maa  dog  Læreres  og  Lærerinders  Løn- 
ninger i  Chicago,  naar  de  sees  i  Sammenligning  med 
almindelige  Lønningsforholde  i  Byen,  siges  at  være  ret 
gode.  Den  laveste  Begyndergage  er  500  Dollars,  høieste 
Løn  for  Lærere  ved  de  almindelige  Skoler  er  1 ,000  Dol- 
lars; Bestyrerne  af  de  almindelige  Skoler  begynder  med 
1,200  Dollars  og  kan  stige  til  2,500  Dollars,  Bestyrerne 
af  Høisskolerne  har  fra  2,000  til  3,000  Dollars.  Besty- 
reren af  Normalskolen  har  en  Gage  af  5,000  Dollars,  og 
Superintendentens  Gage  er  7,000  Dollars. 

Et  ikke  ringe  Antal  af  Chicagos  Børn  bliver  imidlertid 
opdraget  i  private  Skoler,  nemlig  i  Menighedsskoler;  dette 
er  vistnok  væsentlig  Tilfældet  med  Børn  af  katholske 
Forældre,  særlig  Tyskere,  idet  jesuitiske  og  andre  katholske 
Skoler  findes  i  mange  Dele  af  Chicago;  men  ogsaa  prote- 
stantiske Forældre  lader  undertiden  sine  Børn  opdrage  i 

Menighedsskoler.  Af  protestantiske  Menighedsskoler  findes 
der  dog  faa;  de,  som  er,  er  omtrent  udelukkende  tyske. 
Hertil  kommer,  at  der  i  de  jødiske  Kvarterer  findes  saa- 
kaldte  Rabbiskoler,  hvis  Lærere  forøvrig  ikke  er  virkelige 
Rabbiner,  og  hvor  Undervisningen  siges  at  staa  meget 
lavt  og  udelukkende  foregaar  i  det  forkvaklede  Jiddisch  a, 
en  næsten  ukjendelig  Dialekt  af  Hebraisk.  Disse  sidst- 
nævnte  Skoler  er  dog,  til  Lykke  for  Chicagos  talrige  Jøder 
i  stærk  Tilbagegang,  idet  de  ingenlunde  er  istand  til  at 
staa  sig  i  Konkurrancen  med  de  langt  bedre  og  fuldstændig 
fri  offentlige  Skoler. 

Hvad  derimod  de  katholske  og  protestantiske  Menigheds- 
skoler angaar,  saa  er  de  gjennemgaaende  udmærket  gode 
Skoler,  der  i  det  hele  fuldt  ud  kan  tåge  Konkurrancen  op 
med  de  offentlige  Skoler;  og  dertil  kommer,  at  Børaene 
her  faar  Undervisningen  meddelt  sig  baade  paa  Engelsk 
og  paa  sine  Forældres  Modersmaal.  Naar  hertil  kommer, 
at  der  i  de  offentlige  Skoler  overhovedet  ikke  undervises 
i  Religion,  er  det  ikke  at  undres  over,  at  et  ret  betyde- 
ligt  Antal  Børa  bliver  sendt  til  Menighedsskolerne.  For 
Tiden  er  næsten  en  Femtedel  af  Chicagos  skolepligtige 
Børa  anbragt  i  disse  Menighedsskoler.  Der  er  nogle  faa 
franske  Skoler  af  denne  Art  og  endel,  hvori  udelukkende 
undervises  paa  Engelsk,  hvilke  sidste  da  nærmest  er  be- 
regnet paa  Katholiker  af  irsk  Herkomst;  Resten  er 
tyske. 

For  ca.  15 — 20  Aar  siden  existerede  der  ogsaa  endel 
norske  lutherske  Menighedsskoler  i  Chicago;  men  Sog- 
ningen til  dem  aftog  efterhaanden,  saa  at  det  blev  umuligt 
at  holde  dem  gaaende. 

Forskjellige  fra  disse  Menighedsskoler,  der  altsaa  paa- 
tager  sig  Barnets  hele  Skoleuddannelse  og  holdes  hver 
Dag  undtagen  Lørdag  —  hvilken  Dag  er  Fridag  for  alle 
Skolebørn  i  Chicago,  baade  i  offentlige  og  private  Skoler,  — 
er  Søndagsskolerne. 

Som  nævnt  undervises  der  i  de  offentlige  Skoler  absolut 
ikke  i  Religion.  Denne  Bestemmelse,  som  har  sin  natur- 
lige Grund  i  den  Omstændighed,  at  der  ingen  Statsreligion 
er  i  De  Forenede  Stater,  og  at  der  findes  et  saa  over- 
ordentlig stort  Antal  Trosbekjendelser,  bliver  strengt  gjen- 
nemført.  Ikke  engang  almindelige  religiøse  Principer  bliver 
berørt!  en  Bevægelse  for  at  faa  Bibelhistorie  eller  Citater 
fra  Bibelen  indført  i  de  offentlige  Skoler  mødte  i  sin  Tid 
en  saa  afgjort  Modstand,  at  det  faldt  af  sig  selv,  og  det 
har  siden  aldrig  været  tåget  op  igjen.  Der  gives  intetsom- 
helst  Religiøst  ved  Chicagos  offentlige  Skoler;  ingen  Bøn 
holdes. 

Som  en  Følge  af  denne  i  Forholdene  grundede  Tilstand 
er  det  en  Mulighed,  at  Børn,  som  kommer  fra  Hjem, 
hvor  Religionen  ikke  er  paaagtet,  kan  voxe  op  i  Chicago 
og  gjennemgaa  Skolen  uden  at  faa  ind  i  sin  Bevidsthed 
selv  de  simpleste  Grundbegreber  af  Kristendommen.  Der 
kan  heller  ikke  næres  Tvil  om,  at  dette  sker  i  enkelte 
Tilfælde,  noget,  som  Præster,  der  har  arbeidet  blandt 
Straffanger  og  i  Chicagos  værste  Strøg,  Gang  paa  Gang 
har  paavist.  Men  almindeligt  er  det  meget  langt  fra 
at  være. 

Den  Faktor,  som  væsentlig  er  at  takke  for,  at  dette  er 
saa,  er  Søndagsskolen.  Enhver  Menighed  har  en  eller 
flere  Søndagsskoler.  Til  disse  søger  ikke  alene  Menig- 
hedslemmernes  Børn,  men  ogsaa  andre  Børn  fra  Nabo- 
laget, hvis  Forældre  enten  tilhører  samme  Trosbekjendelse 
eller  ialfald  ikke  har  noget  mod  den.  I  Søndagsskolen 
undervises  udelukkende  i  Religion,  væsentlig  i  Bibelhistorie 
og  Forklaring.  Undervisningen  gives  i  Regelen  enten  umid- 
delbart før  Formiddagsgudstjenesten  eller  mellem  denne 
og  Aftensangen. 

I  de  Menigheder,  som  tilhører  en  speciel  Nationalitet, 
udenfor  den  amerikanske,  undervises  der  i  Regelen  i  ved- 
kommende Sprog.    I  de  senere  Aar  gives  der  dog  oftest 

Valget  mellem  dette  og  Engelsk.  Saaledes  er  Forholdet 
nu  i  det  betydelige  Antal  norske  Søndagsskoler  i  Chicago. 
Ikke  faa  Børn  vælger  dog  endnu  Norsk,  og  foruden  sin 
store  Mission  at  meddele  Børnene  den  Kristendomskund- 
skab,  de  i  mangfoldige  Tilfælde  ellers  aldrig  vilde  faa,  be- 
virker disse  Skoler  saaledes  ogsaa,  at  Børnene  faar  et 
lidet  Begreb  om  det  norske  Skriftsprog,  hvilket  de  i  de 
allerfleste  Tilfælde  ogsaa  vilde  komme  til  at  undvære,  hvis 
det  ikke  var  for  Søndagsskolerne. 

I  Søndagsskolerne  gives  der  som  Regel  ikke  Lektier  til 
Hjemmelæsning,  og  Undervisningen  er  i  det  hele  ikke 
lagt  an  paa  i  nogen  Maade  at  virke  trættende  eller  tvin- 
gende paa  Børnene.  Hver  Sommer  giver  Søndagsskolerne 
en  stor  Sommerudflugt  til  et  eller  andet  vakkert  Sted 
nogle  Mil  udenfor  Byen,  en  Begivenhed,  til  hvilken  Børnene 
glæder  sig  lang  Tid  i  Forveien.  Til  Jul  uddeles  Æsker 
med  Sukkertøi  til  alle  Børnene  samt  Præmier  til  dem, 
som  har  været  paalidelige  til  at  møde  op. 

Lærerne  i  disse  Skoler  er  i  Regelen  ikke  særlig  uddan- 
nede  til  denne  Gjerning;  de  har  som  oftest  ingen  anden 
Uddannelse  i  Religion  end  den,  de  selv  i  sin  Tid  har  er- 
holdt i  de  samme  Søndagsskoler;  men  Menighedens  Præst 
fører  Opsyn  med  Undervisningen.  I  de  lutherske  Søndags- 
skoler er  det  det  sædvanlige,  at  Eleverne  bliver  konfir- 
merede;  men  de  gaar  altid  isaafald  til  Præsten  et  halvt 
Aar  foruden  Søndagsskoleundervisningen. 

Foruden  de  Skoler,  som  hidtil  er  omtalt,  som  væsentlig 
er  beregnede  paa  Børn  eller  danner  videregaaende  Led  i 
den  offentlige  Skoleundervisning,  har  Chicago  naturligvis 
en  Række  Fagskoler  af  forskjellig  Art,  og  der  er  ogsaa  i 
Byen  flere  Universiteter. 

Den  Art  Fagskoler,  som  er  de  talrigste,  og  som  man 
oftest  bringes  i  Berøring  med,  er  Handel sskolerne  — 
Business  Colleges,  som  de  kalder  sig.    Af  disse  er  der  i 

Chicago  saa  mange,  at  der  neppe  lader  sig  opgive  noget 
bestemt  Tal  paa  dem;  men  otte  af  dem  har  et  betydeligt 
Elevantal  og  gjør  meget  gode  Forretninger.  Disse  An- 
stalter kan  det  have  sine  Fordele  at  gjennemgaa  for  den, 
som  trænger  Uddannelse  i  Engelsk  og  Bogholderi,  men 
de  vil  i  Regelen  findes  at  give  mindre  Udbytte,  end  man 
ved  Indskrivningen  havde  ventet  sig.  De  har  i  Regelen 
to  Kurser,  et  for  Hurtigskrift  og  Maskinskrift  og  et  for 
Bogholderi,  Handelsregning  og  almindeligt  Kontorarbeide. 
Hvert  af  Kurserne  tager  fra  4  til  6  Maaneder,  eftersom 
vedkommende  har  let  for  at  lære.  Der  er  nemlig  altid  et 
saa  stort  Antal  Elever,  som  begynder  Kurset  til  hvilken- 
somhelst  Tid  paa  Aaret,  at  man  altid,  naar  man  er  kom- 
met gjennem  et  vist  Antal  Sider  af  Lærebøgerne,  kan  blive 
opflyttet  paa  et  andet  Parti,  uden  at  der  behøver  at  tåges 
Hensyn  til  de  øvrige  Medlemmer  af  samme  Kuld.  Er 
man  usædvanlig  flittig  og  rask  til  at  lære,  kan  Kurset  til— 
bagelægges  paa  3  Maaneder.  Man  betaler  pr.  Maaned,  og 
Kursene  er  forholdsvis  meget  dyre. 

I  Forretningsafdelingen  har  disse  Skoler  i  Regelen  et 
meget  godt  Udstyr,  der  findes  en  „Bank"  med  Glugger 
og  alt  andet  Tilbehør,  hvor  hver  Elev  tjenestegjør  nogle 
Dage  i  forskjellige  Kapaciteter  og  gjør  fingerede  Forret- 
ninger med  andre  Elever,  som  for  Tilfældet  repræsenterer 
fingerede  Firmaer  i  forskjellige  Brancher,  og  der  er  i  det 
hele  alle  nødvendige  Gjenstande  til  at  give  Eleverne  et 
overfladisk  Indblik  i  de  fleste  almindelig  forekommende 
Transaktioner  og  deres  Bogførelse. 

Hurtigskrift  og  Maskinskrift  er  et  eget  Kursus  af  den 
Grund,  at  den  Maade,  Forretningsmænd  i  Amerika  fører 
sin  Korrespondance  paa,  nemlig  ved  at  diktere  den  til  en 
Stenograf,  nødvendiggjør  et  saa  overordentligt  stort  Antal 
af  denne  Art  Kontorbetjente  i  Chicago.  Tilløbet  til  denne 
Afdeling  er  ligesaa  stort  som  til  den  saakaldte  Forretnings- 
afdeling,    men   medens   denne    væsentlig   frekventeres   af 

Gutter  og  unge  Mænd,  er  Majoriteten  i  Hurtigskriftafde- 
lingen  Piger  og  unge  Kvinder. 

Disse  Skoler  gjør  en  svare  Forretning  ved  at  avertere, 
at  de  efter  endt  Uddannelse  skaffer  Eleverne  Ansættelse; 
dette  Løfte  holder  de  imidlertid  langtfra  bestandig.  I  det 
hele  er  disse  Skoler  i  mere  end  almindelig  høi  Grad  slette 
og  rette  Spekulationsanstalter,  hvis  eneste  Hensigt  er  at 
tjene  Penge  for  deres  Eiere.  Af  denne  Grund  søges  der 
undertiden  at  holde  Eleverne  længere  end  nødvendigt. 
Skolerne  holder  som  oftest  Agenter,  som  har  Provission 
af  de  Elever,  de  kan  skaffe. 

Der  findes  forholdsvis  faa  tekniske  Skoler  i  Chicago, 
langt  færre  end  man  efter  Byens  store  industrielle  Inter- 
esser skulde  tænke  sig.  Den  mest  bekjendte  er  Armour 
Institute  of  Technology,  grundlagt  af  den  i  1900  afdøde 
bekjendte  Millionær  og  Kjødbaron  P.  D.  Armour.  Efter 
P.  D.  Armours  Død  har  hans  Enke  og  hans  Søn  yder- 
ligere  styrket  denne  Skole  ved  betydelige  Pengegaver,  saa 
at  den  nu  staar  som  en  teknisk  Skole  af  første  Rang, 
saavel  hvad  Lærere  som  Udstyr  angaar.  I  flere  Aar  har 
da  ogsaa  Forholdene  været  saa,  at  de  udexaminerede 
Elever  fra  denne  Skole  allerede  flere  Maaneder  før  Examen 
har  modtaget  Tilbud  om  Ansættelser,  og  efter  Examen 
har  hver  eneste  en  havt  en  Post  at  gaa  til,  og  det  til 
anseelige  Gager. 

Lignende  har  Forholdet  været  med  Manual  Training 
School,  hvor  dog  Kurset  ikke  er  saa  høit  anlagt.  Ved 
enkelte  af  Universiteterne  findes  tekniske  Afdelinger. 

Som  bekjendt  trænges  der  for  at  blive  Læge  eller  Ad- 
vokat i  Amerika  endnu  ikke  nogen  anden  Uddannelse  end 
den,  en  Fagskole  kan  give,  uden  at  der  her  bliver  Tale 
om,  hvad  vedkommende  vidste,  før  han  kom  ind  paa  denne 
Fagskole;  om  Almendannelse  spørges  der,  med  andre  Ord, 
ikke.  De  egentlige  Universiteter  stiller  derimod  ogsaa  hertil 

endel  Fordringer,  om  de  end  for  de  fleste  Universiteters 
Vedkommende  er  noksaa  lette. 

Følgen  af  dette  Forhold  bliver  da  en  Række  specielle 
Fagskoler  for  Læger,  Tandlæger,  Advokater  o.  s.  v.  Disse 
Skoler  har  dog  i  de  senere  Aar  som  Følge  af  en  stren- 
gere Lovgivning  maattet  undergaa  betydelige  Forandringer. 
De  medicinske  Skoler  maa  saaledes,  for  at  deres  Kandi- 
dater skal  anerkjendes  som  saadanne,  være  fireaarige. 
Efter  bestaaet  Examen  herfra  maa  da  Kandidaten  atter 
beståa  en  ny  Examen,  nemlig  for  Statens  Sundhedskommis- 
sion.  Dette  gjælder  forøvrig,  selv  om  han  er  uddannet 
ved  Statsuniversitetet.  Kandidater  til  Advokatbevillinger 
maa,  efter  bestaaet  Examen  fra  en  Fagskole  eller  Univer- 
sitet, beståa  en  Examen  ved  Statens  Høiesteret. 

Et  stort  Antal  af  disse  Fagskoler  er  imidlertid  i  de 
senere  Aar  blevet  sammensluttet  med  Universiteter.  Dette  er 
saaledes  Tilfældet  med  de  to  største  og  mest  anseede 
Lægeskoler,  College  of  Physicians  and  Surgeons,  som  er 
gaaet  ind  under  Statsuniversitetet,  og  Rush  Medical  Col- 
lege, som  er  gaaet  ind  under  Chicago  Universitet.  Og  — 
dels  som  Følge  af  den  almindelige  Trang  til  Sammenslut- 
ning, som  gjør  sig  saa  stærkt  gjældende  i  merkantile  For- 
holde, og  som  synes  ogsaa  at  have  smittet  disse  Lærean- 
stalter, dels  paa  Grund  af  den  stadig  stigende  Kontrol  fra 
Statsmyndighedernes  Side,  som  sætter  disse  mindre  Fag- 
skoler ud  af  Stand  til  at  yde  nogen  synderlig  Hjælp  til 
dem,  som  ønsker  at  faa  et  Diplom  med  Anvendelse  af 
mindre  Tid  end  ved  et  Universitet  —  synes  det  i  det 
hele  at  være  en  Tendens  til  fuldstændig  Opslugning  af 
disse  Skoler  fra  de  større  Læreanstalters  Side. 

Af  egentlige  Universiteter  er  der  i  Chicago  fire,  hvortil 
kommer,  at  Illinois  Statsuniversitet  har  enkelte  af  sine 
Afdelinger  i  Chicago,  medens  dets  Hovedsæde  er  i  Ur- 
bana, Illinois.  Det  største  af  Chicagos  Universiteter  er 
University   of  Chicago;   Northwestern   University,   som 

forøvrig  ligger  udenfor  Byen  i  Forstaden  Evanston,  er 
dog  ogsaa  en  anseelig  Institution.  Det  tysk-amerikanske 
Universitet  og  Lake  Forest  Universitet  er  af  mindre  Be- 
tydning. 

Chicago  Universitet  er  meget  nyt;  det  er  nemlig  grund- 
lagt  i  Slutningen  af  80-Aarene;  men  det  er  voxet  saa  over- 
ordentlig hurtig,  at  det  nu  indtager  en  Plads  foran  alle 
andre  Læreanstalter  i  Vesten  og  ser  ud  til  at  skulle  blive 
for  Vesten,  hvad  Harvard  og  Yale  er  for  Østen.  Universi- 
tetet staar  under  Baptistkirkens  Auspicier.  og  den  theo- 
logiske  Afdeling  er  baptistisk;  men  iøvrigt  er  Universitetet 
ikke  sekterisk;  i  Jde  øvrige  Afdelinger  opretholdes  ingen 
bestemte  Bekjendelsesgrænser. 

John  D.  Rockefeller,  den  berømte  Mangemillionær  og 
Præsident  for  Standard  Oil  Company,  er  dette  Universi- 
tets Stifter  og  store  Mæcenat.  Han  gav  sin  første  Gave 
til  Universitetet  i  1889,  og  skjønt  han  ikke  er  bosat  i 
Chicago,  har  han  aarlig  skjænket  det  svære  Summer,  saa 
at  hans  samlede  Gaver  til  Institutionen  nu  beløber  sig  til 
over  ti  Millioner  Dollars.  Ogsaa  fra  andre  Hold,  særlig 
fra  Chicago  Rigmænd,  har  Universitetet  mod  tåget  Gaver, 
og  dets  samlede  Formue  beløber  sig  til  over  fjorten  Millioner 
Dollars,  dels  anbragt  i  Bygninger,  Samlinger  og  andet  Ud- 
styr,  dels  i  Værdipapirer  og  vel  betalende  faste  Eien- 
domme  udenfor  Universitetet.  At  Universitetets  Udstyr  og 
øvrige  Betingelser  for  at  kunne  meddele  en  udmærket 
Uddannelse  under  disse  Omstændigheder  ialfald  er  saa 
gode,  som  Penge  kan  skaffe  dem,  synes  indlysende,  saa 
meget  mere,  som  Undervisningen  der  ikke  mere  end 
ved  andre  Fagskoler  og  Universiteter  i  Chicago  med- 
deles gratis;  tværtimod  maa  Studenterne  betale  ganske 
høie  Skolepenge,  nemlig  fem  og  tredive  Dollars  pr. 
Kvartal. 

Der  er  Logi  saavel  for  mandlige  som  for  kvinde- 
lige Studenter  ved  Universitetet.    Ca.  3,000  til  4,000  Stu- 

denter  studerer  ved  denne  Læreanstalt;  omtrent  en  Tredie- 
del  af  dem  er  for  Tiden  Kvinder. 

Dr.  William  R.  Harper  er  Præsident  for  Fakultetet, 
hvilket  i  Virkeligheden  vil  sige,  at  han  er  Universitetets 
Rektor  eller  Bestyrer,  og  det  skyldes  for  en  væsentlig 
Del  hans  Energi  og  Dygtighed,  at  Institutionen  har  voxet 
saa  hurtig.  Denne  Energi  har  ikke  mindst  gjort  sig  gjæl- 
dende  i  Retning  af  at  skaffe  Universitetet  Subskriptioner, 
og  særlig  Dr.  Harpers  Forhold  til  Mr.  Rockefeller  har 
været  en  rig  Kilde  for  humoristiske  Tegninger  i  ameri- 
kanske Aviser  i  de  senere  Aar;  man  ser  ret  som  det  er 
Billeder  af  Millionæren  i  vild  Flugt  med  Universitets- 
præsidenten  efter  sig  med  en  tom  Sæk  i  hver  Næve. 

I  det  hele  er  der  dem,  som  ikke  ganske  billiger  denne 
Kilde  til  de  amerikanske  Universiteters  Væxt;  som  be- 
kjendt  er  det  nemlig  ikke  Chicago  Universitet  alene,  som 
underholdes  paa  denne  Maade;  de  fleste,  for  ikke  at  sige 
alle,  Universiteter,  som  ikke  tilhører  en  Stat,  opretholdes 
væsentlig  af  Landets  Rigmænd.  Vistnok  knytter  i  Alminde- 
lighed  Giverne  ikke  særlige  Betingelser  til  Gaverne,  saa 
at  disse  giver  dem  nogen  direkte  Magt  over  Læreanstal- 
terne;  men  Forholdet  gjør  dog  i  manges  Øine  Universi- 
teterne  mere  eller  mindre  afhængige  af  Rigmændene,  og 
dette  kan  i  et  Land,  hvor  man  er  sig  en  Strid  mellem 
Kapitalen  og  Arbeiderne  saa  overdrevent  bevidst  som  i 
Amerika,  ikke  undgaa  at  sætte  endel  ondt  Blod, 

Chicago  Universitet  har  siden  sin  Stiftelse  trukket  ind 
under  sig  et  stort  Antal  Forberedelsescolleges,  omtrent 
svarende  til  de  norske  Gymnasier  før  Latinens  Ophævelse. 
Og  ved  dette  ligesom  ved  andre  af  de  mest  anseede  ameri- 
kanske Universiteter  fordres  der  et  vist  Kvantum  Forkund- 
skaber  forOptagelse  som  Student;  men  nogen  speciel Examen 
fordres  ikke,  og  man  kan  blive  immatrikuleret  med  forholds- 
vis smaa  Kundskaber,  men  vil  da  faa  meget  anstrengende  Ar- 
beide for  at  slippe  igjennem  i  den  reglementerede  Tid. 

Northwestern  Universitet  er  methodistisk.  Det  er  grund- 
lagt  i  1851.  Dets  Formue  beløber  sig  til  ca.  5,000,000 
Dollars.  Iøvrig  gjælder  det  meste  af  det,  som  er  sagt  om 
Chicago  Universitet,  ogsaa  for  denne  Læreanstalt,  bare  at 
det  som  Følge  af  sin  betydelig  mindre  økonomiske  Evne 
staar  endel  tilbage  for  sin  yngre  Medbeiler  med  Hensyn 
til  Samlinger  og  Udstyr. 

Ved  dette  Universitet  er  der  en  norsk-dansk  og  en 
svensk  theologisk  Afdeling,  hvorfra  de  fleste  yngre  metho- 
distiske  skandinaviske  Præster  i  Vesten  er  udexaminerede. 
Ogsaa  Chicago  Universitet  har  en  skandinavisk  theologisk 
Afdeling. 

Ved  alle  amerikanske  Colleges  og  Universiteter  gjælder 
det,  at  Undervisningen  langt  mere  ligner  Skoleundervis- 
ning end  akademiske  Studier.  Studenterne  faar  Lektier  at 
lære  og  examineres  deri  og  faar  sit  „Mærke"  eller  Karak- 
ter derfor  hele  Aaret  igjennem;  desuden  afmærkes  det, 
hver  Gang  en  Student  har  været  fraværende  fra  en  Under- 
visningstime; naar  nu  Examen  kommer,  faar  han  en  Ka- 
rakter for  denne,  men  den  lægges  sammen  med  alle  Ka- 
rakterene hele  Skoleaaret  igjennem,  og  hvis  han  ikke  har 
været  tilstede  ved  et  Minimumsantal  af  samtlige  Under- 
visningstimer, saa  bestaar  han  ikke  Examen,  hvor  glim- 
rende han  end  maatte  have  besvaret  selve  Examensop- 
gaverne.  Dette  Minimumsantal  er  i  Regelen  ca.  80  Procent 
af  samtlige  Undervisningstimer  i  vedkommende  Fag. 

Af  saakaldte  Akademier  og  andre  Skoler,  som  forbere- 
der til  Universiteterne  og  tildels  meddeler  sine  Elever 
Graden  „Bachelor  of  Arts"  ved  Afgangsexamen,  er  der  i 
Chicago  et  stort  Antal.  Mange  af  dem  er  anseede  for  at 
være  meget  gode  Skoler  for  høiere  Almendannelse,  og  de 
kan  i  det  væsentlige  siges  at  svare  til  de  norske  Gymna- 
sier før  Latinens  Afskaffelse. 

Chicago  er  overordentlig  vel  forsynet  med  Bibliotheker 
og  Læseværelser,  som  er  absolut  frie  for  enhver,  og  der 

er  meget  faa  Nabolag  i  Byen,  selv  i  Udkanterne,  hvor 
man  behøver  at  gaa  langt  for  at  finde  et  Bibliothek  eller 
en  Filial  af  et  Bibliothek.  Det  offentlige  Bibliothek  alene 
har  67  Filialer  omkring  i  Byen.  Foruden  dette  Bibliothek 
er  der  to  meget  store  Bibliotheker,  som  er  fuldt  offent- 
lige i  sin  Karakter,  om  de  end  ikke  saaledes  som  det 
førstnævnte  tilhører  Byen.  Det  er  John  Crerar  Bibliothek 
og  Newberry  Bibliothek.  Disse  har  dog  ikke  Filialer. 
Desuden  er  der  et  meget  stort  Antal  Bibliotheker,  hvortil 
Publikum  har  fri  Adgang,  medens  dette  dog  ikke  er  deres 
Hovedhensigt,  idet  de  tilhører  forskjellige  Læreanstalter. 
Det  største  af  disse  er  De  Unge  Mænds  Kristelige  For- 
enings  Bibliothek,   der  har  sex  Filialer  omkring  i  Byen. 

Chicago  Public  Library  er,  ikke  med  Urette,  en  af  de 
Institutioner,  hvoraf  Byens  Borgere  er  stoltest.  Det  har 
sine  Lokaler  i  en  prægtig,  uhyre  stor  Bygning,  centralt 
og  vakkert  beliggende  ved  Lake  Front  Park,  hvor  det  ind- 
tager  et  helt  Kvartal. 

Bibliotheket  kan  siges  at  være  grundlagt  af  den  engelske 
Forfatter  Thomas  Hughes,  som  besøgte  Amerika  i  1870. 
Efter  den  store  Brand  lagde  Mr.  Hughes  meget  Arbeide 
paa  at  samle  Bøger  for  at  erstatte  Byen  de  Bibliotheker, 
som  var  brændt  op;  hans  Anstrengelser  herfor  mødte  stor 
Tilslutning  i  hans  Hjemland,  og  paa  kort  Tid  havde  han 
samlet  7,000  Bind,  som  var  skjænket  af  Englændere; 
mange  af  dem  blev  givet  til  den  brandlidte  By  af  For- 
fatterne selv.  Disse  Bøger  dannede  Grundlaget  til  den  store 
Bogsamling,  som  nu  kaldes  Chicago  offentlige  Bibliothek. 

Som  et  Exempel  paa  Bibliothekets  nuværende  Størrelse 
kan  tjene  følgende  Tal,  hentet  fra  Bibliothekarens  Aars- 
rapport  for  1901.  Der  blev  i  dette  Aar  cirkuleret  blandt 
det  laantagende  Publikum  2,280,580  Bøger,  og  Bibliothe- 
kets samlede  Driftsomkostninger  var  231,628  Dollars.  Der 
anskaffedes  7,410  nye  Bind,  hvilket  bragte  det  samlede 
Antal  Bind  op  til  279,686.    I  Aarets  Løb  blev  7,570  Bøger 

mistet  af  Laantagere,  men  samtlige  erstattet,  medens  529 
Bøger  forsvandt,  uden  at  Erstatning  blev  ydet.  FraHoved- 
bibliotheket  udgik  der  71,540  færre  Bøger  tillaans  end 
det  foregaaende  Aar,  og  i  det  hele  vinder  Filialerne  stadig 
større  Tilslutning.  Det  gjennemsnitlige  Antal  udlaante  Bø- 
ger pr.  Dag  var,  5,563,  og  det  største  Antal  paa  nogen 
enkelt  Dag  var  9,354,  medens  det  mindste  var  2,642. 

Naar  en  Bog  beholdes  længere  end  2  Uger,  maa  der 
betales  en  Mulkt  paa  3  Cents  pr.  Dag,  indtil  den  tilbage- 
leveres;  disse  Mulkter  alene  indbragte  Bibliotheket  i  Aarets 
Løb  7,427  Dollars.  I  Aarets  Løb  besøgtes  det  ene  af 
Læseværelserne  i  Hovedbibliotheket  af  117,580  Personer, 
som  fik  sig  udleveret  til  Læsning  paa  Stedet  311,984  Bø- 
ger. I  det  andet  Læseværelse  er  Aviser  og  Tidsskrifter 
udlagt  til  Af  benyttelse;  her  føres  intet  Regnskab  over  de 
besøgendes  Antal;  men  det  er  her  flere  Gange  større  end 
i  det  andet  Rum. 

Bibliotheket  bestyres  af  en  Direktion  paa  ni  Medlem- 
mer, udnævnte  af  Byens  Mayor  og  danner,  som  saa 
mange  andre  Institutioner  i  Chicago,  politisk  seet  en  Art 
Selvstyre,  idet  det  modtager  sine  Indtægter  direkte  som 
en  bestemt  Procent  af  samtlige  i  Cook  County  indkom- 
mende  Skatter  og  selv  uafhængig  af  By  eller  County  fore- 
tager sine  egne  Bevilgninger.  Det  offentlige  Bibliothek  er 
forsynet  med  Bøger,  Tidsskrifter  og  Blade  i  de  fleste 
Sprog;  de  nordiske  Landes,  og  ikke  mindst  Norges  Lite- 
ratur  er  udmærket  vel  repræsenteret.  Man  vil  ikke  let 
søge  forgjæves  efter  en  nogenlunde  velkjendt  nordisk  For- 
fatter i  dette  Bibliothek;  Samlingen  er  ingenlunde  ind- 
skrænket  blot  til  saadanne  Forfattere,  som  har  opnaaet 
Berømmelse  ogsaa  udenfor  sit  Fædreland. 

Newberry  Bibliothek  er  grundlagt  af  Walter  A.  New- 
berry,  en  Chicago  Rigmand,  som  døde  i  1868;  men  som 
Følge  af  Bestemmelser  i  hans  Testamente  var  det  først  i 
1885,   at    Bibliotheket   blev   oprettet.    I   Mellemtiden   var 

Boets  Formue  steget  til  2,500,000  Dollars.  Bibliotheket 
har  nu  omkring  125,000  Bind.  Bøgerne  er  valgt  med 
større  Omhu,  end  Tilfældet  er  i  det  offentlige  Bibliothek. 
og  de  videnskabelige  Afdelinger  i  Newberry  Bibliothek 
staar  meget  høit;  særlig  den  medicinske  Afdeling  har  Ord 
for  at  være  den  bedste  i  sit  Slags  i  Landet. 

John  Cherar  Bibliothek  er  grundlagt  af  John  Crerar, 
en  Chicago  Rigmand,  som  testamenterede  2,000,000  til 
dette  Formaal.  Grundlæggelsen  skeede  i  1894.  Biblio- 
theket har  nu  henimod  90,000  Bind.  Der  udlaanes  ikke 
Bøger  fra  dette  Bibliothek,  man  maa  benytte  Bøgerne  i 
Læseværelserne.  Bøgerne  er  væsentlig  af  videnskabelig 
Karakter. 

Chicago  har  flere  Musæer  af  forskjellig  Art,  men  de  to 
bedst  kjendte  er  Kunstmusæet  og  Field  Columbian  Mu- 
seum. Det  sidstnævnte  er  anbragt  i  en  Bygning,  som  blev 
opført  til  Verdensudstillingen,  og  som  nu  er  omtrent  alt, 
som  staar  igjen  af  „Den  hvide  By".  Musæet  blev  stiftet 
i  1893.  Det  indeholder  en  Række  Samlinger  af  stor 
Interesse,  hvoraf  særlig  maa  nævnes  de  zoologiske  Grup- 
per, der  vistnok  har  faa  Sidestykker  i  hele  Verden. 
Ogsaa  de  geologiske,  botaniske  og  antropologiske  Sam- 
linger er  meget  anseede.  Musæet  er  aabent  mod  en 
ubetydelig  Entré  hver  Dag  undtagen  Lørdag  og  Søndag, 
da  Adgangen  er  fri. 

Chicagos  Kunstmusæum,  —  Art  Institute  er  dets  offi- 
cielle  Navn  —  er  beliggende  i  Nærheden  af  Bibliotheket. 
Det  har  en  meget  smuk  Bygning  i  Lake  Front  Park. 
Bygningen  er  af  Kalksten  i  Renæssance  Stil  med  Dekora- 
tioner  af  jonisk  og  korintisk  Karakter.  Bygningen  er 
Byens  Eiendom,  men  den  Forening,  som  underholder 
Musæet,  har  Brugsret,  saalænge  den  benytter  Bygningen 
paa  den  Maade  og  for  det  Formaal,  hvortil  den  er  bestemt. 

Her  findes,  dels  i  Gibsafstøbninger,  dels  i  Originaler, 
en   ualmindelig   fuldstændig   Samling   af  Skulptur  fra  alle 

Lande.  Malerisamlingen,  som  findes  i  Bygningens  anden 
Etage,  er  ikke  saa  alsidig;  men  der  findes  Værker  af  de 
fleste  berømte  Mestre  af  de  klassiske  Skoler,  og  de 
moderne  europæiske  Malere  er  vel  repræsenterede. 
Amerikanske  Kunstnere  indtager  naturligvis  en  betydelig 
Plads. 

Det  er  ogsaa  her,  de  aarlige  Udstillinger  af  Chicagos 
Kunstnere  finder  Sted,  og  de,  som  endnu  lever  i  den 
Tro,  at  Amerika  bare  er  Maskinernes  Land,  vilde  blive 
saare  forbauset  ved  at  se  en  af  disse  Udstillinger  og  den 
Dygtighed,  mange  af  det  store  Antal  Udstillere  viser  sig 
i  Besiddelse  af.  I  Chicago  arbeides  der  haardt,  og  Kunst- 
nerne ligger  ikke  mere  end  andre  paa  Ladsiden;  Kon- 
kurrancen  er  stor,  og  skal  en  ung  Maler  i  Chicago  over- 
hovedet  komme  istand  til  at  existere  som  Maler,  maa  han 
kunne  præstere  noget  virkelig  dygtigt.  At  der  i  en  By 
paa  to  Millioner  Mennesker,  sammensat  af  alle  Verdens 
Nationer,  opstaar  ikke  faa  virkelige  Begavelser,  turde  være 
selvsagt,  og  naar  dertil  kommer  den  Arbeidets  Aand, 
som  gjennemtrænger  alt  der,  saa  bør  det  ikke  forundre, 
at  disse  Udstillinger  er  istand  til  at  byde  paa  ikke  faa 
fremragende  og  et  overordentlig  stort  Antal  meget  gode 
Arbeider. 

De  fleste  Kunstnere  i  Chicago  har  tilbragt  endel  Aar 
udenlands,  særlig  i  Paris,  og  et  stort  Antal  Malerier  ved 
Udstillinger  af  Chicago  Maleres  Billeder  er  ogsaa  signeret 
„Paris";  men  Chicago  har  selv  et  Akademi  for  Maleri  og 
Skulptur,  som  efter  kyndige  Mænds  Paastand  kan  stilles 
ved  Siden  af  de  fleste.  Det  har  sine  Lokaler  i  Kunst- 
musæets  Bygning  og  besøges  aarlig  af  et  stort  Antal 
Elever.  Forøvrig  findes  der  ogsaa  et  Antal  private  Maler- 
skoler. 

Chicagos  Rigmænds  Smag  med  Hensyn  til  Kunst  kunde 
maaske  lade  endel  tilbage  at  ønske,  og  det  kjøbende 
Publikum    har    unægtelig    en    stærk    Forkjærlighed     for 

3  —  Daae,  Om  Chicago. 

„pene"  Landskaber,  selv  om  der  ikke  er  nogen  stærk 
Individualitet  over  dem;  men  at  det  langtfra  er  nok  for 
at  slaa  igjennem  at  kunne  levere  pene  Smaating,  derom 
vidner  paa  den  ene  Side  det  store  Antal  Malere,  som  er 
fuldt  istand  hertil  og  dog  aldrig  har  kunnet  komme  sig 
frem,  og  paa  den  anden  Side  det  Faktum,  at  endel  Ma- 
lere, hvis  Særkjende  netop  har  været  Kraft  og  Individu- 
alitet med  hensynsløs  Tilsidesættelse  af  det  næsten  slikket 
pene,  som  gaar  saa  langt  hos  de  fleste,  ogsaa  af  og  til 
har  skubbet  sig  frem  til  en  anseet  og  meget  indbringende 
Stilling. 

Blandt  de  Institutioner,  som  maa  henregnes  til  Oplys- 
nings-  og  Opdragelsesvæsenet  i  Chicago,  indtager  de  saa- 
kaldte  University  Extensions  og  Social  Settlements  en 
særegen  Plads.  Der  er  et  stort  Antal  af  disse  Anstalter 
i  forskjellige  Dele  af  Byen,  dog  omtrent  udelukkende  i  de 
fattigere  Strøg,  men  de  største  og  bedst  kjendte  er  Hull 
House,  Chicago  Commons  og  Northwestern  University 
Settlement,  alle  tre  paa  Byens  Vestside. 

Hull  House  ligger  nær  Chicago  „ Ghetto",  det  tættest 
befolkede  og  fattigste  Strøg  i  Chicago.  Institutionen  er 
grundlagt  af  Miss  Jane  Addams  i  Slutningen  af  1880- 
Aarene.  Det  er  det  ældste  af  disse  „  Settlementer"  og 
har  været  Gjenstand  for  en  hel  Litteratur  af  Artikler  i 
Blade  og  Tidsskrifter,  ikke  alene  i  Chicago,  men  overalt, 
hvor  Engelsk  skrives.  Det  har  ogsaa  været,  ialfald  indtil 
en  vis  Grad,  Model  for  alle  de  senere  Institutioner  af 
lignende  Art. 

Hensigten  med  alle  disse  Institutioner  har  været  at 
„ forbedre  Fattigfolks  Kaar  ved  at  udbrede  Kundskaber 
blandt  dem,  hjælpe  dem  i  deres  Vanskeligheder  af  for- 
skjellig Art,  og  virke  ved  Exemplets  Magt".  Og  der  er 
ikke  Tvil  om,  at  de  virkelig  har  udrettet  ikke  lidet  Godt. 

Den  bare  altfor  almindelige  Tilstand  i  en  Familie  i 
disse  Bydele  er  følgende:    Husfaderen  tilbringer  det  meste 

af  den  Tid,  han  ikke  arbeider,  i  nærmeste  Saloon;  Hus- 
moderen  søger  at  hjælpe  paa  Familiens  magre  Indkomster 
ved  at  tåge  saadant  Arbeide,  som  hun  kan  faa,  og  for- 
sømmer sit  Hjem,  som  derfor  bliver  skiddent  og  ustelt; 
Børnene  tilbringer  sin  Tid  paa  Gaden. 

Det  første,  Hull  House's  Beboere  lagde  an  paa,  var  at 
vise  Kvinderne,  hvorledes  de  kunde  gjøre  sit  Hjem  mere 
tiltrækkende  og  holde  Manden  hjemme  ved  at  gjøre  Værts- 
huset  mere  undværligt  for  ham  og  derved  faa  ham  til  at 
spare,  hvad  Opholdet  paa  Værtshuset  havde  kostet  ham. 
Saa  forsøgte  de  at  begynde  en  Skole  for  Børn,  som  ikke 
vilde  søge  den  offentlige  Skole,  fordi  de  ikke  var  klædt 
som  andre  Børn.  Foredrag  blev  holdt  om  Aftnerne,  og 
Mændene  blev  overtalt  til  at  komme  og  høre  paa,  og  paa 
denne  Maade  forsøgtes  særlig  at  udbrede  den  Kundskab, 
som  skulde  hjælpe  paa  disse  fattiges  Kaar. 

Saa  langt,  saa  vel;  men  her  begyndte  netop  den  Side 
af  disse  Settlementers  Virksomhed,  som  ligger  paa  Græn- 
sen  mellem  det  nyttige  og  det  skadelige.  Det  er  meget 
tvilsomt,  om  det  er  udelt  sundt  for  Folk  med  en  meget 
begrænset  Kreds  af  Kundskaber,  ofte  ikke  engang  istand  til  at 
læse  ordentlig,  at  forsøge  at  studere  Tolstoi  og  Turgenjew, 
at  indvies  i  Socialismens  og  Anarkismens  Ideer  og  at  bi- 
bringes den  Forestilling,  at  de  har  faaet  en  fuldstændig 
Oversigt  over  Nationaløkonomien  og  Forholdet  mellem 
Arbeide  og  Kapital. 

Hvad  specielt  Hull  House  angaar,  saa  har  en  Majoritet  af 
Institutionens  Beboere  været  Socialister  og  har  ligefrem  ud- 
bredt  socialistiske  Ideer  og  pustet  efter  Evne  til  den  bare 
altfor  udbredte  Forestilling,  at  der  bestaar  og  naturligen  maa 
beståa  et  Fiendeforhold  mellem  Arbeider  og  Arbeidsgiver, 
mellem  Arbeide  og  Kapital.  De  øvrige  Settlementer  har  ingen 
saadan  bestemt  Farve,  og  de  har  heller  ikke  ligefrem  arbei- 
det i  denne  Retning;  men  de  har  indbudt  Anarkistførere 
og  Socialistførere  til  sine  Møder,  foråt  de  skulde  forsvare 

sine  Læresætninger  mod  Mænd  af  andre  Anskuelser,  og 
har  ad  denne  Vei  visselig  mod  egen  Vidende  og  Vilje 
bidraget  adskillig  til  disse  Læresætningers  Udbredelse  i 
umodne  Sind. 

Endelig  har  disse  Institutioner  gjort  sig  til  Redskaber 
for  de  politiske  Klikker,  hvis  Løsen  har  været  „ upolitiske 
Valg  i  By  og  County",  og  som  ad  denne  Vei  har  bidraget 
meget  til  Nedbrydning  af  den  politiske  Ansvarsfølelse  inden 
de  to  store  politiske  Partier. 

Nu  er  det  meget  farligt  at  sige  nogetsomhelst  andet  end 
godt  om  disse  Institutioner.  Det  er  en  Trossætning,  at  de 
er  en  ren  og  ublandet  Velsignelse  for  Byen  og  særlig  for 
de  fattigere  Klasser.  De  har  været  holdt  ilive  ved  Gaver 
fra  formuende  Chicagofolk,  og  det  er  ikke  smaa  Summer, 
de  har  trængt  for  at  holdes  gaaende.  De  har  i  de  fleste 
Tilfælde  store,  vakre  Bygninger  med  Gymnastiklokaler, 
Auditorier  og  andre  Rum  til  offentlig  Afbenyttelse  samt 
Værelser  for  de  faste  Beboere.  Disses  Antal  ved  hvert 
Settlement  er  fra  6  til  12  eller  saa;  de  fleste  af  dem  har 
frit  Ophold  mod  at  ofre  sin  Tid  og  sit  Arbeide  i  Institu- 
tionens  Tjeneste,  men  mange  af  dem  betaler  ogsaa  for 
Kost  og  Logis.  Gage  har  kun  Bestyrerne  og  ganske  faa 
andre.  At  de,  som  tilbringer  sin  Tid  i  dette  Arbeide,  gjør 
^det  af  oprigtig  Trang  til  at  være  nyttige  i  Samfundet,  kan 
ikke  betviles. 

Chicago  Commons  ligger  i  et  Distrikt  paa  Nordvest- 
siden  af  Chicago,  som  er  stærkt  befolket  af  Skandinaver, 
særlig  Norske  og  Danske;  disse  har  ogsaa  spillet  en  ikke 
liden  Rolle  i  de  Klubber,  som  Institutionen  har  faaet  istand, 
og  i  de  politiske,  „upartiske"  Bevægelser,  Institutionen  har 
sat  sig  i  Spidsen  for. 


INDDELING  AF  POLITISKE  FORHOLD 

Chicago  er  inddelt  i  35  Words,  der  igjen  er  opdelt 
i  Præcinkter,  hvoraf  der  falder  fra  20  til  51  paa  hvert 
Ward,  gjennemsnitlig  ca.  30.  Medens  disse  Præcinkter 
ingensomhelst  Betydning  har  udenfor  Valget,  er  „Wardene" 
indtil  en  vis  Grad  selvstændige  Dele  af  Byen.  Hvert  af 
dem  er  repræsenteret  af  to  Byraadsmedlemmer,  og  de  har 
sin  egen  Superintendent  for  offentlige  Arbeider;  denne 
Embedsmand  ansættes  af  Byens  Kommissionær  for  offent- 
lige Arbeider  og  har  væsentlig  med  Gadearbeidet  at  gjøre. 
Videre  strækker  ikke  Wardets  selvstændige  Bestaaen  sig, 
og  det  er  saaledes  væsentlig  for  Valgene,  ogsaa  denne 
Inddeling  har  Betydning.  Endelig  er  Byen  delt  i  Senator- 
distrikter,  som  hvert  vælger  en  Senator  og  to  Repræsen- 
tanter  til  Statens  lovgivende  Forsamling,  og  i  Kongres- 
distrikter,  som  hvert  vælger  en  Kongresmand.  Disse  to 
Inddelinger  har  ingen  anden  Betydning  end  for  Valget. 

Indtil  1902  fandtes  derimod  en  meget  betydningsfuldere 
Inddeling,  nemlig  i  Towns.  Disse  havde  en  fuldstændig 
selvstændig  Organisation,  indkasserede  selv  Skatter  og 
havde  en  Række  Embedsmænd,  hvis  eneste  Funktion  be- 
stod i  at  trække  uforholdsmæssig  store  Gager;  noget  selv- 
stændigt  arbeide  udenfor  Skatternes  Inddrivelse  og  Over- 

givelse  af  det  af  dem,  som  blev  igjen,  til  Countyets  Kas- 
serer, havde  disse  Embedsmænd  nemlig  ikke.  Dette  For- 
hold gav  Anledning  til  en  Række  Skandaler  og  Underslæb, 
og  det  ansaaes  derfor  for  et  stort  Fremskridt  da  Statens 
lovgivende  Forsamling  ophævede  Town-Systemet  ved  at 
lægge  alle  Townembedsmændenes  Funktion  ind  under 
Countykassereren  og  andre  Countyembedsmænd. 

Hermed  er  imidlertid  ingenlunde  alle  Inddelinger  af 
Chicago  udtømt.  Byens  Parker  er  for  Exempel  ganske 
uafhængige  af  Byen  forøvrig;  de  bestyres  af  tre  Kom- 
missioner,  hvis  Medlemmer  udnævnes  af  Statens  Guvernør, 
og  som  ikke  faar  sine  Indtægter  ved  Bevilgninger  fra  Byen 
eller  Countyet,  men  paa  samme  Maade  som  disse  ved  en 
vis  Procent  af  de  samlede  Skatteindtægter,  som  inddrives 
i  Countyet,  og  saa  bestyrer  disse  ganske  uafhængigt.  Paa 
lignende  Maade  forholder  det  sig  med  Byens  Skolevæsen, 
som  bestyres  af  en  Kommission,  hvis  Medlemmer  udnæv- 
nes af  Byens  Borgermester,  og  med  Byens  offentlige  Bib- 
liothek. 

Endelig  blev  der  ved  Anlægget  af  den  store  Kanal,  der 
fører  Chicagos  Kloakaffald  ned  i  Illinoiselven,  oprettet  endnu 
en  „Skattekorporationa,  som  disse  mange  uafhængige  In- 
stituttener kaldes,  nemlig  „The  Sanitary  District",  der 
bestyres  af  en  Kommission  af  folkevalgte  Medlemmer. 

Hertil  kommer,  at  Chicago  udgjør  praktisk  talt  hele 
Cook  County,  saaledes  at  man  paa  de  fleste  Omraader 
har  et  fuldstændig  dobbelt  Sæt  Embedsmænd,  et  Sæt  By- 
embedsmænd  og  et  Sæt  Countyembedsmænd. 

Dette  besynderlige  Forhold,  som  er  en  Følge  af  Byens 
uhyre  raske  Væxt  og  Mangelen  paa  Love,  som  kunde 
regulere  Forholdene  i  Overensstemmelse  med  Udviklin- 
gens  Krav,  fører  ofte  til  de  pudsigste  Vanskeligheder  og 
Forviklinger. 

Mest  iøinefaldende  bliver  dette,  naar  Skatterne  skal  op- 
kræves  og  fordeles.  Dette  sker,  efterat  Towns  ophævedes, 

udelukkende  ved  Countyets  Embedsmænd.  Skattekom- 
missionærerne,  eller  som  de  kaldes  Assessorerne,  værd- 
sætter  faste  Eiendomme  og  Løsøre,  hvorefter  Countysekre- 
tæren  (the  County  Clerk)  udligner  den  nødvendige  Skatte- 
procent  efter  Hensyntagen  til  alle  de  nævnte  Institutioners 
Krav.  Countykassereren  inddriver  derefter  Skatten  og  for- 
deler den  efter  de  lovbestemte  Procenter  til  Institutionerne. 
Men  han  udbetaler  den  ikke,  før  han  er  nødt  til  det,  idet 
Renterne  i  Mellemtiden  tilflyder  ham  selv,  eller,  hvis  han 
ikke  selv  ønsker  at  tåge  den  Risiko,  som  er  forbunden 
hermed,  da  Forholdet  ikke  er  lovligt,  tilflyder  Renterne 
Countyet,  som  han  selv  staar  nærmest.  Dette  giver  da 
Anledning  til  en  uendelig  Krangel  mellem  de  øvrige  Skatte- 
institutioner  og  Countyet  og  de  førstnævnte  indbyrdes,  som 
gjentager  sig  hvert  Aar  og  ikke  sjelden  fører  til  langvarige 
Retssager. 

Det  dobbelte  Sæt  Embedsmænd  fører  ofte  til  Forholde, 
som  nærmer  sig  Anarki;  Countyets  Politimænd,  the  Con- 
stables  og  Deputy  Sheriffs,  og  Byens  Politi  og  endelig 
Parkenes  Politi  og  Kanalkommissionens  Politi  kommer  af 
og  til  i  Haarene  paa  hverandre  indbyrdes,  og  da  spares 
der  ikke  paa  Effekten.  Klubber  og  Revolvere  benyttes,  og 
disse  Slag,  saa  utrolig  det  høres,  betragtes  ikke  i  Chicago 
som  nogen  særlig  Mærkværdighed.  Særlig  County  Con- 
ståbles,  hvis  Bestillinger  er  Valgembeder,  og  som  af  en  eller 
anden  Grund  er  kommet  til  at  beståa  for  en  ganske  væ- 
sentlig  Del  af  forhenværende  Straffanger,  kommer  stadig 
i  Haangemæng  med  Byens  almindelige  Politi. 

Politiken  i  en  By  som  Chicago,  bortseet  fra  den  na- 
tionale  Politik,  der  altid  for  en  væsentlig  Del  udkjæmpes 
paa  virkelige  Programsager,  og  som  saadan  i  det  væsent- 
lige  arter  sig  ligedan  overalt,  bliver  altid  mere  af  en  per- 
sonlig end  af  en  saglig  Natur.  Som  Regel  har  man  to 
Valg  om  Aaret,  idet  der  hveranden  Vaar  holdes  fuldt  By- 
valg  og  hveranden  Vaar  Valg  paa  Halvparten  af  Byraads- 

medlemmerne.  Fuldt  Byvalg  bestaar  i  Valget  paa  Borger- 
mester (Mayor),  Bykasserer  (City  Treasurer),  Bysekretær 
(City  Clerk),  Byadvokat  (City  Attorney)  og  endelig  en 
Halvpart  af  Byraadets  Medlemmer.  Hertil  kommer  Høst- 
valgene,  som  omfatter  County-  og  Statsembedsmænd. 

Foran  ethvert  Valg  gaar  et  Primærvalg.  Disse  holdes 
særskilt  for  hvert  af  de  to  store  politiske  Partier,  og  her 
vælges  Delegerede  til  Partiets  Valgmøde,  hvor  atter  Par- 
tiets Kandidater  for  de  forskjellige  Stillinger  nomineres. 

Disse  Primærvalg  har  -ofte  i  Chicagos  Historie  givet 
Anledning  til  de  blodigste  Optrin.  Da,  som  allerede  be- 
mærket,  Politiken  har  en  stærkt  personlig  Karakter,  og 
det  at  sikre  sig  de  vel  betalte  Embeder  er  Hovedsagen 
med  det  hele  Maskineri,  er  der  nemlig  overordentlig  hyp- 
pig to  forskjellige  Fraktioner  —  undertiden  flere  —  inden 
hvert  Parti,  og  disse  Fraktioners  Ledere  gjør  under  saa- 
danne  Omstændigheder  alt  for  at  hindre  Modparten  i  at 
komme  til  at  stemme.  Kan  dette  ikke  opnaaes  ved  andre 
Midler,  griber]  man  til  Næverne.  I  denne  Henseende  er 
det  dog  blevet  bedre  og  bedre  i  de  senere  Aar,  men  da 
det  i  tidligere  Tider  ret  hyppig  kom  til  meget  alvorlige  og 
livsfarlige  Sammenstød,  vil  Bedringen  ikke  sige  mere,  end 
at  man  nu  nøier  sig  —  som  Regel  ialfald  —  med  forholds- 
vis uskyldige  Slagsmaal  paa  „  tørre  Næver",  og  i  bedste 
Fald  med  simpelthen  at  beholde  Valglokalet  i  sin  Besid- 
delse, naar  man  først  har  faaet  et  tilstrækkeligt  Antal  af 
sine  Tilhængere  ind  der. 

Primærvalg  holdes  som  Regel  bare  af  de  to  store  Par- 
tier, det  demokratiske  og  det  republikanske.  De  øvrige 
Partier  nøier  sig  i  Almindelighed  med  at  sætte  op  Kan- 
didater for  de  forskjellige  Embeder  „by  pelition",  uden 
foregaaende  Pirmærvalg. 

Partierne  er  vel  organiserede.  I  hvert  Præcinkt  er  der 
en  republikansk  og  en  demokratisk  Præcinktklub;  en  lig- 
nende Klub  er  der  i  hvert  Ward,  og  under  denne  sorterer 

alle  Wardets  Præcinktklubber;  disse  Klubber  har  en  fuld- 
stændig  officiel  Karakter  og  er  foreskrevne  i  vedkommende 
Partis  skrevne  Konstitution.  Hver  af  Wardklubbene  væl- 
ger  en  Repræsentant  til  Centralkomiteen,  der  ogsaa  om- 
fatter endel  Repræsentanter  for  de  udenfor  Chicago,  men 
indenfor  Countyets  Grænser  liggende  Distrikter  eller 
Towns;  udenfor  Byen  har  nemlig  Inddelingen  i  Towns 
fremdeles  sin  fulde  Betydning. 

Denne  Centralkomite  bestyrer  alle  Partiets  Anliggender, 
og  at  være  Komitemand  er  derfor  næsten  mere  eftertragtet 
end  at  opnaa  selv  de  bedre  Embeder;  der  er  imidlertid 
intet  i  Veien  for  at  forene  begge  Dele. 

Hvert  Præcinkt,  selv  om  de  bare  bestaar  af  et  eneste 
Kvartal,  hvilket  i  tæt  bebyggede  Bydele  let  kan  hænde, 
har  sit  eget  Valglokale.  Ved  Primærvalgene  er  dog  de 
forskjellige  Wards  inddelt  i  Primærdistrikter,  som  omfatter 
flere  Præcinkter. 

Det  er  disse  Primærvalg,  som  særlig  muliggjør  det,  som 
man  i  Amerika  kalder  „Maskinpolitik",  og  som  bestaar 
deri,  at  endel  Mænd,  som  gjerne  gaar  under  Navn  af 
„  Ward  Heelers",  tilriver  sig  Magten  inden  sit  Parti,  hver 
for  et  Præcinkts  eller  Primærvalgdistrikts  Vedkommende 
og  saa  ved  Sammenrottelse  sig  imellem  regjerer  et  saa 
stort  Areal,  som  de  kan  enes  om.  I  Spidsen  for  „Bos- 
serne"  for  de  forskjellige  Smaadistrikter  inden  et  Ward 
staar  der  da  en  „Boss"  for  hele  Wardet,  og  disse  „Ward- 
bosser"  lystrer  igjen  en  større  Boss,  som  har  underlagt 
sig  sit  Parti  i  et  af  flere  Wards,  undertiden  af  hele  Byen 
eller  Countyet  bestaaende  Distrikt.  Dette  er  da  „en  politisk 
Maskine",  og  alle  de,  som  udgjør  Dele  afden,  staar  sam- 
men og  hjælper  hverandre  efter  bedste  Evne.  De  faar  sin 
Belønning  ved  Opnaaelsen  af  større  eller  mindre  Bestil- 
linger, naar  deres  Parti  er  ved  Magten,  og  den  tidligere 
omtalte  vidløftige  Inddeling  med  de  mange  hver  for  sig 
uafhængige   Sæt  Regjeringer  bevirker,  at  Partiet  saagodt- 

som  altid  vil  være  „inde"  paa  en  eller  anden  Kant  og 
have  noget  at  byde  sine  aktive  Tilhængere. 

Disse  professionelle  Politikere  er,  ialfald  saalænge  det 
ikke  er  lykkedes  dem  at  opnaa  en  af  de  høieste  Stillinger 
i  „  Maskinen",  som  Regel  ingenlunde  nogen  særlig  anseet 
Klasse,  tværtimod;  men  de  har  ikke  liden  Magt,  og  i  de 
Kredse,  hvor  de  mest  færdes,  ser  man  ikke  paa  dem  paa 
samme  Maade  som  i  dannede  Kredse. 

Det  er  imidlertid  ofte  ganske  mærkelige  Folk,  disse 
Ward  Heelers;  mange  af  dem,  kanske  alle  de'  af  dem, 
som  er  virkelig  typiske  for  sin  Klasse,  har  en  hel  Del  af 
den  Slags  Hjertelag,  som  i  Norge  tillægges  Ole  Høiland, 
som  „stjal  fra  de  rige  og  gav  til  de  fattige".  Deres  Magt 
bestaar  netop  for  en  stor  Del  i  deres  Popularitet  blandt 
den  fattigere  Del  af  Befolkningen  i  sit  Distrikt.  De  fleste 
af  dem  vil  uden  at  knurre  staa  op  midt  paa  Natten  og 
begive  sig  til  Politistationen,  naar  de  vækkes  med  Besked 
om,  at  en  af  deres  Vælgere  er  arresteret,  for  at  stille 
Kaution  for  ham  og  hjælpe  ham  ud  igjen. 

Er  der  et  Dødsfald  blandt  Vælgerne  i  hans  Distrikt  og 
inden  hans  Parti,  er  han  der,  og  er  Familien  saa  fattig, 
at  det  holder  haardt  med  at  faa  den  Art  Begravelse  istand, 
som  i  Amerika  sættes  saa  stor  Pris  paa,  saa  speder  han 
til  det  manglende  af  sin  egen  Lomme. 

Trænger  en  Restauratør  eller  anden  mindre  Nærings- 
drivende at  faa  udvirket  Byraadets  Tilladelse  til  at  an- 
bringe et  større  Skilt,  end  ellers  tilladeligt,  udenfor  sit 
Lokale,  er  det  sit  Partis  Leder,  han  henvender  sig  til  — 
kortsagt,  „ Bossen"  er  sine  Tilhængeres  Hjælper  og  For- 
mynder, og  udfører  oftest  alle  disse  Tusinder  af  Smaa- 
tjenester  med  et  aldrig  svigtende  godt  Humør.  Det  er  en 
Erfaring,  at  de  værste  af  dem,  hvad  politisk  Moral  angaar, 
næsten  altid  er  de  hjælpsomste  overfor  sine  „  Konsu- 
menter", eller  „Constits",  som  de  gjerne  selv  i  al  Kort- 
hed  kalder  dem. 

Man  kunde  tro,  at  dette  altsammen  var  slet  og  ret  Be- 
regning, og  nogen  Beregning  er  der  vel  i  de  fleste  Til- 
fælde  med  i  Spillet;  men  bare  Beregning  er  det  neppe 
nogensinde;  intet  Menneske  vilde  holde  ud  at  arbeide  for 
andre  paa  denne  Maade  Aar  ud  og  Aar  ind,  ved  Nat  og 
ved  Dag,  hvis  han  ikke  virkelig  havde  en  naturlig  Trang 
i  den  Retning. 

Men  denne  den  professionelle  Politikers  af  det  store 
Publikum  lidet  paaagtede  Virksomhed  inden  hans  eget  Di- 
strikt har  ogsaa  mange  andre  Sider.  Hans  stadige  Haands- 
rækninger  til  Folk,  som  er  kommet  i  Berøring  med  Po- 
litiet, indskrænker  sig  ingenlunde  altid  til  forholdsvis  skik- 
kelige Personer,  som  en  enkelt  Gang  paa  Grund  af  et  Rus, 
et  Slagsmaal  eller  lignende  er  „kommet  i  Uleilighed;"  den 
udstrækker  sig  ogsaa  til  professionelle  Forbrydere,  hvor 
disse  har  gode  Venner  og  Forbindelser  i  den  politiske 
Verden,  hvilket  er  meget  langt  fra  at  være  noget  sjeldent 
Tilfælde. 

Mangen  en  Gang  i  Chicagos  Historie  er  en  notorisk 
Tyv  eller  Bondefanger  —  især  den  sidste  Slags  For- 
brydere —  ved  Politikeres  Hjælp  sat  istand  til  at  holde 
sit  Uvæsen  gaaende  Aar  efter  Aar,  og  Politikerne  har 
ogsaa  i  mange  Tilfælde  skaffet  tvilsomme  Etablissementer, 
som  uden  deres  Hjælp  vilde  været  stængt,  saakaldt  Politi- 
beskyttelse, som  bestaar  i  Beskyttelse  mod,  ikke  af  Politiet. 

Naar  saa  hertil  kommer,  at  den  typiske  professionelle 
Politiker  i  sin  Egenskab  af  Byraadsmedlem,  Medlem  af 
Statens  lovgivende  Forsamling  eller  Countyraadet  eller 
andre  af  de  nævnte  selvstændige  og  indtil  en  vis  Grad 
lovgivende  Styrer,  tager  ind  de  Penge,  han  tildels  hjælper 
sine  Vælgere  med,  ved  at  modtage  Bestikkelser  fra  de 
store  Korporationer  som  Betaling  for  Indrømmelser,  der 
ellers  skulde  været  dyrt  betalte  til  Byen  eller  vedkom- 
mende anden  Institution,  af  hvem  de  bevilges,  saa  er  det 
ikke   at   undres   paa,  at   den   bedrestillede  Del  af  Byens 

Befolkning  af  og  til  bliver  betaget  af  en  stærk  Indignation 
og  reiser  sig  med  Vælde  for  at  drive  de  professionelle 
Politikere  ud.  Med  dem  af  disse,  som  hører  hjemme  i 
de  fattigste  Distrikter,  hvor  der  enten,  som  i  første  Ward, 
er  en  Befolkning  af  stærk  tvilsom  Karakter  med  et  mærk- 
bart  Istænk  af  Forbryderklassen,  eller  en  Arbeiderbefolk- 
ning af  væsentlig  italiensk  eller  bøhmisk  eller  polsk 
Nationalitet,  lykkes  det  nu  ikke  i  Almindelighed  denne 
Indignation,  som  i  saafald  væsentlig  har  sin  Tilværelse 
udenfor  vedkommende  Distrikt,  at  komme  nogen  Vei; 
vedkommende  Politikere  bliver  ganske  rolig  siddende  i  sin 
Stilling,  i  Almindelighed  som  Byraadsmedlemmer.  Deres 
Stilling  er  uangribelig,  saalænge  der  ikke  i  selve  Distriktet 
opstaar  en  Mand,  som  véd  at  gjøre  sig  endnu  populærere 
og  udføre  endnu  flere  Tjenester  for  Vælgerne;  og  en  saa- 
dan  Mand  bliver  da  bare  en  ny  Udgave  af  den  gamle 
Ward  Heeler. 

I  saadanne  Distrikter,  hvor  den  professionelle  Politikers 
Magt  bestaar  alene  deri,  at  de  regjerer  Primærvalgene  ved 
at  fylde  Lokalet  op  med  sine  Tilhængere  og  holde  andre, 
der  maatte  ønske  at  stemme  borte,  —  der  kan  det  derimod 
undertiden  lykkes  at  kaste  et  Byraadsmedlem  eller  anden 
Politiker  ud  af  hans  Stilling  derved,  at  Modpartiet  nomi- 
nerer en  hæderlig  og  vel  anseet  Mand,  som  saa  hele  den 
hæderlige  og  oplyste  Del  af  Distriktets  Beboere  stemmer 
paa  uden  Hensyn  til  politisk  Parti,  hvorved  altsaa  Pri- 
mærvalgets Indflydelse  hæves. 

Herved  er  imidlertid  Døren  aabnet  for  den  Bevægelse, 
som  i  de  senere  Aar  er  bleven  saa  moderne  i  Chicago  og 
andre  amerikanske  Storbyers  Politik  —  den  „upolitiske" 
Bevægelse.  Man  erklærer  simpelthen,  at  politiske  Hensyn 
overhovedet  ikke  bør  tåges  ved  By  valg;  der  bør  alene 
lægges  an  paa  at  vælge  gode  Mænd,  som  vil  røgte  sine 
Pligter  uden  personligt  Hensyn,  ubestikkelig  og  ubundne 
af  politiske  Forbindtligheder. 

For  at  arbeide  for  dette  Maal  dannedes  der  endel  Aar 
tilbage  en  Forening,  „Den  municipale  Vælgerliga",  som 
hurtig  tilegnede  sig  betydelig  Indflydelse.  Dens  Arbeide 
har  væsentlig  bestaaet  i  foran  hvert  Valg  at  udstede  Pam- 
fletter med  Oplysninger  om  de  af  begge  Partier  opstillede 
Kandidater  og  enten  Anbefalinger  af  eller  Angreb  paa  disse. 
Der  er  Grund  til  at  tro,  at  Ligaen  virkelig  har  bevirket 
endel  notorisk  bestikkelige  Politikeres  Udelukkelse  fra 
Embeder,  skjønt  det  af  og  til  har  hændt,  at  Kandidater, 
som  paa  det  varmeste  var  anbefalet  af  Ligaen,  viste  sig 
at  være  lidet  bedre  end  dem,  Ligaen  angreb  paa  det  vold- 
somste. Og  forsaavidt  er  der  Grund  til  at  tro,  at  denne 
„ upolitiske"  Bevægelse  har  været  til  nogen,  ialfald  fore- 
løbig  Fordel  for  Chicago. 

Men  der  er  ogsaa  meget  god  Grund  til  at  tro,  at  denne 
Fordel  har  været  dyrekjøbt.  Ikke  alene  har  det  været 
uundgaaeligt,  at  den  Klik,  som  regjerede  i  Ligaen,  og  det 
har  været  en  ganske  faatallig  Klik,  har  benyttet  sig  af  sin 
Magt  paa  en  Maade,  som  gjorde,  at  der  i  mange  Tilfælde 
bare  blev  en  Ombytning  af  Personer  fra  den  sædvanlige, 
gode  gamle  Maskinpolitik,  medens  dennes  Aand  og  Resul- 
tater fremdeles  sporedes,  men  selve  Principet  har  vist  sig 
ganske  farligt. 

Hvad  denne  Liga  egentlig  har  gjort,  har  været  at  op- 
træde  som  en  Art  politisk  Formynder  for  Vælgerne;  den 
har  ligefrem  sagt:  Den  Mand  kan  De  stemme  paa,  men 
den  Mand  maa  De  ikke  stemme  paa;  og  mange  brave 
Folk  har,  ialfald  saalænge  Ligaen  stod  paa  Høiden  af  sin 
Magt  og  selv  ikke  var  Gjenstand  for  nogen  Mistanke, 
slaaet  sig  til  Ro  dermed  og  stemt,  som  det  blev  dem  fore- 
skrevet. Men  hvad  der  trængtes  for  at  gjøre  det  herskende 
politiske  System  heldbringende,  var  netop  det  modsatte  — 
ikke  at  gjøre  det  let  for  Vælgerne  og  derved  end  yder- 
ligere  holde  dem  fra  selv  at  tåge  Del  i  Politiken  og  sætte 
sig  ind  i  de  foreliggende  Spørgsmaal  og  lære  de  opstillede 

Kandidater  og  deres  Karakter  at  kjende,  men  derimod  at 
tvinge  dem  til  at  gjøre  dette.  Det  er  den  store,  hæderlige 
Majoritets  Deltagelse  i  den  praktiske  Politik,  som  er  det 
eneste  Redningsanker  under  Chicagos  politiske  Forholde, 
og  enhver  Bevægelse,  som  tjener  til  at  holde  denne  hæ- 
derlige Majoritet  i  sin  passive  Tilstand,  maa  derfor  beteg- 
nes som  yderst  betænkelig. 

Hertil  kommer  ogsaa  en  anden  Side  af  Sagen:  De  to 
store  politiske  Partier  har  sine  Traditioner  at  opretholde; 
der  kan  være  meget  at  sige  paa  deres  ledende  Mænd, 
kanske,  men  det  er  dog  en  Kjendsgjerning,  at  der  inden 
begge  Partier  findes  en  stærk  Parti-Ansvarsfølelse,  og  naar 
Forholdene  paa  en  enkelt  Kant  bliver  for  gale,  har  man 
altid  seet,  at  Partiet  selv  har  maattet  reformere  sig  for 
ikke  at  gaa  under;  de  hæderlige  Elementer,  som  selvføl- 
gelig altid  baade  findes  inden  hvert  af  Partierne  og  rent 
numerisk  er  i  Majoritet,  hvordan  end  i  Øieblikket  „  Ma- 
skinen" maatte  være,  har  traadt  sammen  og  tåget  kraftige 
Forholdsregler;  det  er  selve  Selvopholdelsesdriften,  som 
har  gjort  dette  nødvendigt,  og  det  er  skeet  Gang  paa  Gang 
i  enhver  amerikansk  Storbys,  Countys  og  Stats  Historie. 

Den  „ upolitiske"  Bevægelse,  som  forøvrig  har  faaet 
stærk  Støtte  hos  de  saakaldte  sociale  Settlementer,  som 
andetsteds  er  omtalte,  virker  i  sine  Bestræbelser  til  at  ud- 
viske  denne  Partiernes  Ansvarsfølelse,  som,  naar  alt  kom- 
mer til  alt,  vistnok  er  den  amerikanske  Samfundsordens 
bedste  Værn. 

Bevægelsen,  mægtig  som  den  har  været,  er  da  ogsaa  i 
Tilbagegang  og  vil  neppe  holde  sig  synderlig  længe,  ialfald 
for  denne  Gang.  Men  den  har  virket  mægtig  tiltalende  paa 
en  hel  Del  mindre  praktiske  end  velmenende  Mænd  i 
Chicago  og  vil  uden  Tvil  med  passende  Mellemrum  dukke 
op  igjen  i  Fremtiden. 


RETSFORHOLD 

Chicago  har  en  hel  Mangfoldighed  af  Domstole;  saa 
mange  og  saa  mange  forskjellige  Arter  er  der  af  dem,  at 
de  fleste  Chicagofolk,  hvis  Forretning  eller  personlige 
Videbegjærlighed  ikke  bringer  dem  til  at  sætte  sig  ind  i 
det,  vistnok  gaar  gjennem  Livet  uden  nogensinde  rigtig  at 
have  forstaaet  Forskjellen  paa  dem  allesammen. 

De  kan  deles  i  to  Klasser,  „Courts  of  Record"  og 
Domstole,  hvor  egentlige  Forhandlingsprotokoller  ikke 
føres.  De  kan  ogsaa  deles  i:  Domstole,  som  hører  un- 
der Staten  Illinois,  og  Domstole,  som  hører  under  De 
Forenede  Stater. 

Domstole,  som  henregnes  til  Courts  of  Record  er: 
Countyretten,  Circuit  Retten,  Superior  Retten,  Kriminal- 
retten,  Skifteretten  og  Appelretten,  allesammen  under  Sta- 
ten Illinois,  samt  De  Forenede  Staters  Circuit  Ret  og  De 
Forenede  Staters  Distriktsret.  Domstole,  som  ikke  hen- 
regnes til  „ Courts  of  Record",  er  Fredsdommerretterne, 
Politiretterne,  som  hører  under  Staten  Illinois,  samt  De 
Forenede  Staters  Kommissionærer. 

Countyretten  og  Circuit  Retten  var  oprindelig  Countyets 
almindelige  Domstole  i  alle  Sager  udenfor  egentlige  Skifte- 
sager,  hvortil  ikke  regnes  Konkurssager,  som  hører  under 

de  almindelige  Domstole,  ikke  under  Skifteretten.  Kun 
hvis  Søgsmaalsgjenstandens  Værdi  oversteg  1,000  Dollars, 
skulde  Sagerne  anlægges  ved  Circuit  Retterne.  Men  efter- 
haanden  blev  der  for  mange  Sager,  og  Superior  Retten 
blev  derfor  oprettet  for  at  overtage  disse;  som  det  nu  er, 
har  Countyretten,  der  bare  beklædes  af  én  Dommer, 
væsentlig  bare  saadanne  Sager  til  Afgjørelse,  hvori  det 
offentlige  (det  vil  sige  Staten,  Countyet,  Byen  eller  andre 
offentlige  Styrer,  ikke  De  Forenede  Stater  selv)  har  en 
særlig  Interesse.  Her  behandles  saaledes  Valgsager  og 
Sager  angaaende  speciel  Beskatning  af  Eiendomsbesiddere 
til  Brolægning  af  Gader,  Indlægning  af  Vandledning  i 
Gaderne  og  lignende.  Superior  Retten,  der  beklædes  af 
12  Dommere,  behandler  alskens  almindelige  private  Sager, 
hvis  Gjenstand  overstiger  1,000  Dollars,  og  dens  Jurisdik- 
tion  er  i  alt  væsentlig  den  samme  som  Circuitretterne ; 
der  er  ingen  Grænse  opad  for  Størrelsen  af  de  Sager, 
som  kan  anlæggs  ved  disse  to  Domstole,  og  heller  ikke 
er  der  noget  i  Veien  for  at  anlægge  Sager,  der  dreier  sig 
om  et  mindre  Beløb  end  1,000  ved  dem,  hvis  dette  skulde 
foretrækkes. 

Disse  Retter  er  allesammen  forsaavidt  sideordnede,  som 
de  danner  første  Instans,  og  deres  Afgjørelser  appelleres 
til  Appelretten,  hvis  Dommerpersonale  forøvrig  af  Statens 
Høiesteret  besættes  med  Medlemmer  af  Circuit  Retten 
efter  Tur.  Appelrettens  Kjendelser  appelleres  til  Statens 
Høiesteret,  hvis  Sæde  er  i  Statens  Hovedstad,  Spring- 
field.  Videre  kan  Sagen  ikke  komme,  medmindre  den 
har  et  mellemstatligt  Moment  af  den  Art,  at  den  rette- 
ligen  fra  først  af  skulde  gaaet  til  de  føderale  Domstole. 
De  Forenede  Staters  Høiesteret  har  ikke  Jurisdiktion  over 
de  enkelte  Staters  Høiesteretter  i  Almindelighed. 

Dommerne  ved  alle  disse  nævnte  Retter  i  Chicago  er 
valgt  paa  sex  Aar.  De  er  folkevalgte  og  maa  saaledes 
indtil   en   vis   Grad  være  Politikere.    Men  det  skal  være 

sagt  til  den  amerikanske  juridiske  Stands  Ros,  at  dette 
ikke  har  hindret,  at  Dommerstanden  gjennemgaaende  har 
været  grundhæderlige,  og  at  densv  Anseelse  i  det  store  og 
hele  er  grundfæstet. 

De  Forenede  Staters  Dommere  er  udnævnt  af  Præ- 
sidenten.  Under  dem  hører  saadanne  private  Sager,  som 
har  en  mellemstatlig  Karakter,  samt  alle  Straffesager, 
hvori  der  handles  om  Overtrædelser  af  føderale  Love; 
dette  bliver  særlig  Sager  omhandlende  Falskmyntneri, 
Tyveri  af  Postsager,  Forsendelse  af  usømmelig  Literatur 
eller  Billeder  i  Posten,  Benyttelse  af  Posten  til  bedragersk 
eller  paa  anden  Maade  ulovligt  Øiemed,  Overtrædelse  af 
Lovene  om  Samfærdsel  mellem  Staterne,  særlig  ulovlige 
Sammenslutninger  af  Handelskompanier  („  Trusts").  Endelig 
behandler  de  føderale  Domstole  et  stort  Antal  Konkurs- 
ansøgninger,  idet  man  ved  frivillig  Konkurs  har  Anled- 
ning til  under  den  bekjendte  „ Knute  Nelson  Lov"  at 
befri  sig  for  sin  Gjæld  gjennem  de  føderale  Domstole  paa 
en  hurtigere  og  lettere  Maade,  end  det  gjennem  de  for- 
skjellige Staters  Domstole  lader  sig  gjøre. 

Fredsdommer  Retternes  Antal  er  Legio.  Af  Fredsdom- 
merne  er  11  tillige  offentlige  Politidommere,  til  hvilken 
Stilling  de  er  udnævnt  af  Byens  Mayor,  medens  de  til 
sin  Fredsdommer  Stilling  er  udnævnt  af  Guvernøren  efter 
Indstilling  fra  Dommerne  ved  Byens  Courts  of  Record,  og 
Udnævnelsen  stadfestes  af  Statens  lovgivende  Forsamling, 
som  er  den,  der  i  Virkeligheden  besætter  disse  Poster,  idet 
baade  Dommernes  Indstilling  og  Guvernørens  Udnævnelse 
ofte  har  været  tilsidesat  af  Lovgivningsmyndigheden  af 
politiske  Hensyn.  Til  Stillingerne  som  Politidommere  er 
der  knyttet  en  ganske  betydelig  fast  Gage,  medens  de 
øvrige  Fredsdommere  lever  udelukkende  af  Sportler. 

Disse  Fredsdommer  Retter  er  en  Skamplet  paa  Byens 
Retsvæsen.  Alle  de  Misligheder,  som  her  begaaes  fra  Aar 
til    andet,    fra    Dag   til    Dag,   vilde   være  nok  til  at  fylde 

4  —  Daae,  Om  Chicago. 

Tusinder  af  Bind  af  de  sorteste  Forbryderromaner.  For- 
holdene ved  disse  Retter  vil  ialfald  indtil  en  vis  Grad  for- 
staaes,  naar  man  hørerv  at  disse  Dommere  ikke  behøver 
at  være  Jurister,  ligesaalidt  som  Advokaterne  der  behøver 
at  have  nogen  som  helst  Uddannelse,  at  Dommerne  ikke 
har  nogen  som  helst  Løn,  men  alene  er  henvist  til  at 
leve  af  Sportler,  at  ingen  Protokol  føres  uden  over  Sagens 
Udfald,  og  at  en  Sagfører  eller  Sagsøger  kan  anlægge  sin 
Sag  ved  hvilkensomhelst  af  de  utallige  Fredsdommerretter 
inden  Cook  County,  altsaa  gjerne  trække  den  indstævnte 
mange  Mil  bort  fra  hans  Bosted,  og  holde  paa  at  tåge 
Udsættelser,  indtil  den  indstævnte  tilslut  ikke  blir  istand 
til  at  møde  punktlig,  og  derpaa  i  al  Hast  faa  Dom. 

Deraf,  at  juridisk  Uddannelse  er  ufornøden  for  disse 
Stillinger,  følger,  da  Legislaturen  og  Guvernøren  besætter 
dem,  at  de  væsentlig  bliver  besatte  med  professionelle 
Politikere,  hvilket  igjen  vil  sige,  at  de  besættes  med  et 
Antal  uvederheftige  Personer,  som  er  saa  indviklede  i 
Partibaand  og  saa  afhængige  af  den  politiske  Maskine, 
hvortil  de  hører,  at  det  blir  dem  umuligt  at  øve  Retfær- 
dighed,  selv  om  de  maatte  ønske  det,  naar  en  politisk 
Magthaver  er  interesseret  i  Sagen. 

Deraf,  at  disse  Dommere  alene  lever  af  Sportler,  og  at 
Sagsøgeren  kan  anlægge  Sagen,  hvor  han  vil  i  hele  Coun- 
tyet,  følger,  at  disse  Dommere  i  ikke  ringe  Grad  bliver 
afhængige  af  de  Advokater  eller  Flaaere,  som  gjør  Pro- 
cedure  ved  disse  Retter  til  en  Specialitet,  og  der  kommer 
ikke  sjelden  op  Tilfælder,  hvor  det  viser  sig,  at  en  saadan 
Advokat  har  en  ligefrem  Kontrakt  med  en  Fredsdommer, 
oftest  en  i  Udkanterne  af  Byen,  om  at  han  skal  afgjøre 
alle  de  Sager,  Advokaten  anlægger  i  hans  Ret,  for  en  vis 
rund  Sum  pr.  Maaned.  At  det  ikke  er  hyggeligt  at  være 
den  indstævnte  under  saadanne  Omstændigheder,  turde 
være  indlysende. 

Deraf,  at  der  ingen  ordentlig  Forhandlingsprotokol  føres, 
følger,  at  det  bliver  forholdsvis  let,  hvis  Sagen  skulde  gaa 
Sagsøgeren  imod,  at  faa  den  op  engang  til  i  en  anden 
Fredsdommerret,  hvor  man  har  truffet  bedre  Foranstalt- 
ninger og  er  sikrere  paa  Udfaldet.  Vistnok  er  dette  for- 
budt, ialfald  efter  Lovens  Bogstav,  og  man  ser  undertiden 
en  og  anden  Flaaer  eller  Fredsdommer  anklaget  for 
Persecution  i  den  Anledning;  men  er  man  bare  saa  for- 
sigtig  at  forandre  Søgsmaalsgjenstanden  med  nogle  faa 
Cents,  saa  bliver  Beviset  for  Sagernes  Identitet  under 
den  fuldstændige  Mangel  paa  Retsprotokoller  omtrent 
umuligt  at  føre.  Desuden  er  Ofrene  for  denne  Trafik 
for  det  meste  Fattigfolk,  som  ikke  har  Greie  paa  at 
Klage. 

Disse  Retter  har  ikke  Jurisdiktion  i  Privatsager,  som 
dreier  sig  om  Beløb  paa  over  200  Dollars.  I  Sager,  som 
dreier  sig  om  et  mindre  Beløb,  har  de  Jurisdiktion  i  alle 
Gjældssager,  Søgsmaal  om  Løsøre  og  andre  Tviste- 
maal,  som  ikke  dreier  sig  om  fast  Eiendom.  Derimod 
har  de  ikke  Jurisdiktion  i  Sager  om  fast  Eiendom  og 
heller  ikke  i  Sager,  som  dreier  sig  om  Erstatning  for 
Beskadigelse  paa  Person,  selv  om  det  paastaaede  Beløb 
er  mindre  end  200  Dollars,  ligesaalidt  som  de  har  Juris- 
diktion i  de  saakaldte  Chancery  Sager,  hvorunder  især 
gaar  Skilsmissesager,  Sager,  hvori  paastaaes  udstedt  Injunc- 
tions  (Forbud),  eller  som  omhandler  Opgjør  mellem  Kom- 
pagnoner. 

I  Straffesager  har  disse  Fredsdommere  to  Funktioner: 
I  Sager,  hvor  Straffen  alene  er  en  Mulkt,  kan  de  ilægge 
en  saadan  indtil  200  Dollars  eller  frikjende  den  ankla- 
gede. I  Sager,  hvor  Straffen  er  større,  kan  de  alene 
henvise  den  anklagede  til  Grandjuryen  eller  afvise  Sagen. 

De  fleste  Straffesager  gaar  imidlertid  gjennem  de  egent- 
lige Politiretter,  hvis  Lokaler  er  i  11  af  Byens  Politi- 
stationer    Her  er  en  Repræsentant  for  Byen  tilstede  som 

Aktor,  en  saakaldt  „ assisterende  Byanklager".  Dennes 
væsentligste  Funktion  skulde  være  at  paase,  at  ikke  For- 
brydere  bliver  frikjendte  eller  bliver  slupne  fri  mod  en 
Mulkt  i  Sager,  hvor  de  skulde  henvises  til  Grandjuryen 
for  ved  Kriminalretten  at  idømmes  en  større  Straf;  men 
de  er  udnævnte  af  Byens  Anklageadvokat,  der  igjen  har 
sin  Udnævnelse  fra  Mayoren,  den  samme,  hvem  Politi- 
dommeren  skylder  sin  Udnævnelse,  og  de  tilhører  saa- 
ledes  begge  samme  politiske  Maskine.  Hvor  politisk  Ind- 
flydelse  gjøres  gjældende  for  at  fri  en  Forbryder,  er  derfor 
den  Garanti,  som  denne  Repræsentant  for  Byens  Interesse 
yder,  saare  forsvindende,  og  Antallet  af  professionelle  For- 
brydere,  som  aarligaars  slipper  løs  ad  denne  Vei,  efterat 
Politiet  har  faaet  fat  i  dem,  er  meget  stort.  Særlig  gjælder 
dette  Svindlere  og  Bondefangere  („Confidencemena),  der 
ofte  ved  Siden  af  denne  Virksomhed  besidder  ikke  ringe 
politisk  Indflydelse. 

At  Politidommere  iøvrig,  bortseet  fra  Modtagelighed  for 
politisk  og  anden  Indflydelse,  er  ligefrem  bestikkelige, 
derfor  foreligger  der  næppe  noget  Bevis,  og  der  synes 
heller  ikke  at  være  nogen  Grund  til  at  tro  dette,  skjønt 
Paastande  derom  ofte  har  været  fremsatte;  her  handles 
om  de  11  Politidommere  i  deres  Egenskab  af  saadanne; 
at  der  blandt  de  almindelige  Fredsdommere  findes  et  stort 
Antal,  som  har  modtaget  ligefrem  Bestikkelser,  derom  kan 
der  fornuftigvis  ikke  næres  Tvil. 

Foruden  de  nævnte  Maader  at  lade  en  Forbryder  med 
politisk  Indflydelse  eller  med  Venner,  der  besidder  saadan, 
slippe  fra  en  Sag,  er  der  endnu  en,  som  benyttes  endnu 
mere  end  de  to  nævnte;  dette  er  ved  „Straakaution\  Som 
bekjendt  benyttes  Kaution  for  Forbrydere  i  Amerika  i 
overordentlig  stor  Udstrækning;  den  eneste  Anklage,  under 
hvilken  der  kan  nægtes  Kaution,  er  Mord.  I  alle  andre 
Tilfælde  kan  Forbryderen  forlange  at  løslades  mod  Kau- 
tion,   selv    om    der   er   al  Grund  til  fra  hans  Person  at 

slutte  sig  til,  at  han  vil  rømme,  og  selv  om  det  maatte 
være  aldrig  saa  indlysende,  at  hans  Bestræbelser  vil  gaa 
ud  paa  Ødelæggelse  af  de  Beviser,  som  haves  mod  ham. 
Nu  skal  denne  Kaution  naturligvis  godkjendes;  men  før 
Grandjuryen  har  fattet  Tiltalebeslutning,  er  den  Politi- 
dommer  eller  Fredsdommer,  som  henviser  den  anklagede 
til  Grandjuryen,  bemyndiget  til  at  foretage  denne  God- 
kjendelse. 

Ved  Politiretterne  findes  der  altid  en  eller  flere  profes- 
sionelle  Kautionister,  som  underskriver  Kautionerne  mod 
en  vis  Godtgjørelse.  Enkelte  af  disse  Folk  eier  virkelig 
endel,  men  i  saafald  har  de  gjerne  sørget  for  at  sætte  det 
i  sin  Hustrus  Navn  eller  sikre  sig  paa  anden  Maade;  og 
de  fleste  af  dem  eier  ingenting.  Deres  Kaution  bliver  imid- 
lertid godkjendt  af  Politidommeren,  fordi  vedkommende 
Kautionist  er  en  politisk  Arbeider  af  nogen  Værdi  for 
Maskinen,  og  fordi  han  skal  lønnes  herfor  og  ikke 
har  faaet  nogen  anden  Løn  i  Form  af  en  politisk  Stilling. 
Ved  den  største  af  alle  disse  Politiretter,  paa  Harrison 
Street  Polistation  midt  i  Byen,  har  saaledes  i  en  Aar- 
række  en  Saloonvært,  hvis  Værtshus  er  et  notorisk  Til- 
holdssted for  professionelle  Forbrydere  af  begge  Kjøn, 
og  som  selv  gjentagne  Gange  har  været  paa  Slaveriet  og 
udstaaet  andre  Straffe  for  Tyveri  og  Røveri,  været  antaget 
som  Kautionist,  uagtet  det  Gang  paa  Gang  har  vist  sig, 
at  han  ingenting  eier,  og  at  der  intet  mere  har  været  at 
foretage,  naar  vedkommende  Forbryder  er  flygtet. 

Kriminalretten  bestaar  af  Dommere  fra  Circuit  og  Superior 
Retterne,  som  til  sine  Tider  er  Kriminaldommere.  Som 
bekjendt  har  man  saavel  i  private  som  kriminelle  Sager 
Jury  i  Amerika;  dette  gjælder  dog  ikke  de  tidligere  om- 
talte „Chancerya  Sager,  som  afgjøres  af  vedkommende 
Dommer  alene.  Hver  af  de  12  Superior  Ret  Dommere 
og  15  Circuit  Ret  Dommere  holder  Ret  for  sig  med  hver 
sin  Jury;  kollegiale  Domstole  kjendes  alene  i  Appelretterne. 


54 

I  Fredsdommerretterne  er  der  Anledning  til  at  faa  Jury, 
naar  det  forlanges  af  Parterne;  men  denne  Anledning  be- 
nyttes forholdsvis  sjelden. 

Statsadvokaten,  som  tager  sig  af  saadenne  kriminelle 
Sager,  som  ikke  kan  afgjøres  af  Fredsdommere,  har  et 
Antal  Assistenter  eller  Fuldmægtiger,  og  denne  Stilling  er 
overordentlig  vigtig,  saaledes  som  Forholdene  er.  Den 
har,  ligesom  de  egentlige  Dommerstillinger,  gjennemgaa- 
ende  været  besat  med  hæderlige  Mænd.  Statsadvokatens 
Befatning  med  en  Sag  begynder  ved  Grandjuryen,  som  er 
samlet  ca.  1  Uge  hver  Maaned.  Den  bestaar  af  Medlem- 
mer, som  udtrækkes  for  hver  Maaned  af  en  Jurykommis- 
sionær,  og  dens  eneste  Befatning  med  Sagen  er  at  fælde 
Tiltalebeslutning  mod  den  anklagede  eller  at  nægte  at  gjøre 
dette;  i  sidste  Tilfælde  er  den  anklagede  dermed  færdig, 
medmindre  andre  Beviser  kommer  til,  som  bevirker,  at 
en  senere  Grandjury  vil  sætte  ham  under  Tiltale.  Men 
da  den  anklagede  selv  ikke  bliver  afhørt,  ligesaalidt  som 
han  faar  Anledning  til  at  føre  Vidner  eller  iøvrig  frem- 
sætte noget  Forsvar,  saaledes  at  alene  Beviserne  mod  ham 
tåges  i  Betragtning,  vil  der  i  Regelen  være  liden  Fare  for, 
at  Tiltalebeslutningen  udebliver,  hvis  der  i  det  hele  er 
nogensomhelst  Udsigt  til,  at  han  vil  blive  dømt.  Som 
Regel  vil  den  anklagede  være  „ holdt  til  Grandjuryen"  af 
en  Fredsdommer,  men  hvis  han  isaafald  er  paa  Frifod  mod 
Kaution,  bliver  der  udstedt  ny  Arrestordre,  og  hans  Kaution 
maa  fornyes  og  godkjendes   af  Statsadvokaten. 

I  Mordsager  bliver  derimod  den  anklagede  henvist  til 
Grandjuryen  af  en  anden  Embedsmand,  nemlig  the  Coroner. 
Denne  Embedsmand  og  hans  Assistenter  præsiderer  over 
en  Jury,  som  afgiver  en  Kjendelse  i  ethvert  Tilfælde,  hvor 
en  Person  er  eller  antages  at  være  kommet  afdage  paa 
en  unaturlig  Maade.  Kjendelsen  indeholder,  Afgjørelser  af 
hvem  den  Afdøde  var,  Dødsmaaden,  og  hvorvidt  nogen 
skal  henvises  til  Grandjuryen  som  ansvarlig  for  hans  Død. 

Undlader  Coronerjuryen  ved  denne  Undersøgelse  (Inquest) 
at  henvise  nogen,  kan  den  mistænkte  gjennem  en  Arrest- 
ordre, udtaget  hos  en  Fredsdommer,  blive  stillet  for  denne 
og  af  ham  henvist  til  Grandjuryen.  Udenfor  dette  Til- 
fælde  faar  Fredsdommerne  intet  at  gjøre  med  Mordsager. 

Foruden  de  regelmæssige  Kriminalretter,  hvoraf  der  til 
enhver  Tid  er  ca.  6  i  Arbeide,  undtagen  i  de  to  Maaneders 
Retsferie  om  Sommeren,  er  der  en  særegen  Domstol  for 
Børn.  Denne,  Juvenile  Court,  er  af  meget  ny  Oprindelse, 
men  har  udrettet  meget  godt.  Foruden  som  en  Strafferet 
har  den  ogsaa  Jurisdiktion  i  Sager,  hvor  Børn  paastaaes 
at  være  uden  ansvarlige  Forsørgere  og  at  trænge  offent- 
lig Hjælp;  den  kan,  hvis  dette  Forhold  ansees  bevist, 
ved  Kjendelse  overdrage  Barnet  til  en  offentlig  Stiftelse 
eller  til  en  Slægtning  eller  anden  ansvarlig  Person,  som 
har  vist,  at  han  eller  hun  nærer  Interesse  for  Barnet  og 
kan  antages  at  ville  give  det  en  god  Opdragelse.  Dette 
kan  ske,  selv  om  Barnet  har  Forældre  i  live,  hvis 
disse  findes  uskikkede  til  at  opdrage  et  Barn.  Til  denne 
Domstol  hører  der  ogsaa  et  helt  Apparat  af  „Probation 
Officers",  som  fører  Opsyn  med  Børn,  som  findes  at 
være  paa  Afveie,  uden  at  Retten  finder  det  nødvendigt  at 
sende  dem  til  en  offentlig  Opdragelsesanstalt  eller  Straf- 
anstalt. 

Som  det  vil  sees  af  denne  korte  Fremstilling,  er  Spørgs- 
maalet  om  en  Domstols  saglige  Kompetens  i  Chicago 
temmelig  indviklet,  og  man  vil  da  ogsaa  ganske  utrolig 
ofte  se  det  bragt  op  under  saavel  private  som  kriminelle 
Sager,  og  meget  hyppig  bliver  Sager  afvist  som  anlagt  ved 
urette  Domstol. 

Til  dette  vidløftige  System  af  Domstole  hører  der  da 
ogsaa  et  meget  indviklet  System  af  Politi  og  Retsbetjente. 
De  Forenede  Staters  Domstole  har  sin  egen  Marskal  med 
et  Antal  Assistenter  ligesom  en  hemmelig  Politietat,  hvor- 
til kommer  Postvæsenets  Inspektører,  der  ogsaa  fungerer 

som  Politi  og  foretager  et  stort  Antal  Arrestationer  saa- 
vel  for  Misbrug  af  Posten  som  for  Tyverier  fra  Post- 
væsenet. 

Til  Fredsdommerretterne  hører  der  et  Sæt  Retsbetjente 
og  Politimænd,  som  kaldes  Constdbles,  og  som  er  folke- 
valgte; disse  Folk  fungerer  som  Stævnevidner,  Exekutions- 
bestyrere,  udfører  Arrestordrer,  udtaget  i  Fredsdommer- 
retterne (ikke  Politiretterne),  og  driver  desuden  privat  i 
mange  Tilfælde  Inkassoforretninger.  Af  en  eller  anden 
Grund  er  det  efterhaanden  blevet  saa,  at  overordentlig 
mange  af  disse  Constables  —  der  er  et  meget  stort  Antal 
af  dem  —  er  forhenværende  Straffanger  eller  ialfald  i 
Bund  og  Grund  uhæderlige  Personer,  som  benytter  sine 
Stillinger  til  ligefremme  Udsugelser.  De  vælges  ved  County- 
valgene,  og  det  store  Antal  af  dem  paa  Valgseddelen  i 
Forbindelse  med  den  ringe  Anseelse,  Stillingen  medfører, 
bevirker,  at  Vælgerne  i  Regelen  simpelthen  ikke  ser  paa 
Navnene,  men  stemmer  paa  det  Sæt,  som  staar  anført 
under  Navnet  paa  det  Parti,  han  vil  støtte.  At  give  en 
en  mere  indgaaende  Beskrivelse  af  alle  disse  „Konstablersa 
Misbrug  og  Udsugelser  overfor  Fattigfolk  vilde  føre  for 
langt,  men  her  skal  dog  til  Belysning  meddeles  et  Par 
Exempler  paa  deres  Fremgangsmaade  og  Samarbeide  med 
de  ligesaa  berygtede  Fredsdommere. 

En  Constable  blev  dræbt  i  1902,  og  ved  Undersøgelsen 
af  Liget  fandt  man  en  Domsudskrift  mod  J.  S.  i  en  af 
Lommerne;  denne  Dom  var  sex  Aar  gammel,  og  den  lød 
paa  196  Dollars  med  Omkostninger  paa  78  Dollars,  til— 
sammen  274  Dollars,  deraf  afskrevet  paa  Dokumentet  som 
betalt  76  Dollars.  J.  S.  var  imidlertid  død,  men  hans 
Enke  viste  sig  at  eie  en  Slagterbutik.  En  anden  Konstabel 
overtog  Papiret  og  begav  sig  fulgt  af  to  Hjælpere,  til 
Enkens  Butik,  tvang  hende  og  hendes  Søster  ind  i  et 
Bagværelse  og  bortførte  en  Del  af  Butikudstyret;  de 
syntes  imidlertid  ikke,  at  de  fik  nok  med  sig,  skjønt  det 

opgaves  af  Enken  at  være  værd  400  Dollars;  Naboerne 
stimlede  nemlig  sammen,  og  Konstablen  fandt  det  klogest 
at  fortrække  for  den  Gang  med  det,  han  havde  faaet 
Iæsset  paa  Vognen.  Dagen  efter  kom  han  imidlertid  igjen 
med  fire  Hjælpere  og  havde  da  forsynet  sig  med  Arrest- 
ordre mod  Enken  og  hendes  Søster,  udtaget  for  en  Freds- 
dommer,  som  boede  ca.  15  engelske  Mil  borte.  Medens 
han  bragte  de  to  Kvinder  did,  bortførte  hans  Hjælpere 
alt,  som  fandtes  i  Butiken,  lige  til  Markiserne  udenfor 
Vinduet.  Da  Konstablen  blev  arresteret  efter  en  Tids 
Forløb,  fremlagde  han  en  Kvittering,  som  viste,  at  alle  de 
saaledes  bortførte  Gjenstande  var  solgt  for  75  Dollars. 
Han  fik  en  Mulkt  paa  10  Dollars,  fordi  der  fandtes  at 
foreligge  „Uregelmæssigheder  ved  Exekutionen",  hvilken 
Mulkt  han  med  Glæde  betalte,  da  disse  „Uregelmæssig- 
heder"  utvilsomt  havde  indbragt  ham  mindst  500  Dollars. 
Ved  denne  Leilighed  blev  der  imidlertid  anlagt  Erstat- 
ningssag  mod  ham,  men  denne  Sag  var  endnu  ikke  af- 
gjort  elleve  Maaneder  efter  Sagsanlægget,  og  da  Enken  i 
Mellemtiden  er  blevet  aldeles  forarmet  som  Følge  af  Tabet 
af  sin  Forretning,  er  det  tvilsomt  nok,  hvilket  Udfald  Sagen 
tilslut  vil  faa. 

En  norsk  Enke  skyldte  en  Mand  10  Dollars.  Denne 
Foræring  blev  solgt  til  en  Sagfører  af  den  værste  Type, 
som  drev  et  Inkassokontor  sammen  med  en  Konstabel, 
og  med  en  Fredsdommer  i  Kompaniskabet;  Fredsdom- 
meren  viste  sig  imidlertid  at  have  havt  fast  Løn,  ikke 
Andel  i  Udbyttet.  For  Fordringens  Beløb  gaves  Dom 
tilligemed  1 1  Dollars  i  Omkostninger,  uden  at  Enken  havde 
været  i  Retten,  da  Dommen  blev  afsagt;  hun  blev  vistnok 
stævnet  og  mødte  op  et  Antal  Gange,  idet  Sagen  stadig 
blev  udsat;  men  dengang  Dommen  blev  afsagt,  var  hun 
hverken  tilstede  eller  stævnet.  Da  hun  imidlertid  fik  vide 
om  Dommen  og  traf  Forberedelser  til  at  faa  Sagen  bragt 
for  en  ordentlig  Domstol,  lod  Sagføreren  sin  Fredsdommer 

udstede  en  Arrestordre  mod  hende,  og  hans  Kompagnon, 
Konstablen,  fik  Ordren  og  arresterede  hende.  Hun  blev 
imidlertid  ikke  bange,  som  Hensigten  havde  været,  men 
fik  i  Hast  fat  paa  en  hæderlig  Sagfører,  og  Sagen  endte 
med,  at  vedkommende  Inkassator  tilligemed  Konstablen 
blev  dømt  til  Slaveriet.  Dette  Udfald  fik  denne  Sag;  men 
det  viste  sig  under  den,  at  den  samme  Fremgangsmaade 
var  benyttet  i  et  meget  stort  Antal  andre  Tilfælde,  hvor 
det  var  lykkedes  at  skræmme  Offeret  og  saa  tåge  fra  ham, 
hvad  han  havde,  ifølge  den  opnaaede  Dom.  Fredsdom- 
meren  slåp  fri,  da  der  ikke  fandtes  at  være  tilstrækkelige 
Beviser  mod  ham.  Han  tilstod  forøvrig  i  Retten,  at  han 
havde  havt  fast  Gage  af  Inkassokontoret  for  at  „afgjøre" 
alle  dets  Sager. 

De  ordentlige  Domstole  under  Staten  har  ogsaa  et  eget 
Sæt  Retsbetjente  med  Politimyndighed,  nemlig  „Skeriffen" 
og  hans  Assistenter.  Disse  exekverer  Rettens  Ordrer  og 
udfører  Arrestordrer,  udstedte  af  disse  Dommere. 

Byens  regelmæssige  Politi  bestaar  af  ca.  3,000  Mand. 
Det  er  under  Kommando  af  en  Politichef,  under  hvem 
sorterer  fem  Inspektører,  der  hver  kommanderer  en  Divi- 
sion.  Inden  hver  Division  er  der  igjen  et  Antal  Politi- 
stationer,  som  hver  kommanderes  af  en  Kaptein,  hvis  det 
er  af  de  større  Stationer,  ellers  af  en  Løitnant.  Den  laveste 
kommanderende  Grad  er  Sergeanter.  For  hver  Grad,  en 
Politimand  skal  avancere,  maa  han  underkaste  sig  en 
Examen,  idet  Politiet  siden  1896  har  hørt  under  Civil 
Service  Systemet.  En  saadan  Examen  maa  ogsaa  aflægges 
for  at  gaa  fra  uniformeret  patruljerende  Betjent  til  Detektiv. 
Ethvert  Medlem  af  Politistyrken  maa  begynde  nedenfra 
som  patruljerende  Betjent;  den  eneste  i  hele  «Politi- 
departementet", som  staar  udenfor  Civil  Service  Systemet, 
er  Chefen.  Nogen  Fordring  til  juridisk  Uddannelse  for 
Politiembedsmænd  kjendes  ikke,  heller  ikke  for  Chefens 
Vedkommende. 

Chicagos  Politi  har  ofte  været  Gjenstand  for  drøie  Be- 
skyldninger, og  der  har  af  og  til  været  Folk  af  meget 
tvilsom  Karakter  blandt  dem.  Men  i  det  store  og  hele 
maa  det  siges,  at  siden  Civil  Service  Systemets  Indførelse 
har  Politiet  været  saa  bra,  som  man  under  Omstændig- 
hederne  kan  vente.  Om  dets  Dygtighed  og  dets  Medlem- 
mers personlige  Mod  har  der  aldrig  været  reist  Tvil. 
Imidlertid  benyttes  endnu  af  og  til  Politiet  i  politiske  Øie- 
med,  særlig  Detektiverne,  ligesom  politisk  Indflydelse  endnu 
er  nødvendig  for  at  komme  ind  i  Politistyrken.  Politiets 
Anseelse  er  i  Chicago  overordentlig  stor,  og  at  blive 
Politimand  er  det  høieste  Lykkens  Maal  for  et  stort  Antal 
Chicagofolk.  For  at  blive  det  maa  man  imidlertid  være 
„et  Hoved  høiere  end  alt  Folket"  og  i  Besiddelse  af  ud- 
mærkede  Legemskræfter.  Og  for  at  trives  i  denne  Stil- 
ling maa  man  være  i  Besiddelse  af  betydeligt  Mod  og 
Koldblodighed  i  Fare,  for  en  Chicago  Politimand  er  ofte 
i  Livsfare. 

Om  at  give  nogen,  selv  noksaa  sammentrængt  Oversigt 
over  Lovgivningen  kan  der  naturligvis  ikke  blive  Tale, 
men  der  skal  i  det  følgende  omtales  endel  Egenheder  ved 
Ordningen,  som  er  af  den  Art,  at  de  strax  vil  falde  en 
opmærksom  Iagttager  i  Øinene. 

Noget  af  det,  en  da  først  vil  lægge  Mærke  til,  er  den 
Mangfoldighed  af  Erstatningssager,  som  verserer  for  Dom- 
stolene; de  almindeligste  af  disse  er  „personal  damage 
suits",  Sager,  hvorunder  Erstatning  søges  for  Skade  paa 
Person  eller  for  Dødsfald  ved  Ulykkestilfælde.  Erstatning 
for  Ulykkestilfælder  af  forskjellig  Sort  bliver  nemlig  idømt 
snart  sagt  i  alle  Tilfælder,  hvor  den  tilskadekomne  ikke 
selv  kan  lægges  betydelig  Skjødesløshed  tillast.  Først  og 
fremst  bliver  der  ved  omtrent  alle  Jernbane-  og  Sporveis- 
ulykker  betalt  Erstatning,  og  det  selv  om  den  tilskade- 
komne har  været  noksaa  uforsigtig,  noget  som  ledede  til, 
at  der  i  et  overordentlig  stort  Antal  Sager  af  denne  Art 


60 

mod  to  af  de  største  Sporveisselskaber  i  Chicago  var  be- 
gaaet  Jury  bestikkelse;  dette  blev  opdaget  i  1898  og  ledede 
til  en  Række  uhyggelige  Skandaler,  hvorunder  endel  Advo- 
kater kom  i  Uleilighed  uden  dog  at  faa  strengere  Straf 
end  2,000  Dollars  Mulkt.  Det  gjentog  sig  i  1902  med  lig- 
nende Udfald.  Bevis  for,  at  selve  Selskabets  Bestyrelse 
var  medskyldig  blev  ikke  leveret  i  noget  af  Tilfældene. 

Dernæst  er  enhver  Eiendomsbesidder  ansvarlig  for  For- 
taugenes  Tilstand  udenfor  hans  Hus  eller  Tomt;  og  den, 
som  kommer  tilskade  der,  vil  som  oftest  faa  Erstatning, 
hvis  det  kan  paavises,  at  der  i  Fortauget  manglede  en 
Planke  eller  en  Sten,  da  Ulykken  skeede.  Her  er  imid- 
lertid Byen  solidarisk  ansvarlig,  hvilket  har  ført  til,  at 
disse  Sager  næsten  altid  anlægges  direkte  mod  Byen,  og 
der  var  i  1902  udestaaende  mod  Byen  Chicago  i  Doms- 
beløb  af  denne  Art  over  tre  Millioner  Dollars.  Ogsaa  i 
Forbindelse  med  disse  Sager  har  der  været  en  Række 
Skandaler,  men  ikke  af  samme  Art  som  det  nys  nævnte; 
i  dette  Tilfælde  har  der  aabenlyst  og  ofte  været  paastaaet 
i  den  offentlige  Presse,  at  der  fandt  et  Samarbeide  Sted 
mellem  Byadvokaten,  en  folkevalgt  Embedsmand,  som 
med  sine  Assistenter  skal  forsvare  Byen  i  disse  Sager,  og 
Advokaterne  for  de  tilskadekomne.  Til  nogen  StrafFesag 
har  dette  dog  aldrig  ledet. 

Endelig  er  der  Anledning  til  med  Udsigt  til  et  heldigt 
Udfald  at  anlægge  Erstatningssag  mod  Eieren  af  en  Bygning, 
hvor  man  kommer  tilskade,  f.  Ex.  ved  en  Elevatorulykke 
eller  paa  anden  Maade,  mod  en  Arbeidsgiver,  i  hvis  Tje- 
neste man  kommer  tilskade  o.  s.  v. 

Alle  disse  Erstatningssager  har  udviklet  en  egen  Art 
Sagførere,  som  gjør  dem  til  en  Specialitet,  og  som  i  Regelen 
antager  dem  paa  den  Betingelse,  at  de  skal  have  Halv- 
delen af  det  mulige  Domsbeløb  mod  at  lægge  ud  alle  Om- 
kostninger under  Sagen.  Denne  Art  Sagførere  har,  hvis 
de  har  noget  at  gjøre,  gode  Indtægter,  men  er  ikke  meget 

anseede.  De  pleier  at  holde  Agenter,  som  underretter 
dem  om,  naar  en  Ulykke  af  en  eller  anden  Art  er  ind- 
truffet,  hvorpaa  de  opsøger  den  tilskadekomne  eller,  hvis 
vedkommende  blev  dræbt,  hans  Efterladte.  I  et  Hus,  hvor 
en  af  Familiens  Medlemmer  er  kommet  tilskade,  vil  der 
gjerne  indfinde  sig  en  Sværm  af  disse  paatrængende  Juri- 
ster, som  i  de  nærmeste  Dage  efter  Ulykken  gjør  Livet 
endnu  tristere  at  bære  for  vedkommende  og  hans  Familie, 
end  selve  Ulykken  har  været  istand  til. 

Forøvrig  indskrænker  naturligvis  Erstatningssøgsmaalene 
sig  ingenlunde  til  de  nævnte  Sager,  og  i  det  hele  anlægges 
et  stort  Antal  Søgsmaal,  hvori  man  andetsteds  vilde  ned- 
lægge  Paastand  af  anden  Art,  i  Amerika  i  Form  af  Er- 
statningssøgsmaal.  Sager,  hvorunder  gjøres  Paastand  paa 
Erstatning  for  brudt  Ægteskabsløfte  er  saare  almindelige, 
hvilket  hænger  sammen  med,  at  Ægteskab  i  de  fleste 
Henseender  i  Amerika  retslig  betragtes  som  en  ganske 
almindelig  Kontrakt;  for  at  vinde  en  Sag  om  Erstatning 
for  Brud  paa  Ægteskabsløfte  behøver  man  ikke  at  bevise 
noget  andet,  end  at  den  sagsøgte  har  lovet  at  gifte  sig 
med  en  og  misligholdt  dette  Løfte,  samt  at  dette  har  for- 
voldt en  Skade,  hvorunder  aandelig  Lidelse,  „et  knust 
Hjerte",  medregnes.  Hyppig  anlægges  ogsaa  Erstatningssag 
for  „Afledelse  af  en  Ægtefælles  Kjærlighed",  enten  mod 
en  Person,  som  selv  har  fortrængt  den  sagsøgende  i  hans 
eller  hendes  Ægtefælles  Kjærlighed,  eller  som  med  Over- 
talelse, Sladder  eller  paa  anden  Maade  har  bragt  Ægte- 
fællen  til  at  forlade  den  sagsøgende. 

En  anden  Ting,  som  falder  i  Øinene,  er  den  hyppige 
Erklæring  fra  Domstolenes  Side,  at  en  Lov,  som  er  ved- 
taget  af  Statens  lovgivende  Forsamling,  af  Byraadet  eller 
Countykommissionen,  er  ugyldig,  enten  som  ukonstitutionel, 
eller  fordi  den,  hvis  den  er  vedtaget  af  de  to  sidstnævnte 
Forsamlinger,  kommer  i  Konflikt  med  Statens  Love.  Dette 
er  en  saa  hyppig  Forekomst  i  Illinois  —  og  andetsteds  i 

Amerika,  —  at  der  altid,  naar  en  Lov  er  vedtaget,  sees 
opkastet  det  Spørgsmaal,  om  den  nu  ogsaa  er  gyldig.  Et 
saa  stort  Antal  Love  er  af  Domstolene,  enten  helt  eller 
for  enkelte  Paragrafers  Vedkommende,  erklæret  ugyldige 
bare  i  de  sidste  6 — 8  Aar,  at  en  norsk  Jurist  næppe  vilde 
være  istand  til  at  tro  det. 

Endnu  en  Ting,  som  strax  vil  paatrænge  sig  en  Iagt- 
tager,  er  den  Omstændighed,  at  et  overordentlig  stort  Antal 
Love  vedtages,  uden  at  der  nogensinde  gjøres  nogetsom- 
helst  Forsøg  paa  at  overholde  dem.  Der  har  udviklet  sig 
den  Praxis,  som  er  en  Følge  af  den  politiske  Ordning, 
at  naar  et  eller  andet  Forhold  gjøres  til  Gjenstand  for 
Agitation,  og  den  offentlige  Mening  bliver  indtaget  mod 
dette  Forhold,  saa  vedtager  ufravigelig  det  Parti,  som  har 
Majoriteten  i  vedkommende  lovgivende  Forsamling,  en  Lov, 
som  er  beregnet  paa  at  tilintetgjøre  dette  Forhold;  der- 
med har  Opinionen  gjerne  gjort  fra  sig  —  Folk  er  bleven 
træt  af  denne  „Sag",  en  anden  „Sag"  er  kommet  isteden, 
og  det  hele  gaar  i  Glemmebogen;  Loven  bliver  aldrig 
gjennemført.  Dette  gjælder  ikke  bare  Smaating;  der  er  en 
Lov,  hvis  Straffebestemmelser,  hvis  de  blev  gjennemført, 
vilde  bringe  de  fleste  Exporthandlere  i  Chicago  paa  Slave- 
riet, idet  den  under  saadan  Straf  forbyder  Modtagelse  af  Rabat 
paa  Fragt  fra  Statens  Jernbaneselskaber;  men  ingen  tænker 
sig  nogensinde  Muligheden  af,  at  denne  Lovs  Straffebe- 
stemmelser skulde  blive  gjennemført.  Hyppigst  vil  man 
naturlig  se  dette  Forhold  med  Hensyn  til  Bylove  og  andre 
Love  omhandlende  mindre  alvorlige  Forbud;  men,  som 
sagt,  der  er  Love  med  yderst  strenge  Straffebestemmelser, 
udstedte  af  Statens  Legislatur  eller  endog  af  De  Forenede 
Staters  Kongres,  hvorom  det  samme  gjælder.  Der  er  et 
overordentlig  stort  Antal  saadanne  Love  i  Illinois  og  i 
Chicago.  Den  demoraliserende  Indflydelse,  dette  Forhold 
maa  øve  og  paaviselig  øver,  synes  man  fuldstændig  at 
overse. 

Den  fuldstændige  Suverænitet,  Politiet  i  Chicago  lægger 
for  Dagen  med  Hensyn  til  Arrestation  af  Personer,  mod 
hvem  der  intet  Bevis  haves,  er  ogsaa  næsten  utrolig.  Efter 
Loven  kan  man  ikke  holdes  i  Arrest  længer  end  24  Timer 
uden  at  blive  „bogført"  under  en  bestemt  Anklage  og 
fremstillet  for  en  Politidommer  eller  anden  Dommer.  Men 
i  Tilfælder,  hvor  Politiet  ikke  er  istand  til  at  skaffe  endog 
det  svageste  Bevis,  undlader  de  simpelthen  at  bogføre 
Arrestanten,  beholder  ham  i  Arresten  og  underkaster 
ham  en  Krydsexamination,  som  paastaaes  at  være  af  en 
høist  uhehagelig  Art;  der  klages  hyppig  over,  at  Haand- 
gribeligheder  er  bleven  anvendt  under  disse  Krydsexami- 
nationer.  Har  Arrestanten  Venner,  og  er  han  istand  til  at 
faa  disse  underrettet  om  sin  Stilling,  saa  vil  de  ved  at 
engagere  en  Advokat  og  anlægge  „Habeas  Corpus'1  Sag 
i  en  Court  of  Record  kunne  tvinge  Politiet  til  enten  at 
stille  en  bestemt  Anklage  mod  den  arresterede  og  levere 
et  Sandsynlighedsbevis  for  hans  Skyld,  eller  ogsaa  at  løs- 
lade  ham.  Imidlertid  haves  der  nok  af  Exempler  paa,  at 
Politiet  i  særlig  graverende  Tilfælder  har  gjort  det  umu- 
ligt  for  Arrestantens  Venner  at  faa  Besked  om  Arresta- 
tionen  ved  simpelthen  at  flytte  Arrestanten  fra  den  ene 
Politisation  til  den  anden.  For  alt  dette  har  den  arreste- 
rede, selv  om  det  skulde  vise  sig,  at  han  aldeles  ingen 
Skyld  havde,  praktisk  talt  ingen  Regres;  tvært  imod  hvad 
man  skulde  vente,  er  det  nemlig  ved  en  Række  Præjudi- 
kater  fastslaaet,  at  Byen  ikke  er  ansvarlig  for  denne  Art 
Skade,  og  den  eneste,  man  kan  holde  sig  til,  er  vedkom- 
mende Politiembedsmand,  som  for  det  meste  ikke  eier 
noget.  Er  derimod  Arrestordren  oprindelig  udtaget  af  en 
Privatmand,  som  har  Formue,  vil  en  Erstatningssag  mod 
ham  undertiden  kunde  vindes. 

Ligesom  det  indbyrdes  Forhold  mellem  Domstolene  med 
Hensyn  til  Kompetens  er  meget  indviklet,  saaledes  er 
ogsaa  Forholdet  mellem  sideordnede  Domstole  noksaa  gaade- 

fuldt.  Man  ser  saaledes  ofte  en  Kjendelse,  udstedt  af  en 
Dommer  i  Superior  eller  Circuit  Retterne,  omgjort  af  en 
anden  Dommer,  tilhørende  samme  Ret.  Man  ser  ogsaa 
en  Sag  fremført  for  den  ene  Dommer  og  af  ham  afvist, 
antagen  og  afgjort  af  en  anden  Dommer  i  samme  Ret. 

Et  Retsinstitut,  som  man  i  De  Forenede  Stater  stadig 
hører  omtalt,  og  hvis  Virkninger  man  støder  paa  hver 
Dag,  er  Forbudet,  the  Injunction.  Forbud  udstedes  saavel 
mod  Handlinger,  som  uden  dette  Forbud,  som  er  rettet 
mod  bestemte  navngivne  Personer,  vilde  være  fuldstændig 
lovligt,  som  mod  Handlinger,  der  i  og  for  sig  vilde  være 
Forbrydelser.  I  sidste  Tilfælde  faar  Forbudet  sin  Betyd- 
ning deri,  at  en  Overtrædelse  deraf  gjør  det  muligt  at 
straffe  Overtræderen  efter  en  summarisk  „Contempt  of 
Court"  Proces,  hvorunder  der  ikke  anvendes  Jury,  og 
hvor  Dommeren  indtager  en  friere  Stilling  end  i  alminde- 
lige  Straffesager,  men  hvorunder  Straffe  lige  op  til  Slaveri 
kan  idømmes.  En  af  Hovedanvendelserne  for  denne  Art 
Forbud  er  under  Streiker,  da  der  udstedes  Forbud  mod, 
at  Streikerne  overfalder  Arbeidere,  som  er  antagne  i  deres 
Sted,  eller  mod  paa  anden  Maade  at  lægge  Hindringer  i 
Veien  for  Arbeidsgiverens  Forretninger.  Dette  har  bidraget 
meget  til  at  gjøre  disse  retslige  Forbud  overordentlig  for- 
hadte,  og  der  er  en  meget  stærk  Folkeopinion  for  deres 
Afskaffelse  over  hele  Landet. 

En  særegen  let  Adgang  gives  der  til  at  grøre  Krav  paa 
Løsøregjenstande.  Man  henvender  sig  til  en  Dommer,  som 
udstederet  „Replevin  Writ",  hvorved  Besidderen  paalægges 
at  bringe  Sagen  i  Retten,  eller  den  fratages  ham  af  ved- 
kommende Retsbetjent,  som  exekverer  Dokumentet,  og 
ved  det  berammede  Retsmøde  afgjøres  det  da,  hvem  der 
er  Eier  af  Tingen. 

Tiltrods  for  at  der  i  Chicago  til  Stadighed  er  et  saa 
stort  Antal  Dommere,  som  nævnt,  hver  med  sit  Apparat 
af  Jury-  og  Retsbetjente,   i  Virksomhed,   er   Domstolene 

aldeles  overlastede  med  Arbeide,  og  det  tager  ofte  utrolig 
længe,  før  en  indbragt  Sag  kommer  til  Behandling.  Det 
er  meget  almindeligt,  at  for  Exempel  en  Erstatningssag 
dreier  sig  om  et  Ulykkestilfælde,  som  tildrog  sig  fire  til  fem 
Aar  før  Sagens  Optagelse.  Er  Sagen  først  paabegyndt  i 
Realiteten,  varer  det  i  Regelen  ikke  mere  end  en  halv  til 
tre,  fire  Dage,  før  den  bliver  afgjort,  medmindre  den  er 
særlig  indviklet,  og  selv  da  gives  der  ingen  Udsættelse, 
noget  der  er  en  Følge  af  Jurysystemet  og  den  mundtlige 
Procedure  baade  i  kriminelle  og  civile  Sager. 

Dette  gjælder  naturligvis  bare  de  egentlige  Domstole. 
I  Fredsdommerretterne  kommer  Sagerne  som  Regel  hurtig 
nok  op,  men  udsættes  til  Gjengjæld  fort  væk. 

Betragter  man  under  ét  de  Misligheder,  hvorunder  Rets- 
tilstanden  i  Chicago  unægtelig  og  uimodsigelig  lider,  vil 
man  saaledes  finde,  at  de  for  en  væsentlig  Del  skriver 
sig  fra  to  Aarsager:  de  politiske  Forholde  og  Byens 
hurtige  Væxt. 

De  politiske  Forholde  med  de  mange  folkevalgte  Embeds- 
mænd,  for  hvem  det  er  en  absolut  Nødvendighed  at  til- 
høre og  opretholde  en  politisk  Maskine,  medfører  med 
uomgjængelig  Nødvendighed,  at  Partiskhed  bliver  vist,  at 
Mænd  med  stærk  politisk  Indflydelse  bliver  Gjenstand  for 
en  Hensyntagen,  som  ikke  bliver  almindelige  Borgere  til 
Del.  Politiske  Haandlangere  maa  belønnes,  og  denne  Be- 
lønning maa  gives  i  Form  af  Stillinger,  som  disse  Haand- 
langere saa  benytter  til  sin  egen  Berigelse,  beskyttede  i 
sine  Overtrædelser  af  Lovene  ved  sin  politiske  Magt  og 
ved  den  Omstændighed,  at  de  tilhører  en  „ Maskine",  hvis 
Medlemmer  gjensidig  støtter  hinanden,  hvad  der  saa  ind- 
træffer.  Hvad  man  her  har  at  undre  sig  over,  er  ikke  de 
Misligheder,  som  findes,  men  de  mange,  som  kunde  fin- 
des,  som  Forholdene  er;  særlig  er  det  at  undre  sig  og 
glæde  sig  over,  at  den  høiere  Dommerstand  har  formaaet 
at  holde  sig  saa  uangribelig,  som  Tilfældet  er.    Dette  har 

5  —  Daae,  Om  Chicago. 

sin  Grund  deri,  at  den  juridiske  Stand,  Advokaterne,  altid 
holder  en  Haand  over  Dommervalgene,  og  ingen  Advokat, 
som  blandt  sine  Kolleger  havde  et  slet  Rygte,  vilde  have 
synderlige  Udsigter  til  at  seire  i  en  Valgkamp  som  Kan- 
didat for  et  Dommerembede. 

Af  Chicagos  unaturlig  stærke  Væxt  følger,  at  Lovgiv- 
ningen ikke  har  formaaet  at  holde  Følge  med  Forholdenes 
Udvikling.  Fredsdommerinstitutionen,  som  nu  i  Chicago  er 
en  Pestbyld  paa  Retsforholdene  og  en  Kilde  til  de  værste 
Misbrug,  har  saaledes  utvilsomt  engang  i  Tiden,  da  For- 
holdene var  mindre,  været  en  meget  heldig  Institution, 
hvad  den  vistnok  den  Dag  idag  er  under  de  mere  gjennem- 
sigtige  Forholde  i  de  mindre  Byer  og  paa  Landet. 


BLADE  OG  LITERATUR 

Chicago  har  naturligvis  et  stort  Antal  Blade  og  Tids- 
skrifter af  forskjellig  Art.  Hvad  Dagbladenes  Antal  angaar, 
er  det  imidlertid  ikke  saa  stort,  som  man  i  en  By  paa  to 
Millioner  Mennesker  skulde  formode.  Borseet  fra  Fag- 
blade  og  Blade  i  fremmede  Sprog,  hvorom  mere  neden- 
for, har  Chicago  ikke  mere  end  otte  Dagblade,  hvoraf  fire 
udkommer  om  Morgenen  og  fire  om  „Aftenen";  af  de 
sidste  udkommer  der  dog  flere  Udgaver  i  Dagens  Løb, 
regelmæssig  Klokken  12,  Klokken  3  og  Klokken  5,  saa  at 
Betegnelsen  „Aftenblade"  som  de  alle  fører,  bliver  tem- 
melig vildledende.  To  af  disse  Aftenblade  har  ogsaa  en 
senere  Udgave,  „Sportsudgaven",  som  væsentlig  indehol- 
der  Sportsnyheder,  men  ogsaa  medtager  senere  Nyheder 
af  almindelig  Art,  og  en  af  dem  har  desuden  en  Morgen- 
udgave.  Alle  disse  Udgaver  har  dog  en  væsentlig  Del  af 
Stoffet  fælles. 

At  der  er  et  forholdsvis  saa  lidet  Antal  Blade,  har  sin 
Grund  i  de  svære  Fordringer  til  Stofmængden,  som  gjør 
det  umuligt  at  sætte  igang  et  Blad  uden  en  meget  stor 
Kapital  og  et  meget  stort  Salg  for  at  dække  Driftsomkost- 
ningerne,  samt  deri,  at  et  Blad  ikke  kan  beståa  uafhæn- 
gigt  af  de  andre,  idet  der,  som  senere  vil  paavises,  hører 

en  ^Franchise"  i  et  af  Telegrambureauerne  til.  Denne 
Tingenes  Tilstand  har  igjen  ført  til  en  stærk  Konkurrance 
mellem  de  bestaaende  Blade,  og  da  de  alle  er  og  maa 
være  anlagte  paa  de  brede,  ja  de  bredeste  Lag,  har  Kon- 
kurrancen  givet  sig  Udslag  ikke  i  en  Kappestrid  om,  hvem 
der  kunde  levere  den  bedste  Avis,  men  hvem  der  kunde 
levere  den  største  og  den  mest  opsigtsvækkende  Avis.  I 
en  meget  stor  By  vil  dette  sidste  Moment  naturligvis  altid 
let  fortrænge  de  bedre  Sider  ved  Dagspressen,  og  i  Chicago 
er  det  blevet  en  ren  Sygdom  hos  dem. 

De  Egenskaber,  som  særlig  slaar  en  ved  Iagttagelsen  af 
Chicagos  Dagspresse,  er  følgende:  Bladenes  og  da  særlig 
Søndagsbladenes  uforholdsmæssige  Størrelse,  deres  Artik- 
lers ofte  urimelige  Længde  i  Forhold  til  Indholdets  Værdi, 
deres  Indtrængen  paa  Enemærker,  som  burde  være  pri- 
vate og  derfor  Pressen  og  Publikum  uvedkommende,  deres 
Jagen  efter  Sensationer,  deres  suveræne  Ligegyldighed  for 
Fakta  og  for  alt,  som  nærmer  sig  til  sagkyndig  Viden, 
men  paa  den  anden  Side  deres  udmærkede  Nyhedsind- 
samling,  deres  velskrevne  og  letlæste  Artikler  og  deres 
smukke  Ydre.  Gaar  man  disse  Egenskaber  lidt  efter  i 
Sømmene,  vil  man  snart  finde,  at  der  findes  en  Forkla- 
ring paa  dem  allesammen. 

Størrelsen  er,  som  allerede  antydet,  en  Følge  af  den 
eiendommelige  Form  for  Konkurrance;  der  maa  leveres 
meget  for  Pengene.  Man  skulde  tro,  at  ialfald  et  enkelt 
Blad  af  en  rimelig  Størrelse,  med  korte,  koncise  Nyheder, 
vilde  kunne  regne  paa  tilstrækkelig  Støtte  i  en  Storby  som 
Chicago  til  at  existere;  men  det  er  ikke  saa.  Det  har 
været  forsøgt;  „Evening  Post11  udkom  en  Tid  i  lidet  For- 
mat og  kaldte  sig  „a  busy  maiis  paper",  men  den  maatte 
indstille  det  og  paany  begynde  at  udkomme  i  12-sidet, 
7-spaltet  Format.  Den  havde  alle  et  stort  Blads  Hjælpe- 
midler,  var  Medlem  af  det  største  Telegrambureau  og 
af  „City  Press",  havde  en  fuldstændig  Stab  af  Redaktører 

og  Reportere,  havde  de  bedste  Forbindelser,  særlig  paa 
Børsen;  men  det  hjalp  altsammen  ikke,  den  maatte  gjen- 
optage  det  fulde  Format  for  ikke  at  gaa  under. 

Denne  abnorme  Størrelse  af  Bladene  fører  igjen  til,  at 
man  maa  gjøre,  hvad  amerikanske  Journalister  kalder  „to 
ivrite  against  space",  det  vil  sige  skrive  for  at  fylde 
Plads.  En  eller  anden  ubetydelig  Nyhed  bliver  ofte  „skre- 
vet  op"  paa  fuld  Spalte  eller  mere  —  og  en  Spalte  i  en 
Chicagoavis  er  utrolig  drøi  —  og  alskens  Detaljer  bliver 
sat  til;  nu  er  det  ofte  ikke  engang  den  Reporter,  som  har 
bragt  Nyheden  ind,  som  besørger  denne  „Skriven  optf, 
men  derimod  en  assisterende  Lokalredaktør,  og  man  kan 
da  omtrent  danne  sig  en  Forestilling  om,  hvor  paalidelig 
disse  Detaljer  bliver,  da  Vedkommende  jo  ikke  kjender 
nogetsomhelst  mere  til  Sagen  end  det,  som  indeholdes  i 
det  oprindelige  Referat.  Om  dette  end  ikke  er  Tilfældet, 
saa  er  i  Regelen  vedkommende  Reporter  selv  istand  til  at 
„ arbeide  inda  en  Mængde  Ting,  som  han  ikke  netop  har 
hørt  af  nogen,  og  give  Artikelen  en  saadan  Form,  at  den 
bliver  „godt  Læsestof",  selv  om  det  oprindelige  Faktum, 
hvorover  den  er  bygget,  ikke  besad  denne  Egenskab. 

Men  med  alt  dette  bliver  dog  de  Personers  fulde  Navne 
og  Adresser,  hvorom  Historien  dreier  sig,  staaende.  En 
Nyhed,  som  ikke  var  bestemt  individualiseret  paa  denne 
Maade,  vilde  være  ubrugelig  for  en  Chicagoavis;  Folk  vilde 
betragte  den  som  det  skjære  Opspind.  Her  har  man  da 
Oprindelsen  til  de  amerikanske  Avisers  idelige  Indtrængen 
i  selv  de  intimeste  private  Forholde.  Detaljer  maa  bringes 
for  at  gjøre  Nyheden  læselig  og  undertiden  for  at  faa  den 
til  at  fylde  Plads,  og  Navnene  maa  medtages.  Følgen  heraf 
bliver  ofte  de  mest  nederdrægtige  Artikler,  hvoraf  oven- 
ikjøbet  i  mangfoldige  Tilfælder  bare  en  Brøkdel  er  fuldt 
sandfærdige,  Resten  forsætlig  overdrevet  for  at  gjøre  «Læse- 
stof" eller  uforsætlig  tilsat,  forsaavidt  som  man  kan  kalde 
det  saa,  naar  Forfatteren  har  skrevet  uden  at  vide  saa  nøie, 

enten  det,  han  skrev,  var  sandt  eller  ei.  Med  alt  dette  og 
med  den  store  amerikanske  Tilbøielighed  til  Anlæg  af 
Erstatningssager  forøvrigt,  er  Skadeserstatningssager  mod 
Aviser  forholdsvis  meget  sjeldne.  Dette  hænger  sam- 
men med  Bladenes  stadige  Omsorg  for  paa  alle  tvilsomme 
Steder  at  indskyde  et  „ siges  der"  eller  lignende,  som  i 
høi  Grad  afsvækker  Udsigten  til  at  vinde  en  Erstatnings- 
sag,  men  som  derimod  ikke  har  den  mindste  Virkning  i 
Læsernes  Øine. 

Sensationsjageriet,  som  ganske  vist  er  stærkere  udviklet 
hos  enkelte  Blade  end  hos  andre,  men  som  findes  hos 
alle  amerikanske  Storstadsblade,  har  ogsaa  sin  gode  Grund 
i  Forholdene.  Det  ligger  i  den  Omstændighed,  at  et  Blad 
absolut  maa  have  en  overordentlig  stor  Læsekreds  for  at 
kunne  beståa.  Man  vil  faa  et  Begreb  om  dette,  naar  man 
hører,  at  „  Daily  News"  et  af  de  to  største  Aftenblade, 
har  en  beediget  betalt  Cirkulation  af  over  300,000  Exem- 
plarer.  Et  Blad  kan  visselig  klare  sig  med  mindre,  men 
mange  Læsere  maa  der  til;  Følgen  bliver,  at  Bladet  maa 
anlægges  paa  et  Niveau,  som  ligger  betydelig  lavere  end 
«Halvdannelsens",  og  Majoriteten  af  disse  Læsere  vil  have 
Sensation,  altsaa  faar  de  Sensation.  Et  Blad  trænger,  som 
sagt,  en  svær  Kapital  for  at  holdes  gaaende;  en  af  Føl- 
gerne  heraf  bliver,  at  Bladet  bliver  et  Forretningsforetagende 
med  Fortrængelse  af  de  fleste  andre  Sider  ved  Foretagen- 
det. Det  er  anlagt  af  Forretningsmænd,  dets  Hensigt  er 
at  tjene  Penge,  og  Forretningsafdelingen  er  den  ledende 
Afdeling.  Redaktionen  er  No.  2,  den  faar  pent  lystre  For- 
retningsafdelingen. Der  er  ikke  Tale  om  for  et  Chicago- 
blad  at  give  sig  af  med  at  have  Meninger,  det  finder  ud, 
hvad  Publikums  Mening  er  om  en  Sag,  og  saa  giver  det 
denne  Mening  i  den  mest  tilspidsede  Form;  dersom  det 
ikke  er  istand  til  at  bringe  Opinionen  paa  det  rene,  er 
det  dets  Bestræbelse  at  give  sine  Udtalelser  en  saadan 
Form,  at  de   vil   falde  saa  nær  som  mulig  sammen  med 

Opinionen.  Bladet  betragter  sig  som  Publikums  Talerør, 
ikke  som  dets  Leder,  og  at  befinde  sig  i  Minoriteten  er 
for  en  amerikansk  Redaktion  en  ligefrem  Forbrydelse. 

En  af  Følgerne  heraf  bliver  igjen,  at  Bladene  indtil  en 
vis  Grad  bliver  upolitiske.  Der  er  intet  Blad  i  Chicago, 
som  ikke  erklærer  sig  at  tilhøre  et  Parti,  men  der  er  hel- 
ler neppe  nok  noget  Blad,  som  virkelig  gjør  det.  Der 
er  for  Exempel  tre  Blade,  som  kalder  sig  republikanske, 
men  som  nu  i  en  Aarrække  i  mangfoldige  vigtige  Spørgs- 
maal  har  udtalt  sig  med  Demokraterne,  ja  to  af  dem  gik 
endog  saa  vidt  som  under  sidste  Valgkamp  mellem  Mc. 
Kinley  og  Bryan  at  udtale  sig,  rigtignok  i  tilslørede  Ud- 
tryk,  for  Bryan.  De  demokratiske  Blade  er  noget  fastere, 
hvilket  vel  nærmest  kommer  af,  at  Chicago  er  en  demo- 
kratisk By,  og  af  at  der  er  mindre  Konkurrance  mellem 
de  demokratiske  Blade,  idet  der  er  6  republikanske  og 
bare  2  demokratiske  Blade  i  Chicago  —  i  Navnet;  i  Vir- 
keligheden er  der  2  republikanske  og  2  demokratiske  og 
4  uden  noget  virkeligt  Standpunkt. 

Naar  det  undertiden  har  været  antaget,  at  disse  Blades 
Udtalelser  ligefrem  var  tilfals,  at  man  altsaa  kunde  gaa  op 
i  deres  Kontor  og  byde  en  Pengesum  for  at  faa  dem  til 
at  udtale  sig  i  en  bestemt  Retning,  saa  beror  denne  An- 
tagelse slet  og  ret  paa  manglende  Kjendskab  til  disse  Blade. 
Bare  den  Sums  Størrelse,  som  skulde  til,  vilde  gjøre  et 
saadant  Kjøb  og  Salg  af  redaktionelt  Spalterum  upraktisk, 
og  naar  man  tager  i  Betragtning  de  Vanskeligheder,  saa- 
danne  Forholde  vilde  medføre  for  et  Blad  af  den  her  om- 
handlede Art,  vil  man  let  forståa,  at  der  aldrig  bliver  tale 
om  noget  saadant.  Bestikkelige  i  den  ligefremme,  grelle 
Betydning  af  Ordet  er  de  ikke,  det  er  noksaa  sikkert. 

Men  dette  vil  dog  ikke  sige  mere,  end  at  der  ved  gjen- 
sidige Forpligtelser,  ved  Byttehandel,  om  man  saa  vil, 
bliver  sluttet  Overenskomster,  som  bringer  et  af  disse  Stor- 
blade  til  at  stille  sig  paa  et  Standpunkt,  som  de  ellers  ikke 

vilde  have  indtaget.  En  Politiker  lover  for  Exempel,  hvis 
han  eller  den,  han  støtter,  bliver  valgt  til  det  Embede, 
de  søger,  at  arbeide  for  en  Reform,  som  Bladet  har  sat 
paa  sit  Program,  eller  paa  anden  Maade  hjælpe  Bladet. 
Til  Gjengjæld  yder  Bladet  ham  sin  støtte,  skjønt  han  tilhø- 
rer det  andet  Parti  eller  kanske  personlig  maa  ansees  som 
lidet  skikket  til  den  Post,  han  søger.  Ofte  er  Motiverne 
ogsaa  ligefrem  egennyttige;  saaledes  er  der  to  Blade  i 
Chicago,  hvis  Bygninger  staar  paa  Grund,  leiet  af  Kom- 
munen, og  disse  Blade  har  altid  støttet  en  bestemt  Kan- 
didat for  Mayor,  som  formenes  at  yde  Gjengjæld  ved  Ord- 
ningen med  Byggebetingelserne.  Af  lignende  Exempler 
kunde  der  nævnes  flere,  saa  at  man  i  det  hele  ikke  bør 
trække  Grænsen  for  Bladenes  absolute  Integritet  altfor 
snevert. 

Sagkyndighed  —  udenfor  selve  det  journalistiske  Fag  — 
er  ikke  Chicagobladenes  Sag.  At  være  Journalist  er  i 
Chicago  et  Fag,  ganske  som  at  være  Skrædder  eller  Sko- 
mager; og  heri  ligger  en  stor  Del  af  disse  Blades  baade 
Svaghed  og  Styrke. 

Noget  sligt  som  for  Exempel  en  juridisk  Uddannelse 
for  en  Journalist  er  i  Chicago  noget  saa  nær  ukjendt.  Er 
en  ung  Mand  Jurist,  vilde  det  ikke  falde  ham  ind  at  blive 
Bladmand;  det  vilde  sige  det  samme  som  at  begynde  at 
lære  en  ny  „Profession",  hvor  hans  gamle  ikke  vilde  være 
af  nogen  Nytte  for  ham.  Den  amerikanske  Bladmand  har 
i  Almindelighed  begyndt  sin  Bane  som  Reporter  i  18 — 19 
Aarsalderen,  strax  han  er  færdig  med  Skolen  og  et  Par 
Klasser  af  Høiskolen,  og  arbeidet  sig  op,  eftersom  han 
lærte  Faget.  Almenkundskaber  spørges  der  mindre  om, 
men  da  de  gjerne  er  gode  Hoveder  —  mindre  gode  Ho- 
veder holder  sig  sjelden  længe  der  under  den  stærke  Kon- 
kurrance  —  saa  bødes  der  gjerne  ogsaa  med  Hensyn  til 
Almenkundskaberne  paa  Manglerne  i  Tidens  Løb;  en  stor 
Avis  er  nemlig  ikke  saa  ueffen  som  Skole  betragtet. 

Som  Følge  af  dette  Forhold  bliver  de  amerikanske  Aviser 
ofte  sørgelig  unøiagtige  i  sine  Gjengivelser  af  Begivenheder 
eller  Udtalelser,  hvis  Behandling  forudsætter  en  noget 
anden  Viden  end  Øvelsen  i  at  skrive  engelsk  og  Kjend- 
skab  til  den  tekniske  Side  af  en  Avisbedrift.  Der  er  kan- 
ske  intet  Felt,  hvor  dette  hyppigere  mærkes,  og  hvor  det 
anretter  større  Skade,  end  ved  Gjengivelsen  af  Retsafgjø- 
relser.  En  Reporter  uden  nogensomhelst  juridisk  Kundskab 
sættes  til  at  referere  de  vigtigste  Domme,  og  de  Redak- 
tører, som  gjennemser  hans  Referat  og  kanske  endog  til- 
dels omskriver  det,  er  ligesaa  blottede  for  denne  Kund- 
skab som  han  selv.  Resultatet  bliver  sørgelig  ofte,  at  ved- 
kommende Dommer  faar  sig  Ord  lagt  i  Munden,  som  han 
aldrig  havde  drømt  om  at  ytre. 

Der  kunde  nævnes  Hundreder  af  Exempler  herpaa,  men 
et  faar  være  nok.  I  1902  kom  en  Dommer  i  Chicago  ved 
Behandlingen  af  en  Sag  mod  en  Mand,  som  gjentagende 
havde  mishandlet  sin  Hustru  paa  en  mere  end  almindelig 
brutal  Maade,  til  at  minde  om,  at  de  sædvanlige  Forskrif- 
ter om  Selvforsvar  gjaldt  ligesaavel  for  en  Hustru  overfor 
sin  Mand  som  i  andre  Forhold,  og  at  denne  Hustru  vilde 
været  i  sin  gode  Ret,  om  hun  havde  skudt  Manden,  da 
han  overfaldt  hende  paa  en  Maade,  som  truede  hendes 
Liv.  Drevet  dels  af  sin  totale  Mangel  paa  juridisk  For- 
staaelse,  dels  af  sin  sædvanlige  Trang  til  sensationelt  Stof, 
kom  Flerheden  af  Byens  Blade  Dagen  efter  med  den 
overraskende  Oplysning,  at  vedkommende  Dommer  havde 
erklæret,  at  en  Hustru  havde  Ret  til  at  skyde  sin  Mand, 
hvis  han  rørte  hende  —  at  der  altsaa  herskede  et  sær- 
eget  Retsforhold  i  denne  Henseende  mellem  Mand  og 
Hustru.  Følgen  var  da  ogsaa,  at  en  Kone  kort  efter  lagde 
sig  i  Baghold  og  skjød  sin  Mand  og  anførte  til  sit  For- 
svar, at  hun  troede,  hun  efter  nævnte  Kjendelse  var  be- 
rettiget dertil,  fordi  Manden  engang  havde  givet  hende  et 
Slag  i  Ansigtet. 

Ogsaa  medicinske  Spørgsmaal  er  udsat  for  en  lignende 
aldeles  uforstaaende  Behandling  selv  i  de  største  engelske 
Chicagoblade,  og  alle  de  Mærkeligheder,  man  der  kan 
læse  om  døde,  som  bringes  tilbage  til  Livet,  Elexirer,  som 
bevirker  Udødelighed  eller  ialfald  en  utrolig  Langlivethed, 
det  er  baade  til  at  græde  og  le  af;  Sensationslysten  har 
naturligvis  spillet  en  Rolle  ved  disse  Artiklers  Tilblivelse, 
men  de  er  i  Regelen  naivt  nok  fortalt,  og  de  finder  fuldt 
op  af  troende  Læsere. 

Paa  den  anden  Side  ligger  ogsaa  disse  Avisers  Styrke 
eller  ialfald  det,  de  selv  anser  for  sin  Styrke,  i  denne 
professionelle  Bladmandsuddannelse.  Der  er  intet  amatør- 
mæssigt  ved  disse  Blade;  man  behøver  bare  at  tåge  et  af 
dem  i  Haanden  for  at  bemærke  dette;  først  ser  man  det 
paa  deres  smukke,  regelrette  Ydre  og  dernæst  paa  den 
teknisk  rutinerigtige  Behandling,  enhver  Nyhed  har  faaet. 

En  Chicagoavis  har  aldrig  Avertissementer  paa  første 
Side;  den  har  syv  Spalter  Læsestof  der.  Disse  er  regel- 
mæssig  saaledes  ordnet,  at  der  er  fire  saakaldte  „Top- 
heads",  store  Overskrifter;  hver  af  disse  Overskrifter  er 
nøiagtig  ligedan  ordnet;  vil  man  tåge  sig  det  Bryderi,  at 
tælle  Linierne  i  dem,  vil  man  se,  at  de  indeholder  det 
samme  Antal  Linier,  og  at  hver  Linie  indeholder  omtrent 
det  samme  Antal  Bogstaver.  Er  der  noget  særligt  paafærde, 
vil  den  Artikel,  som  omhandler  det,  dog  som  Regel  bære 
en  Overskrift  med  noget  større  Typer  end  de  andre  eller 
gaa  over  to  Spalter.  De  fleste  af  Aviserne  er  illustrérede, 
og  mange  har  hver  Dag  midt  paa  første  Side  en  „Car- 
toon",  en  Karrikaturtegning,  som  Regel  af  politisk  Art. 
Hele  Avisen  igjennem  vil  man  finde  denne  tekniske  Vel- 
ordnethed,  som  karakteriserer  dens  første  Side. 

I  Behandlingen  af  Nyhedsstoffet  —  og  Nyhedsstoffet  er 
et  Chicagoblads  væsentlige  Side  —  vil  man  atter  bemærke 
den  tekniske,  professionelle  Behandling.  En  kort  Indled- 
ning,  som   indeholder  et   Resumé   af  Artikelens  Indhold, 

rigtignok  ved  politiske  Nyhedsartikler  ofte  vildledende, 
kommer  først,  saa  kommer  selve  Referatet,  og  den  rutine- 
mæssige  Dygtighed,  hvormed  den  er  skrevet,  blottet  for 
Individualitet,  men  til  Gjengjæld  støbt  i  en  Form,  hvori 
enhver,  dannet  eller  udannet  Læser  hurtig  og  let  kan 
gjennemløbe  den,  vil  overraske  en  fremmed,  naar  han  har 
læst  igjennem  alle  Dagens  Aviser  og  stødt  paa  den  i  akku- 
rat samme  Grad  i  dem  alle  —  det  er  den  professionelle, 
wudlærte"  Avismand,  han  har  gjort  Bekjendtskab  med. 

Den  hurtige  Indsamling  af  Nyheder,  det  vil  sige  lokale 
Nyheder,  som  alle  Chicagos  Aviser  lægger  for  Dagen,  har 
sin  Forklaring,  foruden  i  deres  store  Antal  Reportere,  i 
det  System  for  Samarbeide,  som  de  for  længe  siden  har 
etableret,  det  saakaldte  City  Press.  Dette  er  et  Bureau, 
som  underholdes  derved,  at  dets  Udgifter  fordeles  ligelig 
paa  alle  de  Aviser,  som  er  Medlemmer  af  det  og  det  be- 
skjæftiger  ca.  30  Reportere.  Disse  besøger  daglig  alle 
Byens  Politistationer,  besørger  Afskrifter  af  alle  Dokumen- 
ter ved  Byraadets  Møder,  sender  Reportere  til  alle  Møder 
af  Vigtighed,  som  ikke  er  saa  vigtige,  at  det  forudsættes 
som  givet,  at  hvert  enkelt  Blad  har  Repræsentanter  der, 
o.  s.  v.  Hermed  opnaaes  en  betydelig  Besparelse  og  en 
vis  uniformitet  i  Nyhederne,  saa  at  det,  tiltrods  for  det 
store  Antal  Reportere  ved  hvert  enkelt  Blad  bliver  for- 
holdsvis sjelden,  nogen  af  dem  har  nogen  exklusiv  Nyhed ; 
naar  et  Blad  imidlertid  føler  sig  vis  paa,  at  de  har  en 
saadan,  gjør  de  til  Gjengjæld  saa  meget  som  mulig  ud  af 
den  og  sætter  den  paa  første  Side  med  stor  Overskrift, 
selv  om  den  bortseet  fra  Exklusiviteten  er  noksaa  værdiløs. 

Hvad  Telegrafnyheder  angaar,  saa  bringer  Chicagobla- 
dene  hver  Dag  et  Kvantum  deraf,  som  vilde  forbause  en 
europæisk  Avismand,  som  kom  til  at  tælle  det  efter;  der 
er  i  en  almindelig  12-Siders  Morgenavis  Telegrammer  fra 
Udlandet  og  Indlandet  paa  gjennemsnitlig  15 — 20  Spalter, 
og  her  som   ved  al  Omtale  af  disse  Blades  Spalter  maa 

det  erindres,  at  de  er  utrolig  drøie;  en  Spalte  i  en  af 
Chicagos  Aviser  udgjør  oversåt  paa  Norsk  ca.  to  Spalter 
i  en  almindelig  norsk  Avis. 

Det  overveiende  Antal  af  disse  Telegrammer  stammer 
fra  det  store  amerikanske  ^Associated  Press",  som  har 
Forbindelser  næsten  overalt  i  den  civiliserede  Verden; 
men  de  fleste  af  Bladene  har  dog  ogsaa  sine  egne  private 
Telegrafforbindelser,  særlig  i  Indlandet.  Et  enkelt  Blad, 
finter  Ocean"  har  saaledes  sammen  med  New  Yorker 
Bladet  „Sun"  en  egen  fuldstændig  Telegraftjeneste  foruden 
Associated  Press.  Et  eneste  Blad,  „Chicago  American* 
er  ikke  Medlem  af  Associated  Press  og  faar  sine  Tele- 
grammer sammen  med  et  San  Francisco  Blad  og  et  New 
Yorker  Blad,  som  begge  tilhører  samme  Eier  som  det 
nævnte  Blad. 

De  aller  fleste  af  disse  Telegrammer  er  virkeligt  bona 
fide  Telegrammer,  forsaavidt  Bladene  selv  angaar;  der- 
imod  gjør  Associated  Press  i  sit  Hovedkontor  i  New  York 
sig  utvilsomt  skyldig  i  Telegramfabrikationer  fra  euro- 
pæiske  Aviser,  og  de  Telegrammer,  som  paa  denne  Maade 
sendes  ud  over  De  Forenede  Stater,  er  ofte  ikke  engang 
synderlig  behændig  lavede  —  noget,  man  ret  hyppig  kan 
iagttage  med  «Telegrammer"  fra  de  nordiske  Lande;  disse 
opdager  man  nemlig  af  og  til  i  Chicagos  Aviser  akkurat 
to  Dage,  før  man  faar  se  vedkommende  Begivenhed  rig- 
tig  refereret  i  de  Aviser,  som  kommer  med  Posten  fra 
Norden  ^—  det  vil  sige  saa  længe  forud,  som  Posten  fra 
New  York  til  Chicago  tager;  disse  Telegrammer  er  imid- 
lertid altid  daterede  fra  det  Sted  i  Norden,  hvor  Begiven- 
heden  er  foregaaet,  og  paa  den  Dato,  da  de  blev  udsendt 
fra  New  York. 

Alt  dette  beløber  sig  dog  ikke  til  saa  særdeles  meget, 
og  der  bliver  alligevel  saa  meget  tilbage  af  virkelige  Tele- 
grammer, at  man  maa  sige,  at  de  amerikanske  Aviser  i 
denne  Henseende  staar  særdeles  høit. 

Lederne  har  i  de  amerikanske  Aviser  en  speciel  Plads, 
som  Regel  paa  fjerde  Side,  under  en  Anførsel  af  Oplys- 
ninger  om  Avisens  Stiftelsesaar,  Adresse,  Pris,  Cirkulation 
o.  s.  v.  Det  er  en  Artikels  Plads  paa  dette  Sted,  som 
gjør  den  til  en  Leder;  stod  den  samme  Artikel  paa  et 
andet  Sted  i  Bladet,  vilde  den  ikke  blive  betragtet  som 
en  saadan.  De  fleste  Aviser  leverer  fra  1  til  3  Sider  Le- 
dere hver  Dag.  En  Leder  har  som  Regel  en  Overskrift 
paa  en  enkelt  Linje.  Mange  Blade  anvender  ogsaa  daglig 
en  Række  ganske  korte  Paragrafer  uden  nogen  Overskrift, 
ofte  af  et  halvt  humoristisk  Indhold. 

Tildels,  kanske,  som  Følge  af  deres  Plads,  men  mest 
som  Følge  af,  at  et  amerikansk  Publikum  altid  anser  sig 
saare  kompetent  til  selv  at  fælde  sine  Domme  om  alt, 
som  foregaar,  bliver  disse  Ledere  forholdsvis  mindre  læst, 
end  man  skulde  tro,  og  Bladene  paavirker  derfor  utvil- 
somt sine  Læseres  Opfatning  af  Begivenheder  og  Forholde 
mere  ved  den  Behandling,  de  giver  sine  Nyhedsartikler, 
end  gjennem  Lederne. 

Lederne  er  ogsaa,  naar  visse  Arter  Blade  undtages,  af 
en  mere  sedat  og  paalidelig  Natur  end  Nyhedsartiklerne. 
I  det  store  og  hele  er  de  meget  velskrevne  og  gjennem- 
gaaende  saa  paalidelige,  som  det  under  Forholdene  med 
Rimelighed  kunde  ventes.  Et  respektabelt  Chicagoblad  vil 
betænke  sig  to  Gange  paa  at  fremsætte  en  Paastand  i  en 
Leder,  som  det  ikke  antog  for  sand.  Desværre  kan  dette 
ikke  i  samme  Grad  siges  om  de  øvrige  Artikler,  og  disse 
blir  derfor  med  fuld  Bevidsthed  anvendt  til  Forfægtelse  af 
Planer,  som  „  Lederne"  behandler  med  stor  Forsigtighed. 

Særlig  anvendes  i  denne  Forbindelse  i  Nyhedsartiklerne 
den  Fremgangsmaade  at  give  Artikelen  en  mange  Linjers 
Overskrift  og  derpaa  en  kort  Indledning,  hvori  det  i  Ar- 
tikelen fremstillede  Forhold  behandles  paa  en  anden  Maade, 
end  de  i  selve  Artikelen  meddelte  Fakta  giver  nogensom- 
helst  Berettigelse  til. 

Den  mest  Gjennemgaaende  Feil  ved  de  virkelige  Ledere 
og  den  ledermæssige  Behandling  af  andre  Artikler  turde 
være  en  stadig  Tendens  til  Mistænkeliggjørelse  af  de  offent- 
lige Tjenestemænd.  Man  læser  ikke  mange  Dage  i  Træk 
en  Chicagoavis  igjennem  uden  at  støde  paa  denne  Ten- 
dens; den  er  ikke  et  Udslag  af  nogen  særlig  Malice  hos 
Bladet  mod  de  Embedsmænd  og  offentlige  Institutioner, 
som  gjøres  til  Gjenstand  for  den,  den  er  alene  et  Udslag 
af  Avisens  Bestræbelser  for  at  være  i  Overensstemmelse 
med  „ Folket",  for  Folket  er  af  Naturen  mistænkelig  over- 
for sine  Embedsmænd,  som  gjennemgaaende  er  profes- 
sionelle  Politikere. 

Men  denne  Tendens,  baade  hos  Bladet  og  dets  Læsere 
maa  indrømmes  at  have  en  vis  Undskyldning  i  de  sørge- 
lige Erfaringer,  som  er  gjort,  og  det  maa  erindres,  at 
Pressen  under  det  System,  man  har  i  Amerika,  danner 
en  absolut  uundværlig  Skildvagt  overfor  Politikerne,  som 
uden  den  praktisk  talt  gjennem  «gjensidig  Assurance"  vilde 
være  istand  til  at  gjøre,  hvad  de  vilde. 

En  Følge  af  den  Stilling,  Pressen  i  saa  Henseende  ind- 
tager,  er  ogsaa,  at  den  er  anerkjendt  paa  en  Maade,  som 
vel  andetsteds  er  omtrent  ukjendt.  Intet  offentligt  Kontor 
turde  i  Amerika  negte  et  anerkjendt  Storblads  Reportere 
Adgang  og  Oplysninger;  at  Oplysningerne  altid  er  korrekte, 
er  ikke  sagt,  men  er  de  det  ikke,  maa  de  være  meget 
godt  udspekulerede,  ellers  vil  Sandheden  snart  komme  for 
Dagen  under  den  Krydsexamination  fra  de  forskjellige 
Blades  Repræsentanter,  som  Funktionæren  vilde  blive  ud- 
sat  for. 

Dette,  at  en  Reporter  altid  kan  gjøre  Regning  paa  Svar 
paa  sine  Spørgsmaal,  gjælder  forøvrig  ikke  bare  offentlige 
Funktionærer,  det  gjælder  omtrent  enhver,  for  man  ved, 
at  Bladet,  hvis  Oplysningen  ikke  gives,  vil  meddele  sine 
Læsere,  at  den  blev  nægtet,  og  derpaa  fortælle,  hvad  det 
ved  eller  tror  at  vide,  om  vedkommende  Sag. 

Alt  dette  bidrager  naturligvis  til  at  gjøre  Avisernes  Med- 
delelser fyldige,  og  som  Helhed  kan  man  da  ogsaa  sige, 
at  de  amerikanske  Aviser  bringer  et  overordentlig  rig- 
holdigt  Assortement  af  „  Nyheder"  hver  Dag,  hvad  ren 
Underholdning  angaar,  hvad  man  end  maatte  mene  om 
deres  Indholds  moralske  Virkninger  paa  deres  Publikum. 

Ogsaa  i  en  anden  Henseende  er  Chicagos  Aviser  meget 
langt  fremme,  nemlig  med  Hensyn  til  sine  Avertissements- 
afdelinger.  Avertering  er  i  Amerika  et  Fag;  en  dygtig 
Avertissementsskriver  kan  tjene  en  god  Gage,  og  enhver 
større  Forretning  beskjæftiger  en  saadan  Mand;  i  de  stør- 
ste Forretninger  er  der  en  hel  Averteringsafdeling,  ofte 
bestaaende  af  optil  20 — 30  Betjente.  Følgen  af  denne 
Ordning  bliver  velskrevne,  smukke  Avertissementer. 

Der  hersker  mangesteds  en  Fordom  om,  at  det  eneste, 
som  i  Amerika  skal  til  for  at  gjøre  et  Avertissement  godt, 
er,  at  det  er  opsigtsvækkende,  saaledes  at  de  mest  mark- 
skrigerske  er  de  bedste.  Dette  er  saa  langt  fra  Tilfældet, 
at  tvertimod  de  dygtigste  og  bedste  amerikanske  Aver- 
terende er  bange  for  denne  Art  Avertissementer.  Hvad 
de  lægger  an  paa,  er,  at  deres  Annoncer  siger  noget;  at 
de  indeholder  overbevisende  Momenter.  Et  saadant  Aver- 
tissement, som  at  „den  eller  den  Forretning  anbefales", 
vilde  af  en  amerikansk  Averterende  betragtes  som  aldeles 
unyttigt.  Han  vilde  isteden  levere  en  Liste  over  endel  af 
sine  Varer  med  Beskrivelse  og  Prisliste  samt  forsøge  at 
levere  et  overbevisende  Argument  for,  at  han  var  istand 
til  at  sælge  disse  Varer  billigere,  end  enhver  anden  vilde 
kunne  sælge  Varer  af  samme  Kvalitet,  eller  for,  at  det 
medførte  visse  Fordele  at  kjøbe  Varerne  hos  ham  —  kort- 
sagt  han  vilde  søge  at  sige  noget. 

Men  bortseet  fra  denne  Side  af  Avertissementerne  — 
deres  Indhold  —  lægger  den  amerikanske  Averterende  an 
paa  at  gjøre  Avertissementerne  saa  smukke  som  muligt; 
Avertissementsskriverne  er  vel  nok  inde  i  Typografien  til 

at  kunne  arrangere  Linjer  og  Typer,  saa  de  tager  sig  godt 
ud,  de  anvender  mange  og  omtrent  altid  smukke  Illustra- 
tioner,  og  Resultatet  af  det  hele  bliver  for  Avisernes  Ved- 
kommende Avertissementssider,  som  ikke  skjæmmer  Bla- 
dets Udseende. 

Redaktionspersonalet  i  en  af  disse  Aviser  bestaar  af  en 
Chefredaktør,  10 — 15  andre  Redaktører,  som  er  fordelt 
paa  de  forskjellige  „  Departementer"  samt  20 — 50  Repor- 
tere; alle  disse  Folk  er  forholdsvis  godt  lønnede;  Repor- 
terne har  vistnok  som  Regel  ikke  nogen  særdeles  høi 
Løn,  men  de  fleste  af  dem  er  unge  Mennnesker,  som, 
naar  de  bliver  ældre,  enten  avancerer  eller  falder  ud  af 
Rækkerne;  en  ældre  Reporter  er  næsten  en  Sjeldenhed. 
Er  man  naaet  op  over  Reporterstanden,  bliver  Gagerne 
gode,  og  de  høieste  Stillinger  i  en  af  disse  Aviser  er 
naturligvis  udmærket  godt  lønnet. 

Til  Redaktionen  regnes  ogsaa  den  Stab  af  Tegnere  og 
Fotografer,  som  disse  Blade  beskjæftiger.  Indtil  Slutningen 
af  1890-Aarene  var  de  fleste  af  de  talrige  Illustrationer 
Pennetegninger  og  var  da  gjennemgaaende  udmærket  gode. 
I  de  sidste  Aar  har  Fotogravurer  („  Half -tones")  faaet 
mere  og  mere  Udbredelse,  og  disse  er  ofte  mindre  gode, 
idet  de  bliver  ødelagt  i  Trykken,  saa  at  man  ikke  sjelden 
ser  bare  en  stor  sort  Flæk  med  en  Indskrift,  som  da  af- 
giver  den  eneste  Ledesnor  til  en  Fortolkning  af,  hvad 
Billedet  skal  forestille.  Enkelte  Blade  er  dog  naaet  saa 
vidt,  at  dette  meget  sjelden  indtræffer  hos  dem. 

Den  Omstændighed,  at  Journalistiken  i  Amerika  er  et 
Fag,  hvori  man  „udlæres",  har  givet  Journalisterne  der  et 
fuldstændig  forretningsmæssigt  Præg;  hvis  man  forestiller 
sig  dem  som  en  Race  af  halvt  bohéme-agtige  eller  excen- 
triske  Personer,  vil  man  blive  saare  skuffet  ved  at  træffe 
sammen  med  dem,  for  de  er  de  hverdagsligste,  mest  regel- 
rette Herrer,  som  vel  tænkes  kan.  Det  samme  gjælder 
Avertissementsagenter  og  alle,  som  har  med  Annoncering 


81 

at  gjøre;  dette  er  i  Amerika  et  velordnet,  saare  legitimt 
Fag,  hvis  Udøvere  i  alle  Dele  er  nøiagtig  at  se  til 
og  at  have  med  at  gjøre  som  enhver  anden  Forretnings- 
mand. 

Alt,  som  ovenfor  er  sagt,  angaar  de  otte  Blade,  som 
udkommer  paa  Engelsk  i  Chicago,  og  hvis  Udbredelse  er 
overordentlig  stor.  Foruden  dem  udkommer  der  endel 
andre  Dagblade  paa  Engelsk,  som  imidlertid  ingen  uden- 
for  en  enkelt  Kreds,  hvem  de  angaar,  nogensinde  ser 
noget  til,  og  endelig  udkommer  der  et  Antal  Dagblade 
paa  fremmede  Sprog,  saaledes  fem  tyske,  to  polske,  to 
jødiske  og  et  norsk.  Af  de  tyske  har  særlig  „Staatszeitunga 
og  aAbendpost"  en  betydelig  Udbredelse.  Disse  Blade 
staar  allesammen  paa  et  Overgangsled  mellem  amerikansk 
og  europæisk  Journalistik,  men  har,  ialfald  hvad  angaar 
det  ydre  Udstyr,  Valg  og  Ordning  af  Stof,  i  de  senere 
Aar  mere  og  mere  nærmet  sig  til  de  amerikanske  Aviser, 
medens  de  i  Behandlingen  af  de  enkelte  Emner  som 
Regel  er  mere  i  Overensstemmelse  med  Hjemlandenes 
Journalistik;  de  er  saa  at  sige  mindre  „høirøstede",  hvil- 
ket tildels  forklares  ved,  at  de  henvender  sig  til  en  mindre 
Kreds  af  Personer  og,  figurlig  talt,  ikke  behøver  at  skrige 
saa  for  at  høres. 

Af  Ugeaviser  findes  der  et  meget  stort  Antal  baade  paa 
Engelsk  og  paa  omtrent  alle  mulige  andre  Sprog.  Mange 
af  disse  Ugeblade  er  rene  Nyhedsaviser,  hvilket  særlig 
gjælder  dem,  som  udkommer  i  fremmede  Sprog;  men  de 
fleste  af  dem  er  Kirkeblade,  Afholdsbladér  socialistiske 
eller  anarkistiske  Publikationer  eller  Fagblade  af  forskjel- 
lig Art.  Der  er  en  norsk,  en  dansk  og  fire  svenske  Uge- 
blade af  almindeligt  Indhold  og  adskillige  skandinaviske 
Kirkeblade  i  Chicago.  Dertil  kommer,  at  det  norske  Dag- 
blad i  Chicago,  „ Skandinaven",  har  en  Ugeudgave  med 
meget  stor  Udbredelse  udover  hele  Landet,  særlig  i  Wis- 
consin, Jowa,  Minesota  og  Nord  og  Syd  Dakota. 

6  —  Daae,  Om  Chicago. 

Af  Tidsskrifter  udkommer  ogsaa  et  betydeligt  Antal  i 
Chicago,  medens  dog  Byen  i  denne  Henseende  staar  til— 
båge  for  New  York,  Philadelphia  og  andre  af  Øststaternes 
Byer.  De  Tidsskrifter,  som  udkommer  i  Chicago,  staar 
som  Regel  høit  i  Henseende  til  Udstyr,  Illustrationer 
o.  s.  v.,  men  er  næppe  i  Gjennemsnit  paa  Høide  med, 
hvad  der  i  denne  Henseende  leveres  i  Østen.  Som  be- 
kjendt  er  amerikanske  Tidsskrifter  eller  „Magaziner",  som 
de  gjerne  kaldes,  istand  til  at  betale  overordentlig  store 
Honorarer  for  Bidrag,  som  de  finder  anvendelige,  og  de 
leverer  ofte  ganske  udmærkede  Artikler  af  forskjellig 
Sort,  ligesom  deres  novellistiske  og  politiske  Afdelinger 
er  meget  gode. 

Ingen  Vittighedsavis  af  nogen  Betydning  udkommer  i 
Chicago;  derimod  leverer  Søndagsaviserne  et  humoristisk 
Tillæg,  ligesom  to  af  Aftenaviserne  leverer  ca.  en  halv 
Side  humoristiske  Tegninger  daglig. 

Af  Bøger,  særlig  af  Skjønliteratur,  udkommer  der  i 
Chicago  langt  mere  Aar  om  andet,  end  de  fleste  Menne- 
sker forestiller  sig.  Der  er  adskillige  meget  store  Forlags- 
firmaer,  og  de  har  altid  nok  at  gjøre.  Mange  af  disse 
Bøger  vidner  just  ikke  om  noget  overvættes  stort  Talent, 
men  med  meget  faa  Undtagelser  vidner  de  alle  om  en 
Dygtighed,  som  alene  kan  opnaaes  ved  ihærdige  Anstren- 
gelser; ligefrem  Jux  støder  man  sjelden  paa  blandt 
Bøger,  som  er  udkommet  paa  et  anseet  Chicagofirmas 
Forlag.  Her  som  paa  alle  Felter  gjør  den  amerikan- 
ske Arbeidsomhed  sig  gjældende.  Konkurrancen  er 
stor,  og  ingen  kan  haabe  at  komme  nogen  Vei  uden  An- 
strengelse. 

Samtidig  gjør  imidlertid  ogsaa  den  amerikanske  Mode- 
sygdom  sig  stærkt  bemærket  i  den  hjemlige  Literatur; 
naar  en  bestemt  Genre  er  moderne,  skriver  alle  For- 
fattere  i   den,    og  dette  giver  —  ligesom   Aanden   i   det 

hele  —  Literaturen  et  vist  teknisk,  haandværksmæssigt 
Præg,  som  bare  de  enkelte,  fremragende  Forfattere  for- 
maar  indtil  en  vis  Grad  at  frigjøre  sig  for. 

Af  videnskabelig  Literatur  er  der  ikke  særdeles  meget, 
som  trykkes  i  Chicago,  om  end  ikke  lidet  skrives  der 
for  at  udkomme  paa  Forlag  i  Østen,  hvor  der  er  ældre 
og  bedre  kjendte  Forlæggere  i  denne  specielle  Branche. 


BUTIKER,  KAFEER  OG  HOTELLER 

Chicagos  Forretningsdistrikt,  par  excellence,  er  i  Forhold 
til  Byens  Størrelse  uforholdsmæssig  lidet.  Det  havde  alle- 
rede dannet  sig  tidligere,  men  fik  ved  Anlægget  af  „  Union 
Loop"  paa  en  Maade  faste  Grænser  og  blev  endnu  vanske- 
ligere at  udvide,  end  Tilfældet  allerede  var.  „Union  Loop" 
er  en  for  Byens  fire  Høibanekompanier  fælles  Firkant  af 
Høibanespor,  som  begrænser  et  Areal,  hvis  Længde  er 
syv  Kvartaler,  og  hvis  Bredde  er  fem  Kvartaler.  Disse 
35  Kvartaler,  som  ligger  indenfor  dette  Høibanelegeme 
udgjør  da  i  snevreste  Forstand  Chicagos  „Down  Town", 
og  der  er  mange  erfarne  Folk,  som  paastaar,  at  dette  er 
det  stærkest  trafikerede  Distrikt  af  sin  Størrelse  i  hele 
Verden.  Imidlertid  strækker  Trafiken  sig  til  de  nærmeste 
Kvartaler  lige  udenfor  „Loop'en",  og  det  er  desuden  en 
Selvfølge,  at  der  omkring  paa  forskjellige  Kanter  i  Byen 
findes  mindre,  lokale  Forretningsgader  og  Forretningsdi- 
strikter;  men  ingen  af  dem  kan  paa  nogen  Maade  sammen- 
lignes med  „Down  Town"  Distriktet.  Her  findes  alle 
offentlige  Kontorer,  og  her  findes  alle  private  Forretninger, 
som  aspirerer  til  at  være  fælles  for  hele  Byen  og  ikke  bare 
udstrække  sin  Virksomhed  til  en  speciel  Bydel.  Her  fin- 
des  ogsaa   alle   Byens    større   Aviskontorer,   engelskskri- 

vende  som  andre,  bare  med  en  eneste  Undtagelse:  „ Skandi- 
naven", en  af  de  allerbetydeligste  ikke-engelske  Dagblade 
i  Byen,  har  sin  Bygning  over  paa  Vestsiden  i  et  skandi- 
navisk Strøg. 

Der  har  været  ført  mange  Klager  fra  forskjelligt  Hold 
over  denne  Sammenstuven  af  Mennesker  nede  i  Central- 
distriktet;  Bygningerne  maa  der  bygges  uforholdsmæssig 
høie  for  at  give  et  rimeligt  Udbytte  af  Grundens  Værdi, 
og  de  berømte  „Skyscrapersa  med  op  til  18 — 20  Etager, 
udelukkende  til  Kontorbrug,  voxer  stadig  i  Antal.  Der 
klages  baade  over,  at  den  store  Sammenstimlen  paa  et 
stærkt  begrænset  Distrikt  er  hæmmende  for  Byens  natur- 
lige Udvikling,  og  særlig  over,  at  store  Strækninger  paa 
denne  Maade  hverken  bliver  brugt  til  Forretnings-  eller 
Beboelsesbygninger,  idet  ingen  ønsker  at  bo  lige  ind  paa 
Forretningsdistriktet,  saa  at  disse  Distrikter  bliver  for- 
holdsvis næsten  værdiløse. 

Hvor  berettiget  end  kanske  mange  af  disse  Klager,  som 
stadig  kommer  frem  i  Chicagos  Presse  og  Byraad,  kan 
være,  saa  kan  det  ialfald  ikke  nægtes,  at  Forholdene,  som 
de  nu  engang  er,  har  mange  Fordele;  der  er  næppe  den 
Ting,  man  kan  have  at  udrette  i  Chicago,  som  man  ikke 
kan  faa  udrettet  lige  her  i  „Down  Town"  Distriktet  eller 
ialfald  i  dets  aller  umiddelbareste  Nærhed.  Det  er  da  ikke 
mere  end  naturligt,  at  der  i  denne  frugtbare  Jordbund  er 
voxet  op  en  Række  Butiker  af  en  saadan  Størrelse  og 
saa  komplette  i  sine  Assortementer,  at  man  visselig  skal 
lede  længe  for  at  finde  deres  Mage  nogetsteds  i  Verden. 

En  af  Amerikas  bekjendteste  Journalister,  som  har  reist 
Verden  rundt  flere  Gange,  og  som  er  bekjendt  for  sin 
forholdsvis  store  Paalidelighed,  erklærer,  at  Chicagos 
„ Department  Stores "  staar  over  alt  lignende;  de  er,  siger 
han,  langt  forud  for  Louvre  og  Bon  Marche  i  Paris,  me- 
dens London  ikke  engang  eier  noget,  som  kan  sammen- 
lignes med  dem;  New  York  og  Boston  har  et  større  Antal 

store  ^Department  Stores",  men  er  ikke  beliggende  saa 
bekvemt  i  Nærheden  af  hverandre,  og  hver  for  sig  mener 
han,  de  staar  tilbage  for  de  bedste  af  Chicagos  tilsvarende 
Forretninger. 

En  „Department  Store"  vil  sige  en  Butik,  hvor  man 
kan  kjøbe  absolut  alt  undtagen  levende  Dyr  —  ialfald 
undtagen  større  levende  Dyr  —  og  faste  Eiendomme;  alt 
andet,  som  overhovedet  er  Gjenstand  for  Handel,  er  at 
faa  i  en  af  disse  Butiker.  Desuden  hører  der  til  flere  af 
dem  en  Række  „Departments",  hvis  Virksomhed  ligger 
udenfor  den  egentlige  Handel;  der  er  saaledes  Spare- 
banker, Restauranter,  fotografiske  Atelier,  Læge-  og  Tand- 
lægekontorer  o.  s.  v.,  alt  under  samme  Bestyrelse.  Imid- 
lertid kaldes  ogsaa  enkelte  Butiker,  som  ikke  fører  alle 
«Departementer",  og  hvor  man  saaledes  ikke  kan  faa 
Madvarer,  men  som  dog  sælger  en  hel  Del  forskjellige 
Ting,  ogsaa  i  daglig  Tale  „Departementbutiker",  naar  de 
er  tilstrækkelig  store. 

Hvilke  kolossale  Affærer  disse  Butiker  er,  vil  man  faa 
et  Begreb  om  ved  at  betragte  endel  Tal,  vedkommende 
en  af  dem,  Marshall  Field  &  Co.s,  rigtignok  vistnok  den 
største  af  dem  alle;  den  hører  forøvrig  til  dem,  som  ikke 
har  rigtig  alle  „ Departementer".  Denne  Forretnings  Lo- 
kaler udgjøres  af  en  Bygning  paa  tolv  Etager,  hvis  sam- 
lede Gulvareal  er  omtrent  en  Million  Kvadratfod  eller  23 
Acres  (ca.  100  Maal).  Vandledningerne  i  Bygningen  fører 
hver  Dag  ind  i  Huset  saa  meget  Vand,  som  benyttes  i  en 
almindelig  By  paa  20,000  Indbyggere;  der  anvendes  35,000 
16-Candle-Power  Buelamper  til  Butikens  Oplysning,  og 
der  kan  holdes  ligesaa  mange  elektriske  Lys  gaaende  i 
Bygningen,  som  der  findes  i  hele  St.  Paul,  Minn.,  med 
dens  163,000  Indbyggere. 

Af  saadanne  Butiker,  som  nærmer  sig  til  disse  For- 
holde, findes  der  i  Chicagos  Forretningsdistrikt  syv  eller 
otte.  Hertil  kommer  et  betydeligt  Antal  meget  store  Special- 

forretninger  af  forskjellig  Art.  Der  findes  ogsaa  et  betyde- 
ligt  Antal  „Departementbutiker"  i  andre  Bydele,  men  de 
er  allesammen  adskillig  mindre  og  har  et  lokalt  Præg; 
men  mange  af  dem  er  dog  store  nok  til  at  tiltrække  sig 
betydelig  Opmærksomhed. 

Navnet  „ Department  Store"  skriver  sig,  som  det  vil 
forstaaes,  fra  den  Omstændighed,  at  de  er  inddelt  i  Afde- 
linger.  Hver  Etage  optages  af  en  eller  flere  saadanne 
Afdelinger,  hver  med  en  Afdelingsbestyrer  i  Spidsen.  Fra 
den  ene  Etage  til  den  anden  fører  et  stort  Antal  Eleva- 
torer. Naar  man  kommer  ind  i  første  Etage  af  en  af  disse 
Butiker,  vil  man  strax  lægge  Mærke  til  endel,  for  det 
meste  lidt  ældre,  altid  meget  værdig  udseende  Herrer  i 
Prins  Albert  Frakker,  som  med  passende  Mellemrum  staar 
opstillet  med  Hænderne  bag  Ryggen,  og  som  ikke  del- 
tager i  den  egentlige  Expedition  af  Kunderne.  De  er 
„FlooTwalkersu,  det  vil  sige  etslags  Overbetjente,  hvis  Be- 
skjæftigelse  dels  er  at  se  efter  de  egentlige  Handelsbe- 
tjente og  „Vexlegutternea,  dels  at  vise  Publikum  tilrette. 
Er  man  ikke  kjendt  i  Butiken,  spørger  man  en  af  disse 
„Gulvvandrere",  hvor  den  Vare,  man  søger,  er  at  finde, 
og  han  vil  da  give  en  Forklaring  over  den  Reiserute  om- 
kring i  den  uhyre  Bygning,  som  man  skal  følge;  men  er 
man  ikke  ganske  vel  kjendt  med  Butikernes  Indretning, 
bliver  man  i  Regelen  nødt  til  at  spørge  flere  Gange,  inden 
man  finder  frem. 

Naar  man  nu  endelig  har  fundet  frem  til  den  rette  Afde- 
ling  og  inden  denne  til  den  rette  Disk,  gjør  man  altsaa 
sit  Indkjøb.  Idet  man  leverer  Betjenten  Pengene,  vil  man 
hvis  man  er  ganske  ukjendt  med  denne  Art  Butiker,  blive 
noget  forbløffet  ved  pludselig  at  høre  Betjenten  skrige  af  alle 
Livsens  Kræfter:  „Cash,  Cash",  hvorpaa  der  indfinder  sig  en 
liden  Gut  eller  en  liden  Pige,  som  tager  Pengene,  den 
Kvittering,  som  Betjenten  imidlertid  har  skrevet  ud,  putter 
begge  Dele  i  en  liden  rund  Lædervæske   og  forsvinder. 

Efter  en  Stunds  Forløb  kommer  Gutten  eller  Pigen  til— 
båge,  tager  frem  af  Æsken  Kvitteringen,  som  nu  har  mod- 
taget  Kassererens  Stempel,  samt  Vexlepengene  og  leverer 
dem  til  Betjenten,  som  igjen  leverer  dem  til  Kjøberen. 

Denne  Transaktion  tager  endel  Tid,  og  den,  som  gjør 
alle  sine  Indkjøb  i  Storbutikerne,  tilbringer  tilsammen- 
regnet  en  ikke  ubetydelig  Del  af  sin  Tid  med  at  vente 
paa  sine  Vexlepenge  og  Kvitteringer.  Denne  Methode  er 
imidlertid  uundværlig  for  Butikerne  selv  til  Sikrelse  af 
Kontrol  med  det  uhyre  Antal  Betjente,  og  ser  man  nøie 
paa  Kvitteringen,  vil  man  i  mange  Tilfælde  foruden  Be- 
tjentens Mærke  og  Kassererskens  Stempel  se  endnu  et 
Stempel;  Kvitteringen  og  Beløbet  har  nemlig  passeret  en 
Inspektør  ogsaa.  Og  der  er  et  saa  overordentlig  stort 
Antal  Kasserersker  og  Inspektører  omkring  i  de  forskjel- 
lige Dele  af  Butiken,  at  det  hele  ikke  tager  saa  lang  Tid. 
som  man  skulde  tro.  For  Kunden  er  Kvitteringen  af 
væsentlig  Betydning,  hvis  han  vil  bytte  den  indkjøbte 
Vare;  dette  kan  nemlig  ikke  gjøres  uden  Kvitteringen,  men 
har  man  den,  kan  man  bytte  omtrent  hvad  det  skal  være, 
og  finder  man  ikke  noget  andet,  man  liker,  vil  man  som 
Regel  altid  faa  sine  Penge  igjen.  Der  foregaar  en  utrolig 
Mængde  Bytten  i  disse  Butiker,  og  der  er  ingen  Tvil  om, 
at  ikke  faa  Indkjøb  af  Gjenstande,  som  kan  benyttes  en 
Gang  eller  to,  uden  at  det  sees  paa  dem,  simpelthen  fore- 
gaar i  denne  Hensigt. 

Medens  dette  staar  paa,  er  imidlertid  den  indkjøbte  Vare 
indpakket;  dette  besørges  i  Regelen  ogsaa  af  en  anden 
end  den  Betjent,  som  solgte  Varen.  I  enkelte  Butiker 
bliver  det  gjort  af  særskilte  Pakkere  i  Kassererens  Aflukke, 
andre  Steder  besørges  det  i  Betjentens  Nærhed;  men  i 
ethvert  Tilfælde  fungerer  Pakkeren  ogsaa  som  Inspektør  og 
har  Anledning  til  at  se  Beløbet  paa  Kvitteringen.  I  samtlige 
disse  Storbutiker,  ligesom  i  Chicagos  Butiker  i  det  hele, 
undtagen    i    endel    Jødebutiker,    er    der    absolut    faste 

Priser;  Prutning  er  i  Storbutikerne  simpelthen  aldeles 
ukjendt. 

Hvis  man  ikke  ønsker  selv  at  bære  sit  Indkjøb  hjem, 
kan  man  beordre  det  sendt.  Det  gjør  ingen  Forskjel,  om 
Indkjøbet  er  stort  eller  lidet —  et  Stuemøblement  eller  en 
Traadsnelle  —  det  bliver  bragt  til  Huset  lige  godt.  Det 
gjør  heller  ikke  stor  Forskjel,  hvor  man  bor,  bare  det  er 
indenfor  Byens  Grænser  eller  i  de  nærmeste  Forstæder; 
det  kan  gjerne  være  et  Par  norske  Mil  fra  Butiken,  men 
isaafald  vil  det  kanske  vare  et  Par  Dage,  før  det  kommer 
da  der  ikke  sendes  Vogne  til  saadanne  afsides  Steder  uden 
paa  bestemte  Dage  i  Ugen.  Ellers  vil  man  som  Regel  faa 
Tingene  sendt  næste  Morgen  eller  endog  ofte  samme  Dag. 
Ferskt  Kjød  er  omtrent  den  eneste  Ting,  det  undertiden 
er  vanskeligt  at  faa  sendt. 

Det  er  en  Selvfølge,  at  disse  Kjæmpebutikers  Indkjøbs- 
agenter  næsten  i  alle  Tilfælde  kan  opnaa  Priser,  som 
ingen  anden  kan  kjøbe  for;  selv  den  mindst  kurante  Ar- 
tikel  kan  de  jo  kjøbe  i  store  Kvantiteter  ad  Gangen,  og 
naar  det  kommer  til  almindelige,  letsælgelige  Varer,  bliver 
Indkjøbene  svimlende  store.  Med  en  rimelig  Profit  kan 
derfor  disse  Butiker  selv  under  almindelige  Forholde  le- 
vere sine  Varer  meget  billig,  og  det  er  deres  Princip,  at 
hurtig  Omsætning  er  det  væsentlige,  ingenting  maa  ligge 
længe  i  Butiken.  Sælges  det  ikke  hurtig  nok,  bliver  Prisen 
simpelthen  nedsat,  i  mangfoldige  Tilfælde  uden  Hensyn 
til,  om  den  derved  kommer  saa  lavt,  at  den  ikke  giver 
en  rimelig  Profit,  ja  endog  kommer  under  Indkjøbs- 
prisen. 

Men  endnu  mere  virker  til  disse  „specielle  Salg",  som 
de  kaldes,  de  stadige  Leilighedsindkjøb.  En  eller  anden 
Specialforretning,  for  Exempel  i  Klæder  eller  Sko,  gaar 
Konkurs  eller  vil  muligens  af  andre  Grunde  hurtig  være 
af  med  hele  sit  Varelager;  istedenfor  da  at  skride  til  Auk- 
tion  indgaar  de  som  oftest  en  Kontrakt  med  en   af  de 

store  Departementbutiker,  hvorved  denne  overlader  hele 
Varelageret  for  saa  og  saa  mange  Cents  paa  Daleren  af 
Lagerets  Statuspris.  Og  saasnart  Lageret  saa  er  indlemmet 
i  Storbutikens  Lager,  averterer  denne  „specielt  Salg",  hvor- 
under det  i  sin  Helhed  indkjøbte  Lager  udsælges  under 
de  Priser,  som  under  normale  Omstændigheder  skulde 
udgjøre  deres  Engros  Pris. 

Disse  „Salg"  —  Bargain  Sales  kaldes  de  ogsaa  — 
er  efterhaanden  bleven  meget  almindelige,  saa  almindelige 
endog,  at  Butikerne  ser  sig  nødt  til  at  foranstalte  dem  fra 
Tid  til  anden,  selv  om  nogen  virkelig  Foranledning  i  Øie- 
blikket  ikke  foreligger.  I  Forbindelse  hermed  staar  ogsaa 
den  Skik  altid  at  have  en  og  anden  Artikel,  oftest  en 
særlig  kurant  Vare,  som  sælges  meget  billig  for  at  virke 
som  „ Leder",  som  et  Middel  til  at  bibringe  Folk  den  Opfat- 
ning,  at  Butikens  Priser  i  det  hele  er  lave. 

Ved  de  Diske,  hvor  disse  forskjellige  specielle  Salg, 
hvad  nu  end  i  det  enkelte  Tilfælde  er  Grunden  til  dem, 
foregaar,  der  hersker  der  som  oftest  en  slig  Trængsel,  at 
man  formelig  maa  slaas  for  at  blive  delagtig  i  de  billige 
Varer.  Det  er  særlig  Damer,  som  er  Kombattanterne,  og 
om  end  Forholdene  ikke  er  fuldt  saa  slemme,  som  Vittig- 
hedsaviserne,  der  har  det  særlig  travlt  med  disse  „Bar- 
gainu  Salg,  vil  gjøre  det  til,  saa  er  det  ialfald  sikkert,  at  man 
ofte  maa  anvende  saa  megen  Tid  og  saa  meget  haardt 
Arbeide  for  at  gjøre  et  sligt  Indkjøb,  at  ikke  alene  Vin- 
dingen gaar  op  i  Spindingen,  men  man  skal  være  særlig 
blottet  for  Evnen  til  at  gjøre  sig  sin  Tid  frugtbringende, 
hvis  det  ikke  skal  medføre  et  Tab. 

Paa  den  anden  Side  er  der  ingen  Tvil  om,  at  den  Hus- 
moder,  som  holder  godt  Øie  med  Butikernes  Avertisse- 
menter og  lægger  sig  efter  at  gjøre  Indkjøb,  naar  Ting  er 
billige,  paa  den  Maade  vil  kunne  spare  betydelig  Aar  om 
andet,  selv  om  hun  holder  sig  borte  fra  de  mest  opsigts- 
vækkende   af  de   specielle  Salg,   hvor  der  desuden  som 

oftest  er  den  Ulempe,    at  man  alene  sælger  et  ubetyde- 
ligt  Kvantum  til  hver  enkelt  Kunde. 

I  Butikernes  Avertissementer  i  Dagbladene  vil  man 
nemlig  daglig  finde  nøiagtige  Prisfortegnelser  med  ind- 
gaaende  Beskrivelse  af  hver  enkelt  Vare,  som  averteres. 
Og  det  skal  i  det  store  og  hele  siges  til  disse  Butikers 
Ros,  at  de  Beskrivelser,  de  leverer  af  sine  Varer,  er 
gjennemgaaende  sandfærdige,  selvfølgelig  med  Fradrag  fra 
endel  almindeligt  Skryd,  som  man  imidlertid  snart  lærer 
at  bedømme  efter  Fortjeneste;  for  enkelte  af  de  bedste 
Butikers  Vedkommende  behøver  man  ikke  engang  at  gjøre 
dette  Forbehold,  man  kan  simpelthen  gaa  ud  fra,  at  Varen 
er,  som  den  er  beskrevet  i  Avertissementet.  I  en  enkelt 
Butik  er  der  endog  udlovet  en  Dollar  i  Belønning  til 
enhver  af  Butikens  Betjente,  som  kan  paavise  for  Besty- 
relsen en  Overdrivelse  i  et  Avertissement. 

Som  en  Følge  af  disse  Avertissementers  detaljerede  Op- 
lysninger  om  Priser  og  Varer,  og  som  en  Følge  af  den 
forholdsvis  store  Fluktueren  i  de  allerfleste  Livsfornøden- 
heders  Pris,  som  alle  de  specielle  Salg  og  „ Ledere"  fører 
med  sig,  er  derfor  ogsaa  Avertissementerne  fra  de  store 
Butiker  en  Del  af  Dagbladene,  som  bliver  studeret  lige- 
saa  nøiagtig  af  Husmoderen  i  de  fleste  Chicagohjem,  som 
andre  Dele  af  Avisen  bliver  studeret  af  de  mest  inter- 
esserede Læsere. 

I  flere  af  disse  Butiker  beskjæftiges  der  over  fem  tu- 
sende Betjente,  naar  alle  medregnes.  Et  stort  Antal  af 
disse  er  Børn  mellem  14  og  16  Aar,  som  arbeider  som 
Vexlegutter  og  Vexlepiger.  For  dem  er  der  i  mange  af 
Butikerne  Skoler,  hvor  de  kan  faa  god  Undervisning  to 
Timer  hver  Dag;  Skolen  holdes  da  gaaende  hele  Dagen, 
saalænge  Butiken  er  aaben,  og  Børnene  skifter  paa  til  at 
være  fri  fra  sit  Arbeide  og  nyde  Undervisning.  Af  de 
egentlige  Handelsbetjente  er  i  Regelen  omtrent  Halvparten 
Kvinder  og  Halvparten  Mænd.    De  lønnes  ikke  godt.   Det 

har  ofte  været  paastaaet,  at  de  kvindelige  Betjentes  Løn  i 
mange  Tilfælde  er  saa  liden,  at  de  umulig  kan  leve  af 
den,  og  at  dette  Forhold  i  Forbindelse  med  det  store  Antal 
Mænd,  de  stadig  kommer  i  Berøring  med  og  let  stifter 
Bekjendtskab  med,  har  ledet  til,  at  et  stort  Antal  af  disse 
unge  Kvinder  kommer  paa  Afveie.  Hvordan  end  dette  for- 
holder sig,  er  det  sikkert,  at  Lønningerne  er  smaa,  og  at 
de  mandlige  Betjente  i  Regelen  ikke  vil  kunne  tænke  paa 
at  gifte  sig,  medmindre  de  naar  op  til  de  høiere  Stillinger  i 
Butiken. 

Der  har  i  de  senere  Aar  været  arbeidet  stærkt  paa  at 
danne  Arbeiderunioner  blandt  disse  Betjente,  men  ved  de 
egentlige  Departmentbutiker  har  Betjenterne  hidtil  ikke 
vovet  at  indtræde  i  Fagforeningerne,  medens  Betjenterne 
ved  de  mindre  og  halvstore  Butiker  mere  og  mere  kommer 
ind  i  dem;  Foreningerne  har  imidlertid  foreløbig  maattet 
sætte  sine  Fordringer  til  Minimumsløn  saa  lavt,  at  det  i 
denne  Henseende  synes  at  være  langt  frem,  før  de  kan 
udrette  noget;  derimod  har  de  i  et  stort  Antal  Tilfælde 
opnaaet  at  faa  Butiker  til  at  stænge  om  Søndagene  samt 
efter  Klokken  6  to  Aftener  i  Ugen.  Storbutikerne  har 
altid  holdt  lukket  om  Søndagen  og  efter  Klokken  6  hver 
Aften. 

Antallet  af  Butiker  i  Chicago  i  det  hele  tåget  er  natur- 
ligvis Legio;  men  bortseet  fra  Storbutikerne  er  de  lidet 
karakteristiske;  de  er  omtrent  som  Butikerne  hvorsom- 
helst  ellers  i  Verden.  Og  de  er  sjelden  i  synderlig  gode 
Omstændigheder;  Storbutikerne  med  sine  Kjæmpeindkjøb 
er  baade  Konkurrenter,  og  de  fleste  Mennesker  gjør  sine 
væsentligste  Indkjøb  der  og  kjøber  bare  i  nærmeste  Butik, 
naar  de  trænger  noget  i  en  Snarvending. 

Restauranterne  i  Chicago  staar,  naturligvis  med  Und- 
tagelser,  ikke  høit.  Den  tilfældige  Tilreisende,  som  tager 
ind  i  et  godt  Hotel,  vil  ganske  vist  faa  Mad,  som  er  om- 
trent saa  god  som  noget  andet  Sted  i  Verden;  men  den 

gjennemsnitlige  Chicagoborger,  som  skal  spise  sine  dag- 
lige Maal  paa  en  Restaurant,  som  staar  nogenlunde  i  For- 
hold til  almindelige,  jævne  Indtægter,  farer  ilde.  Baade  i 
San  Francisco  og  i  New  York  er  man  ulige  bedre  stillet 
i  denne  Henseende. 

En  karakteristisk  Foreteelse  inden  Restaurationsvæsenets 
Omraade  er  den  „ hurtige  Lunchservering"  i  Restauran- 
terne  i  Forretningsdistriktet.  De  Lokaler,  hvor  denne 
meget  populære,  men  høist  uhyggelige  Servering  fore- 
gaar,  ser  saaledes  ud :  En  lang,  smal  Disk  løber  langs  de 
tre  af  Lokalets  Vægge;  den  fjerde  Væg  er  Lokalets  Bag- 
væg,  og  en  Dør  i  den  fører  ud  til  Kjøkkenet.  Langs  Ud- 
siden  af  Disken  paa  alle  tre  Kanter  er  der  anbragt  Stole 
eller  Taburetter,  som  minder  om  dem,  Brolæggerne  i 
Kristiania  betjener  sig  af  under  sit  Arbeide;  disse  Tabu- 
retter sidder  fast  i  Gulvet.  Indenfor  Disken  er  der  an- 
bragt endel  store  Beholdere,  hvori  der  er  Kaffe,  The, 
Melk  o.  s.  v.,  samt  Hylder  med  Kage,  Pai,  Smørrebrød 
o.  s.  v.  Derinde  i  den  af  Disken  frembragte,  firkantede 
Indgjæring  løber  ogsaa  Opvarterne  omkring. 

Naar  nu  en  Kunde  kommer  ind,  anbringer  han  sig 
uden  at  afføre  sig  sin  Hat  eller  Yderfrak  saaledes,  at  han 
balancerer  paa  en  af  de  nævnte  Taburetter,  og  giver  sin 
Ordre.  Naar  hans  Kaffe  og  Pai,  eller  hvad  det  nu  er, 
han  vil  have,  kommer,  saa  sluger  han  den  paa  nogle  faa 
Minutter,  tager  sin  „Check",  hvorpaa  det  Beløb,  han  skyl- 
der, staar  trykt,  løber  hen  til  Udgangen,  hvor  Kasserer- 
sken  sidder,  betaler  og  skynder  sig  ud.  Det  Antal  Menne- 
sker, som  paa  denne  Maade  kan  bespises  —  „fodres"  er 
kanske  mere  betegnende  —  i  en  saadan  Restaurant  i  Løbet 
af  Middagstiden  fra  Kl.  12 — 1,  er  ganske  utroligt.  Mange 
af  disse  Lunchrum,  som  de  gjerne  kaldes,  er  da  ogsaa 
rene  Guldgruber  for  sine  Eiere. 

Chicago  har  et  stort  Antal  overordentlig  store  og  tildels 
meget  gode  Hoteller.    Det  gamle  „amerikanske  System", 

hvorefter  man  betalte  en  bestemt  Pris  pr.  Dag,  hvori 
Fortæring  indbefattedes,  og  som  man  maatte  betale,  enten 
man  var  tilstede  ved  Maaltiderne  eller  ei,  falder  nu 
mere  og  mere  bort.  Der  findes  ikke  mere  et  eneste 
større  Hotel,  hvor  det  er  eneraadende,  og  de  fleste  Ho- 
teller har  helt  opgivet  det.  I  det  hele  falder  mere  og  mere 
af  det  karakteristiske  ved  Chicagos  Hoteller,  Levningerne 
af  den  gode,  gamle  Tid  i  Vesten,  da  Hoteleieren  var  en 
af  Byens  mest  indflydelsesrige  Mænd,  efterhaanden  bort, 
og  Chicagos  Hoteller  bliver  mer  og  mer  Hg  enhver  anden 
Storbys. 


THEATRENE 

Theaterforholde  i  Amerika  er  meget  forskjellige  fra  euro- 
pæiske  Theaterforholde.  Hovedforskjellen  ligger  i  den  Om- 
stændighed,  at  reisende  Theaterselskaber  spiller  en  saa 
ganske  anderledes  fremtrædende  Rolle.  I  Chicago,  hvor 
der  findes  25  virkelige  Theatre,  fraregnet  det  store  Antal 
Smaa-Varietéer,  er  der  saaledes  ikke  mere  end  9  Theatre 
med  faste  Selskaber,  og,  vel  at  mærke,  ikke  et  eneste  af 
disse  regnes  til  Byens  førsteklasses  Theatre. 

Naar  en  Skuespiller  ved  et  Selskab,  reisende  eller  fast, 
opnaar  Udmærkelse,  bliver  der  truffet  Foranstaltninger  til 
at  gjøre  ham  eller  hende  til  en  „  Stjerne"  og  gi  ve  dem 
deres  eget  Selskab.  Vedkommende  vælger  sig  da  et  Stykke, 
som  antages  særlig  ligge  for  ham,  dette  instuderes  omhyg- 
gelig, og  han  og  hans  Selskab  drager  derpaa  ud.  Men 
dette  ene  Stykke  spilles  nu,  hvor  Selskabet  kommer,  og 
saa  længe  det  lader  sig  gjøre,  til  Folk  i  alle  Byer  fra 
Maine  til  Calefornia  har  seet  det  saa  mange  Gange,  at 
de  nægter  at  se  det  mere.  Landet  er  stort,  og  dette  kan 
vare  længe;  der  er  Selskaber  paa  Tourné  i  Amerika,  som 
har  været  paa  Tourné  med  nøiagtig  det  samme  Skue- 
spil  uden  nogensinde  at  spille  noget  andet  i  6  til  8  Aar 
og  endog  længer.  Naturligvis  skifter  Personalet  endel,  men 
i  det  væsentlige  er  det  det  samme. 

De  Selskaber,  som  hele  Tiden  forbliver  ved  samme 
Theater,  kaldes  „Stock  Companies",  et  Navn,  som  iøvrig 
ogsaa  undertiden  anvendes  som  Betegnelse  for  reisende 
Selskaber,  saafremt  disse  varierer  sine  Programmer  noget. 

Det  Arbeide,  som  forlanges  af  en  „5toc/ca  Skuespiller, 
vilde  faa  Haaret  til  at  reise  sig  paa  en  norsk  Skuespillers 
Hoved  bare  at  høre  om.  For  det  første  spilles  der  hver 
eneste  Uge  et  nyt  Stykke;  for  det  andet  spilles  der  hver 
eneste  Aften  og  fra  tre  til  syv  Eftermiddage;  Eftermiddags- 
forestillingerne  varer  nøiagtig  lige  længe  som  Aftenfore- 
stillingerne,  nemlig  regelmæssig  to  og  en  halv  Time;  og 
for  det  tredie  er  samtlige  engagerede  Skuespillere  som 
Regel  med  i  hvert  Stykke.  Nogen  saa  rundelig  Engagering 
af  Personale,  at  der  bliver  Tale  om  af  og  til  at  undgaa 
at  faa  en  Rolle  i  et  Stykke,  finder  aldrig  Sted. 

En  saadan  Skuespiller  arbeider  derfor,  Prøverne  med- 
regnet, omtrent  al  den  Tid,  han  ikke  trænger  til  at  sove 
og  spise.  Selvfølgelig  kan  ingen  meget  længe  holde  dette 
Liv  ud,  og  der  er  da  heller  ingen,  som  meget  længe  hol- 
der sig  ved  ét  Theater.  Naar  de  bliver  for  anstrængte  til 
at  fortsætte,  søger  de  sig  et  Engagement  ved  et  reisende 
Selskab  for  at  hvile  ud.  Eller  ogsaa  begynder  de  at  reise 
om  paa  egen  Haand  som  Varietéartist.  Det  er  nemlig  ingen 
Sjeldenhed,  at  en  amerikansk  Skuespiller  gaar  til  Varieteen 
og  derfra  tilbage  til  den  «legitime"  Scene,  som  Skuespil- 
lerne selv  kalder  den  i  Modsætning  til  Varietéscenen. 
Varietéartister,  ialfald  de,  hvis  „Specialitetu  ikke  ligger 
Skuespillet  altfor  fjærnt,  kaldes  da  ogsaa  i  Amerika  altid 
Skuespillere  og  nyder  næsten  samme  Anseelse,  lige- 
som  deres  Indtægter,  hvis  de  duer  til  noget,  er  betydelig 
større. 

Med  et  Par  Undtagelser  er  „5toc/c"-Theatrene  i  Chicago 
ganske  tarvelige.  Men  ved  disse  Par  undtagne  Theatre, 
„Dearborn"  og  „Busch  Temple",  vil  man  se  Skuespil,  som 
vel  kunde  friste  en  til  at  tvile  paa,  at  de,  som  producerer 

det,  virkelig  bare  har  havt  en  Uge  til  Instuderingen  og 
har  spillet  paa  denne  Maade  paa  Livet  løs  i  lang  Tid.  Og 
det  er  ganske  interessant  at  se,  hvorledes  Publikum  ved 
disse  Theatre  —  de  har  sit  faste  Publikum  for  hver  Aften 
i  Ugen  med  forholdsvis  meget  faa  tilfældige  Besøgende  — 
snart  vender  sig  til  at  holde  af  Skuespillerne  og  til  at 
interessere  sig  for,  hvorledes  denne  eller  hin  blandt  dem 
vil  spille  en  bestemt  Rolle,  ganske  som  ved  Theatrene  i 
Europa.  Men  skjønt  denne  Side  af  Theaterbesøgene,  det 
saa  at  sige  personlige  Forhold  til  de  Spillende,  saaledes 
paatagelig  bliver  sat  Pris  paa,  hvor  den  findes,  har  den 
dog  paa  ingen  Maade  formåaet  at  forandre  det  bestaaende 
Forhold:  de  reisende  Selskaber  er  og  bliver  de,  som  ud- 
gjør  den  egentlig  typisk  amerikanske  Theaterverden. 

Ved  16  af  Chicagos  25  Theatre  er  det  altsaa  reisende 
Selskaber,  som  leverer  alle  Forestillinger.  Og  blandt  disse 
Theatre  er  „Illinois",  „Powers",  „  Grand"  og  alle  de  andre 
som  holder  høie  Priser  og  besøges  af  Chicagos  „high  Ufe." 

Chicagos  største  Theater  er  „ Auditorium".  Hid  kommer 
en  Gang  hvert  Aar  Graus  Operaselskab,  som  bestaar  af 
alt,  som  Verden  har  at  opvise  af  berømte  Operasangere 
og  Sangerinder,  alle  fra  Europa.  Til  disse  Forestillinger, 
hvor  Udgifterne  løber  op  i  svimlende  Summer  for  en 
eneste  Aften  som  Følge  af  Berømthedernes  svære  Gager, 
sættes  da  Billetpriserne  saa  høit,  som  det  i  Chicago  lader 
sig  gjøre;  men  i  Forhold  til,  hvad  man  har  seet  i  Kri- 
stiania i  denne  Retning,  er  det  beskedne  Summer,  der  for- 
langes. Priserne  var  oprindelig  fra  2  til  4  Dollars,  men 
dette  fandt  Chicagos  Rigmænd  for  høit,  og  Besøget  blev 
saa  tyndt,  at  Foretagendet  blev  til  et  betydeligt  Tab  for 
Direktør  Grau,  og  det  blev  nødvendigt  at  nedsætte  Billet- 
priserne.   Disse  Besøg  varer  i  Regelen  ca.  3  Uger. 

Alt,  hvad  Verden  har  at  byde  paa  af  Berømtheder  paa 
Scenens  Omraade,  kommer  fra  Tid  til  anden  til  Chicago. 
Sarah  Bernhardt  har  saaledes  optraadt  i  Chicago  et  meget 

7  —  Daae,  Om  Chicago. 

stort  Antal  Gange;  men  aldrig  har  Priserne  ved  hendes 
Forestillinger  været  sat  synderlig  høiere  end  ved  andre 
Forestillinger  i  samme  Theater.  Og  var  det  skeet,  vilde 
Følgen  været,  at  meget  faa  vilde  kommet  for  at  se  hende 
og  hendes  Selskab. 

Medens  Chicago  saaledes  altid  har  noget  „berømt"  at 
byde  paa  paa  et  eller  andet  af  sine  Theatre,  lider  ofte 
disse  Forestillinger  meget  under  den  Omstændighed,  at 
vedkommende  Berømthed,  stolende  paa  sit  eget  Navns 
Tilstrækkelighed,  har  med  sig  et  Selskab,  som  er  saa  slet, 
at  „ Stjernens"  Spil  kommer  til  at  staa  fuldstændig  uden 
Ramme,  og  det  hele  bliver  en  Kunstnydelse  af  tvilsom 
Rang. 

Det  har  længe  været  paastaaet,  at  Amerikanerne  har  en 
mere  end  almindelig  slet  Smag,  hvor  det  gjælder  Skuespil, 
og  at  „  Melodramaet"  er  deres  Yndlingsform  for  scenisk 
Nydelse.  Til  Støtte  for  denne  Paastand  kunde  det  tjene, 
at  af  Chicagos  Theatre  ikke  mindre  end  otte  helt  eller 
væsentlig  er  viede  til  denne  Art  Skuespil.  Blandt  dem 
findes  imidlertid  bare  et  i  Byens  Centrum,  de  øvrige  er 
tarvelige  Forstadstheatre,  og  i  det  hele  vilde  det  vel  være 
uretfærdigt  at  tillægge  hele  den  amerikanske  Nation  denne 
Smag;  desuden  maa  det  indrømmes,  at  det  Publikum,  som 
særlig  nyder  „ Melodramaet",  er  stærkt  opblandet  med 
udenlandske  Elementer.  Imidlertid  bliver  der  nok  igjen  til 
at  gjøre  det  uforklarligt,  at  et  saavidt  betydeligt  Publikum 
virkelig  hylder  denne  „Kunst"-form. 

For  Melodramaet,  som  det  arter  sig  i  Amerika,  er  noget 
af  det  frygteligste,  man  overhovedet  kan  tænke  sig  paa  en 
Scene.  Naar  det  spilles  virkelig  slet,  kan  man  more  sig 
over  det  som  en  ren  Parodi,  men  det  fortvilede  er,  at  det 
med  det  overordentlig  store  Antal  jævnt  dygtige  Skue- 
spillere, dette  Land  besidder,  ofte  spilles  netop  saavidt 
godt,  at  denne,  den  eneste  Nydelse,  man  kunde  udlede 
deraf,  berøves  en. 


99 

Til  et  Melodrama  hører  en  Helt  og  en  Heltinde,  som  er 
Engler  i  Menneskeskikkelse,  samt  en  Skurk,  som  er  saa 
skurkagtig,  at  han  med  indædt  Fryd  vilde  myrde  sin 
Fader  og  sin  Moder  og  alle  sine  Slægtninge  i  ret  opsti- 
gende  Linie  lige  til  Adam  og  Eva,  hvis  han  kunde  tjene 
to  Cents  paa  det.  Naar  en  af  disse  tre  Hovedpersoner 
kommer  ind  paa  Scenen,  eller  naar  Helten  eller  Heltinden 
siger  noget  mere  end  almindeligt  smukt,  eller  naar  Skur- 
ken myrder  nogen,  kort  sagt  naar  der  foregaar  noget  af 
Vigtighed  for  Stykkets  Gang,  saa  spiller  Musiken  i  dæm- 
pede  Toner;  dette,  som  vistnok  er  den  eneste  Lighed, 
denne  dramatiske  Form  har  med  det  oprindelige  Melo- 
drama, har  givet  den  dens  Navn.  Til  et  Melodrama  hører 
en  Række  Dræbninger  for  aaben  Scene  og  en  hel  Del 
Sceneeffekt,  som  alt  efter  Theatrets  og  vedkommende  Sel- 
skabs  Udstyr  virker  komisk  eller  ganske  imponerende. 
Hvad  man  paa  et  godt  Theater  kan  præstere  i  Retning  af 
Skibbrud,  Jernbaneulykker,  Oversvømmelser,  Luftballoner, 
Hestevæddeløb  o.  s.  v.,  er  nemlig  ganske  storartet;  men 
paa  et  tarvelig  udstyret  Theater  er  det  ligesaa  storartet, 
hvad  der  i  denne  Retning  bydes,  saasom  for  Exempel 
Papstykker,  som  bæres  af  Folk,  hvis  Ben  man  kan  se, 
forestillende  Vognene  i  et  Jernbanesammenstød  og  lignende. 

Men  er  Udførelse  og  Udstyr  nogenlunde  rimeligt,  har 
Melodramaet  en  stærk  Tiltrækning  over  det  Publikum, 
som  engang  har  faaet  Smag  for  det.  Og  at  se  Tilskuernes 
Begeistring  for  Helten  og  Heltinden  og  deres  ilde  beher- 
skede Vrede  mod  Skurken  er  ved  en  saadan  Anledning 
langt  interessantere  end  selve  Skuespillet. 

Forøvrig  hører  der  ogsaa  til  et  Melodrama  —  de  er  alle 
byggede  efter  et  fælles  Mønster  —  en  Komiker,  som  ud- 
fylder  Mellemrummene  mellem  de  kraftigste  og  de  mest 
rørende  Scener. 

En  anden  dramatisk  Fremtoning,  som  vel  maa  siges  at 
være  typisk  amerikansk,  er  den  absolut  usammenhængende 

Farce,  for  det  meste  væsentlig  Syngespil,  og  alt  eftersom 
den  spilles  for  et  bedre  eller  tarveligere  Publikum  kaldt 
„musical  Comedy",  „Extravaganzaa  eller  „Burlesque.a 
Egentlig  er  alt  dette  en  og  den  samme  Ting.  Burlesquerne 
har  vel  oprindelig  været  Parodier,  og  heraf  finder  man 
endnu  af  og  til  Spor,  men  disse  falder  mere  og  mere  bort, 
og  denne  Form  for  Farcer  smelter  sammen  med  de  to 
andre.  Af  disse  musikalske  Farcer  spilles  der  en  overor- 
dentlig Mængde  i  Amerika.  De  har  i  de  fleste  Tilfælde 
overhovedet  ingensomhelst  Intrige,  men  er  en  aldeles  løst 
sammenknyttet  Række  „Specialiteter",  idet  de  fleste  Op- 
trædende  tillige  er  Varietéartister.  Ikke  sjelden  er  de  imid- 
lertid i  sin  fuldstændige  Vrøvlethed  ganske  morsomme. 

At  disse  to  Former  for  Skuespil  tilsammen  maa  siges 
at  udgjøre  den  overveiende  Del  af  den  dramatiske  Føde, 
den  gjennemsnitlige  Amerikaner  nyder,  det  kan  neppe 
imødegaaes.  Det  kan  ved  første  Øiekast  synes  at  være  et 
stærkere  Vidnesbyrd  om  et  temmelig  lavt  Smagsniveau, 
end  det  i  Virkeligheden  er.  Man  maa  erindre,  at  Ameri- 
kanerne er  et  ungt,  praktisk  og  haardt  arbeidende  Folk. 
Deres  Umiddelbarhed  er  Forklaringen  paa  det  Faktum,  at 
saa  mange  af  dem  liker  Melodramaet;  dettes  Unatur  og 
overdrevne  Sentimentalitet,  som  støder  den  mere  blaserede 
Europæer  bort,  virker  netop  tiltrækkende  paa  Amerika- 
neren, som  efter  sit  haarde  Arbeide  hele  Dagen  i  en  saare 
beregnende  Verden  vil  se  noget,  som  ligger  langt  borte 
fra  hans  egen  Livskreds.  Og  de  af  dem,  som  ikke  er  saa 
sentimentalt  anlagte  —  Sentimentalitet  er  forøvrig  en  ameri- 
kansk Egenskab  i  langt  høiere  Grad,  end  de  fleste  tror,  — 
de  søger  hen  til  den  lette  Farce  for  at  hvile  sig  ud  efter 
en  Dags  haarde  Arbeide.  Og  ligesom  Melodramaet  har  sin 
stadig  tilbagevendende  Traad  af  Humor,  som  løber  gjen- 
nem  det  hele,  saaledes  har  selv  Farcen  sin  sentimentale 
Traad,  idet  der  altid  synges  endel  sentimentale  Sange  og 
anslaaes   andre   Strenge   i  den  samme  Retning  i  Stykkets 

Løb.  Begge  tager  saaledes  Hensyn  til  disse  to  Hoved- 
sider af  den  amerikanske  Folkekarakter:  Sentimentalitet  og 
Humor,  og  fra  disse  to  er  ogsaa  disse  to  Skuespilarter 
voxet  ud,  idet  den  ene  særlig  har  udviklet  sig  fra  Folkets 
sentimentale,  den  anden  fra  dets  humoristiske  Bund.  Imid- 
lertid er  det  naturligvis  bare  den  væsentligste  Del  af  den 
sceniske  Kunst,  en  gjennemsnitlig  Amerikaner  ser,  som 
repræsenteres  af  disse  to  Former.  I  en  By  som  Chicago 
ialfald  er  der  omtrent  altid  Anledning  til  at  se  moderne 
europæiske  Stykker  saavel  som  Shakespeare  og  andre 
Klassikere,  og  at  et  stort  Antal  Folk  benytter  denne  An- 
ledning, derom  vidner  de  overfyldte  Huse  ved  disse  Fore- 
stillinger, hvergang  Byen  gjæstes  af  en  berømt  Skuespiller 
eller  Skuespillerinde.  Hertil  kommer  ogsaa  Operaen  saa- 
vel som  de  amerikanske  Skuespil,  skrevne  efter  europæisk 
Mønster,  eller  ialfald  faldende  ganske  udenfor  Melodra- 
maets saavel  som  Extravaganzaens  Rammer,  som  altid  fra 
Tid  til  anden  bliver  spillet. 

Chicago  har  tre  store  Varietétheatre,  hvor  Servering  af 
Drikkevarer  og  Røgning  ikke  finder  Sted,  og  som  i  alle 
Henseender  er  udstyret  nøiagtig  som  alle  andre  Theatre. 
Her  skifter  det  hele  Program,  ligesom  i  Byens  andre 
Theatre,  hver  Søndag,  og  det  er  gjennemgaaende  meget 
gode  Præstationer  i  sit  Slags,  man  her  byder  paa.  De  er 
naturligvis  ikke  meget  væsentlig  forskjellige  fra  europæiske 
Varietépræstationer,  men  der  lægges  dog  i  det  hele  mere 
an  paa  Smaastykker  med  to  op  til  fem,  sex  Personer,  og 
paa  morsomme  Taler,  Parodier  o.  s.  v.,  i  det  hele  paa,  hvad 
man  kunde  kalde  „ literære  Varieténumre",  end  Tilfældet 
er  i  Europa. 

Tyskerne  spiller  som  Regel  en  Gang  om  Ugen  i  et  af 
Byens  bedste  Theatre,  og  der  findes  et  fast  jødisk  Theater. 
Ellers  spilles  der  af  alle  Nationer  mere  eller  mindre 
dilettantmæssig  i  de  forskjellige  „  Haller"  omkring  i 
Udkanterne.    Norskes   og   Danskes   Forsøg  i  denne  Ret- 

ning  vil  blive  nævnt  under  Omtalen  af  Skandinaverne  i 
Chicago. 

Som  omtrent  alt  andet  er  Theatrene  i  Chicago  Gjen- 
stand for  Sammenslutninger  af  Kapitalister,  og  man  hører 
ofte  Tale  om  „Theater-T7Usf  en".  Flere  af  Theatrene  bli- 
ver saaledes  drevet  i  Fællesskab,  og  der  paastaaes  at  exi- 
stere  en  Overenskomst  mellem  samtlige  større  Theatres 
Eiere,  hvorved  de  Selskaber  eller  Skuespillere,  som  ikke 
har  vist  sig  villige  til  at  være  „Trusfen"  hørige  og  lydige, 
kan  saa  omtrent  udelukkes  fra  Byen.  Kun  „Grand  Opera- 
house"  menes  at  staa  udenfor  denne  Ring. 


SELSKABELIGHED 

Det  amerikanske  Begreb  „Society"  er  ikke  let  at  de- 
finere paa  Norsk.  At  tilhøre  „Society"  er  noget,  som, 
ganske  ubestemt  og  ubestemmeligt  som  det  er,  langtfra  er 
enhver  givet,  som  har  Midlerne  til  at  holde  Selskaber  og 
„være  med".  Paa  den  anden  Side  kommer  vanskelig 
nogen  til  at  høre  med  der,  uden  at  han  har  Formue;  for 
det  er  ganske  kostbart  at  høre  til  „Societeten".  Her  er 
naturligvis  kun  Tale  om  den  Del  af  Befolkningen,  som 
tilhører  de  høieste  Selskabskredse  i  en  By,  „the  Society" , 
som  de  ynder  at  kalde  sig,  eller  „the  400",  som  dekalder 
sig  i  New  York. 

At  tilhøre  denne  Kreds,  der  dog  naturligvis  i  enhver 
Storby  igjen  er  delt  i  forskjellige  Klikker  med  gjensidige 
Krav  paa  at  være  den  første,  er  en  amerikansk  Rigmands, 
eller  kanske  særlig  hans  Kones  og  Døtres  høieste  Maal, 
naar  han  er  kommet  saa  langt  under  sit  Arbeide  med  at 
samle  sig  en  Formue,  at  han  kan  aspirere  dertil.  Og 
mange  er  de  Skuffelser,  ofte  bitrere,  end  man  skulde  tro, 
som  de  af  dem,  som  selv  har  havt  liden  Anledning  under 
sit  haarde  Forretningsliv  til  at  tilegne  sig  de  Egenskaber, 
som  forlanges  af  dem,  herunder  møder,  før  det  lykkes 
dem   at   bryde   sig  ind.    Har  imidlertid   hans  Hustru  de 

fornødne  Egenskaber,  gaar  det  betydelig  lettere,  og  mang- 
ler ogsaa  hun  dem,  vil  som  Regel  Døtrene,  som  jo  oftest 
allerede  har  endel  af  Fordelene  ved  at  tilhøre  anden 
Generation,  kunne  hjælpe  betydelig  til  med  at  trække 
Forældrene  med  sig  ind  i  det  forgjættede  Land. 

Man  maa  nemlig  vel  erindre,  at  i  det  amerikanske  egent- 
lige Selskabsliv  spiller  Damerne  Hovedrollen.  En  ameri- 
kansk Indbydelse  omtaler  altid  Mrs.  N.  N's  Hjem,  ikke 
Mr.  N.  N.s.  Det  er  Husmoderen,  som  „entertains" ,  ikke 
Husherren,  og  Damerne  i  disse  Kredse  vier  ofte  al  sin 
Tid  til  Selskabslivet,  medens  Manden  oftest  er  stærkt  op- 
taget  paa  andre  Kanter. 

Og  i  denne  Forbindelse  kan  der  mindes  om,  at  den 
amerikanske  Dame  i  det  overveiende  Antal  Tilfælde  staar 
over  sin  Mand  i  Udviklingen  af  de  Egenskaber,  som 
trænges  til  at  danne  et  Menneske  for  Selskabslivet.  Hun 
har  i  mangfoldige  Tilfælde  faaet  en  langt  omhyggeligere 
Skoleuddannelse.  Medens  en  Gut,  selv  om  han  er  Søn 
af  ganske  velhavende  Forældre,  ofte  kort  efter  at  være 
færdig  med  den  almindelige  Folkeskole  begynder  paa  det 
praktiske  Liv  som  Kontorgut  eller  i  en  lignende  Stilling, 
gaar  hans  Søster  ind  paa  Høiskolen  og  tilbringer  der  fire 
Aar.  Tilhører  hun  en  velhavende  Familie  eller  en  Familie 
med  nogen  Ambition,  gaar  hun  meget  ofte  fra  Høi- 
skolen over  i  et  „  College"  og  faar  her  en  virkelig  grun- 
dig litterær  Uddannelse,  medens  hendes  Broder  arbeider. 
Vælger  saa  Broderen  senere,  efter  at  have  forsøgt  sig  paa 
praktiske  Gjøremaal,  en  af  de  Løbebaner,  som  i  Amerika 
sammenfattes  under  Begrebet  „de  professionelle",  gaar  han 
ind  paa  en  Advokatskole,  en  Lægeskole  o.  s.  v.  og  lærer 
der  sit  Fag  paa  en  mere  eller  mindre  haandværksmæssig 
Maade,  som  faar  saare  liden  Virkning  med  Hensyn  til 
hans  Almendannelse.  Fra  alt  dette  er  der  selvfølgelig 
mange  Undtagelser,  ligesom  Forholdene  ogsaa  paa  dette 
Punkt  vel  efterhaanden  i  Fremtiden  vil  forandre  sig  noget 

i  Retning  af  større  Lighed  med  de  ældre  Samfund;  men 
som  almindelig  Regel  vil  dog  denne  Distinktion  mellem 
Mænds  og  Kvinders  Almendannelse  inden  den  høiere  Mid- 
delstand  i  Amerika  endnu  i  nogen  Tid  holde  stik.  Paa 
den  anden  Side  tilegner  Manden  sig  naturligvis  ved  sin 
stadige  Berøring  med  sine  Medmennesker  og  sin  Delta- 
gelse i  det  travle  Forretningsliv  en  betydelig  Menneske- 
kundskab  og  en  Mængde  andre  Kundskaber  af  praktisk 
Art,  som  gjør,  at  han  i  mange  Henseender  ved  mere  end 
sin  Hustru  og  sine  Søstre  af  de  Ting,  som  ikke  lader  sig 
tilegne  gjennem  Læsning. 

„Socie teten"  danner,  som  berørt,  i  en  amerikansk  By 
et  eget  Slags  Aristokrati;  meget  ofte  hører  Byens  høieste 
Embedsmænd  ikke  til  denne  Kreds;  i  sin  Egenskab  af 
Politikere  er  de  endog  ofte  ligefrem  banlyste  derfra  med 
sine  Familier.  Men  det  hænder  naturligvis  ogsaa  ofte,  at 
de  indtager  en  fremragende  Plads  der,  hvis  de  gjennem 
Familieforbindelser  og  personlige  Forholde  forøvrigt  først 
er  kommet  ind. 

Denne  Kreds  gjør  Fordring  paa  en  ganske  vidtgaaende 
Anerkjendelse  af  sin  Stilling  selv  udenfor  det  sædvanlige 
selskabelige  Liv  i  sin  By.  For  Exempel  ved  fremragende 
udenlandske,  især  kongelige  Personers  Besøg,  naar  saa- 
danne  indtræffer,  ser  man  „Societeten"  udfolde  en  ganske 
betydelig  Energi  for  at  opnaa  at  blive  tåget  Notits  af. 
Særlig  Damerne  sætter  da  i  Bevægelse  et  mægtigt  Ma- 
skineri, hvis  virksomste  Middel  er  Avisernes  „ Society 
Columns". 

Enhver  amerikansk  Avis,  som  udkommer  paa  Engelsk 
og  saaledes  ikke  bare  repræsenterer  en  enkelt  Nationalitet, 
har  nemlig  sin  daglige  Rubrik  for  Nyheder  fra  „Societe- 
ten";  ofte  indtager  denne  Afdeling  adskillige  Spalter,  og 
her  finder  man  de  aller  intimeste  Efterretninger  om  Socie- 
tetsfolkenes  Gjøren  og  Laden. 

Naar  nu  et  eller  andet  forestaar,  hvorved  det  er  „Socie- 

tetens"  Medlemmer  om  at  gjøre  at  opnaa  at  blive  paaagtet, 
vil  man  altid  se  disse  Spalter  fulde  af  Gisninger  om,  hvem 
der  vil  komme  til  at  have  vedkommende  Hædersgjæst  i 
sit  Hus  ved  den  og  den  Leilighed,  hvilke  Damer  han  vil 
gjøre  sin  Opvartning  o.  s.  v.,  og  saare  ofte  kan  man  uden 
at  siges  at  trække  forhastede  Slutninger  gaa  ud  fra,  at 
disse  Opsatser  er  indblæste  af  Vedkommende,  som  de 
omhandler. 

I  det  hele  er  det  at  faa  sit  Navn  hyppigst  mulig  omtalt 
i  disse  Spalter  et  af  disse  „Societets" -Menneskers  høieste 
Maal,  og  for  at  opnaa  dette  er  de  villige  til  at  gjøre  store 
Opofrelser. 

Medens  alt  dette  passer  paa  enhver  større  By  i  Amerika, 
tør  det  vistnok  i  sin  Almindelighed  siges,  at  Chicagos  Sel- 
skabskredse  i  det  store  og  hele  er  mindre  ivrige  efter 
„Sensation"  end  de  tilsvarende  Kredse  i  Østen,  noget, 
som  for  en  væsentlig  Del  hænger  sammen  med  Byens 
Ungdom  og  det  deraf  følgende  forholdsvis  ringe  Antal 
Mennesker,  som  har  arvet  en  stor  Formue  og  slaar  sig 
til  Ro  med  at  bruge  den  og  vie  al  sin  Tid  til  „Societyu. 

Imidlertid  er  der  allerede  udviklet  fuldstændige  Society- 
Cirkler  efter  Østens  Mønstre,  og  der  er  ogsaa  i  Chicago 
en  Klasse,  for  hvem  Selskabeligheden  ikke  er  en  naturlig 
Rekreation  og  et  Middel  til  Omgang  med  andre  af  sin 
Stand  og  Stilling,  men  et  Maal  i  sig  selv,  noget,  de  ar- 
beider for  med  den  samme  Energi,  som  deres  Fædre 
anvendte  paa  Slagtning  af  Kreaturer  eller  andre  Forret- 
ninger, hvorved  den  til  Selskabelighed  i  den  nævnte  For- 
stand uundværlige  Formue  er  skaffet  tilveie. 

I  nær  Forbindelse  med  Society  staar  Klubvæsenet. 

De  amerikanske  Klubber  har  fra  Begyndelsen  af  ud- 
viklet sig  paa  Grundlag  af  de  engelske  og  Ligheden  med 
disse  er  for  det  egentlige,  høiere  Klublivs  Vedkommende 
endnu  paatagelig.  Den  næsten  fuldstændige  Mangel  paa 
Kafeer,  hvis  Plads  indtages  af  «Saloonen",  har  gjort  Klub- 

institutionen  særlig  velkommen  og  uundværlig  i  det  ameri- 
kanske Samfund,  og  der  er  da  ogsaa  mange  Ligheder 
mellem  en  amerikansk  Klub  og  en  europæisk  første- 
klasses Kafé. 

Klublivet  har  imidlertid  oparbeidet  sig  en  Slags  Lige- 
stillelse  med  det  ovenfor  omhandlede  Selskabsliv,  og  det 
at  være  „  Klubmand"  giver  en  Mand  en  vis  Position.  Man 
ser  derfor  Folk  vie  det  samme  alvorlige  Arbeide  til  at 
hævde  sin  Stilling  som  Klubmand  som  til  at  holde  sig 
oppe  i  Selskabslivet,  og  naar  man  i  en  Avis  ser  en 
Mand  omtalt  som  „den  bekjendte  Klubmand  N.  N.",  maa 
man  ikke  tro,  at  dette,  ialfald  i  Chicago,  som  Regel  er  en 
Mand,  som  intet  andet  gjør  end  tilhøre  Klubber;  sin 
selskabelige  Energi  vier  han  Klublivet,  men  ellers  er  han 
i  Almindelighed  Kjøbmand,  Bankmand  el.  1.  Han  fore- 
trækker  bare  at  omtales  som  „den  bekjendte  Klubmand", 
fordi  dette  giver  ham  en  vis  „Societyu  Stilling,  hvad  en 
Omtale  som  Forretningsmand  i  det  „demokratiske"  Amerika 
ikke  vilde  gjøre. 

Ser  man  bort  fra  disse  sociale  Kredse,  hvor  Selskabe- 
ligheden  drives  som  et  Middel  til  at  opnaa  en  Tilfreds- 
stillelse af  de  aristokratiske  Tilbøieligheder,  som  netop  i 
Amerika  er  saa  udbredte,  om  end  under  noget  andre 
Former  end  i  de  ældre  Samfund,  saa  er  den  huslige 
Selskabelighed  i  Chicago  forholdsvis  ikke  meget  stor.  For- 
eningslivet har  for  en  stor  Del  tåget  dens  Plads.  Men  saa 
er  der  til  Gjengjæld  saa  meget  mere  af  dette. 

Næsten  enhver  Amerikaner  tilhører  en  eller  flere  For- 
eninger. I  denne  Henseende,  som  i  saa  mange  andre, 
kan  amerikanske  Kirker  siges  at  maatte  indgaa  under 
Begrebet  Foreninger;  foruden  at  der  inden  enhver  Me- 
nighed  findes  en  Kvindeforening,  en  Ungdomsforening,  en 
Mandsforening  o.  s.  v.,  indtager  nemlig  selve  Kirken  for 
Medlemmernes  Vedkommende  en  Forenings  Plads;  ja  en- 
dog  Ikke-Medlemmer,  som  nogle  Gange  i  Træk  besøger 

samme  Kirke,  vil  let  blive  indbudt  til  de  forskjellige  Til- 
stelninger, som  finder  Sted  inden  Menigheden.  Bortseet 
herfra  fører  Berøringen  med  en  Kirke  ofte  til  Deltagelse 
i  de  mange  veldædige,  helt  eller  halvt  religiøse  Foreninger, 
som  findes  i  Chicago.  Og  inden  alle  disse  Foreninger  er 
der  igjen  betydelig  Selskabelighed. 

Det  er  nemlig  gjennem  selskabelige  Tilstelninger  af  for- 
skjellig Art,  disse  Foreninger  som  oftest  skaffer  tilveie  de 
Penge,  som  skal  anvendes  i  veldædigt  Øiemed,  ligesom 
ogsaa  de  fornødne  Midler  til  Kirkers  Vedligeholdelse  og 
Menighedsudgifter  forøvrigt  ofte  for  en  stor  Del  reises  ad 
denne  Vei.  Naturligvis  gjør  det  i  denne  Henseende  be- 
tydelig Forskjel,  til  hvilket  Samfund  vedkommende  Kirke 
hører,  idet  enkelte  Samfund  er  mere  strenge  end  andre; 
nogle  faa  er  saa  liberale,  at  de  endog  tillader  Dans  i 
Kirkens  Selskabslokaler. 

Foruden  de  Foreninger,  Berøringen  med  et  Kirkesam- 
fund  bringer  én  op  i  —  et  overordentlig  stort  Antal  Men- 
nesker i  Amerika  tilhører  jo  intet  Kirkesamfund  —  findes 
der  en  Utallighed  af  andre  Foreninger. 

Først  og  fremst  har  man  de  mange  saakaldte  hemme- 
lige Samfund,  dannede  efter  Frimurerordenens  Mønster. 
Af  disse  Foreninger  er  der  saa  mange,  at  en  Opregning 
af  dem  ikke  vilde  være  mulig.  En  hel  Del  af  dem,  uden 
Tvil  de  allerfleste,  har  en  Assuranceafdeling,  hvor  Med- 
lemmerne  forsikrer  sit  Liv,  eller  opnaar  Sygeforsikring. 
I  et  foruroligende  stort  Antal  Tilfælde  har  imidlertid  denne 
Art  Forsikring  vist  sig  uholdbar  og  ofte  bevirket  hele 
Ordenens  Opløsning,  om  den  end  en  Tid  har  bidraget 
netop  til  at  øge  Medlemsantallet.  Sagen  er  nemlig  den,  at 
Forsikringen  i  et  saa  overordentlig  stort  Antal  Tilfælde  er 
saaledes  beregnet,  at  den  alene  kan  holdes  oppe  ved  stadig 
Tilgang  paa  nye  Medlemmer.  Dette  bringer  da  Medlem- 
merne  til  at  arbeide  med  stor  Energi  for  Indbringelsen  af 
nye  Medlemmer,  idet  der  endog  ofte  betales  dem  Provi- 

sion  for  dette  Arbeide;  men  naar  saa  Tilgangen  af  en 
eller  anden  Grund  bliver  mindre,  maa  hele  Forsikringen 
nødvendigvis  tilsidst  falde  sammen,  og  ofte  river  den  da 
hele  Foreningen  med  sig. 

Disse  Foreninger  har  ofte  særskilte  Afdelinger  for  Kvin- 
der,  ligesom  flere  af  dem  optager  baade  Mænd  og  Kvinder. 
Andre  er  udelukkende  for  mandlige  Medlemmer.  Men 
hvordan  end  dette  forholder  sig,  afholder  altid  Forenin- 
gerne  fra  Tid  til  anden  selskabelige  Tilstelninger,  hvori 
baade  Mænd  og  Kvinder  deltager. 

Der  findes  desuden  i  Chicago  et  overordentlig  stort 
Antal  Foreninger,  hvis  Formaal  er  rent  selskabeligt,  sær- 
lig en  Mængde  Balforeninger,  som  afholder  Baller  eller 
„ Danse",  som  de  med  et  mindre  pretensiøst  Udtryk 
gjerne  kaldes,  med  korte  Mellemrum  hele  Vinteren.  Til 
disse  Foreninger  hører  naturligvis  mest  unge  Mennesker. 
Mange  af  dem  holder  sine  Baller  i  Lokaler,  som  er  ufor- 
holdsmæssig  store  efter  Medlemsantallet,  og  tillader  Ikke- 
Medlemmer  at  deltage  mod  en  meget  liden  Entre,  og  her- 
fra er  da  Skridtet  meget  kort  til  de  „ offentlige  Danse", 
som  afholdes  paa  mange  Steder  i  Chicago  hver  Søndags 
og  Lørdags  Aften,  og  som  ikke  er  meget  moralske. 

De  allerfleste  Arbeiderunioner  —  Fagforeninger  —  har 
ogsaa  sin  Selskabelighed,  og  hertil  kommer  en  Mængde 
Sangforeninger,  athletiske  Foreninger  og  en  Uendelighed 
af  andre  Foreninger,  som  allesammen  for  en  væsentlig 
Del  stoler  paa  sine  selskabelige  Sammenkomster,  hvor 
det  gjælder  at  skaffe  Driftskapital  tilveie. 

Medens  dette  Selskabsliv  inden  Foreningerne  ikke  i 
nævneværdig  Grad  adskiller  sig  fra  det  tilsvarende  i  andre 
Lande,  har  der  i  Amerika  udviklet  sig  en  Art  Selskabe- 
lighed udenfor  Foreningerne,  som  vel  maa  siges  at  være 
typisk  for  Amerika.  Det  er  de  saakaldte  „Overraskelses- 
selskaber".  Naar  en  Mand  eller  Kvinde  holder  sin  Fød- 
selsdag, sit  10-Aars  Bryllup  el.  1.,  eller  skal  forlade  Byen 

for  altid  eller  for  længere  Tid,  eller  netop  er  vendt  til— 
båge  fra  et  længere  Fravær,  eller  et  Foreningsmedlem 
findes  at  have  gjort  meget  og  godt  Arbeide  for  sin  Forening 
—  kortsagt,  naar  der  foreligger  en  eller  anden  Grund  til, 
at  hans  Venner  eller  Foreningsbrødre  finder  at  burde 
hædre  ham,  saa  foranstalter  de  et  „  Surprise  Party"  for  ham, 
eller  „paa  ham",  som  det  heder  paa  godt  Chicago-Norsk. 

Overraskelsen  er  imidlertid  ikke  ofte  saa  stor.  Som 
Regel  har  man  passet  paa  at  lade  Ofret  faa  et  Nys  om, 
hvad  der  forestaar,  særlig  for  at  hindre,  at  han  til  det 
fastsatte  Tidspunkt  befinder  sig  udenfor  sit  Hjem.  Til 
den  fastsatte  Tid  samles  saa  Vennerne  i  Huset  hos  en 
eller  anden  Nabo,  hvorfra  de  allesammen  marscherer  til 
Ofrets  Hjem,  medbringende  Kurve  med  Fødemidler  og 
Drikkevarer;  naar  de  naar  frem,  tager  de  under  megen 
Støi  Huset  i  Besiddelse,  dækker  Bordet  med  de  med- 
bragte Sager  og  slaar  sig  ned  udover  Kvælden.  Ofte 
ledsages  Høitideligheden  af  Overrækkelsen  af  en  eller 
anden  Hædersgave,  ikke  sjelden  i  Form  af  en  Pengesum 
i  Guid.    Taler  bliver  holdt,  der  bliver  sunget   og  danset. 

Denne  Form  for  Selskabelighed  er  meget  yndet,  og 
det  er  ingen  Sjeldenhed,  at  Initiativet  til  et  saadant 
„Overraskelsesselskab"  udgaar  fra  ingen  anden  end  „  Over- 
raskelsens" Gjenstand  selv. 

En  anden  almindelig  Form  for  Selskabelighed  i  Chicago 
er  Landture,  de  saakaldte  „Picnics"  hvortil  ogsaa  med- 
bringes Kurve  med  Fødemidler,  og  som  i  Regelen  er  for- 
anstaltet af  en  eller  anden  Forening.  De  adskiller  sig  ikke 
væsentlig  fra  Landture  andre  Steder  undtagen  ved  sin 
store  Hyppighed  og  den  betydelige  Rolle,  de  derved  kom- 
mer til  at  spille  i  den  jevne  Middelklasses  og  Arbeider- 
stands  Selskabelighed. 

Inden  de  her  omhandlede  Klasser  spiller  Selskaber  i 
Ordets  almindelige  Betydning  —  med  indbudne  Gjæster 
og  i   private   Hjem  —  en  forholdsvis  meget  liden  Rolle. 


FORBRYDERVERDENEN 

Chicago  har  i  en  Aarrække  havt  Ord  for  at  huse  et 
større  Antal  Forbrydere  end  nogen  anden  amerikansk  By, 
selv  New-York  ikke  undtagen.  Hvordan  end  dette  forhol- 
der sig  —  og  det  er  vistnok  tvilsomt,  om  ikke  Forholdene 
i  andre  amerikanske  Byer  er  ligesaa  gale  i  denne  Hen- 
seende —  saa  er  det  sikkert  og  vist,  at  Chicago  er  meget 
langt  fra  at  være  noget  for  Liv,  Legeme  og  Formue  sær- 
lig sikkert  Sted.  Forbrydelsernes  Antal  er  overordentlig 
stort,  og  de  begaaes  med  en  Dristighed,  som  man  maa 
have  seet  og  vænnet  sig  lidt  til,  før  man  er  istand  til  rigtig 
at  tro  paa  den. 

Spørger  man  nu,  hvad  Grunden  til  dette  Forhold  er, 
saa  er  det  gjerne  tre  Ting,  man  vil  høre  nævnt  som  de 
væsentligste  Aarsager:  den  stærke  Ind vandring  fra  Land- 
distrikterne,  saavel  som  fra  Udlandet  af  Folk,  som  tildels 
ikke  kan  finde  Arbeide,  som  passer  for  dem,  dernæst 
„ Saloonen"  og  endelig  Politiken.  Og  vist  er  det,  at  disse 
tre  Momenter,  hvoraf  de  to*  sidste  igjen  staar  i  et,  som 
det  synes,  uopløseligt  og  saare  intimt  Forhold  til  hinanden, 
lige  saavel  som  det  er  gjennem  Saloonen,  de  nye  Tilførs- 
ler fra  Landet  og  Smaabyerne  passerer,  før  de  gaar  over 
i   Forbryderstanden,  —  vil   vise   sig  at   indeholde  Svaret 

paa  en  Mængde  af  de  Spørgsmaal,  Forbryderproblemet  i 
Chicago  frembyder. 

Den  amerikanske  Saloon  nedstammer  fra  den  engelske 
Bar,  men  har  ingensomhelst  Lighed  med  en  Kafé  i  Norge 
og  er  ogsaa  efterhaanden  bleven  adskillig  ulig  sit  engelske 
Forbillede.  Saloonen  er  en  større  Magt  i  amerikansk  Po- 
litik,  end  man  kan  forestille  sig,  naar  man  ikke  har  havt 
Anledning  til  at  iagttage  det. 

En  Saloon  har,  ialfald  i  sin  rent  typiske  Skikkelse,  in- 
gen Borde  eller  Stole;  man  staar  ved  Disken  og  drikker. 
Dette  gjælder  alle  Salooner,  fra  de  forholdsvis  bedste  ned 
til  de  aller  gemeneste,  om  der  end  naturligvis  findes  mange 
Undtagelser;  men  selv  der,  hvor  Borde  og  Stole  findes, 
er  det  det  sædvanlige  at  drikke  ved  Disken. 

Saloonen  kaldes  ofte  i  Amerika  „Arbeidsmandens  Klub", 
og  sandt  er  det  ogsaa,  at  den  indtil  en  vis  Grad  spiller 
en  saadan  Rolle.  Her  kommer  man  om  Aftenerne  sam- 
men og  diskutterer  Dagens  Spørgsmaal,  særlig  Politik, 
naar  et  eller  andet  Valg  forestaar;  der  er  gjerne  Valg  to 
Gange  om  Aaret  i  Chicago,  enten  for  Byen  eller  Countyet 
og  Staten,  og  da  man  jo  har  Primærvalgene  en  god  Stund 
forud  for  Valget,  og  da  der  skal  træffes  langvarige  For- 
beredelser forud  for  disse,  bliver  det  en  ikke  saa  rent 
uvæsentlig  Del  af  Aaret,  man  har  Politik  at  beskjæftige 
sig  med  paa  Saloonen.  Man  maa  imidlertid  aldrig  indbilde 
sig,  at  den  Politik,  som  her  drives,  beskjæftiger  sig  med 
Samfundsproblemer  eller  i  det  hele  minder  om  det  Slags 
Politiceren,  som  Holberg  har  udødeliggjort  i  „Kandestø- 
beren."  Var  det  den  Slags  Politik,  vilde  den  være  forholds- 
vis uskyldig;  men  dette  er  den  praktiske,  amerikanske 
Politik.  Det  hele  dreier  sig  ikke  om  Stats-  eller  Bystyre; 
hvad  der  spørges  om,  er:  Har  Aldermand  N.  N.  gjort 
noget  for  os?  Hvor  mange  Folk  har  han  skaffet  Arbeide 
for  Byen?  Har  han  sørget  for  at  holde  Politiet  borte  fra 
vore   tvilsomme   Forehavender,  og  har  han  sørget  for  at 

faa  os  kautioneret  ud,  naar  vi  blev  arresteret?  Har  han 
Udsigt  til  Gjenvalg  —  o.  s.  v.  Og  efter  disse  Spørgsmaals 
Besvarelse  beslutter  man  sig  til  at  støtte  eller  modarbeide 
vedkommende  Embedsmand  ved  hans  Forsøg  paa  Gjen- 
valg. 

Naturligvis  samles  de  Folk,  som  nominelt  tilhører  samme 
Parti  —  i  Virkeligheden  vilde  de  fleste  „ Politikere"  af 
denne  Art  kompie  meget  i  Vildrede,  hvis  man  forsøgte 
at  faa  dem  til  at  forklare,  hvorfor  de  egentlig  tilhørte  sit 
Parti  —  paa  samme  Saloon,  og  ligesaa  naturligt  er  det, 
at  Værten  der  efterhaanden  bliver  et  Slags  Formand  un- 
der Diskussioner  af  denne  Art.  Der  er  et  Utal  af  Salooner 
i  Chicago,  og  hver  Saloons  faste  Kundekreds  udgjøres 
derfor  i  Regelen  af  Beboerne  af  det  umiddelbare  Nabolag. 
Heraf  følger  igjen,  at  Saloonværten  efterhaanden,  hvis  han 
har  noget  Anlæg  for  denne  Art  „Politik",  let  vil  komme 
til  at  blive  Fører  for  de  Folk  af  sit  Parti  i  Nabolaget,  som 
søger  hans  Saloon.  Han  «kontrollerer",  som  det  heder, 
dette  Antal  Stemmer.  Det  samlede  Antal  Stemmer  af  denne 
Art  inden  de  to  Partier  er  det  da,  man  forstaar  ved  „the 
Saloon  Vote",  et  Udtryk,  man  idelig  hører  gjentaget  under 
enhver  amerikansk  Valgkamp,  og  som  altid  nævnes  paa 
en  Maade,  som  viser,  at  dette  Element  tillægges  en  afgjø- 
rende  Betydning  ved  et  Valg. 

Der  er  i  Chicago  et  stort  Antal  saakaldte  w respektable 
Salooner",  det  vil  sige  Salooner,  som  holder  sig  indenfor 
Byens  og  Statens  Love,  ialfald  saavidt  at  Usædelighed  og 
Hazardspil  der  ikke  finder  Sted;  derimod  overtræder  de 
aller  fleste  den  Lov,  som  paabyder  dem  at  stænge  Kl.  12 
Midnat  og  holde  lukket  hele  Søndagen.  Det  er  endogsaa 
utvilsomt,  at  de  respektable  Salooner,  tåget  i  denne  tem- 
melig vide  Betydning,  er  Majoriteten  af  Byens  Udskjænk- 
ningssteder.  Heller  ikke  er  det  saa  at  forståa,  at  hele  „the 
Saloon  Vote"  udgjøres  af  uhæderlige  eller  tvilsomme  Folk. 
Men  det  lader  sig  paa  den  anden  Side  ikke  nægte,  at  de 

8  —  Daae,  Om  Chicago. 

tvilsomme  Elementer  lettere  kommer  ind  under  denne  Ind- 
flydelse  og  helt  slutter  sig  dertil. 

Saloonværterne  som  Stand  sidder  saaledes  inde  med  en 
betydelig  politisk  Magt.  Tidligere  var  de  stærkt  repræsen- 
terede  saavel  i  Byraadet  som  i  Statens  lovgivende  Forsam- 
ling; der  er  endnu  mange  af  dem  der,  men  i  de  senere 
Aar  er  det  dels  bleven  vanskeligere  for  dem  at  slippe  ind, 
dels  finder  de  sig  bedre  tjent  ved  at  holde  sig  udenfor 
de  offentlige  Stillinger  og  benytte  sin  Magt  som  politiske 
„ Bosser",  som  det  heder  paa  Chicagonorsk,  til  at  faa  sine 
egne  Kandidater  nomineret  og  valgt  og  saa  øve  Indflydelse 
gjennem  dem.  I  det  følgende  vil  nærmest  den  Del  af  Stan- 
den, som  ikke  henregnes  til  den  «respektable",  selv  i  den 
ovennævnte  tøielige  Betydning  af  Ordet,  blive  behandlet. 

Kort  før  de  fleste  Valg  flakker  et  stort  Antal  Landstry- 
gere  til  Chicago,  hvor  de  i  Distrikter,  hvis  «ledende  Po- 
litikere" har  Brug  for  dem,  finder  frit  Hus,  Mad  og  01 
til  over  Valget.  De  bliver  registreret  som  Vælgere,  ofte 
med  Overtrædelse  af  Valglovene,  og  benyttes  saa  ved 
Primærvalget  og  Valget  til  Stemmekvæg.  Ligeledes  kom- 
mer der  hver  Høst,  naar  Landstrygerlivet  ude  i  Landet 
taber  sine  Tillokkelser,  et  stort  Antal  Landstrygere  til 
Chicago.  De  holder  sig  der  om  Vinteren  enten  i  de  yderst 
billige  Logishuse  eller  i  en  egen  Art  Salooner,  hvor  de 
faar  Lov  til  at  tilbringe  Natten  siddende  paa  Tønder,  hvoraf 
disse  Salooner  har  faaet  Navnet  „Barrel-Houses."  Lige- 
ledes kommer  der  en  Mængde  Folk  til  Byen  om  Høsten, 
som  har  arbeidet  paa  Landet,  paa  Farmene  og  paa  Jern- 
baneanlæg,  og  naar  de  har  brugt  op  de  Penge,  de  har 
lagt  op  i  Sommerens  Løb,  har  de  ofte  vænnet  sig  saa  vel 
til  Lediggang,  at  de  ingen  Lyst  har  til  at  tåge  fat  igjen, 
og  ofte  finder  de  ikke  heller  saa  let  Arbeide.  De  slaar  sig 
da  sammen  med  de  netop  omtalte  Landstrygere  i  Logis- 
husene  og  i  „Barrelhusene",  og  alle  disse  Folk  tilsammen 
er  det,  som  udgjør  Byens  „floating  population",  og  blandt 

den  findes  der  mange  gode  Forbryderemner,  om  end  det 
store  Flertal  af  den  aldrig  kommer  længere  end  til  at 
blive  Leilighedsforbrydere. 

De  omtalte  MBarrelhuse"  er  imidlertid  som  oftest  intet 
andet  end  slette  og  rette  Forbryderskoler.  Der  findes  en 
eller  flere  Personer  i  omtrent  enhver  saadan  Saloon,  hvis 
Beskjæftigelse  det  er  at  holde  Øie  med  de  Rekrutter,  som 
stadig  indfinder  sig  der,  prøve  at  komme  paa  det  rene 
med,  hvad  de  bedst  kan  anvendes  til,  og  saa  naar  det 
rette  Øieblik  er  kommet,  sætte  dem  ivei  i  den  Branche, 
han  har  valgt  for  dem. 

En  ung  Mand  kommer,  for  Exempel,  til  Byen  for  første 
Gang;  han  har  endel  Penge  og  tager  ind  i  et  anstændigt 
Logishus;  Pengene  gaar,  uden  at  han  har  fundet  det  Ar- 
beide, han  søger,  og  en  vakker  Dag  staar  han  alene,  penge- 
løs  og  hjælpeløs  i  den  store  By.  Han  træffer  en  Fyr, 
som  ser,  at  der  kan  gjøres  noget  med  ham,  og  tager  ham 
med  ind  i  en  Saloon  af  den  Art,  som  ovenfor  er  omtalt. 
Her  faar  han  noget  at  drikke,  faar  venlig  Tiltale,  faar  sidde 
i  det  opvarmede  Lokale  og  sove  Natten  over,  og  inden  han 
ved  Ordet  af  det,  er  denne  Saloon  blevet  hans  Hjem. 
Nu  er  det  beleilige  Øieblik  kommet  til  at  udnytte  ham, 
og  i  de  fleste  Tilfælde  er  det  som  Tigger,  han  bliver  sendt 
ud  til  at  begynde  med.  Han  faar  sin  Specialitet,  for  Ex- 
empel Hatte,  og  faar  en  Liste  med  Navne  paa  Mænd  i 
Byen,  som  er  kjendt  som  velvillige  mod  Folk  i  Nød.  En 
gammel,  elendig  Hat  sættes  paa  hans  Hoved,  og  han  dra- 
ger ud  efter  at  have  lært  udenad  en  Lektie  om,  hvorledes 
han  har  været  saa  uheldig  at  miste  sin  Hat  og  umulig 
kan  finde  Arbeide,  slig  som  han  ser  ud.  Endel  af  Mæn- 
dene  paa  Listen  lader  sig  røre;  de  vilde  kanske  af  Prin- 
cip  ikke  give  ham  Penge,  men  de  giver  ham  en  Ordre 
til  sin  Hattemager  paa  en  ny  Hat,  og  om  Aftenen  kom- 
mer Gutten  kanske  tilbage  til  Saloonen  med  6 — 8  nye  Hatte, 
som  da  bliver  gjort  i  Penge  af  hans  Læremester. 

8* 


116 

Herfra  er,  naar  først  den  unge  Mands  Selvagtelse  og 
hans  Følelse  af  at  tilhøre  den  hæderlige  Del  af  Befolk- 
ningen er  brudt,  Skridtet  ikke  langt  til  at  gjøre  en  Tyv  af 
ham.  Og  denne  Vei  har  mangen  en  ung  Gut  vandret  i 
Chicago. 

Alt  dette  vilde,  med  det  i  og  for  sig  gode  Politi,  Chicago 
har,  være  en  Umulighed,  hvis  det  ikke  var  for  den  poli- 
tiske Magt,  Eieren  af  en  saadan  Saloon  som  den  omhand- 
lede sidder  inde  med.  At  rydde  hans  Saloon  og  arrestere 
de  Folk,  som  der  driver  sit  Uvæsen,  er  noget,  Politiet 
betænker  sig  to  Gange  paa;  for  Værten  „  kontrollerer"  et 
meget  stort  Antal  Stemmer,  og  de  ved,  at  selv  om  de  fore- 
tager Arrestationerne,  vil  de  sjelden  opnaa  noget;  Arre- 
stanterne  bliver  kautioneret  ud,  og  Sagen  er  dermed  ude 
af  Politiets  Hænder  og  kommer  ikke  længer. 

Men  dermed  er  Sammenhængen  mellem  Politik  og  For- 
brydelser  ingenlunde  udtømt.  Det  er  ikke  bare  gjennem 
Saloonværterne  som  Formidlingsled,  at  Chicagos  Forbry- 
dere  øver  politisk  Tryk  paa  Politiet  og  Domstolene.  Den 
professionelle  Forbryderklasse  besidder  selv  direkte  poli- 
tisk Magt. 

Man  ser  i  Chicago  ikke  sjelden  Exempler  paa,  at  en 
Forbryder,  som  er  kjendt  som  saadan  ikke  alene  af  hele 
Byens  Politi,  men  af  hver  Avismand,  ja  endog  af  Publi- 
kum i  det  hele,  gaar  løs  i  flere  Aar  og  øver  sit  Uvæsen 
tilsyneladende  ganske  uhindret  af  Landets  Lov  og  Ret. 
Man  ser  Bander,  som  bestaar  i  Aar  ad  Gangen,  kjendt 
og  frygtet  af  alle,  uden  at  det  lykkes  Politiet  at  sprede 
dem  eller  at  faa  deres  Medlemmer  straffet.  Spørger  man 
en  Politimand,  som  man  kjender  godt,  om  Grunden  hertil, 
vil  han  ufravigelig  trække  paa  Skuldrene  og  svare  det  ene 
Ord:  „ Politik".  Trænger  man  haardere  ind  paa  ham,  vil 
han  tilsidst  utaalmodig  svare:  „Hvad  nytter  det  at  arre- 
stere, naar  man  ikke  kan  faa  opnaa  Dom?" 

Det  kanske  allermest  slaaende  Exempel  paa  en  Forbry- 

derbande  af  denne  Art  i  Chicago,  er  den  berygtede  „ Mar- 
ket Gade  Bande"  paa  Byens  Nordside,  som  dog  i  90- 
Aarene  sluttelig  blev  adspredt,  men  som  da  i  en  Aarrække 
havde  holdt  denne  Bydel  under  et  formeligt  Rædselsregi- 
mente  og  ustraffet  begaaet  alle  mulige  Forbrydelser  fra 
almindelige  Overfald  og  Indbrud  til  Plyndring  af  hele 
elektriske  Tog  midt  paa  lyse  Dagen.  Samtidig  var  denne 
Bande,  saa  utroligt  det  høres,  en  Art  politisk  Organisation, 
som  regelmæssig  del  tog  med  stor  Iver  i  alle  Valgkampe 
og  særlig  ved  Primærvalgene  forstod  at  sætte  sin  Vilje 
igjennem  og  nominere  de  Kandidater,  de  vidste  vilde  yde 
dem  den  bedste  Hjælp,  naar  det  kneb.  Medens  denne 
Bande  heldigvis  hører  til  de  omtrent  enestaaende  Frem- 
toninger i  Chicagos  Historie,  ialfald  i  de  senere  Aar,  er 
der  til  Stadighed  Forbryderbander  i  Chicago  saavel  som 
enkeltstaaende  Individer,  som  er  i  Besiddelse  af,  hvad  Jar- 
gonen  kalder  et  „Pull",  hvilket  vil  sige  en  underhaands 
politisk  Indflydelse  af  tilstrækkelig  Styrke  til  at  hjælpe 
vedkommende  ud  af  Klemmen,  hvis  ikke  Beviserne  er 
altfor  usædvanlig  stærke,  og  hvis  det  ikke  tilfældigvis 
træffer  sig  saa,  at  den,  Forbrydelsen  er  gaaet  ud  over, 
selv  er  i  Besiddelse  af  et  tilsvarende  eller  stærkere 
„PuU« 

Det  er  især  gjennem  Politiretterne,  disse  Folk  slipper 
fra  Retfærdigheden.  Politidommeren  er  udnævnt  af  Byens 
Mayor  og  er  saaledes  en  politisk  meget  afhængig  Mand. 
Han  har  det  i  sin  Magt  ad  to  Veie  at  lade  en  Forbryder 
med  Indflydelse  slippe,  selv  om  man  ser  bort  fra  ligefrem 
Frifindelse,  hvilken  undertiden  opnaaes  gjennem  idelige 
Udsættelser,  hvorved  den  Forurettede  og  hans  Vidner  til— 
sidst  bliver  saa  kjede  af  det  hele,  at  de  en  Dag  ikke  møder 
op;  for  det  første  kan  han  sætte  ham  under  Kaution  og 
modtage  en  aldeles  uvederhæftig  Mands  Kaution,  hvorpaa 
den  Anklagede  forsvinder,  og  dermed  er  Sagen  færdig;  og 
for  det   andet   kan   han   lade  ham  slippe  med  en  Mulkt. 

For  almindelige  Gaderøverier,  hvorunder  ingen  er  dræbt 
eller  meget  farlig  saaret,  er  saaledes  Mulkt  uden  Sammen- 
ligning den  almindeligste  Straf,  medens  Politidommeren 
efter  Loven  skulde  henvise  den  Anklagede  til  Grandjuryen, 
hvorefter  hans  Sag  vilde  blive  behandlet  ved  Kriminalret- 
ten,  hvor  Straffen  vilde  blive  Tugthus,  hvis  ingen  formil- 
dende Omstændighed  forelaa.  Det  maa  her  atter  mindes 
om,  at  Aktor  i  Politiretten  er  udnævnt  af  Byens  Anklage- 
advokat,  som  igjen  er  udnævnt  af  Mayoren,  og  at  han 
saaledes  i  Regelen  hører  til  den  samme  politiske  „Maskine" 
som  Dommeren. 

Selv  om  den  Anklagede  kommer  saa  langt  som  til  Kri- 
minalretten,  er  politisk  Indflydelse  neppe  udelukket  fra 
Statsadvokatens  Kontor,  ligesom  Jury  bestikkelse,  ialfald  fra 
Tid  til  anden,  har  vist  sig  at  foregaa  ganske  hyppig. 

Den  Klasse  Forbrydere  i  Chicago,  som  falder  mest  i 
Øinene,  er  Gaderøverne.  Røverier  er  i  denne  By  saa  hyp- 
pige, at  en  Morgenavis  meget  ofte  kan  bringe  op  til  15 — 
20  Rapporter  om  Røverier,  foregaaet  den  samme  Nat. 
Nogen  paalidelig  Statistik  over  disse  Forbry deiser,  saavel 
som  over  Forbrydelser  i  det  hele  i  Chicago,  foreligger 
imidlertid  ikke.  Politichefens  aarlige  Rapport  offentliggjø- 
res ganske  vist,  og  den  giver  en  Række  detaljerede  Op- 
lysninger  om  Antallet  af  Arrestationer,  Beløb  og  Gjen- 
stande,  som  Politiet  har  fundet  igjen,  efterat  de  var  stjaalne 
etc,  men  der  findes  ikke  et  Ord  om  Forbrydelsernes 
Antal. 

Røverne  kan  inddeles  i  to  Klasser:  De,  som  holder  sig 
i  Byen  hele  Aaret  og  driver  sin  Forretning  paa  en  rationel 
Maade  og  bare  forsvinder,  naar,  som  de  i  sin  egen  Jargon 
udtrykker  det,  „Klimatet  ikke  bekommer  dem  vel"  det  vil 
sige  naar  Faren  for  Domfældelse  bliver  for  aktuel.  Disse 
Folk  gjør  som  Regel  intet  andet  end  at  plyndre  sine  Med- 
mennesker, og  de  lægger  gjerne  sine  Planer  paa  Forhaand 
og   indlader   sig   ikke  paa  at  anfalde  en  Mand,  om  hvem 

de  ikke  ved  eller  tror  at  vide,  at  han  har  et  betydeligere 
Beløb  og  et  rimeligt  Antal  Værdigjenstande  hos  sig. 

Den  anden  Klasse  —  og  det  er  ifølge  erfarne  Pofta- 
mænds  Paastand  den,  som  begaar  det  største  Antal  Røve- 
rier —  bestaar  af  Folk,  som  dels  er  borte  fra  Byen  om 
Sommeren  som  Landstrygere  eller  lignende,  dels  som  Re- 
gel arbeider  paa  en  hæderlig  Maade,  men  som  griber  til 
den  Udvei  at  anfalde  Folk,  naar  de  af  en  eller  anden 
Grund  staar  uden  Midler  til  Livsophold.  Disse  Folk  er 
ikke  saa  nøie  med,  hvem  de  overfalder,  og  deres  Røverier 
bliver  som  oftest  mere  eller  mindre  klodset  udførte.  Bliver 
de  grebne,  har  de  sjeldnere  nogen  synderlig  Anledning  til 
at  slippe  fra  Straf;  men  til  Gjengjæld  vælger  de  gjerne 
meget  ensomme  Steder,  hvor  Paagribelse  er  mindre  sand- 
synlig, men  hvor  ogsaa  Folk  med  et  større  Beløb  hos  sig 
sjeldnere  er  at  træffe. 

Om  alle  Røvere,  hvad  enten  de  tilhører  den  ene  eller 
den  anden  Klasse,  gjælder  det,  at  de  er  betydelig  mere 
brutale,  end  man  skulde  antage  nødvendigt  for  dem.  Det 
er  saaledes  meget  almindeligt,  at  et  Offer,  som  intetsom- 
helst  Forsøg  gjør  paa  Modstand,  ikke  desto  mindre  bliver 
slaaet   overende   og  sparket,  til  han  mister  Bevidstheden. 

De  mest  theatralske  af  de  almindelige  Røverier  er  de, 
som  foregaar  i  Saloonerne.  Et  Par  Mænd  med  Masker 
for  Ansigterne  kommer  ind  i  en  Saloon,  hver  med  en 
Revolver  i  Haanden,  Vært  og  Kunder  faar  Ordre  til  at 
holde  Hænderne  over  Hovedet,  og  medens  den  ene  Røver 
holder  Vagt  med  Revolveren  rettet  mod  Ofrenes  Hoved 
—  de  bliver  opstillet  saa,  at  han  har  god  Oversigt  over 
dem  alle,  i  Almindelighed  langs  en  Væg  —  undersøger 
hans  Kamerat  samtliges  Lommer  saavel  som  Pengeskuffen, 
og  begge  Røvere  gaar  derefter  baglængs  med  Revolverne 
i  Hænderne  til  Døren  og  løber  sin  Vei.  Dette  Program 
varieres  naturligvis  efter  Omstændighederne  endel,  men  i 
det  store  og  hele  foregaar  Saloonrøverierne  efter  det;  de 

er  saa  almindelige,  især  om  Vinteren,  at  ingen  finder  det 
allermindste  mærkeligt  ved  dem,  og  selv  Aviserne,  som 
med  sine  12  eller  flere  Sider  har  god  Plads,  omtaler  dem 
ganske  kortelig,  hvis  ikke  Afvigelserne  fra  det  faste  Pro- 
gram er  store  nok  til  at  give  dem  særlig  Interesse. 

Ogsaa  Sporvogne  bliver  ganske  hyppig  gjort  til  Gjen- 
stand for  lignende  Plyndringer.  Enkelte  Linjer  er  paa 
Grund  af  de  ensomme  Strøg,  hvorigjennem  de  fører,  mere 
udsatte  end  andre,  og  paa  en  enkelt  Linje  —  Halsted 
Gadens  elektriske  Linje  —  blev  endog  i  1900  Natteru- 
terne  i  længere  Tid  indstillet  af  denne  og  af  ingen  anden 
Grund. 

Sporvognene  er  imidlertid  endnu  langt  hyppigere  Scenen 
for  en  anden  Klasse  Forbryderes  Bedrifter,  nemlig  Lomme- 
tyvenes. Denne  Klasse  udgjøres  udelukkende  af  „profes- 
sionelle",  idet  der  til  dette  Arbeide  udkræves  betydelig 
Øvelse  og  Fingerfærdighed.  Klassen  er  imidlertid  talrig, 
og  den  rekruteres  fra  begge  Kjøn.  Lommetyvene  „arbei- 
der"  sjelden  alene;  der  er  i  Regelen  tre  eller  flere  af  dem 
sammen,  og  de  foranstalter  gjerne  Trængsel  omkring  sit 
udseede  Offer  og  puffer  ham  paa  alle  Kanter,  saa  at  han 
ikke  er  istand  til  at  holde  Opmærksomheden  fæstet  ved 
sine  Lommer.  Er  Sporvognen  imidlertid  tilstrækkelig  over- 
fyldt,  kan  en  Tyv  ogsaa  uden  Hjælp  operere  med  forholds- 
vis stor  Tryghed.  Der  gjælder  i  Chicago  ingen  Regler  om, 
hvor  mange  Personer  der  kan  kjøre  i  en  Sporvogn;  man 
stimler  ind,  til  man  staar  saa  tæt  ind  paa  hverandre,  at 
man  ikke  kan  røre  en  Arm,  og  endda  hænger  der  en 
Mængde  Mennesker  udenpaa.  Under  disse  Omstændigheder 
er  der  et  godt  Marked  for  Lommetyven. 

Butiktyvene  er  som  Regel  Kvinder.  De  har  gjerne  store 
Lommer  paa  Indsiden  af  sine  Kaaber  til  at  gjemme  Byttet 
i.  Man  hører  meget  om  dem  i  Bladene,  men  Butikdetek- 
tiver  paastaar,  at  de  store  Butikers  Tab  ved  Tyverier  i 
Gjennemsnit  ikke  er  saa  stort,  som  almindelig  antages. 

Hoteltyvene  udgjør  ogsaa  en  egen  Klasse,  ligesom  Frakke- 
tyvene,  som  opererer  i  Kafeer  og  lignende  Lokaler,  og  i 
det  hele  gives  der  naturligvis  inden  Forbryderverdenen  en 
Utallighed  af  Specialiteter. 

Blandt  Indbrudstyvene  er  de,  som  gjør  sig  en  Specialitet 
af  at  sprænge  op  Jernskabe  med  Nitroglycerin  eller  Dyna- 
mit,  de  mest  anseede  inden  Faget.  De  er  altid  øvede,  dri- 
stige Forbrydere,  og  deres  Bedrifter  vies  betydelige  Spalte- 
rum  i  Bladene.  De  saakaldte  „Porchclimbers" ,  driver  sit 
Væsen  i  Beboelseshuse,  hvor  de  gjerne  ved  at  klatre  op 
ad  Verandasøiler,  Tagrender  o.  s.  v.  kommer  ind  gjennem 
et  Vindu  i  anden  Etage. 

Men  de  ikke  mindst  farlige  Forbrydere  i  Chicago  er 
Bondefangerne,  om  man  saaledes  kan  betegne,  hvad  Ameri- 
kanerne kalder  „Confidencemen."  Oversættelsen  er  ialfald 
forsaavidt  mangelfuld,  som  det  ingenlunde  bare  er  Bønder, 
som  falder  som  Offer  for  disse  Forbryderes  ofte  næsten 
geniale  Planer.  Der  er  neppe  nogen  Forbryderklasse,  som 
saaledes  som  denne  har  opnaaet  at  spille  en  politisk  Rolle 
og  at  gaa  straffri  Aar  efter  Aar.  Der  findes  i  Chicago 
Bondefangere,  og  ikke  faa  af  dem,  som  er  kjendte  i  denne 
Egenskab  af  alle  og  enhver,  og  som  driver  sin  Trafik  fra 
Dag  til  Dag,  men  som  ikke  engang  har  været  mulkterede, 
langt  mindre  straffede,  paa  mange  Aar. 

Deres  Planer  er,  som  sagt,  ofte  snedig  lagte,  og  særlig 
ved  de  altid  at  føre  sig  sine  Medmenneskers  Svagheder 
til  Nytte.  Et  almindeligt  Kneb  er  saaledes  at  sælge  Folk 
angivelig  falske  Penge,  idet  man  først  viser  dem  en  Vad- 
sæk  fuld  af  Dollarsedler,  som  er  saa  ægte,  som  de  er  at 
faa,  og  derved  faar  Ofret  til  at  tro,  at  de  er  saa  mesterlig 
eftergjorte,  at  det  er  umuligt  at  opdage  Forskjellen,  og 
naar  han  saa  har  betalt  en  forholdsvis  stor  Sum  for  dem, 
bytter  Bondefangeren  Vadsækken  med  en  anden,  som  er 
fyldt  med  gamle  Aviser.  En  anden  gammel,  velkjendt  Me- 
thode  er  under  stor  Hemmelighedsfuldhed  at  fremvise  et 

„Gulduhr"  eller  en  „Diamantring"  og  tilstaa,  at  den  er 
stjaalen  og  saa  sælge  den  for  mindre  end  Halvparten  af 
dens  Værdi  og  forsvinde,  hvorefter  Ofret  snart  opdager, 
at  Gjenstanden  er  aldeles  værdiløs. 

Dette  er  af  de  aller  groveste  Exempler,  men  i  alle  Til- 
fælde  vil  man  finde,  at  Ofret  har  ventet  at  faa  „noget  for 
intet"  eller  for  langt  under  dets  virkelige  Værdi.  Under- 
tiden lægger  disse  Bondefangere  ikke  saa  lidet  Humor  for 
Dagen,  og  en  Tid  var  det  saaledes  meget  paa  Moden  at 
sælge  intet  anende  Farmere  elegante  Skjøder,  med  Guld- 
segl  og  anden  Stas  paa,  paa  Byens  Raadhus  eller  andre 
af  Byens  største  Bygninger,  altsammen  for  et  Par  Hun- 
drede Dollars. 

„ Gamblerne",  det  er  professionelle  Spillere,  er  ogsaa  en 
farlig  Forbryderklasse,  dels  paa  Grund  af  den  betydelige 
politiske  Indflydelse,  de  udøver,  dels  fordi  de  saa  aaben- 
lyst  overtræder  Byens  Love  og  derved  mere  end  kanske 
nogen  anden  bidrager  til  at  undergrave  den  offentlige 
Moral.  Der  findes  i  Chicago  saakaldte  „ærlige"  Spillevær- 
ter,  men  de  er  i  Minoritet;  de  giver  den  spillende  den 
Chance,  han  kan  vente,  men  Spillet  er  naturligvis  saaledes 
indrettet,  at  „ Huset"  har  de  fleste  Chancer.  De  aller  fleste 
Spillehuse  tilhører  imidlertid  ikke  de  „ærliges"  Tal.  Spillet 
er  der  saaledes  indrettet,  at  Tab  og  Vinding  kan  ordnes 
ganske  efter  Indehaverens  Vilje,  og  ingen  vinder  der  uden 
med  Indehaverens  fulde  Overlæg,  og  da  alene  i  den  Hen- 
sigt  at  anspore  ham  til  videre  Spil.  Der  holdes  paa  disse 
Steder  altid  et  Antal  Mænd,  som  gaar  omkring  blandt  Pu- 
blikum og  lader,  som  de  selv  er  fremmede  paa  Stedet; 
de  lader  sig  tilsidst  bevæge  til  at  spille  og  vinder  natur- 
ligvis uafladelig  for  ved  sit  Exempel  at  faa  andre  til  at 
forsøge  sin  Lykke. 

Man  støder  paa  disse  „ Gamblere"  overalt  i  Chicago,  i 
Salooner,  i  „Musæer",  paa  Dampbaadene  i  Byens  Omegn, 
ja   til   sine  Tider   endog   paa   Gaderne;  de  betaler  for  at 

faa  Lov  til  at  drive  sit  Væsen,  og  det  har  en  Utallighed 
af  Gange  været  paastaaet  i  den  offentlige  Presse,  at  navn- 
givne  Politikere  som  Belønning  for  sit  Arbeide  har  faaet 
«Gamblingen"  overdraget  for  visse  Distrikter  af  Byen,  om- 
trent paa  samme  Maade  som  Toldafgifterne  i  gamle  Dage 
bortforpagtedes  i  Norge. 


ARBEIDERFORHOLDE 

Arbeideres  og  Haandværkeres  Fagforeninger  eller 
„ Unions",  som  de  ufravigelig  kaldes,  spiller  overalt  i 
Amerika  en  overordentlig  stor  Rolle.  Disse  Organisationer 
er  i  Besiddelse  af  en  næsten  utrolig  Magt,  saalænge  Tiderne 
er  gode  og  de  selv  holder  sammen;  i  slette  Tider,  naar 
Arbeide  ikke  længer  tilbydes  i  Overflod,  falder  de  for- 
holdsvis hurtig  sammen  og  maa  give  efter,  ialfald  i  Reali- 
teten, selv  om  de  i  Navnet  opretholder  endel  af  sine  Be- 
stemmelser. 

Efterat  Fagforeningerne  i  den  langvarige  industrielle 
Nedgang,  som  begyndte  i  1893 — 94.  efterhaanden  i  de 
fleste  Fag  havde  tabt  mange  af  sine  Rettigheder,  begyndte 
de  med  de  bedre  Tider,  som  kom  efter  Mc  Kinleys  Valg, 
lidt  efter  lidt  at  voxe  i  Magt  igjen,  indtil  der  ved  Ud- 
gangen  af  Aaret  1902  var  forholdsvis  meget  faa  Fag,  som 
ikke  havde  sin  stærke  Organisation,  og  omkring  den  Iste 
April  1903,  da  nye  Overenskomster  for  et  Aar  blev  ind- 
gaaet  mellem  Arbeidsgivere  og  Arbeidere,  —  den  Iste 
April  udløber  gjerne  Kontrakterne,  —  opnaaede  mange 
Fag  Anerkjendelse  for  sin  Forening,  som  hidtil  havde 
manglet  saadan. 

Denne  „AnerkjendeIse"  bestaar  deri,  at  Arbeidsgiverne 
forpligter  sig  til  at  forhandle  med  sine  Arbeidere,  ikke 
individult  eller  engang  med  sine  egne  Arbeidere  som  en 
Enhed,  medmindre  de  tillige  udgjør  en  Union,  men  med 
vedkommende  Union  som  Mellemled.  Dette  kan  hyppig 
føre  til,  at  en  Arbeidsgiver,  for  Exempel  en  Fabrik-  eller 
Trykkerieier,  naar  hans  Folk  i  en  eller  anden  Henseende 
finder  sig  mindre  vel  fornøiet  med  et  eller  andet,  bliver 
nødt  til  at  forhandle  derom  med  en  Mand  eller  en  Komite 
af  Mænd,  som  ikke  staar  i  hans  Tjeneste,  og  som  han 
intetsomhelst  Kjendskab  har  til. 

Hvert  Fag  er  organiseret  i  en  Række  „Lokalunioner°, 
som  igjen  har  en  fælles  Bestyrelse  for  Chicago,  bestaa- 
ende  af  Delegerede  fra  de  forskjellige  Unioner.  Denne  Be- 
styrelse staar  som  oftest  under  et  „nationalt"  Centralstyre, 
bestaaende  af  Delegerede  fra  alle  Landets  Byer,  hvor  Faget 
er  repræsenteret  og  organiseret.  Underriden  slutter  flere 
Fag  i  Chicago,  som  staar  hinanden  nær,  for  Exempel 
fordi  de  arbeider  paa  samme  Arbeidssted  eller  samarbei- 
der til  Fremstillingen  af  samme  endelige  Produkt,  sig 
sammen  om  en  fælles  Bestyrelse.  Af  denne  Art  er  for 
Exempel  „  Bygningsfagenes  Fællesraad"  („Building  Trades 
Council"),  som  i  sin  Tid  havde  oparbeidet  sig  til  en  næ- 
sten  enestaaende  Magt,  men  som  tilsidst  gik  saa  vidt  i  sin 
absolute  Arrogance,  at  det  blev  utaaleligt,  hvilket  ledede 
til  en  saa  stærk  Sammenslutning  mellem  de  forskjellige 
Arter  Arbeidsgivere  inden  Bygningsfagene,  at  „Raadet" 
efter  en  Streik  paa  over  et  Aar  blev  bogstavelig  talt  sultet 
til  Underkastelse  og  tabte  Mesteparten  af  sin  Magt;  sam- 
tidig fik  forøvrig  Arbeiderne  i  omtrent  samtlige  Fag  be- 
tydelige Lønspaalæg  og  andre  Indrømmelser,  da  de  tilsidst 
gjenoptog  Arbeidet. 

Foruden  disse  forskjellige  Fagforeninger  findes  der  imid- 
lertid endnu  en  Organisation,  som  imidlertid  er  fælles  for 
alle  „ Union"  Arbeidere,  nemlig  Den  amerikanske  Arbeider- 

føderation  med  Underafdelinger  i  alle  Byer.  Chicago 
Federation  of  Labor  tæller  saaledes  ca.  1 ,500  Medlemmer, 
Delegerede  fra  Unioner  i  alle  Fag.  Den  er  en  mægtig  For- 
ening, om  den  end  ved  indbyrdes  Stridigheder  og  ved 
gjentagne  Gange  at  have  sat  sig  op  imod  American  Fede- 
ration i  nogen  Grad  har  svækket  sin  Stilling. 

Unionstemningen  er  neppe  noget  Sted  i  Verden  stær- 
kere  end  i  Amerika  og  i  Amerika  neppe  noget  Sted  stær- 
kere  end  i  Chicago.  Den  almindelige  Chicagomand  be- 
tragter  „Unionismen"  som  et  Trosdogme,  om  hvilket  ingen 
anden  end  en  ligefrem  Folkefiende  kan  nære  Vantro.  At 
tilhøre  et  Fag,  som  er  organiseret  i  anerkjendte  Fagfor- 
eninger, og  ikke  tilhøre  en  Fagforening  er  i  den  ameri- 
kanske Haandverkers  Øine  en  Nederdrægtighed,  en  For- 
agtelighed.  En  saadan  Mand,  „Scabu  er  den  tekniske 
Betegnelse  for  ham,  er  ikke  sikker  paa  Liv  og  Lemmer 
til  Tider,  da  Unionsbevægelsen  inden  vedkommende  Fag 
er  særlig  stærk. 

De  Mænd,  som  leder  Unionerne,  er  vistnok  i  Alminde- 
lighed  Folk  med  tilstrækkelig  Intelligens  til  at  se  sine 
Foreninger  som  det,  de  er,  nemlig  berettigede  Sammen- 
slutninger i  den  Hensigt  at  bedre  Medlemmernes  Kaar; 
men  lang  Erfaring  har  lært  dem,  at  de  kommer  længst  med 
at  gjøre  det  hele  til  en  Stemningssag,  og  det  er  da  Union- 
ismen  ogsaa  for  længe  siden  blevet. 

Der  er  intet,  en  ægte  Union-Mand  hader  stærkere  end 
„Tmsts".  Og  dog  er  de  store  Kompanier,  som  nutildags 
i  Amerika  gaar  under  dette  Navn,  intetsomhelst  andet  end 
en  nøiagtig  tilsvarende  Sammenslutning  af  Kapital,  som 
den,  de  selv  foranstalter  af  Arbeidskraft.  Det  er  ikke  saa 
i  det  store  og  hele,  at  de  store  Kompanier  er  vanskeligere 
for  Arbeiderne  at  forhandle  med  og  opnaa  Indrømmelser 
fra  end  individuelle  Arbeidsgivere  —  tværtimod;  Und- 
tagelser  findes  jo  fra  enhver  Regel,  og  enkelte  store 
Korporationer     har     vistnok     dannet     Undtagelser     fra 

denne;  men  Regelen  er  alligevel  uimodsagt  blandt  Sag- 
kyndige. 

Det  er  derfor  ikke  et  paa  lidte  Forurettelser  vel  grun- 
det  Had,  Unionsfolkene  nærer  mod  de  store  Korpora- 
tioner.  Dette  Had  er  derimod  et  Udslag  af  den  Følelse, 
som  i  Amerika  arbeider  sig  stærkere  og  stærkere  frem, 
og  til  hvis  Opblussen  der  ivrig  pustes  af  alle  Arbeider- 
ledere, nemlig  Klassehadet  —  Arbeiderens  Følelse  af  at 
maatte  staa  sammen  mod  den  fælles  Fiende,  Kapitalen. 
Her  har  man  ogsaa  Forklaringen  paa  Hadet  og  Foragten 
mod  den  Arbeider,  som  ikke  er  Unionmand:  Han  be- 
tragtes  som  en  Forræder  mod  sin  Stand,  mod  sine  egne. 

Den  Tanke,  at  Kapital  og  Arbeide  i  samme  Land  har 
fælles  Interesser,  mødes  af  den  typiske  Unionmand  med 
et  overlegent  Smil  og  en  Bemærkning  om,  at  „vi  har 
lært  den  Fiskekrog  fra  Kapitalismens  Haandlangere  at 
kjende  for  længe  siden".  Selv  den  Nød,  Landets  Arbei- 
dere har  lidt,  hvergang  det  er  gaaet  nedad  med  Kapital- 
isternes  Foretagender,  har  aldrig  formaaet  at  lære  dem 
noget  i  denne  Retning. 

Medens  imidlertid  de  store  Korporationer,  selv  i  sin 
værste  Skikkelse,  om  end  undertiden  udenfor  Lovens 
Grænser,  alene  arbeider  med  fredelige  Midler,  anvender 
Unionerne,  naar  det  gjælder  at  naa  sit  Maal,  bare  altfor 
hyppig  Voldsomhed. 

I  det  hele  er  det  ikke  for  meget  at  sige,  at  en  ameri- 
kansk Union,  naar  den  gaar  til  Streik,  ikke  først  over- 
veier Spørgsmaalet:  „Er  vi  saaledes  situeret,  at  vore  Ar- 
beidsgivere vil  maatte  give  efter,  fordi  de  ikke  kan  skaffe 
sig  Folk  med  vor  Kyndighed  i  tilstrækkeligt  Antal  til  at 
fortsætte  sin  Bedrift?"  —  men  derimod  det  Spørgsmaab 
„Er  vi  istand  til,  ved  Magt  om  fornødent,  at  hindre  vore 
Arbeidsgivere  i  Fortsættelsen  af  deres  Bedrift?" 

Til  at  bevise  denne  Paastand  er  det  nok  at  henvise  til 
det  overordentlig    store   Antal  Streiker,   som   har   fundet 

Sted  i  Chicago  i  Løbet  af  de  sidste  5 — 6  Aar,  siden  Tiderne 
begyndte  at  bedre  sig,  af  hvilke  Streiker  saare  faa  er  løbet 
af  uden  talrige  Trudsler  om  legemlig  Overlast  og  disse 
Trudslers  Gjennemførelse  ved  alvorlig  Mishandling  af 
mange  „Ikke-Union-Mænda  og  i  adskillige  Tilfælde  Mord. 

At  Unionismen  som  Bevægelse  i  det  hele  skulde  være 
at  fordømme,  kan  dog  langtfra  med  nogen  Grund  paa- 
staaes;  uden  Fagforeninger  vilde  Arbeiderne  visselig  op- 
naa  en  uforholdsmæssig  liden  Del  af  Fortjenesten  ved 
Produktionen  i  de  fleste  Fag.  Men  paa  den  anden  Side 
er  det  ligesaa  sikkert,  at  der  findes  mange  alvorlige  Skygge- 
sider ved  denne  Bevægelse,  som  den  arter  sig  i  Amerika, 
og  den  alvorligste  blandt  disse  tør  være  den  Aabenlyshed, 
hvormed  Voldsomhed  anvendes  under  Streiker,  og  den 
store  Vanskelighed,  som  er  forbundet  med  disse  Voldsom 
heders  Afstraffelse. 

Grunden  til  disse  Vanskeligheder  bunder,  som  saa  meget 
andet  i  Amerika,  i  Politik.  De  fleste  Unioner  har  en  Be- 
stemmelse i  sine  Grundlove,  som  erklærer  dem  for  absolut 
upolitiske  Foreninger;  men  denne  Bestemmelse  er  et  dødt 
Bogstav.  Thi  Unionerne  benyttes  i  overordentlig  stor  Ud- 
strækning  af  Politikerne,  og  de  kan  ad  denne  Vei  opnaa 
overordentlige  Indrømmelser  paa  Bekostning  af  Retfærdig- 
hedens  Haandhævelse,  naar  det  gjælder  at  fri  Medlemmer, 
som  under  en  Streik  har  været  altfor  „virksommea  og 
helseslaaet  Non-Union-Mænd.  Det  er  da  ogsaa  en  over- 
ordentlig stor  Sjeldenhed  at  se  Straf  anvendt  i  et  Tilfælde 
af  denne  Art. 

Ikke  saa  at  forståa,  at  en  Union  er  republikansk,  en 
anden  demokratisk  o.  s.  v.  —  i  den  Forstand  bibeholder 
de  sit  upolitiske  Præg:  men  de  arbeider  for  den  Kandi- 
dats Valg,  som  har  vist  sig  at  være  „unionsvenlig"  og 
vilde  ufeilbarlig  modarbeide  den,  som  havde  vist  mod- 
satte  Tendenser. 

Et  andet  Udslag  af  den  Følelse   af  at  staa   solidarisk 

overfor  Kapitalismen,  som  i  det  hele  giver  Unionismen 
dens  Styrke,  er  den  Beredvillighed,  hvormed  en  Union 
ofte  indlader  sig  paa  en  Sympathistreik,  uagtet  den  selv 
intet  har  at  beklage  sig  over,  alene  for  at  støtte  en  anden 
Union.  Disse  Sympathistreiker  har  dog  i  den  senere  Tid 
været  kraftig  modarbeidet  af  mange  Arbeiderledere,  som 
indser,  at  de,  hvor  kraftigt  et  Vaaben  de  i  det  enkelte 
Tilfælde  kan  være,  dog  i  Længden  virker  som  et  tve- 
ægget  Sværd  og  vil  blive  farlig  for  Unionismen  selv. 

I  det  hele  findes  der  altid  Arbeiderledere,  som  indser, 
at  det  er  farligt  at  spænde  Buen  for  høit,  og  som  anven- 
der sin  Indflydelse  paa  at  regulere  sine  Foreninger  ind  i 
et  konservativere  og  roligere  Spor.  Disse  Mænds  Magt 
beror  gjerne  paa,  at  de  under  en  eller  anden  Krise  har 
lagt  en  Dygtighed  og  en  Ubestikkelighed  for  Dagen,  som 
deres  mere  fremfusende  Kolleger  ikke  har  kunnet  opvise 
Magen  til;  at  forsøge  sig  som  „ Regulator"  uden  saadanne 
særlige  Kvalifikationer,  som  er  vel  kjendt  af  Unionsmed- 
lemmerne,  vilde  ikke  bekomme  nogen  vel. 

Disse  Arbeiderledere  er  saagodtsom  ufravigelig  selv  op- 
rindelig  Haandværkere  eller  Arbeidere  og  er  altid  Med- 
lemmer af  en  Union.  Blandt  dem  findes  ikke  faa  vir- 
kelig fremragende  Mænd,  —  men  mange  af  dem  er  ogsaa 
samvittighedsløse  Personer,  som  misbruger  sin  Stilling, 
særlig  til  at  opnaa  personlige  Fordele,  saasom  politiske 
Stillinger,  som  gives  dem  med  den  Forstaaelse,  at  de  skal 
gjengjældes  ved  Benyttelsen  af  deres  Indflydelse  inden 
Unionen  i  vedkommende  Partis  eller  Politikers  Interesse. 
Enkelte  af  dem  er  ogsaa  saa  blottede  for  den  Besindig- 
hed  og  øvrige  Egenskaber,  man  har  Ret  til  at  vente  af  en 
Mand  i  deres  Stilling,  at  de  af  personlig  Ærgjerrighed  for 
at  indlægge  sig  den  dermed  følgende  Berømmelse  lader 
sin  Union  komme  ind  i  en  Streik,  uden  at  det  er  nød- 
vendigt.  Under  en  Streik  er  en  Unionembedsmand  nemlig 
en  meget  paaagtet  Mand,  hvis  Billede  man  stadig  ser  i 

9  —  Daae,  Om  Chicago. 

Aviserne  o.  s.  v.,  og  klarer  han  Streiken  til  sine  Folks 
Tilfredshed,  befæster  det  i  høi  Grad  hans  Stilling. 

Unionerne  er  i  det  hele  tilbøielige  til  at  overdrage  sine 
Embedsmænd  en  uforholdsmæssig  stor  Magt,  og  om  det 
end  efter  deres  Love  er  Medlemmerne,  som  paa  Møde 
afgjør  alle  vigtigere  Spørgsmaal,  er  det  i  Praxis  dog  i 
urimelig  høi  Grad  overladt  til  Embedsmændene,  ligesom 
disse,  som  gjerne  er  gode  Talere,  ofte  med  Lethed  op- 
naar  sin  Vilje,  selv  hvor  Spørgsmaalet  virkelig  bliver  sat 
under  Afstemning.  De  større  Unioners  Embedsmænd  oppe- 
bærer en  fast  Løn,  der  som  Regel  er  betydelig  større  end 
Lønnen  for  Arbeidere  i  vedkommende  Fag,  og  Stillingerne 
som  „Forretningsagenter",  som  de  gjerne  kaldes,  er  der- 
for stærkt  eftertragtede.  Iøvrig  har  hver  Union  natur- 
ligvis ogsaa  sin  Præsident,  Sekretær,  Kasserer  o.  s.  v., 
men  disse  Stillinger  er  som  oftest  ulønnede  Hædershverv 
og  medfører  ikke  paa  langt  nær  den  samme  Magt,  som 
Forretningsførerens. 

Spørger  man  nu  om  den  almindelige  Arbeidsløns  Stør- 
relse i  Chicago,  saa  varierer  denne  naturligvis  stærkt  efter 
de  forskjellige  Fag,  men  tåget  rent  i  sin  Almindelighed 
maa  Spørgsmaalet  besvares  saaledes,  at  Arbeiderklassen  er 
forholdsvis  langt  bedre  aflønnet  end  de  lavere  Grader  af 
Aandsarbeide,  Handelsarbeide  o.  s.  v. 

Den  ganske  almindelige  Dagarbeider  tjener  saavidt,  at 
han,  om  han  er  en  ædruelig  Mand  og  ikke  har  en  altfor 
stor  Familie,  lever  ordentlig;  men  det  bliver  ikke  stort 
mere  end  fra  Haand  til  Mund;  om  at  lægge  sig  noget 
væsentlig  tilbedste  bliver  der  i  Chicago  ikke  Tale.  Saa- 
snart  man  imidlertid  kommer  et  Skridt  op  over  denne 
Klasse  Arbeidere,  saalangt  som  til  Murhaandlangere  eller 
andre  paa  Grænsen  mellem  Dagarbeidere  og  Haandvær- 
kere  staaende  Arbeidere,  som  har  en  Specialitet,  om  end 
intet  Haandværk,  begynder  Forholdet  at  forandre  sig,  og 
kommer  man  op  til  de  virkelige  Haandværk,  saa  er  de 

fleste  af  dem  saa  godt  lønnet,  at  de  med  almindelig  Paa- 
passelighed  i  en  forholdsvis  ung  Alder  kan  komme  istand 
til  at  eie  sit  eget  Hus  og  lægge  sig  noget  tilbedste.  Ogsaa 
her  er  Forskjellen  paa  de  forskjellige  Fag  naturligvis  meget 
betydelig;  men  at  opgive  Lønningernes  Størrelse,  som 
naturligvis  er  meget  omskiftelige,  vilde  her  føre  for  langt. 
Kun  kan  det  i  sin  Almindelighed  siges,  at  en  Arbeider  i 
Chicago,  hvad  Beskaftenhed  af  den  Mad,  han  spiser,  og 
de  Klæder  han  bærer,  saavelsom  de  Møbler,  som  findes 
i  hans  Hjem,  i  det  store  og  hele  lever  bedre  end  en 
Mand  i  det  tilsvarende  Fag  i  de  allerfleste  af  Europas 
Lande. 


m 


CHICAGOS  SKANDINAVER 

Som  bekjendt  er  Chicagos  skandinaviske  Befolkning 
ganske  betydelig,  og  man  hører  endog  ofte  den  Paastand, 
at  «Chicago  er  den  næststørste  norske  By  i  Verden"; 
denne  Paastand  lader  sig  dog  ikke  bevise,  uden  at  man 
regner  til  „ Norske"  alle,  i  hvis  Aarer  der  flyder  norsk 
Blod,  og  da  faar  man  med  adskillige  Tusinder,  som  ikke 
forstaar  et  norsk  Ord,  og  som  neppe  ved,  at  der  existerer 
nogen  Forskjel  mellem  de  tre  nordiske  Lande. 

Følgende  Tal  fra  de  tre  sidste  Folketællinger  vil  give 
et  Indblik  i  den  skandinaviske  Chicagobefolknings  Størrelse 
og  dens  Væxt  i  de  sidste  20  Aar: 

I  1880,  da  Chicagos  samlede  Befolkning  var  503,185, 
og  den  samlede  fremmedfødte  Befolkning  204,859,  fandtes 
der  i  Byen  9,783  Norske,  12,930  Svenske  og  2,556 
Danske. 

Ti  Aar  senere  var  den  fremmedfødte  Befolknings  Antal 
steget  til  450,666,  og  af  disse  var  21,835  Norske,  43,032 
Svenske  og  7,087  Danske. 

I  1900,  da  den  sidste  Forenede  Staters  Folketælling 
blev  optaget,  havde  Byen  en  samlet  fremmedfødt  Befolk- 
ning paa  587,112;  heraf  var  22,011  eller  3.8  Procent  af 

den  samlede  frem  medfødte  Befolkning  Norske,  48,836 
eller  8.3  Procent  Svenske  og  10,166  eller  1.7  Procent 
Danske. 

Til  Sammenligning  hidsættes,  at  der  ved  samme  Tæl- 
ling  i  Minneapolis  fandtes  1 1 ,532  Norske,  20,035  Svenske 
og  1,473  Danske;  den  samlede  fremmedfødte  Befolkning 
i  Byen  var  61,021,  og  heraf  udgjorde  de  tre  nordiske 
Nationaliteter  henholdsvis  18.9,  32.8  og  2.4  Procent. 

I  New  York  fandtes  der  samme  Aar  ialt  1,270,080 
fremmedfødte;  af  dette  uhyre  Tal  udgjør  den  norske, 
svenske  og  danske  Befolkning  bare  henholdsvis  0.9,  2.2 
og  0.4  Procent,  men  selv  dette  giver  dog  de  ret  anselige 
Tal  11,387,  28,320  og  5,621  for  Norske,  Svenske  og 
Danske  respektive.     . 

I  hele  De  Forenede  Stater  var  der  ved  denne  sidste 
Folketælling  10,356,644  fremmedfødte  Mennesker,  og  af 
disse  var  338,426  Norske,  574,625  Svenske  og  154,616 
Danske,  eller  henholdsvis  3.3,  5.5  og  1.5  Procent.  Det 
samlede  Procen tantal,  10.3,  er  alene  ubetydelig  større 
end  i  1890,  men  har  op  til  det  sidstnævnte  Aar  voxet 
jævnt  og  stærkt  fra  1850,  da  det  alene  udgjorde  knapt 
1  Procent. 

I  1850  udgjorde  Personer,  fødte  i  Østrig-Ungarn,  Italien, 
Polen  og  Rusland,  bare  0.3  Procent  af  De  Forenede  Sta- 
ters fremmedfødte  befolkning;  i  1900  var  de  naaet  op  til 
18.1  Procent,  og  for  dem  af  vore  Landsmænd,  som  i 
Amerika  ernærer  sig  ved  slet  og  ret  Dagarbeide,  danner 
disse  Nationaliteter  nu  en  farlig  Konkurrent,  —  farlig 
især  ved  sin  Nøisomhed  —  som  de  i  tidligere  Dage  var 
fri  for. 

Ovenfor  er  talt  udelukkende  om  Personer,  fødte  uden- 
for  Amerika  af  ikke-amerikanske  Forældre.  Idet  vi  nu 
vender  tilbage  til  Chicagos  Befolkning,  skal  vi  kaste  et 
Blik  paa  Forholdet,  som  det  stiller  sig  med  Hensyn  til 
Folk,  fødte  i  Amerika  af  skandinaviske  Forældre. 

Der  var  i  1900  i  Chicago  følgende  Antal  Personer, 
hvis  Forældre  begge  var  fødte  i  de  nordiske  Lande:  af 
norske  Forældre  37,887,  af  svenske  95,883  og  af  danske 
15,189.  Der  var  1,959,  hvis  Fædre  var  født  i  Norge, 
2,462,  hvis  Fædre  var  født  i  Sverige,  og  963,  hvis  Fædre 
var  født  i  Danmark,  medens  Mødrene  i  alle  disse  Til- 
fælde  var  født  i  De  Forenede  Stater.  Det  omvendte  For- 
hold herskede  med  Hensyn  til  1,209,  1,831  og  411.  Ende- 
lig var  der  2,315,  hvis  Fædre  var  født  i  Norge,  3,044,  hvis 
Fædre  var  født  i  Sverige  og  2,748,  hvis  Fædre  var  født 
i  Danmark,  medens  Mødrene  i  alle  disse  Tilfælde  var 
født  i  et  andet  Land  (altsaa  hverken  i  Norden  eller  i  De 
Forenede  Stater).  Omvendt  forholdt  det  sig  med  henholds- 
vis 3,537,  3,663  og  1,580  Personer. 

Som  man  ser,  er  der  i  Chicago  et  meget  stort  Antal 
Mennesker,  som  helt  eller  delvis  er  af  skandinavisk  Her- 
komst; men,  som  ovenfor  antydet,  maa  man  være  meget 
forsigtig  med  at  henregne  alle  disse  Folk  til  «Skandinaver"; 
man  kan  i  det  høieste  regne  første  Generation,  hvor  den 
er  opvoxet  i  et  skandinavisk  Nabolag,  og  hvor  Forældrene 
har  havt  en  Smule  Tradition,  med  under  denne  Betegnelse; 
i  overordentlig  mange  Tilfælde  er  selv  første  Gene- 
ration ganske  blottet  for  enhver  Arv  fra  sine  nordiske 
Fædre. 

Indvandringen  til  Chicago  fra  Norge  tog  sin  Begyndelse 
meget  tidlig,  og  der  var  sandsynligvis  Nordmænd  i  Chicago, 
da  Byen  i  1833  inkorporeredes;  af  de  Stavangerfolk,  som 
i  1825  udvandrede  ombord  paa  Sluppen  „Restaurationena, 
og  som  derfra  har  faaet  Navnet  „Sluppefolket",  kom  i 
1835  endel  under  Kleng  Pedersen  Hesthammers  Ledelse 
til  Illinois  og  nedsatte  sig  ved  Fox  River,  hvor  de  lagde 
Grunden  til  de  senere  store  norske  Settlementer  i  La 
Salle  og  Kendall  Counties  Illinois.  I  det  hele  spiller  Illi- 
nois Settlemen  terne  en  ganske  fremtrædende  Rolle  i  den 
ældste  norske  Immigrations  Historie,  og  de  fleste  af  Ind- 

vaanerne,  som  begav  sig  did,  reiste  gjennem  Chicago,  som 
allerede  dengang  var  begyndt  at  udvikle  sig  til  en  efter 
Forholdene  ganske  betydelig  Handelsplads. 

Det  er  imidlertid  først  i  Begyndelsen  af  40-Aarene,  man 
hører  noget  om  nogen  større  Samling  af  Skandinaver  i 
Chicago.  Der  existerede  dengang  et  lidet  Settlement  af 
norske  Folk,  særlig  fra  Voss  og  Stavangerkanten;  de  boede 
væsentlig  i  den  Bydel,  som  senere  er  bleven  kaldt  Nord- 
siden, dog  længst  Syd,  ikke  langt  fra  Elvens  Hovedgren. 
Imidlertid  anslaaes  den  samlede  norske  Befolkning  i  Illi- 
nois endnu  i  1850  bare  til  2,500,  og  af  disse  boede  det 
overveiende  Antal  i  Landsettlementerne. 

I  1860  var  imidlertid  Forholdet  betydelig  forandret.  Som 
vi  senere  skal  se,  var  der  da  allerede  en  saa  stor  norsk 
Befolkning  i  Byen,  at  „Det  norske  Selskab  Nora"  og  en 
norsk  Sangforening  kunde  beståa  med  et  ret  anseligt  Med- 
lemsantal.  Og  siden  steg  Antallet  stadig,  indtil  nu  den 
norske  Befolkning  er  saa  talrig,  at  man  ikke  længer  mær- 
ker  saa  synderlig  meget  til  den  Følelse  af  at  staa  i  et  vist 
Forhold  til  enhver  „Landsmand",  som  man  altid  støder  paa 
i  Beretninger  fra  tidligere  Tider  i  Chicago;  man  støder 
nu  paa  Landsmænd  overalt,  og  kun  en  „Nykommerft 
føler  sig  nu  berettiget  til  at  stille  nogen  særlig  Fordring 
til  en  ukjendt,  alene  paa  Landsmandsskabets  Vegne. 

Den  overveiende  Del  af  denne  store  norske  Befolkning 
er  naturligvis  Kropsarbeidere  af  forskjellig  Sort;  rent  Dag- 
arbeide  beskjæftiger  dog  et  forholdsvis  lidet  Antal  Nord- 
mænd,  idet  Italienere,  Bøhmere  og  Polakker  efterhaanden 
her  har  afløst  dem  i  Chicago,  medens  dette  endnu  ikke 
er  Tilfældet  i  saa  høi  Grad  ved  Arbeide  paa  Jernbane- 
anlæg  o.  1.  udenfor  Byen,  til  hvilket  Folk  imidlertid  i  stor 
Udstrækning  hverves  ved  Arbeidskontorerne  i  Chicago. 
De,  som  ikke  har  noget  Haandværk  hjemmefra,  er  da 
for  en  stor  Del  beskjæftigede  med  Fabrikarbeide,  som 
Vagtmænd  ved  Fabriker,  som  Kjørere  o.  s.  v. 

Der  hersker  i  Norden  en  klippefast  Tro  paa,  at  Skan- 
dinavernes  Anseelse  i  Amerika  er  overordentlig  stor,  og 
ofte  hører  man  ogsaa  Ytringer  som  tyder  paa,  at  man 
tror,  Irlænderne  i  tilsvarende  Grad  er  seet  ned  paa. 
Denne  sidste  Formening  er  nu  saa  rent  greben  ud  af 
Luften,  at  det  er  ufatteligt,  hvor  den  kan  skrive  sig  fra; 
for  Irlænderne  er  vel  den  mægtigste  Race  i  Amerika, 
bortseet  fra  Amerikanerne  selv;  og  hvad  den  første  Paa- 
stand  angaar,  saa  er  den  ikke  tilnærmelsesvis  saa  uangribe- 
lig,  som  det  synes  at  forudsættes.  4 

Skandinaverne  —  Amerikanerne  skjærer  dem  alle  over 
en  Kam  og  ved  som  Regel  ikke  noget  større  om  For- 
skjellen mellem  de  tre  Lande  —  er  i  Amerika  anseet  for 
hæderlige,  lovlydige  Borgere;  man  ved,  at  Mændene  af 
denne  Nationalitet  som  oftest  er  arbeidsomme  og  paalide- 
lige,  og  særlig  at  Kvinderne  er  udmærkede  Tjenestepiger. 
Men  hermed  er  ogsaa  det  meste  sagt.  Skandinaverne 
ansees  som  nyttige  Medlemmer  af  Samfundet  og  som 
«ønskelige  Indvandrere" ;  men  de  bliver  ikke  seet  op  til. 

Og  de,  som  nu  i  alt  væsentligt  bærer  Skylden  for 
denne  Tingenes  Tilstand,  er  Skandinaverne  selv.  Sagen 
er  den,  at,  medens  en  Tysker  ganske  vist  søger  at  rette 
sig  efter  det  Lands  Love,  hvor  han  har  nedsat  sig,  og  at 
blive  en  saa  god  Amerikaner  som  muligt,  søger  han  aldrig 
at  nægte,  at  han  er  Tysker,  selv  om  han  har  opnaaet  at 
tale  Engelsk  taalelig  flydende;  en  Nordmand,  derimod, 
begynder  at  gjøre  Fornægtelsesforsøg  i  det  smaa,  længe 
før  han  har  lært  at  tale  forstaaeligt  Engelsk.  Dette  er 
naturligvis  ikke  nogen  undtagelsesfri  Regel,  og  særlig 
gjælder  den  ikke  Folk,  som  bringer  nogen  Dannelse  og 
Tradition  med  sig  hjemmefra;  men  en  Regel  er  det  ikke- 
destomindre,  og  den  holder  sørgelig  ofte  Stik. 

Dette  giver  naturligvis  andre  Nationer,  ligeoverfor  hvem 
Forsøget  paa  at  skjule  Nationaliteten  aldrig  har  den  for- 
ønskede  Virkning,   det   Indtryk,    at   dette  ikke  kan  være 

nogen  videre  rar  Nation  at  tilhøre,  siden  dens  egne  Børn 
helst  vil  gaa  for  noget  andet.  Og  denne  Opfatning  i  For- 
bindelse med  en  vis  Seighed  og  Forsigtighed  i  Nordboernes 
Natur  har  vel  ogsaa  været  Grunden  fra  Begyndelsen  af 
til  det  Faktum,  at  Skandinaverne  i  Amerika  ikke  ansees 
for  at  besidde  synderligt  Mod  og  Mandshjerte;  det  kan 
nemlig  ikke  med  den  bedste  Vilje  nægtes,  at  Vikingernes 
Ætlinge  i  Amerika  har  dette  Ord  paa  sig,  hvor  ufortjent 
det  muligens  kan  være. 

Chicagos  Skandinaver  bor  fortrinsvis  i  tre  store  „  Kolo- 
nier", om  man  saa  kan  kalde  det.  Oprindelig  boede,  som 
før  nævnt,  Mesteparten  af  dem  paa  Nordsiden  af  Elven. 
Allerede  tidlig  begyndte  imidlertid  Nordmændene  at  flytte 
over  paa  Vestsiden,  og  de  er  nu  for  Størsteparten  bosat 
i  det  Distrikt  af  Nordvestsiden,  som  strækker  sig  fra 
Elvens  Nordgren  vestover  mod  Humboldt  Park.  I  de 
sidste  20  Aars  Tid  er  de  stadig  bleven  trængt  længere 
vestover,  idet  Italienere  og  Polakker  er  kommet  ind  i 
Distriktet  langs  Nordgrenen  af  Elven  og  efterhaanden  har 
udbredt  sig  vestover.  Store  Strækninger  af  det  nævnte 
Distrikt  er  dog  endnu  saa  tæt  beboet  af  Norske,  at  de 
allerfleste  Huses  Beboere  der  tilhører  denne  Nation. 

Svenskerne  drog  længere  Nordover,  og  deres  Majoritet 
bor  nu  i  Strøget  mellem  Chicago  Avenue  og  Lincoln 
Park  paa  Nordsiden,  medens  en  stor  Koloni  af  Danske 
har  slaaet  sig  ned  langt  nede  paa  Sydsiden. 

Selvfølgelig  bor  der  mange  Skandinaver  udenfor  disse 
Strøg,  men  de,  som  bor  udenfor  dem,  selv  hele  Byen 
medregnet,  er  dog  i  Antal  for  næsten  intet  at  regne,  naar 
de  sammenlignes  med  dem,  som  har  holdt  sig  til  de  sær- 
lig skandinaviske  Distrikter. 

Det  gjælder  om  Skandinavernes  Forholde  ikke  mindre 
end  om  andre  amerikanske  Forholde,  at  en  Betragtning 
af  deres  Foreningsliv  i  mange  Henseender  vil  være  den 
bedste   Maade   at  give   et   Indblik   i  deres  Livsforholde  i 

det  hele.  I  det  følgende  skal  derfor  gives  en  kort  Over- 
sigt  over  de  norske  Foreninger  i  Chicago  og  deres  Historie. 
Det  pretensiøseste  af  alle  de  Foretagender,  som  i  denne 
Retning  har  været  sat  igang  af  Nordmændene  i  Chicago, 
tør  være  „Den  Skandinaviske  Arbeiderforening  af  Nord 
Amerika";  men  denne  Forening  fik  et  sørgeligt  Endeligt, 
og  den  tilhører  nu  kun  Historien. 

Den  blev  stiftet  den  13de  Juni  1870  og  havde  kort  efter 
sin  Stiftelse  en  Blomstringsperiode,  men  gik  saa  stærkt 
tilbage,  indtil  den  i  Slutningen  af  70-Aarene  var  i  en  til 
Opløsning  grænsende  Tilstand.  Men  i  Begyndelsen  af  80- 
Aarene  begyndte  de  gjenstaaende  Medlemmer  en  mere 
aktiv  Virksomhed  og  fik  Tilslutning  af  flere  yngre  og 
dygtige  Kræfter,  og  siden  voxede  Foreningen  stærkt,  ind- 
til den  i  1886  talte  over  600  Medlemmer  og  havde  en 
Formue  paa  ti  Tusind  Dollars. 

Nu  begyndte  man  for  Alvor  at  søge  fyldestgjort  den  i 
Foreningens  Konstitution  allerede  ved  Foreningens  Stif- 
telse vedtagne  Paragraf  om  at  søge  oprettet  lignende  For- 
eninger Landet  rundt.  Der  udarbeidedes  et  Lovudkast  for 
en  Centralbestyrelse,  og  en  saadan  Centralbestyrelse  op- 
rettedes  i  1888  for  at  arbeide  for  en  større  Sammenslut- 
ning mellem  Skandinaverne  i  Amerika.  Den  kom  dog 
aldrig  til  at  faa  nogen  Betydning,  idet  selve  Moderfor- 
eningen  snart  faldt  sammen. 

I  1889  nedsattes  nemlig  en  Byggekomité  for  at  fore- 
staa  Opførelsen  af  Foreningens  Bygning,  „Scandia  Hall", 
og  Grundstenen  til  denne  blev  nedlagt  den  3die  August 
1890.  Den  12te  Marts  1891  indviedes  Bygningen  med 
stor  Høitidelighed,  og  der  udkom  til  denne  Indvielse  et 
Festskrift  med  en  „Scandia  Fest-Marsch"  af  Emil  Biørn, 
hvilket  Skrift  her  tildels  er  benyttet. 

Dette  store  Byggeforetagende  viste  sig  imidlertid,  i  For- 
bindelse med  den  Livsassurance,  som  var  forbundet  med 
Foreningen,  og  som  her  i  Lighed  med  saa  mange  andre 

af  samme  Art  var  ubetryggende  beregnet,  at  være  mere, 
end  Foreningen  kunde  bære. 

Bygningen,  hvori  der  findes  en  stor  og  smuk  Theater- 
hal,  Kafé,  talrige  Forsamlingsværelser  og  Logesale,  var 
allerede  fra  Begyndelsen  af  betydelig  beheftet,  og  Tilliden 
til  Foreningens  financielle  Stilling  svækkedes.  Den  kom 
snart  ud  af  Stand  til  at  betale  de  efterhaanden  forfaldende 
Assurancesummer  for  Medlemmer,  som  afgik  ved  Døden, 
og  allerede  ved  Midten  af  90-Aarene  faldt  Foreningen 
sammen.  Den  prægtige  Bygning  er  nu  det  eneste  Minde 
om  denne  Forening,  som  engang  forsøgte  at  udrette  saa 
store  Ting.  Bygningen  er  nu  forlængst  gaaet  over  i  en 
Amerikaners  Eie,  men  den  bærer  fremdeles  sit  Navn  og 
benyttes  endnu  i  stor  Udstrækning  som  Mødested  af  norske 
Foreninger. 

En  anden  Forening,  som  ikke  har  indladt  sig  paa  saa 
store  Foretagender,  men  som  dog  har  faaet  opnaaet,  hvad 
Arbeiderforeningen  forgjæves  stræbte  efter,  nemlig  at  an- 
lægge  Underafdelinger  i  mange  af  Nordvestens  Byer,  er 
„ Ridderne  af  det  hvide  Kors".  Denne  Forening  har  Inter- 
esse ogsaa  derved,  at  den  er  den  ældste  nu  bestaaende 
norske  Forening  i  Chicago,  ligesom  den  er  den  eneste 
større  „hemmelige"  Orden  af  norsk  Oprindelse. 

Denne  Orden  feirede  den  23de  August  1902  sit  40-Aars 
Jubilæum,  ved  hvilken  Leilighed  Dr.  A.  Daae  holdt  Fest- 
talen, hvoraf  her  et  Uddrag  hidsættes,  da  den  indeholder 
en  Oversigt  over  Foreningens  Historie: 

„ Foreningen  havde  da  bestaaet  i  40  Aar;  men  i  1884 
havde  der  været  et  Schisma  inden  denne  som  inden  de 
allerfleste  norske  Foreninger,  og  i  de  derefter  følgende  18 
Aar  havde  den  yngre  Generation  ingen  Anledning  havt  til 
at  studere  Ordenens  Historie,  idet  samtlige  Protokoller 
var  bleven  beholdt  af  den  udtrædende  Fraktion.  Imid- 
lertid var  Taleren  kommet  i  Besiddelse  af  disse  Bøger  og 
havde  faaet  Anledning  til  at  gjennemse  dem,  og  efter  dem 

meddelte  han  da  en  hel  Del  Træk  fra  Foreningens  gamle 
Dage. 

Til  Orientering  af  Logens  Historie  bemærkes,"  fort- 
sætter  Taleren,  „at  „Det  norske  Selskab  Nora"  stiftedes 
i  1860.  I  1862  vedtog  man,  efter  Forslag  af  Hr.  O.  T. 
Birkeland  at  omgjøre  Selskabet  til  et  hemmeligt  Selskab, 
og  efterat  dette  var  vedtaget,  blev  Selskabets  Konstitution 
og  Ritual  skrevet  af  Hr.  Birkeland  med  Bistand  af  Dr. 
Gerhard  Christian  Paoli,  som  var  Medlem  af  det  tidligere 
Selskab  Nora,  men  aldrig  blev  Medlem  af  Ridderne  af 
det  hvide  Kors.  Som  et  Kuriosum  kan  oplyses,  at  da 
Logen  den  30te  Januar  1863  besluttede  at  inkorporere 
Selskabet,  lod  Sekretæren  Selskabet  inkorporere  som 
„R.  V.  K."  —  Ridderne  af  det  «vide"  Kors  —  og  først 
senere,  da  Skrivfeilen  blev  opdaget,  maatte  Selskabet  in- 
korporeres om  igjen  under  Navnet  „R.  H.  K.".  Saa  skal 
jeg  lade  Protokollen  tale: 

„ Onsdagen  den  18de  Juli  1860  mødte  endel  Nordmænd 
paa  et  Blokmager  Værksted,  No.  13  North  Wells  Street, 
—  det  var  der,  Selskabets  senere  Præsident,  Hr.  G.  Hov- 
land arbeidede  —  for  at  stifte  en  norsk  Forening.  Endel 
af  den  norske  Sangforening  var  ogsaa  tilstede  og  oplivede 
Selskabet  med  nogle  nationale  Sange." 

Den  24de  September  1860  holdtes  i  det  nystiftede 
«Norske  Selskab  Nora"  den  første  Generalforsamling,  og 
den  22de  Oktober  1860  holdt  Selskabet  sin  første  Fest,  et  Bal. 
Den  4de  Februar  1861  foreslog  imidlertid  Pastor  A.  C. 
Preus,  at  Festligheder  med  Dans  ikke  skulde  arrangeres 
af  Selskabet.  Med  25  Stemmer  mod  11  blev  dette  for- 
kastet, og  Pastor  Preus  meldte  sig  da  ud  af  For- 
eningen. 

Alt  eftersom  Selskabet  voxede,  anskaffedes  norske  Bøger 
og  Aviser.  Den  eneste  Avis,  som  foreskreves  direkte  fra 
Norge,  var  «Morgenbladet",  som  «Nora"  og  senere  «Rid- 
derne af  det  hvide  Kors"  holdt  i  mange  Aar. 

Den  24de  Februar  1862  blev  det  foreslaaet  at  give 
det  skandinaviske  Regiment  en  Fane,  og  dette  Forslag 
blev  udført.  Fanen  blev  skjænket  til  det  berømte  skandi- 
naviske Wisconsin  Regiment,  som  med  saa  megen  Hæder 
deltog  i  Borgerkrigen. 

I  Juli  1862  var  det  besluttet,  at  Foreningen  skulde  over- 
gaa  til  et  hemmeligt  Selskab,  og  den  9de  December  samme 
Aar  modtog  de  tre  første  Medlemmer  den  første  Grad 
efter  det  nye  Rituale,  og  den  2den  Januar  holdtes  paany 
et  Bal,  som  gav  et  Overskud  af  80  Dollars.  I  Begyn- 
delsen  af  1863  gjennemgik  man  og  indøvede  de  forskjel- 
lige Grader. 

Ved  denne  Tid  ansøgte  et  af  Selskabets  Medlemmer  om 
at  faa  Lokalet  overladt  en  Aften.  Protokollen  meddeler, 
at  dette  blev  ham  indvilget  „paa  Betingelse  af,  at  det  var 
til  en  anstændig  og  selskabelig  Underholdning".  Lige- 
ledes  besluttedes  paa  samme  Møde,  at  „hvis  den  5  Dollar 
Seddel,  som  Kassereren  haver,  er  udkastet  af  Bankerne, 
han  da  sælger  den  til  høieste  Pris". 

I  Foreningens  originale  Ritual  foreskrives  i  Sektion  2, 
at  „ Ingen  Person  kan  blive  Medlem  i  denne  Loge,  som 
ikke  er  af  norsk  Fødsel  eller  Afkom,  hvid  Mand  og  21 
Aar  gammel,  god  moralsk  Karakter,  og  tror  paa  et  almæg- 
tigt  Forsyn". 

'  Den  17de  Mai  1864,  Halvhundredeaarsdagen  for  Norges 
Frihed,  feiredes  med  stor  Høitidelighed.  Ved  denne  An- 
ledning fremsagdes  et  Digt  af  Jacob  Hjort,  og  en  ny  Fane 
blev  af  Byens  norske  Damer  overrakt  Foreningen.  Paa 
næste  Møde  vedtoges  da  ogsaa  en  Tak  til  Damerne,  og 
„især  til  Madame  Kirkeby  for  hendes  med  sjelden  Smag 
og  Kunst  udtørte  Arbeide". 

Den  første  udenbys  Loge  stiftedes  i  1866  i  Delorah,  og 
senere  er  et  stort  Antal  saadanne  Loger  stiftede.  Ordenen 
er  i  det  hele  nu  i  den  mest  blomstrende  Forfatning,  og 
der  er  god  Udsigt  til,  at  den  vil  forplante  sit  Rangvæsen 

med  Titler  som  „Ærkedrota,  „Drota,  „Lændermand"  og 
„  Knarre"  ned  til  en  Tid,  da  maaske  de  færreste  af  Med- 
lemmerne  vil  forståa  Meningen  med  disse  i  og  for  sig  jo 
ogsaa  noksaa  dunkle  Betegnelser. 

Medens  denne  Orden  er  den  eneste  i  sit  Slags  af  nogen 
Betydning,  som  er  helt  norsk,  existerer  der  særlig  norske 
eller  skandinaviske  Underafdelinger,  Loger  o.  s.  v.  af 
mange  af  Landets  andre  talrige  hemmelige  Foreninger  med 
deres  Uniformer  og  Ceremonier. 

Af  allerstørst  Betydning  for  Nordmændene  i  Chicago  er 
dog  de  Foreninger,  alle  af  en  forholdsvis  ny  Dato,  hvis 
Formaal  er  Vedligeholdelsen  af  de  ret  anselige  Velgjøren- 
hedsanstalter,  som  de  har  oprettet  i  Byen  eller  dens 
Omegn.  Der  er  da  her  særlig  Tale  om  Tabitha  Hospital 
Foreningen,  Det  norske  Alderdomshjem,  Børnehjemmet 
og  Diakonisseforeningen.  Alle  disse  Foreninger  kan,  ial- 
fald  indtil  en  vis  Grad,  siges  at  være  udsprungne  fra  en 
fælles  Stamme  og  —  ligeledes  indtil  en  vis  Grad  —  at 
skylde  Splidens  ligesaameget  som  Veldædighedens  Aand 
sin  Væxt. 

Den  fælles  Stamme  er  Tabitha  Foreningen.  Denne  For- 
ening, som  nu  i  over  ti  Aar  har  staaet  som  et  Stridens 
Tegn  blandt  Chicagos  Nordmænd,  var  oprindelig  Udslaget 
af  en  fælles  Trang,  særlig  blandt  Kirkefolket,  til  Opret- 
telsen  af  en  velgjørende  Stiftelse  for  Landsmænd.  Derfor 
blev  da  ogsaa  Folk  fra  alle  de  norske  Kirkesamfund  med; 
snart  viste  det  sig  imidlertid,  at  de  ikke  kunde  arbeide 
sammen,  og  Vanskeligheder  opstod.  Særlig  dreiede  det 
sig  om  Stiftelsens  Art;  medens  nogle  vilde  have  et  Ho- 
spital først  og  fremst,  satte  andre  som  det  væsentligste, 
at  dette  Hospital  blev  et  Diakonissehospital;  atter  andre 
ansaa  et  Hjem  for  Gamle  for  det  ønskeligste  at  begynde 
med,  medens  andre  igjen  holdt  paa  et  Børnehjem. 

Efter  mange  Stridigheder  blev  Foreningen  i  1892  til— 
sidst  reorganiseret,  og  i  det  nye  „Chartera,  som  i  denne 

Anledning  blev  opnaaet  fra  Statens  Regjering,  var  som 
Foreningens  Formaal  opgivet  Oprettelsen  af  saavel  et  Ho- 
spital og  et  Diakonissehjem  som  et  Alderdomshjem  og  et 
Børnehjem. 

Imidlertid  lagde  en  Majoritet  af  Foreningens  Medlemmer 
sig  alene  efter  Hospitalstanken,  kirkelige  Tvistigheder  stødte 
til,  og  Striden  blev  meget  hed.  Omkring  en  Halvdel  af 
Foreningens  Medlemmer,  væsentlig  Medlemmer  af  Sam- 
fundet  „Den  Forenede  norske  Lutherske  Kirke  i  Ame- 
rika" og  for  en  stor  Del  netop  de,  som  havde  udrettet 
Broderparten  af  Arbeidet  og  samlet  det  meste  af  Pengene 
op  til  den  Tid,  traadte  tilsidst  i  Misfornøielse  ud  af  For- 
eningen, opgav  al  Fordring  paa  Andel  i  de  allerede  sam- 
lede Midler  og  begyndte  fra  Nyt  af  med  andre  Veldædig- 
hedsarbeider. 

„Den  norske  Alderdomshjem-Forening  af  Chicago",  det 
første  af  de  Foretagender,  som  paa  denne  Maade  udsprang 
fra  Tabitha  Foreningen,  stiftedes  ved  et  Møde  i  Trefoldig- 
hedskirken  i  Chicago  den  31te  Marts  1896  og  inkorpo- 
reredes  kort  efter  under  Statens  Love,  og  allerede  i  Au- 
gust samme  Aar  blev  Hjemmet,  som  er  beliggende  i  den 
vakre  Forstad  Norwood  Park,  indviet.  Der  havde,  op 
til  April  1903,  været  optaget  43  gamle  norske  Mænd  og 
Kvinder  i  dette  hyggelige  og  komfortable  Hjem,  og  For- 
eningens samlede  Indtægter  op  til  den  Tid  var  63,534 
Dollars,  medens  Udgifterne,  iberegnet  Indkjøb  af  Eien- 
dommen, beløb  sig  til  58,514  Dollars,  saa  at  Foreningen 
havde  Kontanter  i  Kassen  til  et  Beløb  af  over  5,000  Dol- 
lars. Da  Eiendommen  kjøbtes,  eiede  Foreningen  intet,  og 
Kjøbet  muliggjordes  alene  ved  enkelte  formuende  Med- 
lemmers personlige  Kaution.  Nu  er  Foreningen  ifærd  med 
at  oprette  et  Reservefond,  som  allerede  har  faaet  en  god 
Begyndelse,  og  som  i  sin  Tid  vil  give  hele  Foretagendet 
en  Sikkerhed,  som  kun  faa  Foretagender  af  denne  Art  i 
Chicago  kan  rose  sig  af. 

De  gamle  har  ikke  været  optaget  uden  nogensomhelst 
Godtgjørelse;  de  har  i  Almindelighed  betalt  fra  300  Dol- 
lars til  500  Dollars  for  Optagelsen.  I  det  hele  har  Hen- 
sigten  med  Stiftelsen  været  at  tåge  sig  af  netop  denne 
Klasse  af  gamle  Landsmænd,  som  har  gjort,  hvad  der 
stod  til  dem,  for  at  hjælpe  sig  selv,  men  som  ved  den 
Tid,  da  deres  Arbeidsdygtighed  svinder,  staar  uden  et  til— 
strækkeligt  Beløb  til  at  leve  deraf  Resten  af  sine  Dage, 
og  som  derfor  om  en  Tid  vil  staa  paa  fuldstændig  bar 
Bakke. 

Foreningen  er  delt  i  Underafdelinger,  som  vælger  hver 
sin  Udsending  til  den  fælles  Direktion.  Der  holdes  hvert 
Aar  en  Fest  og  en  Landtur  ud  til  Hjemmet,  og  ad  denne 
Vei  er  en  væsentlig  Del  af  Midlerne  tilveiebragte  foruden 
ved  Medlemmernes  ubetydelige  maanedlige  Kontingent,  Af 
enkelte  større  Bidrag,  ved  Arv  o.  s.  v.,  har  der  været 
meget  faa. 

Blandt  de  Mænd,  hvis  Foretagsomhed  og  Energi  dette 
store  Arbeide  særlig  skyldes,  er  Dr.  N.  T.  Quales,  John 
Jersin,  John  Blegen  og  Anton  Petersen. 

Kort  efter  Alderdomshjemmets  Stiftelse  stiftedes  „Det 
norske  Lutherske  Børnehjem",  hvis  store,  rummelige  Byg- 
ning ligeledes  ligger  et  Stykke  udenfor  Byen,  paa  Veien 
til  Byens  norske  Kirkegaard,  Mount  Olive. 

Børnehjemmet  har  ikke,  saaledes  som  de  tre  andre  her 
omtalte  Institutioner,  nogensinde  sluttet  sig  direkte  til  noget 
enkelt  af  de  store  norske  Kirkesamfund.  Det  har  været 
hjulpet  af  Medlemmer  af  „Den  Forenede  Kirke"  og  af 
„ Hauges  Synode",  uden  at  nogen  alvorlig  Strid,  angaaende 
hvilket  Samfund  skulde  øve  den  afgjørende  Magt  inden 
Foreningen,  nogensinde  er  opstaaet.  Foreningen  er  ikke 
delt  i  Underafdelinger,  men  har  været  støttet  af  en  Række 
Hjælpeforeninger,  som,  ialfald  teknisk,  staar  udenfor  den. 
Den  har  i  de  sidste  Aar  havt  gjennemsnitlig  henimod  60 
Børn  i  sin  Stiftelse,  og  dens  Budget  har  været  godt  og 


145 

vel  5,000  Dollars  aarlig.  Midlerne  er  for  en  væsentlig  Del 
tilveiebragt  ved  frivillige  Gaver,  samlet  for  det  meste  gjen- 
nem  de  to  ovennævnte  Samfunds  Menigheder  ogsaa  uden- 
for  Chicago. 

Det  norske  Børnehjem  i  Chicago  har  i  de  Aar,  det  har 
bestaaet,  gjort  overordentlig  meget  godt,  idet  Børn,  hvis 
Forældre  ikke  behandlede  dem  ordentlig,  særlig  paa  Grund 
af  Drikfældighed,  her  har  fundet  et  godt  Hjem,  ligesaavel 
som  forældreløse  Børn,  for  hvilke  sidstes  Vedkommende 
Chicago  ad  officiel  Vei  drager  Omsorg  ved  gode  Stiftelser. 

Medens  Pastor  Lars  Harrisville,  John  J.  Bredshall  og 
flere  har  udført  betydeligt  Arbeide  i  denne  Forenings  In- 
teresse, skyldes  dens  Fremgang  vistnok  ogsaa  væsentlig 
Hjemmets  Bestyrerinde,  Annie  Abrahamson. 

Endelig  stiftedes  i  1896  „Den  Norsk-Lutherske  Diako- 
nisseforening",  og  ikke  længe  efter  aabnede  denne  For- 
ening, som  lige  fra  Begyndelsen  af  stod  i  et  nært  Forhold 
til  Den  forenede  Kirke,  et  lidet  Diakonissehjem  i  en  gam- 
mel Bygning  i  Nærheden  af  Humboldt  Park.  Her  fort- 
sattes Virksomheden,  indtil  man  i  1902  kunde  tåge  i  Brug 
en  stor  og  prægtig  Bygning  i  den  samme  Bydel,  som  i 
Mellemtiden  var  bleven  opført. 

Denne  Forening  lægger  Hovedvægten  paa  Diakonisse- 
institutionen,  medens  Hospitalsvirksomheden  alene  betrag- 
tes  som  en  til  den  førstnævnte  Institution  knyttet  Virk- 
somhed.  Foreningen  er  for  Tiden  stærkt  opreven  af  indre 
Stridigheder,  og  dens  Eiendom  er  beheftet  for  et  betyde- 
ligt Beløb.  Den  staar  imidlertid  i  Begreb  med  at  over- 
drage sit  Hospital  og  sin  øvrige  Eiendom  til  Den  forenede 
Kirke,  som  da  vil  overtage  Gjælden. 

Adolph  Larson  og  Dr.  N.  T.  Quales  har  udført  Broder- 
parten  af  Arbeidet  med  denne  Forenings  Stiftelse  og  Op- 
retholdelse. 

Vi  vil  imidlertid  nu  vende  tilbage  til  Tabithaforeningen, 
som  efter  det  indtrufne  Schisma  stod  igjen  med  et  betyde- 

10  —  Daae,  Om  Chicago. 

lig  reduceret  Medlemsantal,  men  med  ikke  rent  ubetydelig 
Formue. 

Den  24de  Oktober  1894  indviedes  nemlig  Foreningens 
nye  Hospital  i  Nærheden  af  Humboldt  Park,  ved  Thomas 
og  Cortez  Streets.  Bygningen  er  ganske  stor,  men  udgjør 
i  sin  nuværende  Skikkelse  bare  en  Del  af  den  oprindelig 
planlagte  Bygning.    Den  kostede  37,000  Dollars. 

Medlemsantallet  udgj ordes,  efter  at  Den  forenede  Kirkes 
Folk  var  traadt  ud,  væsentlig  dels  af  Medlemmer  af  Kirke- 
samfundet  „Den  norske  Synode",  dels  af  Folk,  som  ikke 
tilhørte  noget  Kirkesamfund,  men  som  under  Striden 
mellem  „ Synoden"  og  Den  forenede  Kirke  havde  staaet 
paa  Synodens  Side  under  Navn  af  „De  nationale." 

Det  viste  sig  imidlertid  snart,  at  det  udtrædende  Ele- 
ment havde  bragt  en  hel  Del  af  Foreningens  Energi  og 
Foretagsomhed  med  sig  derfra  til  de  nye  Foretagender, 
som  de  havde  sat  i  Gang,  og  den  ikke  ubetydelige  Pante- 
gjæld  paa  Tabithaforeningens  Eiendom  vilde  ikke  aftage, 
hvorimod  der  samlede  sig  endel  Løsgjæld,  og  man  begyndte 
at  frygte  for,  at  Foretagendet  gik  Ruin  imøde. 

Et  Forslag  om  nærmere  Tilslutning  til  Den  norske 
Synode  blev  da  fremsat,  men  bevirkede  øieblikkelig  stor 
Bitterhed  hos  dem  af  Foreningens  Medlemmer,  som  ikke 
tilhørte  dette  Kirkesamfund.  Disse  organiserede  sig  under 
sit  gamle  Navn,  „det  nationale  Parti",  og  en  heftig  Strid 
brød  ud,  som  kulminerede  ved  Aarsmødet  i  Februar  1902, 
da  „de  nationale",  skjønt  neppe  sine  Modstandere  over- 
legne i  Antal,  erobrede  samtlige  Embeder  i  Foreningen. 
Dette  Møde  vil  i  meget  lang  Tid  blive  staaende  i  norske 
Chicagofolks  Minde  som  et  af  de  voldsomste,  man  har 
været  Vidne  til. 

„Synodepartiet"  anlagde  kort  efter  en  Retssag  mod  den 
nye  Bestyrelse,  men  Sagen  blev  afvist.  Der  herskede  i 
denne  Tid  en  Bitterhed  blandt  Chicagos  Norske,  som  man 
neppe  kan  tænke  sig;  selv  Folk,  som  ellers  ingen  Interesse 

tog  i  Hospitalets  Anliggender,  tog  Parti  i  denne  Strid,  og 
den  udgjorde,  medens  den  stod  paa,  det  alt  obsorberende 
Samtaleemne. 

Den  endte  imidlertid  med  „Nationalpartiets"  fuldstæn- 
dige  Seier,  og  man  skulde  nu  troet,  at  der  endelig  vilde 
oprinde  en  fredelig  Periode  for  denne  af  Borgerkrige  saa 
haardt  hjemsøgte  Forening.  Heri  blev  man  imidlertid  skuf- 
fet; der  opstod  snart  Stridigheder  inden  selve  det  seirende 
Parti,  og  endnu  Sommeren  1903  var  Foreningen  haabløst 
indviklet  i  nye  Tvistigheder. 

Imidlertid  har  Hospitalet  selv,  under  alle  de  Stridigheder, 
som  har  været  ført  om  det,  udført  sin  Gjerning,  og  man- 
gen en  Nordmand  har  der  fundet  god  Pleie  og  en  liberal 
Behandling. 

Blandt  dem,  som  har  nedlagt  betydeligt  Arbeide  i  denne 
Virksomheds  Tjeneste,  maa  nævnes  Dr.  Karl  Sandberg, 
Mrs.  William  Johnson,  Harry  Rommen  og  Dr.  Marie  A. 
Olsen. 

Der  bestaar  adskillige  norske  Sangforeninger  i  Chicago. 
Den  største  af  disse  er  „Nordmændenes  Sangforening", 
og  dernæst  kommer  „ Bjørgvin",  hvilken  sidste  kun  op- 
tager  som  Medlemmer  Mænd  fra  Bergens  Stift.  „Den  nor- 
ske Kvartetklub"  og  „Den  norske  Gleeklub"  er  mindre  i 
Medlemsantal,  men  indtager  dog  ogsaa  ret  fremtrædende 
Pladse  i  Byens  norske  Foreningsliv. 

Alle  disse  Foreninger  foranstalter  aarlig  Koncerter  og 
andre  Tilstelninger,  ligesom  de  hyppig  assisterer  med  Sang 
ved  andre  Foreningers  Tilstelninger,  saa  at  de  i  det  hele 
hører  til  de  Foreninger,  man  hører  mest  til. 

I  1901  stiftedes  en  Damesangforening,  „ Illinois",  som 
imidlertid  er  „ skandinavisk." 

Af  Idrætsforeninger  har  man  „Det  norske  Skytterlag", 
„Den  norske  Turnforening"  samt  Idrætsforeningen  „ Sleip- 
ner."   Skytterlaget   har  sin   egen  Bane  udenfor  Byen  og 

har  i  de  senere  Aar  foranstaltet  en  Række  Præmieskyd- 
ninger,  hvortil  indbydes  Skytterlag  i  alle  de  nordvestlige 
Stater. 

Medens  Turnforeningen  og  „  Sleipner"  begge  er  ganske 
betydelige  Foreninger,  som  har  udrettet  meget  for  Legems- 
øvelsers Udbredelse  blandt  Nordmænd  i  Chicago,  har  den 
sidstnævnte  særlig  indlagt  sig  Fortjeneste  af  Skøitesportens 
Oparbeidelse  i  Illinois,  ikke  alene  blandt  Nordmænd,  men 
blandt  Statens  Beboere  i  det  hele. 

De  „Mesterskabsløb  for  Illinois",  som  denne  Forening 
i  de  senere  Aar  har  foranstaltet  paa  den  lille  Indsjø  i 
Humboldt  Park,  har  efterhaanden  oparbeidet  sig  til  at 
blive  ligefrem  Hovedbegivenheder  inden  Sportsverdenen  i 
Chicago,  hvilket  i  en  By  af  denne  Størrelse  vil  sige  over- 
ordentlig meget.  Løbet  Nytaarsdag  1903  overvares  saa- 
ledes  af  en  saa  overordentlig  stor  Folkemasse,  at  man 
kunde  mærke  Følgerne  deraf  paa  Sporveistrafiken  over 
næsten  hele  Byen.  De  fleste  Blade  anslog  Tilskuermæng- 
den  til  over  et  Hundrede  Tusind  Mennesker,  og  vist  er 
det,  at  den  store  Park  var  overfyldt  af  Tilskuere.  Ved 
disse  Løb,  hvori  Folk  af  alle  Nationaliteter  deltager,  er 
Mesterskabet   hidtil  altid  bleven  vundet  af  en  Nordmand. 

En  Forening,  som  nu  ikke  længere  existerer,  men  som 
fortjener  Omtale  paa  Grund  af  det,  den  udrettede,  er 
„Leif  Erikson  Monument  Foreningen".  Denne  stiftedes 
paa  Verdensudstillingens  Tid  og  arbeidede  for  Oprettelsen 
af  et  Monument  for  Leif  Erikson,  indtil  dette  Maal  var 
naaet.  Foreningen  mødte  mangehaande  Modbør  under  dette 
Arbeide,  men  den  drev  sit  Forehavende  igjennem  med 
stor  Seighed,  og  i  1899  blev  Monumentet  afsløret.  Det 
staar  i  Humboldt  Park  og  er  et  Værk  af  Billedhuggeren 
Sigvald  Asbjørnsen.  Svenskerne  har  en  Støtte  af  Line  og 
Danskerne  en  Støtte  af  H.  C.  Andersen,  begge  i  Lin- 
coln Park.  Grosserer  O.  A.  Thorp,  L.  E.  Olsen  og  C.  E. 
Christensen  var  de  Mænd,  som  udrettede  Størsteparten  af 

Arbeidet  med  Indsamlingen  af  de  fornødne  Midler  til  Leif 
Erikson  Støtten. 

Af  Afholdsforeninger  har  der  i  Chicago  fra  Tid  til  anden 
været  oprettet  ganske  mange.  Men  de  har  ofte  fristet  en 
temmelig  trist  Tilværelse.  Den  livsfriskeste  for  Tiden  er 
„Minnehaha  Temperance  Klubft,  som  er  anlagt  paa  samme 
Plan  som  en  almindelig  Klub,  bare  at  samtlige  Medlem- 
mer forpligter  sig  til  Totalafhold.  Ulrikka  Feltman  Brun 
har  i  en  Aarrække  virket  som  Afholdsforkjæmper  i  Chi- 
cago og  som  Leder  for  „  Skandinaviske  K vinders  Afholds- 
forening". 

De  norske  Foreninger  i  Chicago  har  en  Centralforening, 
stiftet  i  1899,  hvortil  de  fleste  af  dem  sender  Delegerede. 
Denne  Centralforening  kaldes  „Det  norske  Nationalfor- 
bund",  og  dens  Formaal  er  at  arbeide  for  Opretholdelse 
af  norsk  Sprog  og  Nationalfølelse,  hvorhos  den  hvert  Aar 
af  holder  en  17de  Mai  Fest  og  forøvrig  foranstalter  Tilstel- 
ninger for  nationale  Formaal.  Den  har  saaledes  ved  to 
Leiligheder  sendt  hjem  til  Norden  til  Hjælp  for  Nødlidende 
tilsammen  2,600  Dollars. 

Ved  dens  Aarsmøde  1903  var  følgende  Foreninger  re- 
præsenteret: 

Nordfælles  Supreme  Loge,  Den  norske  Gleeklub,  Minne- 
halla Temperanceklub,  Tabitha  Hospitalsforening,  Nora 
Loge,  Idrætsklubben  Sleipner,  Den  norske  Kvartetklub, 
Den  første  norske  mandlige  Begravelsesforening,  Den  nor- 
ske Industriforening,  Kvindeforeningen  Thora,  Sygeforenin- 
gen  Nordlyset,  Sangforeningen  Bjørgvin,  Foreningen  Nord- 
lændingen,  Leif  Erikson  Velgjørenhedsforening,  Det  nor- 
ske Skytterlag,  Nordmændenes  Sangforening,  Den  norske 
Turnforening,  Normania  Telt  af  K.  0.  M. 

De  fleste  af  disse  Foreninger  har  ovenfor  været  omtalt. 
„ Nordfælles  Supreme  Loge"  er  en  hemmelig  Orden,  for- 
modentlig oprindelig  bestemt  til  at  danne  et  Slags  Over- 
toge   for    et    Antal    andre   af  mindre    „supremew    Loger, 

men  alle  af  fælles  nordisk  Nationalitet  („Nordfælles°). 
Men  denne  Plan  er  forbleven  urealiseret,  for  hele  For- 
eningen bestaar  den  Dag  idag  af  denne  ene  Loge.  „Nora 
Loge"  er  en  Loge  af  „Ridderne  af  det  hvide  Kors".  „Den 
første  norske  mandlige  Begravelsesforening"  er  en  ny  For- 
ening stiftet  efter  Mønster  af  de  to  allerede  længe  bestaa- 
ende  kvindelige  Begravelsesforeninger,  et  Slags  Forenin- 
ger med  en  liden  Livsassurance,  tilstrækkelig  til  Begra- 
velsen. „Den  norske  Industriforening"  er  en  halvt  privat, 
liden  Forening,  hvis  Medlemmer  sysler  med  norsk  Haand- 
arbeide.  Om  „Syge  foreningen  Nordlyset"  og  „Kvindefor- 
eningen  Thora"  er  intet  at  bemærke,  udenfor  hvad  der 
ligger  i  Navnene,  og  det  samme  gjælder  „Nordlændingen". 
„Leif  Erikson  Velgjørenhedsforening"  er  en  Fortsættelse 
af  „Leif  Erikson  Monumentforeningen".  „Normania  Telt" 
er  en  af  de  ovenfor  berørte  norske  Loger  under  ameri- 
kanske Ordener;  den  tilhører  „Makkabæerordenen". 

Medens  denne  Fremstilling  af  de  norske  Foreninger  i 
Chicago  maaske  ikke  er  udtømmende,  er  den  dog  tilstræk- 
kelig til  at  give  en  Forstaaelse  af  Foreningslivets  Betyd- 
ning blandt  Byens  norske  Befolkning.  Kun  skal  for  Fuld- 
stændighedens  Skyld  omtales  et  Par  Forsøg,  som  har  været 
gjort  i  Retning  af  literære  Foreninger.  Ingen  af  disse  For- 
søg blev  af  varig  Betydning,  men  de  ledede  dog  til  noksaa 
betydelige  Resultater  for  en  Tid. 

Scandinavian  Literary  Society  stiftedes  Vinteren  1891 
— 92  og  etablerede  sig  i  Schiller  Bygningen  midt  nede  i 
Byens  Forretningsdistrikt  i  rummelige  og  elegant  møb- 
lerede  Lokaler.  Foreningen  bestod  af  Svenske,  Norske  og 
Danske,  og  under  Verdensudstillingen  gik  den  udmærket. 
Den  havde  et  fuldstændigt  Klubudstyr  og  var  bekjendt  for 
sit  udmærkede  Kjøkken.  I  1894  gik  imidlertid  en  Mængde 
af  de  svenske  Medlemmer  ud  som  Følge  af,  at  en  svensk- 
født  Chicagomand,  som  dengang  indtog  en  fremtrædende 
Stilling  blandt  sine   Landsmænd,  var  bleven  nægtet  Op- 

tagelse  i  Klubben.  Nægtelsen  havde  igjen  sin  Grund  deri, 
at  vedkommende  Ansøger  i  amerikanske  Blade  havde  givet 
en  meget  falsk  Fremstilling  af  Norges  Forhold  til  Sverige, 
hvorfor  den  literære  Forenings  norske  Medlemmer  en- 
stemmig stemte  mod  hans  Optagelse. 

Klubben,  som  vel  ogsaa  i  det  hele  tåget  var  for  flot 
anlagt  til  at  klare  sig  gjennem  de  flaue  Tider,  som  fulgte 
efter  Verdensudstillingen,  kunde  ialfald  ikke  greie  sig  uden 
sine  svenske  Medlemmer,  og  efter  at  have  ført  en  hen- 
sygnende  Tilværelse  gjennem  Aaret  1895  gik  den  i  Begyn- 
delsen  af  det  følgende  Aar  ind  og  efterlod  sig  adskillig 
Gjæld,  som  aldrig  blev  dækket. 

Omtrent  samtidig  med  denne  Klub  bestod  der  i  Chicago 
en  norsk  Ingeniørforening,  som  under  Verdensudstillingen 
ligeledes  førte  en  blomstrende  Tilværelse.  Et  stort  Antal 
norske  Ingeniører  var  beskjæftigede  ved  Anlægget  af  Ud- 
stillingen,  og  Foreningen  havde  paa  et  Tidspunkt  endog 
80  Medlemmer.  Et  af  dens  Medlemmer,  Ingeniør  Rolvad, 
deltog  ved  denne  Tid  i  en  Konkurrance  om  Udkastet  til 
Verdensudstillingens  wSkjoldmærke"  og  vandt  den  herfor 
opstillede  Præmie;  han  er  saaledes  Faderen  til  det  be- 
kjendte  Mærke,  som  under  Udstillingen  saaes  overalt,  og 
som  den  Dag  idag  ved  Siden  af  Byens  officielle  Segl  er 
vel  kjendt  og  ofte  anvendt.  —  Ingeniørforeningen  faldt 
sammen  som  Følge  af  aftagende  Tilslutning  omtrent  sam- 
tidig med  den  literære  Forening. 

Medens  den  literære  Forening  ikke  havde  stort  andet 
literært  ved  sig  end  sit  Navn,  bestod  der  omtrent  samtidig 
dermed  en  anden  Forening  i  Chicago,  som  var  anlagt  paa 
en  betydelig  beskednere  Basis,  og  hvor  der  fandtes  mere 
af  Ungdom  og  Livslyst  end  af  Gods  og  Guid,  men  hvis 
Formaal  dog  var  literære  Diskussioner;  det  var  „Garborg- 
Klubben",  en  Forening,  som  den  Dag  idag  mindes  med 
en  Blanding  af  Vemod  og  Munterhed  af  mange,  som  har 
tilhørt  den.  Sjelden  har  en  Forening,  enten  i  Chicago  eller 

noget  andet  Sted,  hvor  Nordmænd  færdes,  været  omfattet 
med  en  saadan  Enthusiasme,  som  Tilfældet  var  med  „Gar- 
borg-Klubben".  Der  førtes  voldsomme  indre  Kampe  om 
„PræsidentværdighedenK,  og  mange  var  de  Intriger,  som 
her  iscenesattes,  men  det  hele  foregik  uden  nogen  Bitter- 
hed  og  under  et  stadigt  godt  Humør  fra  alle  Kanter. 
Blandt  de  Mænd,  som  i  sin  Tid  tilhørte  denne  Klub,  var 
Skuespiller  Harald  Stormoen,  som  dér  særlig  udmærkede 
sig  som  Pianospiller,  afdøde  Sigbjørn  Obstfelder,  Skue- 
spiller Dore  Lavik  og  adskillige  andre,  som  nu  bor  i  Norge. 
Til  denne  Klubs  Minder  hører  ogsaa  dens  Fester  for 
Henry  George  (Progress  and  Poverty's  Forfatter)  og  for 
Storthingspræsident  Ullmann.  Imidlertid  begyndte  Medlem- 
merne  at  spredes,  et  stort  Antal  af  dem  giftede  sig,  og 
Klubben  sygnede  hen.  De  Forsøg,  som  senere  fra  Tid  til 
anden  har  været  gjort  paa  at  sætte  en  lignende  Forening 
igang,  er  mislykket;  der  kom  som  Følge  af  Verdens- 
udstillingen  en  hel  Del  intelligente  og  dannede  unge  Nord- 
mænd til  Chicago,  men  der  er  siden  aldrig  indtruffet  et 
saa  stort  Kuld  af  dem,  som  trænges  til  en  saadan  For- 
enings Bestaaen. 

Endelig  havde  Nordmændene  i  Chicago  i  sin  Tid  en 
vRelief  and  Aid"  Forening,  hvis  Blomstringstid  falder  om- 
kring 80-Aarenes  Slutning.  Denne  Forening  uddelte,  da 
den  stod  paa  sit  høieste,  en  Sum  af  over  tre  Tusind  Dol- 
lars aarlig  til  trængende  Landsmænd;  men  ogsaa  den  er 
forlængst  gaaet  ind. 

Forskjellige  af  de  ovennævnte  Foreninger,  særlig  „Kvartet- 
klubben"  og  „ Bjørgvin"  har  fra  Tid  til  anden  foranstaltet 
theatralske  Forestillinger  i  Chicago,  og  de  fleste  nyere 
norske  Skuespil  har  været  spillet  her.  En  Tid  gjordes 
der  ogsaa  Forsøg  med  et  stadigt  Norsk  Theater  i  Scandia 
Hall,  men  det  vilde  ikke  gaa.  Imidlertid  er  der  altid  hver 
Vinter  Anledning  til  nogle  Gange  at  se  norsk  og  særlig 
dansk  eller  „skandinaviska  Skuespil,  enten  af  rene  Arna- 

tører  eller  af  en  Klik  halvt  professionelle  norske  og  danske 
Skuepillere,  som  ernærer  sig  ved  andet,  ofte  saare  fjærnt- 
liggende,  Arbeide,  naar  de  ikke  optræder  paa  Brædderne. 

I  Chicago  saavelsom  andre  Steder  i  De  Forenede  Sta- 
ter, hvor  der  bor  et  større  Antal  Skandinaver,  har  der 
altid  været  klaget  over,  at  de  ikke  „ bliver  tåget  tilstrække- 
lig  Hensyn  til"  ved  de  politiske  Valg.  Regner  man  ud 
Antallet  af  de  offentlige  Stillinger,  som  besættes  ved  Val- 
gene, og  sammenholder  deres  Forhold  til  det  Antal  af 
dem,  som  gjennemsnitlig  ved  hvert  Valg  tilfalder  Skandi- 
naver, med  Forholdet  mellem  Byens  samlede  Befolkning 
og  dens  skandinaviske  Befolkning,  saa  kommer  man  ogsaa 
til  det  Resultat,  at  denne  Klage  indtil  en  vis  Grad  er  be- 
rettiget. Man  vil  nemlig  finde,  at  Skandinaverne  ikke  paa 
meget  langt  nær  opnaar  en  Procent  af  Embederne,  som 
svarer  til  den  Procent,  de  udgjør  af  Byens  Befolkning; 
men  om  dette  skyldes  dem  selv  eller  andre,  er  et  ganske 
andet  Spørgsmaal,  og  istedenfor  stadig  at  beklage  sig  over 
Forholdet  og  lade  det  bero  med  det,  vilde  det  være  vel, 
om  Skandinaverne  tog  Sagen  paa  en  mere  praktisk  Maade. 
Ingen  faar  noget  i  amerikansk  Politik,  bare  fordi  han 
burde  have  det;  han  faar  selv  gaa  ivei  og  tåge  det,  det 
kommer  ikke  af  sig  selv. 

Grundene  til  den  forholdsvis  ringe  Repræsentation  i  det 
offentlige  Liv  er  mange.  Først  og  fremst  kommer  Skandi- 
navernes  ringe  Nationalitetsfølelse;  de  vil  ikke  slutte  sig 
sammen  og  optræde  i  Politiken  som  en  Enhed,  allerede 
af  den  Grund  at  de  ikke  liker  at  optræde  som  Skandi- 
naver, de  vil  være  Amerikanere  allerede  i  første  Gene- 
ration,  og  Følgen  er,  at  de  forsvinder  i  Mængden  og 
ingenting  opnaar.  Dernæst  har  de  meget  liden  Lyst  til 
overhovedet  at  deltage  i  den  egentlige  Politik.  De  stem- 
mer ganske  vist  ved  Valgene,  men  deltager  ikke  i  Kam- 
pene  før  Primærvalgene,  og  det  er  her,  Nominationerne 

foretages  og  Anledningen  til  at  faa  sine  egne  anerkjendt 
ligger.  Ganske  vist  kan  det  synes,  som  om  det  var  en 
smuk  og  rigtig  Holdning,  de  indtager  ved  saaledes  ikke 
at  trænge  sine  egne  frem,  ikke  betragte  de  politiske  Stil- 
linger som  noget,  som  skal  deles  ligeligt,  men  derimod 
bare  tænke  paa,  hvem  er  de  bedste  Mænd  for  Stillingerne 
o.  s.  v.  Men  Sagen  er  den,  at  Skandinaverne  for  det  første 
slet  ikke  slaar  sig  til  Ro  med  disse  Hensyn,  men  regel- 
mæssig  forbeholder  sig  at  beklage  sig  bittert  efterpaa,  naar 
de  ingenting  faar,  og  for  det  andet  at  de  allerfleste,  om 
ikke  alle,  andre  Nationaliteter  netop  gaar  frem  paa  den 
modsatte  Maade,  slutter  sig  sammen  om  sine  Ledere  og 
sætter  sine  Fordringer  igjennem. 

Svenskerne  har  i  Chicago  i  de  senere  Aar  faaet  en 
ganske  god  Organisation,  hvis  Frugter  sees  ved  den  for- 
holdsvis hyppige  Besættelse  af  væsentlige  Stillinger  med 
Svensker.  Men  der  er,  væsentlig  som  Følge  af,  at  Nord- 
mænd  og  Svensker  bor  i  langt  fra  hinanden  liggende  By- 
dele, lidet  Samarbeide  mellem  disse  to  Nationaliteter, 
medens  Norske  og  Danske  paa  Nordvestsiden  af  Byen 
.derimod  i  en  lang  Aarrække  har  arbeidet  sammen. 

„Politik"  saaledes  som  den  arter  sig  i  Chicago,  er  noget 
fra  virkelig  Statsmandskunst  eller  anden  høiereliggende 
Syslen  med  Styrelse  af  Lande  eller  Landsdele  meget  for- 
skjellige den  bestaar  først  og  fremst  i  en  eiendommelig 
Evne  til  at  indgaa  Byttehandler;  det  synes  ikke,  som  om 
Nordmænd  og  Danske  har  nogen  særlige  Evner  i  denne 
Retning;  ialfald  har  der  været  meget  faa  politiske  Ledere 
blandt  dem,  som  har  været  istand  til  at  samle  sine  Lands- 
mænd  omkring  sig  ved  at  holde  dem  alle  —  det  vil  sige 
alle  Smaalederne  —  i  den  Tro,  at  de  vilde  og  kunde 
gjøre  noget  for  dem.  Medens  det  derfor  ikke  kan  siges 
at  have  været  nogen  Mangel  paa  dygtige  Nordmænd  og 
Danske  i  Chicago,  som  var  villige  til  at  optræde  som 
Ledere,   kan  det  alligevel  med  Sandhed  siges,  at  der  har 

været  meget  faa  dygtige  politiske  Ledere;  de  har  været 
dygtige  nok  i  og  for  sig,  men  har  for  det  meste  manglet 
den  eiendommelige  Evne,  som  skal  til  i  denne  Stilling. 

I  tidligere  Tider  fandtes  der  i  alle  Wards,  hvor  der 
var  noget  større  Antal  Skandinaver,  en  republikansk  Klub 
—  Skandinaverne  har  fra  gammel  Tid  af  været  aldeles 
overveiende  republikansksindede  —  og  disse  Foreninger 
holdt  nogenlunde  regelmæssige  Møder  og  besad  nogen 
Magt;  det  var  ved  disse  Klubbers  Hjælp,  de  fleste  Skan- 
dinaver, som  drev  det  til  noget,  svang  sig  op,  ligesom  de 
selv  havde  havt  den  væsentlige  Fortjeneste  af  at  holde 
Klubbene  vedligé.  Der  kom  imidlertid  en  Tid,  da  et  Kuld 
Ledere  fandt  det  mere  profitabelt  at  faa  hele  Bydele  uden 
Hensyn  til  Nationalitet  ind  under  sin  „Maskine",  altsaa 
at  regne  med  territoriale  istedenfor  nationale  Grænser,  og 
fra  den  Tid  af  begyndte  de  at  modarbeide  de  skandinaviske 
Klubber.  Ved  Slutningen  af  90  Aarene  laa  disse  derfor  i 
alle  de  stærkest  skandinaviske  Wards  ganske  nede  og 
mødte  sjelden  eller  aldrig.  I  de  sidste  Par  Aar  har  der 
foregaaet  en  ganske  stærk  Bevægelse  for  at  bringe  dem 
paafode  igjen,  et  Arbeide,  hvorunder  særlig  Advokat  Olaf 
E.  Ray  har  indlagt  sig  Fortjeneste. 

Man  ser  ikke  stort  til  norske  og  danske  Navne  blandt 
Embedsmænd  i  eller  fra  Chicago  før  Begyndelsen  af  70- 
Aarene;  men  i  1875  valgtes  Nordmanden  A.  B.  Johnson 
til  Præsident  for  Countykommissionen,  hvilket  dengang  var 
en  endnu  betydeligere  Stilling  end  nu.  Den  Kommission, 
hvis  Præsident  Johnson  var,  var  iøvrigt  det  berygtede 
»Boodle-Boardu,  af  hvis  Medlemmer  flere  for  Bestikke- 
lighed  blev  sendt  til  Tugthuset.  Johnson  selv  var  dog 
blandt  de  Medlemmer,  som  ikke  fandtes  skyldige  i  Mis- 
ligheder.  Aaret  efter  indvalgtes  Dansken  Geo.  I.  Hoffman 
i  samme  Kommission. 

I  1880  valgtes  Henry  L.  Hertz  til  Coroner,  hvilken 
Stilling  han  beklædte  i  sex  Aar.    Denne  Mand,  en  Ætling 

af  Digteren  Hertz,  har  i  det  hele  spillet  en  større  politisk 
Rolle  i  Chicago  end  nogen  anden  Norsk  eller  Dansk  og 
var  i  en  Aarrække  Leder  for  adskillige  Wards  paa  Nord- 
vestsiden,  som  efter  ham  bar  Navnet  „Hertzvillea.  Han 
var  senere  Statskasserer  i  Illinois  og  gik  tilsidst  over  i 
en  Stilling  i  De  Forenede  Staters  Tjeneste,  som  han  endnu 
indehar.  Sin  politiske  Magt  har  han  dog  i  det  væsent- 
lige  tabt. 

Fra  1886  til  90  beklædtes  Stillingen  som  Sheiiffi  Cook 
County  af  Vossingen  Canute  R.  Matson,  død  1902.  Denne 
Stilling  er  meget  betydelig,  og  Matson  var  i  den  Tid,  alt 
gik  vel,  en  af  Byens  mægtigste  Mænd  inden  det  republi- 
kanske Parti.  Han  havde  imidlertid  et  alvorligt  Uheld, 
idet  en  Fange  i  hans  Varetægt  undkom  under  Omstæn- 
digheder,  som  udsatte  ham  for  stærk  Mistanke.  Ingen, 
som  nogensinde  har  kjendt  Canute  Matson  personlig,  har 
næret  den  allerfjerneste  Tvil  om,  at  det  hele  var  et  Uheld, 
og  at  Matson,  om  noget  i  den  Anledning  overhovedet  var 
at  bebreide  ham,  alene  havde  vist  en  Smule  mere  God- 
modighed  overfor  den  paagjældende  Fange,  end  strengt 
foreneligt  med  Forsigtighed.  Imidlertid  blev  dette  Bane- 
stødet  for  Matsons  politiske  Løbebane,  og  han  beskjæf- 
tigede  sig  Resten  af  sit  Liv  med  sin  Sagførerforretning. 
Denne  prægtige  Kjæmpeskikkelse  —  Canute  Matson  var 
over  6  Fod  og  6  Tommer  og  usædvanlig  velbygget  —  vil 
altid  staa  som  en  af  Forgrundsfigurerne  i  de  Nordmænds 
Erindring,  som  har  levet  i  Chicago  i  hans  Tid.  Han 
kaldtes  altid  Colonel  Matson;  men  legal  Ret  havde  han 
neppe  til  nogen  høiere  Titel  end  Løitnant;  men  denne 
Rang  opnaaede  han  ved  hæderlig  Deltagelse  i  Borgerkrigen. 
Han  havde,  før  han  valgtes  til  Sheriff,  i  en  Aarrække 
været  Fredsdommer  i  Chicago.  Col.  Matson  var  afholdt, 
som  faa  Nordmænd  i  Chicago  har  været  blandt  sine 
Landsmænd. 

En  Række  Nordmænd  har  i  Aarenes  Løb  været  Med- 

lemmer  af  Chicagos  Byraad.  Blandt  dem  er  John  Ander- 
son (ikke  «Skandinavens"  Udgiver),  S.  T.  Gunderson, 
Magnus  Knutsen  og  A.  P.  Johnson,  alle  valgte  fra  de 
norske  Wards  paa  Nordvestsiden  i  80 — 90-Aarene,  Geo. 
B.Johnson  1899 — 1901  samt  Bernard  Anderson  og  Adolph 
Larson,  valgte  i  1903.  Fra  Nordsiden  var  Albert  I.  Olson 
i  en  Aarrække  Repræsentant;  han  valgtes  fra  et  svensk 
Nabolag,  men  er  selv  Nordmand.  Endelig  valgtes  i  1903 
fra  Sydsiden  Socialisten  William  Johnson,  født  i  Kristiania. 

I  Statens  Lovgivende  Forsamling  har  Dansken  Advokat 
Niels  Juul  i  flere  Aar  været  et  fremragende  Medlem  af 
Senatet,  medens  Peter  B.  Olsen  og  Frederik  Erikson  har 
været  Medlemmer  af  Huset.  Peter  B.  Olsen  valgtes  imid- 
lertid i  1902  til  County  Clerk,  en  Stilling,  hvis  Betydning 
alene  kan  sammenlignes  med  Stillingen  som  Sheriff  blandt 
de  ovenfor  nævnte  Stillinger,  som  har  været  indehavte  af 
Norske. 

I  Byens  Skoleraad  har  S.  T.  Gunderson,  Paul  O.  Stens- 
land,  Advokat  O.  M.  Tarrison  og  O.  A.  Thorp  været 
Medlemmer.  Den  sidstnævnte  er  det  endnu.  Stillingen 
som  Fredsdommer  har  af  og  til  været  beklædt  med  en 
Nordmand.  Olaf  Severson  har  i  en  Aarrække  været  og 
er  fremdeles  Politidommer  paa  Nordvestsiden.  I  de  høiere 
Retter  har  Nordmændene  aldrig  været  repræsenteret,  lige- 
saalidt  som  Danskerne.  Derimod  er  for  Tiden  Svensken 
Axel  Chytraus  Dommer  i  Kredsretten. 

At  nævne  endog  blot  tilnærmelsesvis  alle  de  Nordmænd 
i  Chicago,  som  har  svunget  sig  op  til  en  fremtrædende 
Stilling  inden  sit  Fag,  vilde  føre  meget  for  langt;  naar  der- 
for i  det  følgende  nogle  faa  Nordmænd  i  forskjellige  Bran- 
cher  er  særlig  omtalt,  er  dette  udelukkende  som  et  For- 
søg  paa  ved  nogle  Exempler  at  antyde  disse  Forholde  og 
ingenlunde  at  opfatte  som  noget  Forsøg  paa  at  nævne  dem, 
som  har  drevet  det  videst. 

John  Anderson,  „  Skandinavens"  Udgiver,  er  født  paa 
Voss  for  ca.  67  Aar  siden  og  kom  som  Gut  til  Chicago 
med  sine  Forældre,  som  saaledes  hørte  til  Byens  aller- 
ældste  norske  Indvaanere.  Han  lærte  Bogtrykkerfaget  i 
Bladet  „Tribune's«  Trykkeri  og  begyndte  i  1866  sammen 
med  Ivar  Lawson  og  Knud  Langeland  Udgivelsen  af  Uge- 
bladet  «Skandinaven".  Langeland  var  Bladets  første  Re- 
daktør. Gjennem  Tiderne  voxede  Foretagendet,  indtil  det 
nu  er  Amerikas  første  skandinaviske  Bladforetagende  og 
besidder  en  overordentlig  stor  Udbredelse  og  en  Indflydelse, 
om  hvilken  faa,  som  ikke  har  havt  særlig  Anledning  til 
at  studere  dette  Forhold,  kan  have  noget  Begreb.  I  1901 
hædredes  John  Anderson  med  St.  Olafs  Ridderkors  som 
Paaskjønnelse  fra  den  norske  Regjering  for  hans  Arbeide 
blandt  Nordmænd  i  Amerika.  Lawson  og  Langeland  traadte 
snart  ud  af  Bladet,  og  dette  har  i  Tidens  Løb  flere  Gange 
skiftet  Redaktører.  Det  har  dog  nu  i  henimod  15  Aar 
været  ledet  af  Nicolay  Grevstad,  i  sin  Tid  vel  kjendt  som 
Journalist  ogsaa  i  Norge.  Han  har  foretaget  en  Række 
Forbedringer  ved  Bladets  Redaktion,  saa  at  „ Skandinaven" 
under  ham  i  mange  Henseender  har  skiftet  Karakter,  og 
det  besidder  nu  en  Anseelse,  som  aldrig  noget  andet  skan- 
dinavisk Blad  udenfor  Norden  har  kunnet  glæde  sig  ved. 
Ivar  Lawsons  (Larsons)  Søn,  Victor  Lawson,  fik  sin  første 
Bladuddannelse  i  „ Skandinaven",  men  gik  snart  over  i  den 
engelsktalende  Presse  og  er  nu  den  mægtigste  Bladmand 
i  Chicago  og  en  af  de  mægtigste  i  Landet.  Han  er  Eier 
af  „Daily  News"  og  „Record- Herald" ,  det  første  et  Aften- 
blad med  en  Udbredelse  paa  adskillig  over  300,000  Exem- 
plarer  daglig,  og  det  sidste  et  af  Byens  største  Morgenblade. 

Der  er  to  norskfødte  Bankpræsidenter  i  Chicago,  Helge 
A.  Haugan  og  Paul  O.  Stensland.  Haugan  er  Præsident 
for  „ State  Bank  af  Chicago",  en  af  Byens  allerstørste 
Spare-  og  Handelsbanker,  hvis  Kasserer  er  den  norsk- 
svenske  Konsul  i  Chicago,  John  R.  Lindgren,  Mr.  Haugan 

tilhører  den  drammenske  Familie  af  dette  Navn.  Paul  O. 
Stensland  er  Chef  for  „  Milwaukee  Ave.  State  Bank",  og- 
saa  en  af  Byens  betydelige  Statsbanker.  Mr.  Stensland  er 
fra  Haugesundskanten.  Begge  disse  Mænd  er  begyndt 
uden  Formue  og  skylder  sit  eget  Talent  og  sin  egen 
Energi  de  Stillinger,  de  indtager.  De  er  begge,  som  Til- 
fældet  praktisk  talt  altid  er  med  Bankchefer  i  Amerika, 
blandt  de  største  Aktieeiere  i  sine  respektive  Banker. 

Johnson  Chair  Co.s  Fabrik  i  Chicago  siges  at  være  den 
største  Stolefabrik  i  Verden ;  vist  er  det,  at  den  er  mægtig 
stor.  Den  eies  af  to  Brødre  fra  Voss,  A.  P.  og  Neis 
Johnson,  af  hvilke  den  første  et  Par  Gange  har  været 
nævnt  ovenfor. 

Der  er  imidlertid  faa  Nordmænd  i  Chicago,  som  har 
opnaaet  et  saa  i  alle  Kredse  velkjendt  Navn  som  Dr. 
Anders  Daae;  der  er  overmaade  faa  norske  i  og  omkring 
Chicago,  som  ikke  kjender  ham  enten  som  Læge,  Taler, 
Skribent  eller  Selskabsmand.  Dr.  Daae  har  da  ogsaa  til- 
bragt nogle  og  tyve  Aar  i  Chicago  og  i  den  Tid  foruden 
at  sidde  i  en  meget  stor  Praxis,  hvorunder  har  faldt 
megen  Fattigpraxis  med  lidet  eller  intet  financielt  Udbytte, 
stadig  med  Iver  deltaget  i  alt,  som  var  norsk,  og  været 
selve  Sjælen  i  meget  af  det.  En  anden  norsk  Læge,  som 
ogsaa  har  gjort  meget  godt  blandt  uheldig  stillede  Lands- 
mænd,  er  Dr.  N.  T.  Quales,  ovenfor  nævnt  i  Forbindelse 
med  norske  Velgjørenhedsanstalter.  Dr.  Quales  var  By- 
læge  i  Chicago  kort  efter  den  store  Brand  og  har  altid 
havt  en  betydelig  Praxis. 

Medens  de  her  nævnte  Mænd  bare  er  nogle  faa  af  et 
stort  Antal  Nordmænd,  som  har  „gjort  det  godt"  i  Chicago, 
maa  man  aldrig  glemme,  at  de,  som  virkelig  driver  det 
til  noget  mere  end  at  klare  sig  pent  gjennem  Livet,  er 
meget  faa  i  Forhold  til  det  store  Antal  Indvandrere.  Den 
overvældende  Majoritet  driver  det  ikke  længere  end  til  at 

faa  et  Levebrød,  lidt  bedre  i  de  fleste  Tilfælde  end  de 
vilde  faaet  det  hjemme  i  det  samme  Fag,  men  tillige  kun 
efter  meget  haardere  Arbeide,  end  de  nogensinde  vilde 
tænkt  paa  at  indlade  sig  paa  hjemme.  Og  et  stort,  sørgelig 
stort  Antal  opnaar  heller  ikke  dette;  de  bukker  under  i 
den  haarde  Kamp  for  Tilværelsen,  bliver  Vrag;  dette  er 
da  mest  Folk,  som  ikke  er  istand  til  at  arbeide  saa  haardt 
og  saa  regelmæssigt,  som  det  forlanges  af  dem,  og  som 
derfor  kommer  i  den  Vane  enten  slet  ikke  at  arbeide, 
men  udekikkende  ernære  sig  ved  et  Slags  lidt  høiere 
Tiggeri,  eller  ialfald  bare  arbeide  lidt  engang  imellem.  Der 
er  Folk  af  denne  Art  blandt  alle  Samfundsklasser,  men  der 
er  flere  „bedre  Mands  Sønner"  blandt  dem  end  andre. 
Forholdene  i  en  By  som  Chicago  er  særlig  farlige  i  denne 
Henseende,  og  mange  er  de  Tilfælde,  hvor  Forældre  og 
Søskende  hjemme  i  Norge  enten  slet  intet  ved  om  sin 
Slægtning  i  Chicago  eller  tror,  at  han  har  det  bra,  men 
hvor  Sandheden  er,  at  han  er  gaaet  under. 


Bogen  om  Egne  Hjem 

Hvorledes  skal  jeg  bygge  bekvemty 
smukt  og  billigt? 

En  Samling  Tegninger  til  praktiske  og  billige  Villaer  paa  4 — 8 
Værelser  fra  Kr.  8OO.00  til  Kr.  19  500.oo.  Smaa  Huse  og  Arbeider- 
villaer  fra  Kr.  2  000.oo  til  Kr.  5  000.oo.  Peisestuer  fra  Kr.  IOOO.00 
til  Kr.  4  500.OO.  Skihytte,  Skolebygninger,  Kommunelokale,  Møbler 
for  Peisestuer 

af  W.  K.  BAY. 

Avisen  nEgne  Hjems"  Anmeldelse: 

„Det  er  ikke  Tvil  om  den  Ting,  at  Byggemaaden  omkring 
i  Landet  bør  præges  af  en  bedre  Økonomi,  en  strengere  gjennem- 
ført  Udnyttelse  af  givne  Forudsætninger  og  en  mere  udviklet  Form- 
og  Skjønhedssans.  Det  er  en  Sag  af  stor  nationaløkonomisk  Række- 
vidde,  at  disse  Forhold  føres  ind  i  de  rette  Former. 

Cammermeyers  Forlag  sender  i  disse  Dage  i  Boghandelen 
et  særdeles  greit  og  instruktivt  Værk  om  dette  Emne.  Bogens 
Tegninger  (talt  i  et  Antal  af  25)  er  ledsaget  af  kortfattede  Beskri- 
velser over  Huse  a  f  de  forskjelligste  Typer,  til  Priser  fra  1000 
op  til  henved  20  000  Kr.  Disse  Tegninger  og  Beskrivelser  er 
desuden  approberede  som  overensstemmende  med  de  gjældende 
Bygningslove. 

Bogen,  der  koster  Kr.  2.50,  vil  være  til  Nytte  for  enhver,  der 
skal  skaffe  sig  eget  Hjem." 

„Den  lille  vellykkede  Bog  med  den  gode  Mission  anbefaler 
vi  til  alle,  der  omgaaes  med  Haab  om  engang  at  kunne  sætte  Fød- 
der  under  eget  Bord  i  eget  Hus  paa  egen  Grund." 

Ørebladet 

„ Forfatteren  har  sat  sig  som  Maal  at  oplyse  Folk  om,  hvor- 
ledes de  skal  bygge  «bekvemt,  smukt  og  billigt",  og  det  har  han 
opnaaet.  Det  er  et  vel  gjennemtænkt  omhyggeligt  udført  Arbeide 
af  en,  som  har  lang  Praxis."  Morgenbladet 

„Et  udmerket  Led  i  Arbeidet  for  den  størst  mulige  Virke- 
liggjørelse af  „Egne  Hjem  "-Ideen."  Ørebladet 

„Utroligt  alsidigt,  det  indeholder  noget  for  enhver." 

N.  Intelligenssedler. 

„Her  maa  kunne  findes  noget  for  enhvers  Smag  og  i  For- 
hold til  Vedkommendes  pekuniære  Midler.  Bogen  maa  hilses  med 
Glæde.    Den  vil  sikkert  have  en  smuk  Mission," 

Trondhj.  Adresseavis. 

